
MAZA ILUNJO 


Upravo na Novu godinu Maza je došla stano- 
vati kod svojih gospodara, Dragog Jima (Džima) 
i Dragane. Odmah je zavolješe, ali kao što se to 
često zbiva, morali su je malo preodgajati. 

Na primjer, smatrali su da će joj biti drago 
što ima svoj krevetić i pokrivače. Sa svoje strane, 
Maza je morala pribjeći lavežu i cviljenju kako 
bi im pokazala da nisu u pravu. I oni su uskoro 
shvatili da je Mazino mjesto uz krevet Dragog 
Jima ili Dragane. Ljudi su doista prilično inteli- 
gentni, kao što zna svaki pas. Potrebno je samo 
malo strpljenja, da bi to oni shvatili. 

Kad se pramaljeće razlistalo u tom kraju, 
Maza je već naučila sve što treba. Svakog jutra 
budila je Dragog Jima lavežom i lizanjem ruke. 
Donosila mu je papuče i stajala pokraj njih sve 
dok ne ustane. 

Zatim je izjurila van kroz mala pokretna vrata 
načinjena samo za nju, da sačeka poštara na 


dvorišnim vratima. Iza poštara dolazio je dječak 
— raznosač novina, a onda je bilo vrijeme doručku. 
Maza bi sjedila pokraj Dragog Jima i Dragane 
pazeći da ni jedan zalogaj i ni jedna mrvica ne budu 
bačeni uludo. 

Tek kad bi se uvjerila da njena pomoć nije 
neophodna Dragani dok posprema po kući, Maza 
bi izlazila u dvorište i kružila oko kuće te je na 
taj način čuvala kuću da joj se ne bi što dogodilo. 
Lajala je na vrapce i vilinske konjice na neus- 
trašiv i hrabar način. 

Poslije toga krenula bi u posjetu susjedstvu. 
Imala je dva prisna prijatelja koji su stanovali 
u susjednim kućama s jedne i druga strane njene 
vile. Jedan je bio stari Škotlanđanin koga su 
prijatelji zvali Džoko. Drugi je bio uglađeni 
stari gospodin sa juga, po imenu Pouzdanko. 
Pouzdanko je bio pas-tragač i nekada davno 
posjedovao je najizoštreniji njuh od svih pasa 


južno od Mason-Dixonove (Mejsn-Diksonove) 
linije. Maza, Džoko i Pouzdanko proveli su 
zajedno u igri mnogo sretnih dana. 

Možda je najljepši dio dana dolazio u predve- 
čerje. Tada se Dragi Jim vraćao s posla kući. 
Čim bi začula njegov zvižduk, Maza bi mu trčala 
u susret i skakutala bi uz njega sve do kuće. A da 
bi se stiglo do kuće, bio je potreban samo jedan 
mali trenutak i onda je porodica ponovo bila na 
okupu, upravo njih troje — Dragi Jim, Dragana 
i Maza. 

I zahvaljujući svemu tome Maza se osjećala naj- 
sretnijim psom na svijetu. 

Upravo u jesen te iste godine neki hitan posao 
doveo je jednog stranca u njeno susjedstvo. Taj 
stranac bio je mlad mješanac, ponosno naherene 
glave poznat u gradu naprosto kao »Lunjo«. 
Tog dana pobjegao je u dva skoka ispred živo- 
derove mreže i skrenuo iza ugla pokraj Mazine 
vile. U tom trenutku niz ulicu su naišle luksuzne 
otvorene kočije koje su pratila dva ponosna velika 
psa. Lunjo se pridruži tim ponosnim velikim psima 
i kaskao je istom brzinom kao i oni sve dok živo- 
der nije odustao od potjere i otišao na drugu 
stranu. 

— Bratu se čini da se ovdje jede prilično mršavo, 
zar ne? — reče Lunjo. — Svaka kanta za otpatke 
poklopljena, a oko svakog drveta udarili ogradu. 


— Tek što je to izustio, kad krajičkom blistavog 
oka ugleda živodera kako odlazi niz ulisu. — Oh, 
oh, — zalaja Lunjo i zastade, jer takav pas nije 
naučio stupati prema bilo čijoj melodiji! 

— Nema veze, — pomisli Lunjo i pade mu na 
um sretna misao, — pa brat bi mogao i malo 
prokužiti po susjedstvu kad je već ovdje i nema 
prečeg posla! 

I, same noge ponesoše ga niz sjenovitu ulicu 
do vile u kojoj je stanovala Maza. 

Jadna Maza bila je vrlo tužna kad se Lunjo 
pojavio ; već je doživjela prvo razočaranje u životu. 
— Što vam je, gospodjice Mazo, — upita je 
Pouzdanko, — da se nije dogodilo nešto strašno ? 

— Pa, Dragi Jim nije htio da se poigra sa mnom 
kad sam mu potrčala u susret, — odgovori Maza, 
i tada me nazvao »Taj pas!« — prizna ona tužnim 
glasom. 

— To tebe Dragi Jim naziva »Taj pas!« — 
uzvikne Džoko. 

On i Pouzdanko bili su zapanjeni. Ali trudili su 
se da se to ne primijeti. 

— Ih, znaš, meni bi do tog stalo k'o do lanj- 
skog snijega, — reče joj Džoko što je mogao 
veselije. — Ne zaboravi da su oni na kraju kra- 
jeva samo ljudski stvorovi. 

— Da, pokušavam da se tješim tako, — reče 
Maza, a suze su blistale u njenim tamnim očima, 
pa nastavi: 

— A Dragana i ja uvijek smo uživale u tome da 
se poslijepodne igramo vani, ali juče ona uopće 
nije htjela izaći, i kada sam podigla loptu koju 
je ispustila i spremila se za igru, ona mi je rekla: 
»Baci tu loptu, Mazo!« i udarila me je — da, 
ona me je udarila! 

Maza se začudila što su se Džoko i Pouzdanko 
počeli smijati. 


— »Znaš, ne uzimaj to srcu! — objasni joj 
Džoko. — Zar ne vidiš, curo, da Dragana čeka 
derište? 

— Derište? — začudi se Maza. 


— On misli: bebu, gospođice Mazo, — objasni 
Pouzdanko. 

— A šta je to beba ili derište, Džoko? — upita 
Maza koja je željela saznati. 

Upravo u trenutku kada se Džoko spremao da 
odgovori na Mazino pitanje, do njih doskakuta 
Lunjo. 

— Znaš, — reče Džoko, buljeći zamišljeno, 


— bebe su ti slične ljudskim stvorovima, samo 
su manje. One se kreću na sve četri... 

— I ako me pamet služi, — upade Pouzdanko, 
— one mnogo zavijaju. 

— One su ti skupa stvarčica, — upozori je 
Džoko, — ljudi ti neće dopustiti.da se sa njima 
poigraš. 

— Ali one su strašno slatke, — osmjehnu se 
Pouzdanko. 

— I vrlo, vrlo nježne, — reče Džoko. 

— Perfektan paketić briga, — umiješa se još 
jedan glas. 

To je bio Lunjo koji se dogegao da njih u na- 
mjeri da im se pridruži. 

— Klinci te grebu, štipaju i vuku za uši, — nas- 
tavi Lunjo, — pa ipak nema psa koji to ne može 
podnijeti. Al' deder podnesi ono što ti klinci 

znaju uraditi s tvojim sretnim domom! Ta oni 
su ti raspikuće, eto to su oni! Pričekaj ti malo, 
gospođice, pa ćeš vidjeti što će biti kada se mališ 
pojavi. Tebi nekako dođe da se lijepo natenane 
počešeš, a ljudi viknu 'Otjeraj tog gada! Zauš- 
ljivit će nam dijete. Dođe ti da zalaješ na neko 
čudo, a oni na to "Dosta s tim, bukaču! Probudit 
ćeš dijete!" Više ni traga onim moćnim govedskim 
odrescima. Hrana ti je ono što klinac nije ponjupao! 
Zbogom lijepi topli krevetiću kraj ognjišta ; umjesto 
toga spavat ćeš u štenari gdje krov krvavo pro- 
kišnjava! 

— Teško meni, — zajeca Maza. Džoko potrča 
donje. 

— Hajde, curo, ne slušaj ga! — zareža Džoko, 
— ma, znaš, nijedan ljudski stvor nije baš tako 
svirep! 


— Zaista nije, gospođice Mazo! — dodade Pouz- 
danko, — ne vjerujte ovome. Svaki pas zna da je 
njegov ljudski stvor njegov najbolji prijatelj! 

— Ha, ha! — zahihota Lunjo i okrene se spreman 
da napusti ovo društvo. — Deder, utuvi ovo sebi 
u glavu: u ljudskom srcu ima samo malo mjesta 
za ljubav, a kad se klinac uvuče u njega, pas mora 
da izađe! 

Jadna Maza! Ostalo joj je još mnogo vremena 
za brigu — svi dugi sumorni zimski mjeseci. 
Konačno u jednoj vjetrovitoj i kišovitoj noći 
u najvećoj gužvi došla je beba. 

Sada se u staroj Mazinoj sobi nalazilo strano bi- 
će. Maza takoreći nije smjela da kroči u sobu. A ka- 
da je jednom ušla za Draganom, ugledala je samo 
malu uzdignutu postelju i čudni zamotuljak u 
Draganinom naručju. Ali na Draganinim usnama 
lebdio je osmijeh, a iz njenih očiju zračila je bla- 


gost. Kad bi progovorila, govorila bi tiho i često 
je pjevala umilne pjesmice. Zato je Maza shvatila 
da beba zaista mora biti nešto slatko — i kako 
bi bilo lijepo kad bi ona i beba postale prijatelji 
i igrale se zajedno. I možda bi se to uskoro i ostva- 
rilo da Dragi Jim nije morao otputovati! 

-— Bit ću odsutan samo nekoliko dana, — Dragi 
Jim objasni Mazi i pomilova je po glavi kao 
nekada u bodra stara vremena. — Doći će teta 
Sara da pomogne, i ja se uzdam da ćeš ti... 

Kuc! Kuc! 

Vrata su se zatresla od bujice udaraca. Stigla 
je teta Sara. Maza je uprla pogled u vrata zureći 
između nogu Dragog Jima i ugledala strogu gos- 
pođu kako odsječnim korakom stupa u sobu 
nakon što je ostavila gomilu kofera na pragu da 
ih Dragi Jim prenese. 

—- Sklonit ću vaše kofere, teta Saro, — ponudi 


Dragi Jim svoju uslugu. 

— Nema potrebe, Jamese (Džejmse). Samo ti 
potrči da ne zakasniš na vlak! — reče ona. 

— Pa, hm — u redu, teta Saro! — reče Dragi Jim. 

Dok je trčao prema izlaznim vratima, uspio je 
još jednom na brzinu pomilovati Mazu. 

— Pa, izvjesno kratko vrijeme neće stvari ići 
baš glatko, — shvati Maza da je Jim želio reći. 
— Ali ubrzo, Mazo, sve će biti u redu i ja se uzdam 
u tebe da pripaziš na sve dok sam ja odsutan. 

I onda Dragi Jim ode, zaista ode. 

Maza je znala što joj je dužnost. Potrčala je 
uz stepenice gore u sobu gdje se Dragana odma- 
rala poslije ručka i podvukla se pod pokrivač 
blizu Dragane, tako da je Dragana može pomi- 
lovati kad ispruži ruku. 

Ali tek što se podvukla pod pokrivač, Maza 
začuje glas tete Sare: 

— Šta ta životinja radi ovdje? 

— O, pa to je naša Maza, — odgovori Dragana 


i nasmiješi se. 
— Silazi s tog kreveta, — prasne teta Sara 
kao puška i odgurne Mazu. — Buhe će prijeći 


i na bebu! Uh, uh! 

Jadna Maza! Izbaciše je iz sobe i otjeraše dolje 
u predsoblje. A tu su još uvijek stajali teta Sa- 
rini koferi, pa ih Maza počne onjuškivati. 

Među koferima nalazila se i jedna košara koja 
je imala čudan miris koji je Mazi bio stran. Ona 
ponovo omirisa tu košaru i dok je kružila oko nje, 
začu se jedno: zip! I svilenkasta šapa pomoli se iz 
košare i pandžom zakači Mazina leđa. 

Maza skoči na košaru. Najednom iz košare 
izletješe dvije velike prilike! Da, bile su to dvije 
sijamske mačke. Bile su vrlo podmukle, okrutne 
i lukave da ne mogu biti lukavije. 

One su odšetale do kamina, izgreble noge od 
stola, skočile na jastuke koje Maza nikada nije 
smjela ni dotaći — ali kad god bi teta Sara ušla 
u sobu, one su se pravile da uopće nisu krive, da 


je Maza učinila sav taj nered, a da su one zapravo 
dva nedužna anđela! 

— Gubi se, mala beštijo! — govorila bi teta 
Sara i udarala Mazu nogom. — Jadne moje 
miljenice, — tepala bi im ona, uzimala ih u na- 
ručje i završavala riječima: — Nema mjesta psima 
u kući u kojoj ste vi! 

Jadna Maza! Optužili su je da je pokušavala 
uloviti zlatnu ribicu dok je u stvari pokušavala 
ribicu zaštititi od mačaka. I kada su mačke otvo- 
rile kanarinčev kavez i trčale za jadnom ptičicom 
da je ulove, onda je teta Sara, dabome, optužila 
Mazu da je Maza kriva za tu gužvu i istjerala je 
van na kišu. Sve se odigralo upravo onako kako 
je Lunjo rekao da će se odigrati. 

Oh, kako je tužan, tužan život postao za Mazu! 

Ali najgori dan tek je trebao doći. To je bio 
onaj dan kada je teta Sara odnijela Mazu u pro- 
davaonicu poklona za životinje i kupila joj brnjicu! 

— Opasno je da se ova beštija kreće po kući 
u kojoj je beba a da pri tom ne nosi brnjicu! — 
kazala je teta Sara i namakla brnjicu na Mazinu 
njuškicu te zaključila : 

— Eto, tako je u redu, ti mala grubijanka! 

Mazi je sada bilo svega dosta. Ona se propne 
na snažne nožice i prekine uzicu. A onda pobjegne. 


Još nikada ranije nije se kretala sama po gradu. 
Plašila se velike gomile svijeta kao i drndanja 
kola. Ona otrči niz sjenovitu i tihu aleju i skloni 
se iza velike bačve. Tu se šćućurila i drhtala od 
straha. 

— Šta je, golubice, šta ćeš ti ovdje? — začu ona 
odrešit glas. 

To je bio Lunjo. I kako se zgodnim učinio 
Mazi, kako velikim i snažnim. 

Ona nasloni glavu na njegove muževne grudi 
i brizne u plač. 

— Hajde, hajde! — progovori on mekšim 
glasom, — hajde, smiri te živce i ispričaj mi što 
se dogodilo. 

I Maza mu ispriča cijelu tužnu priču... 

— I sada ne znam što trebam učiniti, — reče 
Maza kroz suze. 

— Prvo i prvo treba da se riješimo te živoderske 
rukavice, — primijeti Lunjo pokazavši njuškom 
na Mazinu brnjicu. 

— Daj da vidim, reče Lunjo. Nožem? Ne, nož 
je za ljudske stvorove. Škarama ? Pilom ? Zubima! 
Pa dabome, zubi — to nam je potrebno. Hajde, 
otići ćemo do zoološkog vrta. 


Maza još nikada nije čula za zoološki vrt, ali 
pođe za Lunjom puna poverenja. I Maza se 
držala Lunjinih uputa sve dok nisu prešli na 
drugu stranu iza znaka »Zabranjen pristup psima !« 
i polako krenuli niz suncem obasjane staze zo- 
ološkog vrta. 

Duž staza su se pružale visoke ograde i s one 
strane ograda — da, ni u najnevjerojatnijim svo- 
jim snovima Maza nije mogla vidjeti takvu raz- 
nolikost veličina, oblika i boja životinja. Ali, 
premda su sve one bile ljubazne i nastojale po- 


moći Mazi, ni jedna cd njih nije mogla skinuti 
Mazinu brnjicu, sve dok Maza i Lunjo nisu stigli 
do Dabrove kućice. 

— Čekaj! — dosjeti se Lunjo. — Ako je ikada 
priroda stvorila nekog momka koji bi sjekao 
stvari, onda je taj momak Dabar. Hajdmo do 
njega. 

I tako odu do Dabra. 

— To je vrlo elegantna mrežica! — primijeti 
Dabar pokazujući šapom na Mazinu brnjicu. — 
Jeste li je sami izradili? 


BI 


— Ponadali smo se da ćeš nam ti pomoći da 
je skinemo, — objasni Lunjo. 

— Da skinem tu mrežicu? Hm, da je malo 
bolje pogledam. Ne, žao mi je, ali to neće ići. 
Jedino bih je mogao skinuti na taj način da je 


pregrizem, a to bi bilo šteta... — reče Dabar. 
— E, pa na to smo i mislili, — nasmiješi se 
Lunjo. 
— Je li? — iznenadi se Dabar. — E, pa to je 


vaša smicalica. Možda će malo boljeti kad za- 
grizem. 

Maza je stala kao ukopana. 

— Eto, gotovo je! — reče Dabar, pa razvu- 
kavši usta u osmijeh, pruži joj brnjicu. 

Maza je sada bila slobodna. 

— Skinuli smo je! Skinuli smo je! — uzviki- 
vala je Maza skakućući od radosti tamo-amo po 
stazi. — Oh, hvala ti, hvala ti, — zaustavi se ona 
da zahvali Dabru, ali je Lunjo povede dalje. 


— Evo! — doviknu joj Dabar, — zaboravila 
si nešto — svoju mrežicu! 
— Ako hoćeš možeš je zadržati! — odgovori 


mu Lunjo i pri tome se držao ponosno kao lord. 

— Zar mogu? — začudi se Dabar, pa se za- 
hvali: — E, pa hvala vam! 

Kad su se Maza i Lunjo osvrnuli da vide što 
Dabar radi, ugledali su kako se blaženo smiješi 
i pokušava navući brnjicu na glavu. 

— E, sad, golubice, postavlja se pitanje što 
sada raditi? — upita Lunjo. 


— Oh, sad treba da se vratim kući, — reče 
Maza. 

— Kući? — začudi se Lunjo. — Samo ti idi 
kući, pa će ti ta glavica opet upasti u neku br- 
njicu. Deder, ostani ti još malo vani, i pusti da 
se oni zabrinu zbog tebe. Daj teti Sari priliku da 
se samo rashladi. Hajde, večeraj sa mnom na 
jednom mjestancu koje dobro znam, pa ću te 
onda provesti po gradu! 

Maza još nikada nije srela tako gospodstvenu 
ličnost. Slijedila ga je bez pogovora. I morala je 
priznati da je večera na stražnjem stubištu jednog 
malog restorana — na koju ju je Lunjo odveo — 
najbolji obrok što ga je pojela u posljednjih ne- 
koliko tjedana. Zatim su otišli u cirkus; tako je 
Maza prvi put posjetila cirkusku predstavu ; zauzeli 
su krasna mjesta ispod prvog reda. 

Poslije cirkuske predstave, Maza i Lunjo pro- 

šetali su po parku, i kako je bilo proljeće i noć 
topla, a oni mladi, vrijeme protječe isuviše brzo. 
Prvi jutarnji zraci iznenadili su Mazu. 

— Jao meni! — reče ona. — Moram brzo kući. 

— Znaš što, — obrati joj se Lunjo, — oni su 
te tamo prilično izmučili. Ti njima ništa ne du- 
guješ. Pogledaj, ovaj divni veliki svijet koji se 
prostire tu dolje ispod nas. To je naš svijet koji 
samo čeka da ga osvojimo, golubice moja. 

— Kako to divno zvuči, — uzvrati Maza, 
— ali u tom svijetu nedostaje samo jedna stvar 
— beba, a ja sam obećala da ću paziti na nju i šti- 
titije. 

Dubok uzdah oteo se iz Lunjinih grudi. 

— Bit će po tvome, kad ti tako želiš, — reče 
on, — odvest ću te tvojoj kući. 

Ali na putu su prošli pokraj dvorišta s pili- 
ćima. Lunjo nije mogao odoljeti iskušenju. 


— Jesi li ikada jurila piliće, Mazo? — upita 
Lunjo. — Nisi? Pa onda ne znaš kako treba 
živjeti. 

Brzo kao munja on je iskopao rupu ispod ograde. 

— Ali ne smijemo to činiti, — upozori ga Maza. 

— Pa zato to i jest tako zabavno! — objasni 
Lunjo. 

Maza pođe za Lunjom i nađe se u dvorištu. 
I kada se pilići raspijukaše i farmer izleti iz kuće 
da vidi što se to godađa, Maza je bila taj neva- 
ljalac koga je farmer ulovio. Oh, Lunjo je pokušao 


da je opomene, ali ona se naprosto izgubila. 
I prije nego što se Maza mogla snaći, obrela se u 
živoderskim kolima. 

Još nikada ranije Maza nije vidjela pse koji su 
bili nalik onim psima što ih je ona upoznala u 
živodernici. U prvi mah uplašila se od njih. Ali 
uskoro je ustanovila da svi oni imaju srca koja 
vrijede zlata i da svi od reda poznaju Lunju. 

— E, to ti je mangupčić koga živoderi nikada 
nisu uspjeli uhvatiti, — primijeti jedan pas. 

— A-ha, — reče drugi pas, — njegova jedina 
slabost je što svakog tjedna ima drugu draganu. 

— Jel' uistinu? — upita Maza, pa nastavi 
više za sebe: — Zaista, uvjerena sam da mi više 
nikada neće pasti na pamet da razmišljam o takvoj 
osobi. 

Ali, uistinu Maza se rastužila. Sada je zaista 


vjerovala kako je Lunjo namjerno podesio da 
Mazu uhvate, da bi on mogao otići do neke druge. 

Prijem na koji je naišla kada se vratila kući 
nije nimalo ublažio njenu potištenost. Odveli su 
je u baštu u kućicu za pse i vezali je debelim lancem! 

Kad je sutradan Lunjo došao posjetiti Mazu, 
ona ga nije htjela ni pogledati. A tome se mogao 
i nadati jedan stranac u dvorištu. A taj stranac 
se tiho šuljao duž bašte kroz visoku travu uz 
ogradu. Na kratkoj udaljenosti od mjesta gdje 
se ograda završavala, nalazila se pokrivena gomila 
drva i u nju je taj stranac šmugnuo i odande vrebao 
čekajući da se spusti mrak. Taj stranac je bio 
glavni neprijatelj društva — štakor! 

Pa ipak, na izvjestan način štakor nije bio stra- 
nac. On je odavno njuškao oko te kuće pokuša- 
vajući da pronađe način kako da uđe u nju. Ali 
uvijek bi ga preplašila pomisao da se tu nalazi 
pas čuvar. 

A sada kada je uvidio da je Maza čvrsto vezana 
na lancu daleko od stražnjih vrata, i kada je opazio 
da je Maza otjerala Lunju, štakor je pomislio da 
je konačno došao njegov veliki trenutak! 

I tako u nejasnoj svjetlosti sumraka, on napusti 
privremeno sklonište i pohita prema stražnjim 
vratima. 

Maza je stajala pred ulazom u kućicu za pse 
i tužno gledala u pravcu u kome je Lunjo otpirio. 
Razmišljala je da slučajno nije bila previše okrutna 
što Lunji nije dopustila da se opravda i objasni 
situaciju; i upravo u tom trenutku Maza je ugle- 
dala neobičnu zlokobnu spodobu kako se šulja 
prema kući, prema Dragani i bebi! 

Maza još nikada nije vidjela štakora, ali nešto 

u njoj je govorilo da je to stvorenje gadno i zlobno. 
Znala je da takav stranac ne smije ući u kuću! 

Kad je ugledala tu spodobu kako se uvlači 
u kuću kroz Mazina mala pokretna vrata, Maza 
naprosto pomahnita od bijesa! Ona poče po- 
mamno lajati i trgati lanac. Daleko negdje na kraju 
ulice, Lunjo je začuo njen lavež i na trenutak zastao. 

Gore, na katu i teta Sara je začula Mazin lavež, 
ali ona nije pripadala onima koji shvaćaju što 
znači takvo lajanje. 

— Mazo, dosta te galame! — ispuca ona brzo 
i glasno kao puška, pa zalupi prozor i povuče se. 

Dragana je čula galamu, pa upita: 

— Što se dogodilo, teta Saro? 

— Ništa, Dragana. To ono razmaženo štene 
provodi inat zato što smo je vezali na lanac! 
— odgovori ona. 

— Ali ona se nikada ranije nije tako ponašala, 

— primijeti zabrinuto Dragana, pa nastavi: 

— Možda netko pokušava prodrijeti u kuću? 
Možda bi trebalo sići i pogledati ? 

— Koješta! — odbrusi teta Sara. — Ne budi 


smiješna i vrati se u postelju, Dragana! A ti, 
mala beštijo, zaveži! 

Upravo u tom trenutku zli štakor gegao se uz 
uz stepenice polako od jedne stepenice do druge. 

Ali u tom trenutku i Lunjo se vratio do Maze 
zabrinut onim Mazinim lavežom. 

— Neka strašna spodoba — otišla je u kuću, 
— Maza mu objasni kao bez daha, toliko je bila 
zabrinuta. 

— Strašna spodoba? — začudi se Lunjo. 
— Jesi li sigurna, golubice moja, da ti se nešto 
nije pričinilo ? 

— Oh, molim te! — zavapi Maza. — Zar ne 
shvaćaš? Lunjo, molim te! Beba! Moramo zaštititi 
bebu! 

I Maza još jednom snažno povuče lanac i lanac 
se prekine. Maza se zatetura, čvrsto stane na noge 
i hrabro potrči do stražnjih vrata. 

Lunjo stiže odmah poslije nje. 

— Samo mirno! — reče joj on svojim čvrstim 
ali blagim glasom, — znaj da sam ja uz tebe! 

Projurili su kroz kuhinju trčeći jedno pokraj 
drugog u tami, pa prođe kroz hodnik i krenu uz 
stepenice. Maza pođe prva da pokaže put do 
bebine sobe, a Lunjo ju je slijedio u stopu. 
Ali čim su prešli prag, oboje su zastali kao uko- 
pani, jer je štakor bio upravo tu! 

Lunjo je znao što treba uraditi i nije gubio 
vrijeme. Vrebao je štakora iza stolice u kutu sobe 
dok je Maza čuvala stražu kraj kolijevke. 

Lunjo se upravo vraćao, još uvijek zadihan od 
borbe sa štakorom, kad se pojavi teta Sara s me- 
tlom u ruci. — Evo ti, pasji melezu! — izdera se 
se ona i tresnu metlom po Lunjinim ledjima. 

On usutkne i pobjegne pred tetinim oružjem 
— i najednom se nadje zaključan u nekoj tamnoj 
sobici ! 

Sad je i Dragana već bila u sobi i uljljukivala 
je bebu pjevajući umilnu pjesmu. 


— Mazo, — obrati joj se Dragana sva u čudu, 
— što te je spopalo ? 
— Hmf! — procijedi teta Sara, — ljubomorna 


je na bebu i dovela je nekog svog zlobnog prija- 
telja, da bi napao bebu. 

— Oh, uvjerena sam da nije! — uzvikne Dra- 
gana, — sigurno je vidjela zalutalo pseto i dotr- 
čala da zaštiti bebu! 

— Taman posla! — odbrusi teta Sara. — Ali 
uostalom ti si odgovorna za Mazu. Možda ti 


i ne znaš što je tvoja dužnost, ali ja znam što je 
moja. Obavijestit ću vlasti. I one će se pobrinuti 
za ovog nasilnika da mu više nikad ne padne na 
pamet nešto slično. A što se tebe tiče, — obrati 
se ona Mazi i podiže je za remen oko vrata, — 
zaključat ću te noćas da prespavaš u kuhinji! 

Ali u životinjskom svijetu vijesti se brzo šire. 
Do jutra sve susjedstvo je znalo što se dogodilo 
— svaki golub, kanarinac i vjeverica znali su da 
su Lunju uhvatili i da će ga to stajati glave. I teta 
Sarine mačke znale su za tu vjest i osjetile su neku 
vrstu sažaljenja prema Mazi, pa su na prstima pro- 
lazile pokraj kuhinje u kojoj je Maza jecala usam- 
ljena. 

Džoko i Pouzdanko čuli su za taj dogadjaj; 
skriveni iza jednog grma promatrali su kako se 
živoderova kolica zaustavljaju pred vratima, kako 
živoder izlazi iz njih i kako odvodi Lunju da ga 
uništi. 

— Strašno smo pogriješili kada smo ga onako 
krivo optužili! — priznao je Džoko. 

— Da, — potvrdi Pouzdanko, — on je vrlo 
hrabar mladić. A i gospodjicu Mazu ovaj je do- 
gadjaj strašno pogodio. 

— Moramo pronaći neki način da im pomogne- 
mo, — reče Džoko Pouzdanku. 


Ali nikako da smisle koji bi to način mogao biti. 

Medjutim, Maza je znala da postoji jedna mo- 
gućnost. I ta mogućnost je nastala u trenutku kada 
se jedan taksi zaustavi pred vratima. Dragi Jim 
konačno se vratio kući! 

Čim je ušao u kuću, Dragana mu je ispričala 
sve o strašnom dogadjaju koji se dogodio prošle 
noći. 

— Ali ja još uvijek ne shvaćam zašto bi neki 
nepoznati pas... i Maza, — poče Jim i prekine 
rečenicu. 

Maza je lupala o kuhinjska vrata pokušavajući 
da mu da na znanje da će mu sve objasniti. 

Dragi Jim otvori kuhinjska vrata i klekne po- 
kraj Maze, a ona skoči da mu lizne lice. 

— Mao, stari druže, šta se sve to zbilo? Ti mi 
možeš dati točan odgovor, ja sam uvjeren da ga 
znaš, — reče Dragi Jim. 

Umjesto odgovora Maza protrči pokraj Dra- 
gog Jima i požuri uz stepenice do bebine sobe. 

— Ona pokušava da nam nešto kaže! — pri- 
mijeti Dragi Jim. I Dragi Jim podje za Mazom. 

— U pravu si, Dragi, — reče Dragana. I kad joj 
je Maza pokazala mrtvog štakora iza stolice, 
Dragani konačno postane jasno što se uistinu 
dogodilo. 

— Zar ne vidiš? — uzvikne Dragi Jim. — Onaj 
nepoznati pas nije napao bebu. On je pomogao 
Mazi da bebu zaštiti! 

— Oh, dragi Jime, a mi smo ga otjerali! — za- 
plakala je Dragana kršeći ruke. 

— Uopće ne vidim razloga za toliko uzruja- 
vanje, — primjeti teta Sara strogim glasom. 

— Teta Saro, — obrati joj se Jim, — idem da 
spasim toga psa, a vi ćete van iz kuće. 

— Oh, blagi bože! — iznenadila se teta Sara. 

Dragi Jim uze taksi i krene u potjeru za živo- 
derskim kolima. 

Ali Maza ga je već bila pretekla. U društvu Pou- 
zdanka i Džoka, Maza je hitala niz ulicu slijedeći 
trag živoderskih kola. 

Tu i tamo pogrešno su skrenuli, tu i tamo naišli 
su na slijepe ulice, ali na kraju daleko ispred sebe 
ugledali su živoderova kolica. Kroz vrata od žice 
promatrao ih je Lunjo. : 

Tri psa su otrčala ravno do konjskih kopita. 
Pa onda lavežom, ugrizanjem i skokovima, Pou- 
zdanko, Džoko i Maza su natjerali konja da se 
nervozno propne na stražnje noge. Kola su se 
njihala i iskretala. Oni su postigli što su željeli! 

A taksi u kojemu se nalazio Dragi Jim doklo- 
parao je do toga mjesta. 

— Što se tiče tog psa, — uzvikne Dragi Jim 
pokazujući prstom prema Lunji koji je promolio 
njušku kroz rešetke i trljao je o Mazinu njuškicu, 
— posrijedi je golema zabuna. 

— Hoćete reći da je taj mješanac vaš pas, gos- 
podine? — upita vozač živoderskih kolica. 

— Da, — odgovori Dragi Jim, — to je moj pas. 

I tako Dragi Jim povede Mazu i Lunju svojoj 
kući. I to je ujedno i kraj ove priče — takoreći 
kraj priče. 

Ali hajde da učinimo još jednu posjetu toj kući 
u vrijeme veselih novogodišnjih praznika. Gle, 


beba se igra na podu, a oko nje su se okupili ra- bebu, a oči im blistaju od raznježenosti i ponosa. 
zigrani psići. Dragi Jim i Dragana promatraju A Maza i Lunjo isto tako promatraju svoje psiće. 


TOBY TYLER 


Bilo je to jednom prije pedeset godina kad je 
jedan farmerski dječak postao zvijezda u putu- 
jućem cirkusu. To se možda nikada ne bi dogodilo 
da nije bilo gladnih praščića, nekog cirkuskog 
oglasa i šest kikirikija. 

Taj dječak, čije je ime bilo Toby Tyler (Tobi 
Tajler), živio je sa tetom Olivom i tetkom Dani- 
jelom na skromnoj farmi blizu Guilforda (Gil- 
forda). 

Te godine bila je slaba žetva, pa tetak Danijel 
nije imao mogućnosti da plati najamnog radnika. 
Sjedokosi farmer morao je raditi u polju od zore 
do mraka. I Toby mu je pomagao u poslovima. 

Jednog jutra Toby preskoči ogradu s one strane 
ambara i uputi se do čistine na kojoj pasu krave. 
Dok je taj omanji snažni dječak skakutao kroz 
dvorište, kokoši su kokodakale i bježale mu s puta. 
Stari Crvenko, zaprežni konj, podiže glavu iz 


pojila i zarza prema njemu. Toby mu prijateljski 
odmahne rukom ali se ne zaustavi. 

Kad se približio svinjcu, praščići su podigli 
njuškice i ispunili zrak skvičanjem kojim su davali 
do znanja da su nezadovoljni što su gladni. Ali 
farmerski dječak nije se osvrtao i produžio je 
prema ambaru. 

— Ne, — pomisli on, — ne sada. Prije nego 


na pašu. A onda moram... 


Ali Toby nije uspio završiti s nabrajanjem pos- 
lova koje mora obaviti, jer upravo u tom trenutku 
on zaokrenu iza ambara i ugleda plakat. 

Zastade očiju razrogačenih od čudjenja. Netko 
je nalijepio plakat na prednja vrata ambara. Na 
tom šarenom plakatu, čije su upadljive boje odu- 
darale od sivila dasaka, bio je oglas o cirkusu. 

Tobyju se vrtjelo u glavi. Rukom protrlja oči 
i počne još upornije piljiti u plakat. 

— Drugog jula, — prošapta on, — pa to je 


Pukovnika 


Veliki američki cirkus 
Sama Gastlea 
Predstave 
HI Poslije podne i uveče. Po kiši t Suncu! 
Prikazujemo Mamula ! 
Ulaz iz ulice Morning Parađe ljubazna - | 
šću pukovnika 5. Csstlea 3 


Gilford, 2 jula 

danas! 


Onda, zaboravivši na poslove koji ga očekuju, 


otrča sa farme u Guilford. 


22 


U Guilfordu je parada već bila otpočela. Kad 


je Toby stigao zadihan u grad, začuo je svirku 
i primijetio perjanice kako se njišu na glavama 
cirkuskih izvodjača, pa ugledao krovove kola u 
povorci. Mještani su se tako gusto načičkali duž 


ulice, da Toby od njih nije mogao ništa više vi- 
djeti. 

On duboko udahne zrak pa se zagnjuri u gomilu 
i stane se provlačiti izmedju njihovih nogu. Ko- 


načno se uspio probiti do ulice. I tu je stajao sve 
dok nisu naišla kola tjerana parom, što je bio 
znak da se parada završila; lice mu je blistalo 
od radosti. 

Poslije toga Toby se nije zaustavio sve dok nije 
stigao do cirkuskih šatora. Tu se motao po glavnom 
prolazu i buljio u velike plakate nalijepljene s obje 
strane prolaza. 


Prodavač ulaznica pozivao je ljude: — Ovuda, 
narode! Ovudje nabavite karte za veliku pred- 
stavu! Prebroj sitniš prije nego odeš sa šaltera! 
Požuri, požuri, požuri! 

Pošto je preturio džepove, Toby izvuče jednu 
paru. Tužno ju je promatrao. Nije kupio ulaznicu, 
a to je bio sav novac koji je imao. Uzdahnuvši, 
strpa paru u džep. 

Onda zastane da bi promatrao čovjeka koji 
radi u jednom kiosku. Taj čovjek je bio odjeven 
u blistavo odijelo a oči su mu bile lukave. Punio 
je jedan služavnik vrećicama napunjenim kiki- 
rikijem, koje su bile išarane crtama, i pozivao 
posjetioce: 

— Kupite pečeni hrskavi cirkuski kikiriki! 
Ovdje ga nabavite! 

Toby je ponovo počeo opipavati onu paru u 
žepu, kad čovjek podiže glavu, pogleda ga i upita: 

— Jesi li kupac ili promatrač? 


Tobyju je bilo teško da se odluči da li da kupi 
kikiriki ii da nastavi promatrati kisosk. O tome 
je razmišljao gotovo cijelu minutu. Na kraju reče: 

— Koliko kikirikija mogu dobiti za jednu paru ? 

Čovjek je brzo izračunao u glavi i odgovorio: 

— Pa, dao bih ti šest. 

— Samo šest ? 

— Pa to je više nego što bi dobio da si kupio 
na vrećice! 

Glas toga čovjeka postajao je sve hrapaviji. 
Činilo se da mu je krivo što dječak sumnja u nje- 
govu velikodušnost. — I to je cijela istina — reče on. 

Toby je opet počeo polagano razmišljati. Ko- 
načno izvuče šaku iz džepa, spusti paru na pult 
i reče ozbiljnim glasom: 

— Šest kikirikija, molim. 


SJAJNA PRILIKA 


Toby razlomi prvi kikiriki, pa se namršti i pri- 
mijeti : 

— One koji su stari vi stavljate na dno? 

Čovjek se zapanji i odgovori: 

— Stari? Ja ne prodajem stare kikirikije, dje- 
čače. 

— Ovaj ima takav ukus. 

Osvrnuvši se oko sebe da bi se uvjerio kako nitko 
nije čuo ono što je dječak rekao, čovjek je brzo 
dodao: 


— Evo ti još dva. A sada kidaj. Propustit ćeš 
najbolji dio predstave. 

Toby je pažljivo otvarao drugi kikiriki. 

— Ja ne idem na predstavu. 

— Ne ideš? Nemaš novaca za kartu? 

— Da, gospodine. 

— Valjda će te roditelji dovesti večeras na pred- 
stavu. 

— Neće, gospodine. Ja nemam roditelje. 

— Siroče si, a? 

Najednom čovjek postane veoma zainteresiran 
za dječaka. Nagnuvši se preko pulta, reče: 

— Jesi li ikad razmišljao o tome da se pridružiš 
nekom cirkusu, momče? 

— Ja? — Toby se toliko zabezeknuo da se go- 
tovo zadavio kikirikijem. 

— Da, ti. Zamisli da si član slavne porodice 
artista pod velikim šatorom. Zamisli: putuješ 
uzduž i poprijeko ovom našom velikom zemljom... 

— Ali šta bih ja mogao raditi? — reče Toby 
uznemiren. 


— Možeš postati koncesionar! Kao ja! 

— Postati.....a-a-a-... —. Dječak nije mogao 
da izgovori tu riječ. 

— Slobodan prijevoz, — nastavi čovjek, — pri- 
jatno mjesto za spavanje, tu ti je sve za jelo, a pred- 
stavu možeš vidjeti kad god poželiš! A ako ti 
i to nije dosta, svake subotnje večeri tvoj odani 
Harry Tupper (Hari Taper) poklonit će ti ovako 
nešto! 

Gospodin Harry Tupper izvadi srebrni dolar 
koji se zablista na suncu. 

— Šta kažeš, dječače, nije li to divna pogodba? 

— Kako bi to bilo sjajno, — pomisli Toby, 
— da radim u cirkusu! 

— Pa to bi mi se već sviđalo, — reče on sanja- 
lačkim glasom, — više od svega na svijetu. 

Gospodin Tupper se zahihota: 

— Svidjalo bi ti se, jel'? 

— Sva je nezgoda u tome, — nastavi Toby, — 
što sam potreban tetku Danijelu i teti Olivi da im... 

Srebrni dolar gospodina Tuppera brzo se vrati 
u gospodinov džep. Hladno povukavši laktove 
sa pulta, gospodin Tupper izusti: 

— Tvoj tetak i teta? 

— Oni su strašno siromašni, — uzvrati Toby, 

— ima mnogo poslova koje za njih obavljam na 
farmi. Ali ja bih mogao da ih upitam, možda... 
Gospodin Tupper više nije bio zainteresiran. 

— Zaboravi na ovo što smo razgovarali, — reče 
on, — a naći ću ja dječaka za ovaj posao u dru- 
gom gradu. Koliki bi bili presretni kad bi im se 
ukazala ovako sjajna prilika. 

On odmahne rukom i nastavi svoj posao, ali 
kada je poslije nekoliko trenutaka podigao glavu 
on vidje da dječak još uvijek stoji na istom mjestu. 
Uzdahnuvši, gospodin Tupper izvadi novčanik 
i iz njega izvuče komadić papira na koji stavi svoj 
potpis jednom širokom kretnjom. 

— Evo, da se rastanemo kao najbolji prijatelji, 
— reče on, — ovo je propusnica za večerašnju 
predstavu. Dodji i uživaj zahvaljujući Harryju 
Tupperu. 

Dok se vraćao kući Tobyjeve oči blistale su od 
radosti. Naprosto nije mogao vjerovati. Komadić 
papira koji drži u ruci jest prava propusnica za 
cirkusku predstavu! 


Ali kad je stigao do kuće na farmi, jedan pro- 
sijed čovjek strogih crta lica grubo ga dohvati za 
ovratnik i radost ubrzo napusti Tobyuja. 

— Gdje si bio? — upita ga tetak Danijel. Toby 
ustukne. Oči tetka Danijela sijevale su od bijesa. 

— Op — prosti, — promuca Toby, — želio sam 
se vratiti tečo. Ali tamo je bila cirkuska parada, 
pa sam se tako našao na cirkuskom zemljištu... 

— Cirkus! — povika tetak Danijel. — A znaš 


nahraniti, i prerovali su repu u polju ? Znaš li. ti to? 

Toby je samo klimao glavom. 

— Ti si vjetrogonja i nezahvalnik! 

Teta Oliva dodje do njih. Ta farmerka srednjih 
godina progovori tihim glasom nastojeći umiriti 
muža. 

— Danijele, ne budi tako grub prema Tobyju. 
Dječaci polude kad cirkus dođe u grad. 

— Toby nema pravo da se ponaša kao drugi 
dječaci! — povika farmer. — Toby nikako nema 
pravo, a on zna zašto. 

Čuvši te riječi, Toby obori glavu da bi prikrio 
suze koje su mu navirale na oči. 

— Jai moja žena lišavamo se koječega da bismo 
te mogli hraniti i odijevati, — nastavi farmer, 
— ja sam siromah čovjek, ali sam te prihvatio 
kada te nitko drugi nije htio uzeti. Ti nam nisi 
nikakav rod, ti nam nisi ništa, ti si samo teret 
koji smo sebi navalili na vrat. 

On gurnu Tobyija prema stubištu i reče: 

— Idi u postelju i ne izlazi iz nje. Večeras za 
tebe nema večere. 

Kad Toby ode, teta Oliva progovori: 

— Danijele, bio si prestrog prema dječaku. 
Doista propustio je da nahrani gladne praščiće 


i stoga nam je propala repa. Pa ipak, ono što si 
mu rekao strašno je surovo. 

Toby nije čuo tetine riječi. Dok se jecajući peo 
uz stube, u njegovoj glavi stvarao se plan. 

Čekat će dok padne mrak. Onda će pobjeći od 
kuće da prigrli sjajnu priliku koju mu je gospodin 
Tupper ponudio. Tako se tetak Danijel neće 
više nikada morati odricati koječega da bi ga hranio 
i odijevao. 


BJEGUNAC 


Večerašnja predstava se završila i cikuski ljudi 
počeli su da skidaju šator. Život u cirkusu bio je 
pun mahnite trke. Baklje su bacale avetinjske sjene 
po uznemirenim konjima i ljudima koji su gala- 
mili. Negdje u tami rikao je tigar. 

Harry Tupper upravo je utovariovao sanduke 
u teretna kola kad začu tanak glasić. 

— Evo me, gospodine Tuppere, — reče on 

Tupper se okrenuo. Iza njegovih ledja stajao 
je dječak sa zavežljajem u ruci. 

— Pa šta onda? — primijeti Tupper, a oko usta 
lebdio mu je kiseo osmijeh. 

— Pa, zar me ne poznajete? Kazali ste da bih 
mogao raditi kod vas? 

Koncesionar spusti sanduk pa se podozrivo 
zagleda u Tobyja Tylera. 

— A što će tvoj tetak i teta? — upita ga. 

— Ne brinite, — procijedi Toby hrapavim 
glasom. — Oni ne žele da ostanem kod njih. Kažu 
da sam im teret na vratu. 

Tupper nastavi da utovaruje sanduke. 

—E, pa onda, dobio si posao. Pedeset centima 
sedmično. 

— Kazali ste dolar! 

Tupper razrogači oči, ali dječak se nije poko- 
lebao. Na kraju Tupper slegne ramenima, pa reče: 

— Ako sam ti rekao da ćeš dobiti dolar, onda 
ćeš ga i dobiti. Samo nemoj pokušati da mi otpiriš 
kad već budem utrošio vjrijeme da te naučim kako 
treba raditi ovaj posao. 

—Oh, neću, gospodine, — Toby uzvrati ozbilj- 
nim glasom. 

Koncesionar se opet bacio na posao utovari- 
vanja sanduka. Toby progovori: 

— Gospodine Tupper, još nisam večerao. 

Ljutito mumlajući, Tupper poče preturati po 
kovčegu sa namirnicama i izvuče izgnječenu ba- 
nanu. 

— Evo ti, — reče on, — ovo je prehrambeno 
zlato iz Indije. Nastoj da ti potraje do jutra. A sad 
da si ostao ovdje i izbjegavaj neprilike!. 

Toby uzdahnu, priđe jednom vagonu i baš 
se spremao da zagrize natrulo voće, ali u tom se 
trenutku kroz rešetke munjevito promoli kosmata 
šačica i istrže bananu iz Tobyjeve ruke. 

Toby se brzo okrene i provuče ruku u kavez da 
bi ščepao šapu malog čimpanze. Dok se Toby 
mučio da majmuna dovuče što bliže rešetkama, 
majmun proguta čitavu bananu. 

— Lopove! — uzvikne Toby, — vrati mi je. 

Čimpanza se stade strašno derati. To je iza- 
zvalo lančanu reakciju kod drugih majmuna u 
kavezima. Glomazan i snažan čovjek dotrča do 
Tobyja. 

Bio je to Ben Cotter (Koter), dubler cirkuskog 
atlete i vozač vagona u kojemu su bili majmuni. 

— Šta si uradio tom čimpanzi? — upita Ben 

Cotter. 

Tobi je bio ogorčen. 

— Zar ja? — upita on. — Ja ništa nisam uradio. 
Taj majmun je krivac. Držao sam bananu u ruci 
i on mi ju je ukrao! 

Tada dotrči i Harry Tupper. 

— Zar ti nisam rekao da ne stvaraš neprilike? 
— izdera se on na Tobyja. 

— On mi je ukrao bananu! — reče Toby. 

Majmun na to uzvrati novom dernjavom. I tada 
u galopu stiže do njih Pukovnik Castle, vlasnik 
cirkusa. 

— Šta se to ovdje zbiva? — upita Pukovnik 
Castle oštrim glasom gledajući ih sa visine iz 
svoga sedla. 

U tili čas Tupper se sav pretvori u blažen osmijeh. 

— Ništa, Pukovniče, ama baš ništa! Majmuni 


su se malo uznemirili, — reče on. 
Pukovnik pokaza prstom na Tobyja i upita: 
— Tko je to? 


— To je moj novi pomoćnik, gospodine, — od- 
govori Tupper. 

Pukovnik ga poprijeko pogleda: 

— Vrbuješ ih još dok su mali, zar ne, Tuppere ? 

— Sve je u redu, gospodine. Jadni dječak nema 
nikoga na svijetu, — pa zatim prišavši mu bliže 
nastavi prigušenim glasom: 

— Namjeravam ga uzeti pod svoje okrilje da 
mu pružim potporu. 

Pukovnik prasne u gromoglasan smijeh. 

— Molim te, Tupperu na pričaj mi o svojim poš- 
tenim namjerama. Nego hajde, vrijeme je da cir- 
kus krene. Dječak se može voziti sa Benom. 

Ben Cotter rikne u znak protesta: 

— Sto mu gromova, Pukovniče! Zašto mene 
izabraste da budem dadilja Tupperovom cmiz- 
dravom derištetu ? 

— Spremi kola, — prekine ga Pukovnik i nas- 
tavi: — Krećemo! — pa okrene konja i odjaha. 

Poslije nekoliko trenutaka, Ben Cotter bijesno 
pogleda Tobyja sa svog sjedišta na vagonu s maj- 
munima. Dječaku se nije kretalo. Više bi volio 
ostati na čvrstoj zemlji. Najednom ga obuze čežnja 
za domom. Upravo se spremao da kaže gospodinu 
Tupperu da se predomislio i da ne želi onaj posao, 
kada se razliježe Pukovnikov glas: — Deder, 
pokreni ga! 

U tren oka noć oživi od škripe cirkuskih kola. 
Harry Tupper ščepa Tobyja i odbaci ga prema 


Benu Cotteru koji ga spretno dočeka u naručje 
i prebaci na sjedište. 

Tada Ben Cotter povuče uzde i kola poskoče 
i počnu se kretati. 

Toby se očajnički privijao uz sjedište trudeći 
se svim silama da se ne prevrne i ne ispadne iz 
kola kad začu Tupperov glas: 


— Mladiću, ovdje će ti biti lijepo, k'o bubregu 
u loju. Benu će biti drago da se brine za tebe. 

Tek poslije gotovo jednog sata vozač se okrene 
prema Tobyju i progovori: 

— Da istjeramo jednu stvar na čistac, — reče 
on. — Ja ti ne volim klince, naročito one koji 
bježe od kuće. Oni su ti mlakonje. 


29 


Toby ne reče ništa. Samo je stisnuo zube. Toby je uporno promatrao cestu kao da mjeri 


— Klinac ima lijep dom, — nastavi vozač, — razmak između ceste i sjedišta na kojem je sjedio. 
i čim mu prvi put nešto ne ide od ruke, a on ti Ben Cotter reče: 
bježi od kuće. Onda uvidi da mu se nove stvari — Hajde, skoči! Nikome neće biti žao ako odeš; 
ne sviđaju, pa opet hoće kući. sumnjam da je ikome neobično bez tebe. 

Tobyjeve oči sijevnuše, ali ne reče ni riječi. 

— Deder, skači! Šta si se prestrašio! 

— Nisam se prestrašio, — odgovori Toby 
ljutito, pa poslije kraće stanke doda: 

— Ne bojim se ni tebe. 

Na Benovom licu nije se vidjela nikakva pro- 
mjena: 

— Tako i treba, Sinko. 

— Ne zovi me »Sinko«. Ime mi je Toby Tyler, 
— uzvrati dječak. 

— U redu, Sinko. Zvat ćemo te Toby, — za- 
ključi Ben. 


I opet nastane muk. Na kraju Ben progovori: 

— Nije moj posao da vodim brigu o tome, ali 
možda bi bolje bilo da malo odspavaš. Noć je 
kratka u ovakvim okolnostima. 

— Nisam pospan, — primijeti Toby tvrdoglavo 

— Kako hoćeš! 

Toby je za inat širom razrogačio oči, prekrižio 
ruke na grudi i piljio u cestu. 

Cirkuski karavan, sa svjetiljkama poredanim 
u lelujavom nizu, kretao se kroz noć. 


CIRKUSKO JUTRO 


Sutradan ujutro Tobyja je probudila grančica 
koja ga je udarila po nosu. Spavao je ispod cir- 
kuskih kola toplo umotan u Benov kaput. 
Otvorio je oči i začuđen gledao oko sebe. 
Još jedna grančica prohuja kroz zrak i udari ga po 
glavi. Toby se pridiže i ugleda onog istog malog 
nevaljalog čimpanzu kako se ceri na njega. Tobyju 
sijevnuše oči od bijesa, pa posegne za nekim pred- 


metom kojim bi gađao majmuna. 

— Dječače, bolje ti je da se rasaniš i spremiš 
prije nego što Harry Tupper dođe po tebe. 

Ben Cotter je stajao iznad Tobyjeve glave; 
preko mišićavih pleća visio mu je prebačen ubrus. 
Toby brzo privuče ruku sebi. 

— Hvala vam što ste se sinoć pobrinuli za mene, 
— reče on, — čini se da sam zaspao. 

— Zaspao ti ili ne, meni je svejedno, — izusti 
Ben mrzovoljno, — tek nisam želio da ispadneš 
iz kola, pa da ja budem kriv. 

Toby je izgledao uvrijeđen. 

— Više vam neću smetati. 

— E, baš mi je drago što to čujem, — reče Ben. 

Već je bio postavljen cirkuski logor i sve je bru- 

jalo od posla. Ljudi su se žurno kretali tamo- 
amo, timarili životinje ili udešavali dijelove opreme. 
Ben se kretao između kola, kaveza i sanduka, 
a Tobi je išao za njim na priličnoj udaljenosti. 

Naišao je na vozača cirkuskih kola pod kojima 
je prenoćio i nespretno progovorio: 

— Ne znam gdje bih se umio. 

Ben pokaza prstom u pravcu potoka i primijeti: 

- Onoje voda, zar ne? 

— Da, gospodine, — procijedi Toby. 

— Onda je sve u redu. A sada mi učini jednu 
uslugu: tornjaj mi se s puta! 

Ben siđe do potoka i počne da se pljuska vo- 
dom po licu. Toby se šćućurio uz potok i upravo 
se spremao da počne s umivanjem kad mu uši 
zaglušiše od nečije bijesne vike: 

— Kako se usuđuješ prisiljavati me da trčim 


za tobom po cijelom logoru? — upita Tupper. 
— Dobro jutro, gospodine Tupper, — reče dje- 
čak uljudno. — upravo sam se umivao. 


Tupper ga grubo dohvati za mišicu i počne ga 
vući govoreći : 

— U radno vrijeme, je li? Nećeš! 

Toby se spotakne i padne, ali ga Tupper povuče 
i on se opet pridigne. 


Tupper dodade: 

- Hajde, kreni već jednom! Toliki posao čeka... 

Koncesionar nije uspio da dovrši rečenicu, jer 
se iznenada našao u zraku. Tresao se od straha. 

— Spusti me! — cvilio je. 

Ben Cotter bio mu je prišao s leđa, uhvatio 
ga za ovratnik i podigao uvis. Sada se snažni 
Ben vraćao prema potoku i držao Tuppera uz- 
dignutog u jednoj ruci kao da je Tupper reket 
za tenis. 

— Dakle, gospodine Tuppere, — reče Ben, 
— nisam pristalica polagane osvete — ali već mi 
je prekipjelo gledajući kako neljudski postupate 
sa svojim pomoćnicima svakog jutra prije doručka. 

Tupperove noge pomamno su se klatarile. 

— Taj dječak radi kod mene! I ja ću s njim po- 
stupati kako mi je volja, — reče Tupper. 

Ben nastavi ozbiljnim glasom : 

— Gospodine Tuppere, ako dječak neće raditi 
ono što vi od njega zahtijevate, možete ga otpus- 
titi. Ali ako vas ikada uhvatim kako opet grubo 
postupate s njim, onda ću zacijelo učiniti ovako 


nešto... — Naglo ga zavitlavši, Ben baci Tuppera 
u potok. Onda se okrene i okomi se na Tobyja: 
— A ti — da si slušao gospodina Tuppera, 

marljivo radi i valjano obavljaj posao! 

Toby je snažno mahao glavom u znak priz- 
nanja: 

— Da, gospodine! 

— A sad, čim doručkuješ, odmah kreni na posao. 
Kuhinja-šator je tamo prijeko! 

U šatoru-kuhinji za stolovima od dasaka sje- 
dili su neki cirkuski izvođači i doručkovali. 
Toby izađe iz reda noseći u rukama tanjur pre- 
pun kobasica, kajgane, pšeničnog kolača i komada 
raženog kruha. Uplašeno je gledao oko sebe ne 
znajući gdje da sjedne. 

— Zašto ne sjedneš ovdje? 

Toby se okrene. Jedna djevočica smiješila se 
na njega. Još nikada Toby nije vidio ljepšu dje- 
vojčicu. 

On sjedne pokraj nje. A onda, prisjetivši se do- 
brog ponašanja, skine kapu i reče: 

— Hvala. 

— Ime mi je Jeanette (Žanet), — nastavi dje- 
vojčica, — ja sam jahačica na konju. Ti si ovdje 
novajlija, zar ne? 

— Da, gospođice, — odgovori Toby. 


— Ja jašem sa Ajaksom, — produži ona, — 
njemu je dvanaest godina i on misli da sve zna. 

Upravo u tom trenutku jedam visoki dječak 
prišao je njihovom stolu. Nervozno je promatrao 
Tobyja. 

— Tebi nije mjesto ovdje, — odbrusi on, — ovo 
je stol za izvođače programa. 

Jeanette se nasmiješi : 

— Prestani Ajakse. Ja sam ga pozvala da sjedi 
za ovim stolom. 

Ne znajući šta da kaže, Toby se smiješio u toj 
neprilici i nastavio jesti. Visoki dječak tresne 
šakom po stolu i reče: 

— Jesi li čuo šta sam ti rekao? I gledaj mi u 
oči kad razgovaram s tobom. 

Jeanette je ljutito odmahivala glavom: 

— Ah, Ajakse — pusti ga na miru! 

— Njemu nije mjesto za našim stolom! — vikao 
je Ajaks i gurao Tobyja. — hajde. tornjaj se odavde! 

Kraj stola je zastao ovisok čovjek vesele vanj- 
štine_ koji je promatrao svađu. On se kretao 
balansirajući s pet tanjura sa hranom poderanih 

duž jedne ruke i smiješio se. 

— Lijepo, lijepo, tu si moj dječače! — reče on 
Tobyju, — Pukovnik Castle posebno me poslao 
da te potražim! 

Toby je žmirkao u čudu i upita: 

— Da potražite mene? 

Čovjek nastavi bez prekidanja: 

— Da li ćeš uzeti profesionalno ime ove godine 
— ili pak namjeravaš zadržati svoje vlastito ? 

Toby se zbunio. 

— Pa svoje vlastito ime , — procijedi on. 

— A toje, dabome? 

— Toby Tyler. 

— Toby Tyler — pa da! — uzvikne čovjek i na- 
stavi: — To je divno ime! Oduvijek mi se dopadalo! 

Pa zatim okrenuvši se prema Jeanetti i Ajaksu, 
čovjek doda: 

— Svakako ste čuli za Toby Tylera. 

Sada je Ajaks stajao zbunjeno. Taj drski dječak 
nervozno primijeti: 

— Eh, pa samo da nam je rekao — 

— Šuti, šuti! — reče čovjek, — isuviše je kasno 
da se sada ispričavaš. 


Zatim, obrativši se Tobyju s dubokim pošto- 
vanjem primijeti : 

— Hoćeš li mi ukazati čast i doručkovati sa 
mnom i mojom porodicom ? 

Kad su izlazili iz šatora-kuhinje, Tobyjev spa- 
silac reče: 

— Dopusti mi da se predstavim. Ja sam Sam 
Treat (Sem Trit), cirkuski klaun. 

Toby se zapanji: — Klaun? 

Još uvijek balansirajući s tanjurima, Sam Treat se 
nakloni i progovori sa smiješnim holandskim 
akcentom: 

— Tebi sam na službi! — pa onda zamahnuvši 
rukom kao da će salutirati napravi se kao da se 
udario u oko i uzvikne: — Jao! 

Kad su stigli do klaunovog šatora, klaun poređa 
tanjure po stolu i reče: 

— Sjedi, Toby. Znam da će se djeca radovati 
kad te vide. 

Toby upita: 

— Vi imate veliku porodicu, gospodine Treate ? 

— Pa, kako se uzme. Uglavnom, rekao bih, ah, 
tako četvoro-petero, — odgovori on. pa pri- 
nijevši šake do usta i načinivši od njih trubu, on 

pozva: 

— Hej, djeco, doručak je na stolu! 

U tom trenutaku podigoše se poklopci na četiri 
škrinje. Iz njih iskočiše četiri psa i potrčaše prema 
stolu. Posjedaše na klupu pokraj Tobyja i halap- 
ljivo počeše jesti. 

Toby se morao nasmijati. pa reče: 

— Eh, kad ste mi kazali da imate porodicu, ja 
sam pomislio... — pa se onda zaustavi zbunivši se. 

— Samo ti uživaj i ne brini ništa! — odgovori 
klaun blagim glasom, — oni su moja porodica. 
Čini se da se tome nisi nadao. 

Toby obori glavu: 

— Ni ja nemam pravu porodicu, zato sam 1 do- 
šao u cirkus. 

— Ma nemoj? — začudi se klaun. 

— Pobjegao sam od kuće, — objasni mu Toby, 
— ali ne zato što me oni nisu htjeli. Oni su strašno 
siromašni. Ja sam im bio pravi teret na vratu. 

— Pa šta misliš, hoćeš li se ikada vratiti kući? 

Toby duboko uzdahne: 

— Čini mi se da neću, bar dok ne zaradim dosta 
novaca da ga ponesem kući. Tako ću im pokazati 
da nisam ono, što oni kažu da jesam. 

Dok je dečak zamišljeno nabadao hranu na 
viljušku, klaun ustane i ode do sobice za šminka- 
nje. Pretraživao je po njoj sve dok nije pronašao 
neku staru kožnatu kesu koju donese do stla. 

Bacivši kesu na stol, on se obrati Tobyju: 

— U ovo stavljaj novac koji uštediš, Toby. 
Ne čekaj da bude prekasno. Toby uzme kesu i čvr- 
sto je steže. 


— Hvala vam, gospodine Treate, — reče on. 
— Ja ću zaista marljivo raditi. Radit ću sve onako 
kako mi kaže gospodin Tupper. Ja-.ću... — Najed- 


nom dječak se lupi po čelu i uzvikne: 

— Jao, teško meni! 

— Šta se dogodilo? — upita ga klaun. 

— Pa sasvim sam zaboravio da gospodin Tupper 
čeka na mene! 

Toby izleti iz šatora i dobaci u trku: 

— Hvala vam gospodine Treate! A sad zbogom! 


GOSPODIN STUBBS 


Poslije podnevna je predstava tekla kako 
treba i Toby se konačno našao u velikom šatoru. 
Polako se kretao prolazom izmedju redova sa 


sjedištima noseći pred sobom služavnik pričvrš- 
ćen remenom koji je prebacio preko ramena; 
na služavniku su bile poredane vrećice sa kikiri- 
kijem i ušećerene jabuke! — Fini... pečeni... 
hrskavi... kikiriki! Ušećerene... 

Riječi su polako zamirale na njegovim usnama. 
Glavu je zabacio, a zjenice su mu postajale sve 
veće. Tako je stajao promatrajući artiste na tra- 
pezu na vrhu šatora sve dok mu Harry Tupper 
ne priđe s leđa i ljutito ga protrese. 

Trgnuvši se, Toby potrči vičući iz sveg glasa: 

— Kikiriki i ušećerene jabuke! 

Poslije toga Toby je mislio samo na svoj posao 
gotovo čitavih deset minuta, a onda začuje glas 
Pukovnika Castlea koji je iz same sredine cirkuskog 
kruga objavio prisutnima: 

— Dame i gospodo! Pažnja, pažnja! Veliki 
američki cirkus prikazuje vam Silnog Banjoa 
(Bendža)! 

Toby zastade, a oči mu zasjaše kad svu pažnju 
uputi na središte cirkuskog kruga. Silni Banjo bio 
je uistinu Ben Cotter odjeven u triko. 

Tobi počne gurkati laktom jednog gledaoca 
i prstom pokaza na središte cirkuskog kruga, pa 
reče: 

— On mi je prijatelj. 

Ali onda pogledavši i sam u pravcu ispruženog 
prsta, Toby ugleda Harryja Tuppera kako ga prije- 
teći promatra s ruba kruga. 

U tren oka Toby se opet našao u velikom poslu 
i počne izvikivati što je mogao glasnije: 

— Kikiriki, ušećerene jabuke! 

Kroz cijeli preostali program koji se sastojao 
od ovih tačaka: igra slonova, mađioničari, ples 
konja i klaunovi, Toby je mislio samo na svoj 
posao. 

A onda, poslije snažne bubnjave, orkestar počne 
svirati Straussov (Štrausov) valcer. Jeanette i 
Ajaks uđoše u cirkuski krug na veličanstven na- 
čin vodeći sa sobom svoje konje. 

Toby je stajao upravo ispred jednog ljutitog gle- 
daoca, kome je zaklonio vidik, i širom otvorenih 
usta promatrao djevojčicu i dječaka. 

— Hej ti, tamo, sjedni dolje! — uzvikne onaj 
gledalac. 

Bez razmišljanja, očiju uperenih u središte cir- 
kuskog kruga u kojemu je dvoje mladih izvođača 
graciozno izvodilo svoju tačku na konjima, Toby 
sjedne na jedno sjedište u gledalištu. 


Netko je nečujno sjeo na obližnje sjedište i hra- 
pavim glasom progovorio mu na uho: 

— Veličanstvena predstava, zar ne? 

Toby sanjivo mahne glavom: 

— Uistinu jest. 

Još uvijek kao u polusnu Toby se okrene da vidi 
tko to ima isto mišljenje o predstavi. To je bio 
Harry Tupper koji ga je promatrao bješnje nego 
ikada ranije. 

Još nikada nijedna strijela nije tako brzo po- 
letjela iz napetog luka kao što je Toby poletio 
iz sjedišta. Tokom preostale predstave on je uspio 
misliti samo na svoj posao i sve se vrijeme kretao 
leđima okrenut prema izvođačima. 

Poslije predstave, Toby ode do kioska u kojemu 
se prodavala limunada i svu dnevnu zaradu preda 
Harryju Tupperu. 

Koncesionar je pohlepno brojao novac: 

— Dolar — trideset pet, četrdeset, pedeset, 
šezdeset pet... 

Pa prekinuvši brojanje, podiže jedan novčić 
koji je bio manje sjajan i mekši od drugih. 

— Šta je ovo? — upita Tupper. — Čuj, ti pro- 
kleti glupavko! Zar ne razlikuješ pravi novac od 
oblog komada olova ? 

— Oprostite, gospodine Tupperu, — pravdao 
se Toby, — ja se ne razumijem dobro u novac. 

Tupper se gromko nasmije: 

— E. onda ću te ja naučiti. Prva lekcija: ovaj 
komad olova dobit ćeš umjesto pravog novčića 
kada ti budem isplaćivao plaću za prvi tjedan. 

— Da, gospodine, — uzvrati Toby kiselo, pa 
Tupperu pruži tri novčića i upita: 

— A šta da uradim s ovim? 

Tupper ga poprijeko pogleda: 

— Odakle ti to? 

— Pa, preostalo. Kad sam pokušao da ih vratim, 
rekoše mi: Zadrži sitniš! 

Koncesionar se zagrcne zapanjen dječakovom 
nedužnošću, pa onda, licemjerno se nasmiješiv- 
ši, doda: 

— To se, moj mladiću, naziva »napojnicom«. 
A po običaju, sve napojnice pripadaju glavnom 
koncesionaru, što će reći — meni. 

Toby je stajao kao pokošen. 

— Međutim, ako mi položiš račun za sve na- 
pojnice koje dobiješ, ja ću ih podijeliti s tobom. 
Tako — dva novčića meni, jedan novčić tebi. 

Tobyjevo lice zablista od radosti. 

— Hvala vam, gospodine, — izusti Toby. 

Tupper ga je promatrao neko vrijeme, pa onda, 
zadovoljan što je nadmudrio dječaka, pokaza na 
gomilu čaša i zdjela na pultu i reče: 

— A sada na posao i počisti ovaj nered! — pa 
zapalivši cigaru otpiri nekuda. 

Toby je bio umoran, ali se odmah baci na posao 
i počne čistiti pult. Uze služavnik sa kikirikijem 
i ušećerenim jabukama i spusti ga na bačvu pokraj 
kola sa životinjama. Pa, uzdahnuvši, pode da 
uzme pregaču. 

U jednom trenutku čimpanzina šaka promoli 
se iza rešetaka na kolima. Ta šaka je opipavala 
i opipavala sve dok nije naišla na ušećerenu jabuku. 
Zatim šaka dohvati štapić na koji je bila nabodena 
jabuka. 

Poslije toga služavnik je imao jednu jabuku 
manje. 

Toby se vratio ; opasao je pregaču. Poslije jednog 
sata on je već završavao posao: brisao je posljed- 
nju čašu i ponosito ju je stavio na pult kraj ostale 
čiste i blistave staklarije. 

Upravo u tom trenutku ogrizak od jabuke 
udari ga po glavi. Iznenađen, Toby ga podigne 
sa zemlje i počne ga razgledavati. Tada doleti i drugi 
ogrizak i prevrne nekoliko čaša. 

Toby potrči prema bačvi na kojoj je ostavio 
služavnik. Služavnik je ležao prevrnut na zemlji. 
Toby ljutito pogleda majmunski kavez. 

Mali čimpanza sjedio je u kavezu usred gomile 
ljusaka od kikirikija, razderanih vrećica i ostataka 
ušećerenih jabuka. Upravo je lijeno grickao po- 
slijednju jabuku kada ugleda dječaka. Hihoćući se. 
on lakim pokretom baci ogrizak na Tobyja. 

Toby se pjenio od bijesa: 


— Ti — ti — 1 sve zbog tebe gospodin Tupper 
će me živog oderati! Dabogda se tako razbolio 
da sav pozeleniš! 

Te noći čimpanza je ležao ispružen na stolu u 
kolibi Sama Treata i tužno zavijao. Toby, Sam 
i Samova pseća porodica — svi su oni zabrinuto 
promatrali majmunčića. 

— Onje strašno bolestan, zar ne? — upita Toby. 


— Pa doista, ne izgleda baš dobro! — primijeti 
Sam. 

Tobyju zadrhtaše usne. 

— Jao! — izusti on, — nisam želio da se toliko 
razboli. Za sve to ja sam kriv. 

— Nema toga što on ne bi pojeo, — reče Sam, 


— čini mi se da je on u neku ruku — noj. 

Nadnijevši se nad čimpanzu, klaun mu prinese 
ruku i počne dodavati Tobyju razne predmete. 

— Vidiš? — upita on Tobyja, pa nastavi: — 
Gumb, ključ od kofera, četka za kosu... komad 
konopa za sušenje rublja... 

U prvi mah Toby nije mogao povjerovati svo- 
jim očima. Kad je konačno shvatio da klaun 
izvodi male trikove uz pomoć rukava, laknulo 
mu je, i nasmiješio se. 

— E, baš ste me prevarili, — reče Toby, pa upita: 
— Možete li ga izliječiti ? 

— U svako doba kao i do sada, — odgovori 
Sam Treat. 


Pa zatim zavuče ruku u putnu torbu i iz nje 
izvuče bočicu na kojoj je pisalo: Ricinusovo ulje. 

Čim ugledaše tu bočicu, svi psi pobjegoše u 
svoje torbe. Čimpanza pokuša da se povuče sa 
stola, ali Toby ga je čvrsto držao. 

— Čvrsto ga drži, — reče Sam. — i pazi da te 
ne ugrize! 

Čimpanza se pomamno ritao dok mu je ulje 
klizilo niz grlo. A onda mu se oči zažariše i pre- 
stane se opirati. 

Toby ga nježno uze u naručje. Čimpanza se 
prijatno smjestio u dječakovu naručju kao beba 
koja tiho plače. 

Tobyju se nešto ispriječilo u grlu, nešto tako ve- 
liko da to nije mogao progutati. Na kraju on reče: 

— Zaista nemam srca da ga vratim u majmun- 
ski kavez. 

Sam klimnu glavom, pa doda: 

— Bilo bi pametno da ga večeras utoplimo. 
Evo ti — uvij ga u ovaj šal. 

— Možda bi mogao da spava kod mene, — 
reče Toby. 

— Bolje je da prvo upitaš Bena, — uzvrati 
Sam, — on je odgovoran za majmune. 

Kada je te večeri cirkus krenuo na put, čimpanza 
se još uvijek nalazio u Tobyjevu naručju. 

— Odsada ćemo biti prijatelji, zar ne gospodine 
Stubbse ? — Toby upita majmunčića. 

— Stubbs? — začudi se Ben Cotter koji je upra- 
vo uskočio u kola s majmunima i sjeo na prednje 
sjednište pored Tobyja. — Zašto gospodin Stubbs ? 

— Pa podsjeća me na starog gospodina Stubbsa 
koji drži glavni dućan kod nas u gradu. 

Toby se nasmiješi čimpanzi koga je držao u 
naručju. 

— Da, gospodine, gospodin Stubbs, — reče 
on nježnim glasom, — bit ćemo zaista dobri pri- 
jatelji, eto, takvi ćemo biti. 

Ben povuče uzde i kola krenuše. 


— Kako sam ti dopustio da me nagovoriš da 


ga uzmemo, nije mi jasno, — mumljao je Ben. 
— prvo pravilo Pukovnika Castlea je da životinje 
moraju ostati u kavezima gdje im i jest mjesto! 


VATROMET 


Ne skidajući pogled sa ceste, Ben ispruži ruku 
prema Tobyju i prodrma ga da bi ga probudio. 
Dječak zijevne i kroz poluotvorene očne kapke 
zaškilji u sunce. Čimpanza je još spavao na nje- 


govu krilu. 
— Koliko je sati? — upita Toby. 
— Kasno, — odgovori Ben, — imali smo zastoj 


u toku noći. Sad svečano ulazimo pravo u Wood- 
vale (Vudvejl), a šator ćemo podići kasnije. 

Toby se pridiže u sjedištu. Bio je uzbuđen: 

— Sjajno — ja ću jahati u paradi! 

Ben mu doda kapu u obliku kacige i reče: 

— Evo, hoćeš da si u cirkusu, pa onda i izgledaj 
cirkuski! 

— A imate li šešir i za gospodina Stubbsa ? 

— Njemu ne treba. Samo pazi, dobro čuvaj 
tog majmunčića ! 

Kad su stigli do Woodvalea, začuše prasak 
vatrometa. 

— Hej! Pa ja sam sasvim zaboravio da je danas 
četvrti juli! — reče Toby. 

Ben se namršti i primijeti : 

— Aha, životinje će biti naprosto oduševljene 
vatrometom! 

Kada su ušli u glavnu ulicu, činilo im se da su 
upali u artiljerijsku vatru. Gospodin Stubbs je 
brbrljao i prestrašeno pokušavao da se oslobodi 

Tobyjevog naručja. Konji su uzmicali i nervozno 
se propinjali. 

Niz prskalica poleti kroz zrak i sruči se na kola 
s majmunima, upravo iza Benovih i Tobyjevih 
leđa. Kada se prskalice zapališe uz snažan prasak, 
Stubbs odleti uvis i u paničnom strahu padne, 
dočekavši se na sve četiri šape, na leđa cirkuskog 
konja. 

Uz oštar njisak, konj se prope i ustuknu. Užas 
se prenese i na ostale konje u zaprezi, i oni se da- 
doše u divlju trku. Ben je svom snagom vukao 
uzde, ali kola su se ubrzo počela opasno klatiti. 

— Pazi, Toby, — uzvikne Ben, — iskači! 

Ben se iskobelja iz kola koja su se prevrtala, 
ali Toby ne stiže da i sam uradi to isto, pa su ga 
gledaoci morali izvući. A što se tiče majmuna, 
njima nije bila potrebna nikakva pomoć. Vrata 
na njihovu kavezu otvorila su se od treska, i oni 
pokuljaše kao rijeka i odskakutaše u svim prav- 
cima sretni i slobodni. 

Toby se nesigurno pridigne na noge. Čuo je 
Pukovnika Castlea kako izvikuje upute. Vidio 
je i jednog klauna koji je protrčao pokraj njega 
noseći pod miškom uhvaćenog majmuna. 

Najednom Toby strašno problijedi : 

— Gdje je Mr Stubbs ? — pomisli on. — Da nije 
ranjen ? 

Toby otrči niz ulicu u potrazi za svojim prija- 
teljem. 

Njegov prijatelj bio je u šerifovoj kancelariji. 
Taj čimpanza je stajao na šerifovom radnom stolu 
radoznalo preturajući pištolj. Cijev se njihala 
tamo-amo i upravo je bila uperena prema otvo- 
renom prozoru kada čimpanzin prst iznenada 
napipa obarač. 

BUM! Jedan metak je smrskao uličnu svje- 
tiljku. 

BUM! Staklena vrata sasuše se u prašinu. 

Kao munja gradom se pronijela vijest o čim- 

panzi naoružanom pištoljem. Toby je doletio bez 
daha. 

— Pazi, — dovikne mu šerif, — pronađi zaklon! 

Šerif povuče Tobyja i natjera ga da se ispruži 
po zemlji. 

— Majmun ima samo još jedan metak, — reče 
on, — i preostaje nam jedino da sačekamo da ga 
ispali. 

Kad se začuo idući pucanj, šerif odahne i na- 
smiješi se, pa vikne prisutnima: 

— Ne uznemiravaj se, narode! Ispaljen je i po- 
sljednji metak. 

Šerif se pridigne i otrese prašinu sa hlača. Spre- 
mao se da nastavi sa svojim poslom. 

Ali u šerifovoj kancelariji, gospodin Stubbs je 
upravo pronašao drugi revolver. I kad je šerif 
mirno ušao na vrata kancelarije začu se: BUM; 
metak mu odnese šešir sa glave. 

U jednom skoku kao da će zaroniti, šerif iskoči 
iz kancelarije i poleže po zemlji ostavivši gospodina 
Stubbsa nerazoružanog. 

Zatim šerif dohvati nečiju pušku, pa čimpanzu 
uze na nišan kroz prozor. 

— Nemojte! — vikne Toby, — molim vas ne- 
mojte ga povrijediti! 

— Čuvaj se, dječače! I samom mi je mrsko da 
ovo učinim — ali udesit ću ga prije nego što ne- 
koga ubije, — reče namrgođeni šerif. 

Ali prije nego što je šerif stigao ponovo nani- 
šaniti, Toby potrči prema kancelariji. 

Kad je dječak ušao u šerifovu kancelariju, čim- 


panza se brzo okrenuo a s njim se okrenula i cijev 
revolvera koji mu se klatio u šaci. 

Dječak zastade i reče: 

— Zdravo, gospodine Stubbse! To sam ja 
— Toby! 

Oprezno Toby se počeo približavati. 

— Sada smo prijatelji, gospodine Stubbse; zar 
se ne sjećaš? 

Revolver se njihao tamo-amo. Dječak uznapre- 
dova još jedan korak. 

— Polako, pol-a-a-ako, gospodine Stubbse. 

Toby se i dalje primicao, a ruka mu je bila is- 
pružena prema čimpazi. Najednom čimpanza okre- 
ne revolver, omirisa ga i stavi cijev na usta. 

— Ne, gospodine Stubbse! Stani! 

Dok se Toby šuljao da se dočepa revolvera, 
puška opali. Metak se zari u gredu na stropu, 
a gospodin Stubbs poleti Tobyju u naručje. 

Kasno te noći Pukovnik Castle pokaza Benu 
i Tobyju neke novine. Naslovne vijesti su bile: 


Majmuni zauzeli Woodvale. 
Životinje slave praznik nezavisnosti na taj način 
što su se oslobodile kaveza. 
Dječak razoružao čimpanzu koji se dočepao 
revolvera! 


Pukovnik pogleda snažnog čovjeka i dječaka. 


a lice mu je blistalo. 

— Pa ovo je zaista bio velik dan, — reče on, 
— ti majmuni-bjegunci napravili su nam najveću 
reklamu u ovoj sezoni. 

Zatim spusti ruke na Tobyjeva ramena, pa pro- 
duži: 

— Čini se da vrlo dobro znaš kako treba pos- 
tupati s tim čimpanzom. Bi li želio da se ti brineš 
za njega ? Da ga pokušaš čuvati da ne pravi štetu ? 

Tobyjevo lice je zračilo od radosti: 

— Vi se to ne šalite sa mnom, gospodine ? 

— Čuo si što sam rekao, dječače! — odgovori 
Pukovnik, pa završi: 

— Ubuduće ti ćeš biti odgovoran za ovog čim- 
panzu. 


GADAN PAD 


Brzo je prošlo slijedećih nekoliko tjedana. 

Toby i gospodin Stubbs postali su redovna tačka 
cirkuske parade. Svakim danom dječak je sve više 
volio malog nevaljalog čimpanzu, ali mu nije bilo 
lako čuvati majmunčića i spriječiti ga da ne počini 
neku štetu. Toby je imao i drugih poslova osim 
što je čuvao gospodina Stubbsa i radio za gospodina 
Tuppera. 

Pa ipak, Toby nije zaboravljao tetu Olivu i tetka 

Danijela. Sav novac koji je zarađivao stavljao 
je odmah u kesu koju mu je dao Sam Treat. Toby 
je namjeravao da se vrati kući čim se kesa napuni 
do vrha. 


Jednog dana Toby zastane pokraj vježbališta 
da bi promatrao Jeanetteu i Ajaska. 

Sa konja, koji je još uvijek bio u pokretu, mala 
djevočica lagano skoči na zemlju i uputi se do njega 
da ga pozdravi. 

— Zdravo, — reče ona — u posljednje vrijeme 
ne viđamo te ovdje. 

Toby se stidljivo nasmiješi : 

— Gospodin Tupper nekako mi stalno daje 
nove poslove. 

U tom trenutku Ajaks se stvori pred njima. 

— Gle, pa to je Veliki prodavač kikirikija! — 
reče podrugljivo, — neustrašivi Đavo kioska gdje 
se prodaje limunada. 

Toby je piljio u vježbalište. 

— Zaista su konji divni, — primijeti on. 

— Voliš li konje? — upita ga Jeanette zainte- 
resirano. 

— A šta prodavač kikirikija može da zna o 
konjima! — reče Ajaks, pa produži: 

— Hej, Jeanette, — gledaj ovo! 

On pretrči vježbalište i zaustavi se na leđima 
svog konja. Toby ga je promatrao sa zavišću. 

Najednom Toby prozbori: 


— Ja zaista znam nešto o konjima. Slučajno 
imam svog vlastitog konja! 

Jeanette se razvedri i reče: 

— Zaista, Toby ? 

— Aha! Ime mu je Stari Crvenko — ali on nije 
star. Samo ga tako zovemo. 

— Je li to paradni konj? — upita djevojčica. 

Toby nikada ranije nije čuo za paradnog konja. 

— Paradni? — začudi se on. 

— Pa znaš: kakav paradni korak on najbolje 
zna? — objasni Jeanette. 

— Pa meni se čini da on najbolje zna onaj 
paradni korak kojim se kreće na ispašu. Tamo 
ima mnogo slatke djeteline. 

Jeanetteine usne razvukoše se u lijep osmijeh. 


— Oh, Toby, ti se šališ! — primijeti ona. 
— Hej, Jeanette! — pozva je Ajaks koji je vje- 
žbao na vježbalištu. — gledaj! 


Ajaks se sagnuo, spustio na rame i tako, s ra- 
menom na konjskim leđima, digao noge uvis, 

a konj je i dalje kaskao. 

—Ah, — reče Toby, — pa to je vrlo dobro! 

Jeanette ga upozori: 

— Ne gledaj ga! Kad je u cirkuskom krugu on 
misli da se sav svijet treba zaustaviti da bi ga pro- 
matrao. Nego, reci mi još štogod o Starom Crvenku. 
Zna li on skakati? 

— Skakati! — reče Toby, — i te kako — kao 
onda kad je ugledao poskoka koji se sklupčao 
u lijehi krumpira! 

Ajaks je opet pozva: 

— Hej, Jeanette! 

Ovoga puta Ajaks je skinuo kožni pojas sigur- 
nosti i širokom kretnjom odbacio ga daleko od 
sebe. 

Jeanette problijedi i dovikne mu: 

— Ajakse! Sjećaš se što je Pukovnik kazao: da se 
ne smiju izvoditi tačke bez pojasa sigurnosti! 

Važno se isprsivši, Ajaks joj odgovori: 

— Oh, a kome je potrebna ta stvarčica. A sad 
kad si mi ljubazno poklonila svoju pažnju, ja bih 
želio da izvedem najopasniji od svih skokova — 
pravi pravcati Skok smrti! 

— Ajakse, nemoj! — uzvikne Jeanette. 

Dok se Ajaks spremao za skok, nekoliko po- 
moćnika stanu trčati pozivajući na uzbunu. Smije- 
šeći se samouvjereno, visoki dječak spremao se 
izvesti skok. 

Ali umjesto da dovrši Skok smrti, Ajaks se 
nespretno dočeka na konjske sapi, pa, izgubivši 
ravnotežu, tresne koliko je dug na tlo vježbališta. 
Tu ostane ležati svom težinom oslonjen na bolno 
podvijenu nogu. 

Dotrčaše Ben Cotter i Pukovnik Castle. Ben se 
sagne da ispita povredu. Odmahujući glavom on 
pogleda Pukovnika, pa reče: 

— Prilično gadna povreda! 

Ajaksa su iznijeli na nosilima. Pukovnik Castle 
namrgodio se i zabrinuto mahao glavom. 

— Eto tako se mi spremamo za glavni nastup, 


— primijeti on, — glavna tačka propade nam u 
vodu. E, pa šta ćemo sada? 

— Pukovniče! — pozva ga Jeanette. 

— Šta je? — upita on. 

— Toby Tyler zna jahati, — obavijesti ga 
Jeanette. 


Ben upita: — Tko? 
Toby se zagrcne; on se još više iznenadio nego 
Ben. 


— Da, to je istina, — Jeanette nastavi uporno, 
— on ima svog vlastitog konja kod kuće. Rekao 
mi je. 

Toby je pokušao da se iskrade, ali ga Pukovnik 
zaustavi viknuvši: 

— Hej, dječače! 

Pukovnik korakne i stigne do mjesta na kome je 
Toby stajao i drhtao od straha. 

— Znaš li jahati? — upita ga Pukovnik. 

— Tko? Jel ja? — začudi se Toby i nastavi, 
— pa ja sam to onako, samo malo po farmi... 

— Nije važno, — odgovori Pukovnik,.— glavno 
je da imaš nekog iskustva. Ja ću se pobrinuti za 
ostalo! 

Kao utopljenik koji se hvata za slamku, Toby 
progovori: 

— Ali, gospodine, ja moram raditi kod gospodina 
Tuppera. 

Pukovnik progunđa: 

— Ja ću se već pobrinuti za Tuppera. A sada da 
smo načisto, Toby Tylere. Od tebe ćemo napraviti 
jahača na konju bez sedla! Jesi li razumio? 

Toby zaječa: — Razumijem, gospodine. 

Pukovnik se okrene prema Benu Cotteru i reče: 

— Čim sutra svane, odmah ga počni poduča- 
vati, Bene. Za dva tjedna stižemo u kotarsko mjes- 
tance u Waterfordu. Želim da ovaj dječak do tada 
nauči jahati! 


NA VJEŽBALIŠTU 


Harry Tupper se nadurio. On i Pukovnik Castle 
upravo su razgovarali o Tobyjevoj budućnosti. 

— Pa to nije časno, Pukovniče! — primijeti 
Tupper. — Toby Tyler je najbolji dječak koji je 
kod mene bio u službi. Ne možete mi ga tek tako 
oduzeti. 

— Prestani kukati! — reče Pukovnik. — Nego 
nađi ti sebi drugog dječaka. 

— Osjećam se odgovornim za Tobyja. Može se 
ozlijediti kad bude prikazivao svoje vještine s ko- 
njima. 

— Ben će se valjano brinuti za njega. To i sam 
znaš. 

Tupper uzdahne i reče: 

— Savjest mi neće biti mirna! 

Pukovnik se namršti i pogleda ga prijetećim 
pogledom, pa upita: 

— A kolika svota novca bi bila potrebna da 
umiri tu tvoju savjest ? 

— Pa, — procijedi Tupper, — neugodno mi je 
tu vrijednost izraziti u novcu — ali, recimo — oko 
četrdeset dolara tjedno. 

— A da se nagodimo za — deset? — upita 
Pukovnik. 

— A šta mislite, gospodine, kad bi ta svota bila 
— trideset? — upita Tupper. 

— Meni se čini da bi petnaest odgovaralo, — 
reče Pukovnik. 

— Pukovniče, — nastavi Tupper, — volio bih 
pomoći. Reći ću vam šta ću uraditi... 

— Ne, gospodine Tuppere, — uzvikne Pukov- 
nik, — ja ću vama kazati šta ću ja uraditi! Dat ću 
ti dvadeset dolara tjedno kao odštetu za tog dje- 
čaka — i to je moja posljednja riječ! 

Kad su se tako nagodili, srce im je bilo na mje- 
stu: smatrali su da su riješili pitanje Tobyjeve bu- 
dućnosti. Što se njih dvojice tiče, sada više ništa 
nije stajalo na putu Tobyjevoj jahačkoj karijeri. 
Ali oni nisu znali šta se događalo u Tobyjevoj 
glavi. 

Te noći, dok je sjedio pokraj Bena Cottera 
na prednjem sjedištu kola sa majmunima, Toby 
mu reče: 

— Bene, lagao sam. 

Ben ozbiljno odmahne glavom, pa upita: 

— Manemoj? 

— Ne umijem jahati, — prizna Toby, — jedva 
da sam ikada jahao. 

Ben primijeti : 

— U toj tvojoj kesi morala se već nakupiti lijepa 
gomila novaca. Mogao bi kupiti kartu da se odmah 
vratiš kući i da ti još uvijek ostane novaca za tetka 
Danijela. 

Toby je zamišljeno opipavao kožnatu kesu. 
Gospodin Stubbs se vrpoljio na Tobyjevim ko- 
ljenima. 

— Kad misliš otići? — upita Ben. 

— Hoćete li se brinuti za gospodina Stubbsa, 
Bene? On ne zna da ću otići. 

Ben baci pogled na čimpanzu, pa reče: 

— Neće skapati od gladi. 

— Jednog lijepog dana ja ću se vratiti, Bene, 
i kupit ću ga od Pukovnika Castlea, — izjavi Toby. 

— Hoćeš, hoćeš! — uzvrati Ben. — A sada, 
zašto malo ne odspavaš? 

Kada se smjestio na krov od kola, Toby reče 
nježnim glasom: 

— Bene, pored gospodina Stubbsa, ja nemam 
boljeg prijatelja od tebe i Sama. 


— Ma ne pretjeruj! — uzvrati Ben, — za ne- 
koliko tjedana ti ćeš zaboraviti kako uopće iz- 
gledam. 

— Ne, Bene — reče Toby, — nikada te neću 
zaboraviti. 

— A sad na spavanje! — opomene ga Ben. 

Karavana se kretala niz cestu i Toby konačno 
zaspi. 

Ali gospodin Stubbs, koji je ležao pokraj njega, 
još je bio budan i želio se igrati. Čimpanzina šapa 
prodrla je u Tobyjev džep i izvukla kožnatu kesu. 
Gospodin Stubbs je radoznalo čeprkao po uzici 
kese sve dok je nije razriješio i izvukao jedan nov- 
čić. Zatim ga omirisa, pažljivo pregleda s obje 
strane i konačno zagrize. Pa onda, razočaran nje- 
govim ukusom, on ga preko ograde baci na cestu. 


Dok je Toby spavao i Ben dremuckao na vo- 
začkom sjedištu, čimpanza je izvlačio iz kese 
jedan novčić za drugim. Svaki novčić bi omirisao, 
proučavao, stavljao u usta, zagrizao i zatim bacao 
na cestu. Kada je konačno ispraznio kesu, gospo- 
din Stubbs je cijelu izvrne, pa držeći je u krilu 
utone u san. 


Kada je sutradan ujutro Toby ugledao kesu 
u majmunovu krilu, on je brzo dohvati i žurno 
je pretraži. 

— Gospodine, Stubbse! Moj novac! Gdje je 
moj novac? — pitao je Toby majmuna ščepavši 
ga objema rukama i tresući ga, — šta si uradio 
s njim? 

Gospodin Stubbs je cvilio. Još nikada ga Toby 
nije drmusao ili mu se obraćao takvim ljutitim i 
očajničkim glasom. Majmunčić se pokuša uspu- 
zati i sjedne Tobyju u krilo, ali ga Toby odgurne. 

— Kakva te nevolja spopala? — upita Ben. 

— Gospodin Stubbs mi je pobacao novce. Eto 
kako mi on uzvraća moje prijateljstvo, — odgo- 
vori Toby ogorčen. 

Benovo lice se uozbilji, pa reče: 

— Koliko se sjećam, Pukovnik Castle je upravo 
tebi predao majmuna da se brineš za njega. I ti 
si ga prihvatio, zar ne? Nitko te nije prisilio da 
ga preuzmeš, zar ne? 

Toby se ugrize za usnu i prizna: 

— Ne, nitko me nije prisilio. 

— Pa onda ne optužuj tog majmuna, — nastavi 
Ben. 

— Ali propade mi sva ušteđevina! Nema je 
više, — reče Toby. 

— Misliš da je sav tvoj problem u novcu? E, 
pa onda, lako ćemo ga riješiti, — primijeti Ben, 
izvuče svoj novčanik i nastavi: 

— Evo ti, uzmi sve što imam. Bit će ti dovoljno 
da stigneš do kuće i još će nešto preostati. 


On pruži Tobyju nekoliko novčanica. 

Toby pocrveni kao krv i ne pruži ruku da uzme 
ponuđeni novac. 

— Uzmi! — reče Ben ljutitim glasom. — I ki- 
daj odavde prije nego zapadneš u gore nevolje. 

Toby je šutio. 

Ben zamišljeno protrlja bradu, pa reče: 

— Znači, ne namjeravaš bježati? Želiš se i da- 
lje brinuti za ovog nezahvalnog majmunčića ? 

Toby je šutio stisnutih usana. 

— Znači, ti želiš danas izaći u vježbalište i iz- 
voditi akrobacije u koje si se sam uvalio ? 

Toby je stajao oborene glave. U jednom času 
zamalo što nije zaplakao. Onda, najednom ispruži 
ruke i zagrli gospodina Stubbsa. 


Benu zasjaše oči. 
— U redu, — reče Ben, — gledaj da jutros bu- 
deš na vježbalištu tačno u deset, — pa doda: 


— i nemoj misliti da će sve ići kao od šale! 

Ben je bio u pravu: vježbanje na vježbalištu nije 
bila laka stvar. Toby je obukao pokrpan triko 
i opasao se kožnatim pojasom. Za pojas je bilo 
vezano uže koje je na gornjem kraju bilo pri- 
čvršćeno o kuku na tavanidi. Ben Cotter je stajao 
na sredini vježbališta sa bičem u ruci. 

— Hajde, — naredi Ben, — penji se na tog konja. 
Neće te pojesti! 

Tobyju zastane nešto u grlu; popne se na konja 
i počne se teturati nastojeći zauzeti uspravan 


položaj. Onda Ben pucne bičem i konj se počne 
kretati polaganim korakom. 

Toby je bio iznenađen. Konj je prešao takoreći 
pun krug vježbališta, a on je još uvijek stajao 
na njegovim leđima. Ali onda Ben ponovo pucne 
bičem, i konj promijeni hod 1 počne kaskati. 

U tren oka Toby izgubi ravnotežu. Konj izma- 
če ispod njega, i on ostane visiti njišući se tamo- 
amo na kraju sigurnosnog užeta. 

Toby je lebdio u zraku sve dok se konj, prešavši 
kružni put, ne vrati do toga mjesta. Dohvativši 
uzde, Toby se privuče do konja i spusti mu se na 
leđa. Čvrsto obgrli konja s licem pripijenim uz 
njegovu grivu. 

— Ustaj! — povika Ben. 

Što se podne više približavalo, Toby je postajao 
sve umorniji i neraspoloženiji. Na kraju reče: 

— Bene, ničemu to ne vodi. Ja to ne mogu iz- 
vesti ! 

Ben slegne ramenima pa reče: 

— I Ajaks je rekao upravo to isto: da nećeš 
uspjeti! 

Toby isturi donju usnu, pa prkosno upita: 

— A tako je rekao, je li? 

— Ine samo to, — nastavi Ben, — Ajaks je 
rekao da ćeš podviti rep i prvog dana uhvatiti 
maglu. No, Toby, je li Ajaks bio u pravu? Ili si 
ti ipak spreman da ponovo pokušaš? 

Konj je još uvijek kaskao ukrug. Namršten. 

Toby se okrene da ga sačeka. Skoči mu na leđa, 
ali udari konju o bok, zanjiha se i vrati u prvobi- 
tan položaj. 

Dočekavši se na noge, opet se okrene da sačeka 
konja. Ovoga puta je uspio da se popne na konja 
i da se uspravi na noge stojeći na leđima konja. 
Ben podiže vjeđe: 

— Pa, za početak nije loše, — primijeti on, 
— poslije ručka još ćemo vježbati. 


PISMO OD KUĆE 


Iz dana u dan Toby je odlazio na vježbalište da 
vježba. Dijelom zahvaljujući Benovom strpljenju 
a dijelom svojoj hrabrosti, Toby je uskoro uspio 
da se u uspravnom položaju održi na konju dok 
je konj galopirao ukrug. 

Tobyjevo brzo napredovanje oduševilo je Har- 
ryja Tuppera. Koncesionar je volio novac više 
od svega na svijetu; svakog tjedna dobivao je 
dvadeset dolara od Pukovnika Castlea. Tupper 
je od sveg srca želio da Toby postane vrlo dobar 
jahač i na taj način da mu posluži kao izvor pri- 
hoda za sva vremena. 

Što se Tobyja tiče, ti dani su bili najveći dani 
u njegovu životu. Pa ipak, stalno je razmišljao 
o teti i tetku. Stalno ga je mučilo pitanje zašto 
mu oni ne pišu, zašto od njih nema nikakvih vijesti. 
I tako, jedne noći, on sjedne da im napiše još jedno 
pismo. 

— Bene, — reče Toby, — zaboravio sam kako 
se piše »k« u riječi »tetak«? 

— Koješta, — odvrati Ben, — nije važno kako 
ćeš napisati neko slovo; važno je ono što želiš 
reći! Jesi li rekao tvojima da ti je neobično bez 
njih? 

— Pa i nisam! — reče Toby. 

— Jesi li im rekao da ih voliš? — nastavi Ben, 
— ljudima je mnogo stalo do toga. 

U Tobyjevim očima zablistaše suze. On je i sam 
znao koliko bi mu odlaknulo da su mu tetak i teta 
pisali da ga vole. Ali ni jedno jedino pismo on nije 
primio od njih. 

Toby je uzdisao dok je završavao pismo ovim 
riječima: 

» Mnogo vas volim. 
Vaš prijatelj, 
Toby Tyler« 


Nekoliko dana kasnije cirkus je stigao u Water- 
ford. Cirkuska parada prošla je glatko i počela 
je velika predstava. Za manje od pola sata Toby 
se trebao prvi put pojaviti pred publikom kao 
Jahač na konju bez sedla. 

Tobyjev kostim bio je stari iznošeni kostim 
koji je nekada pripadao Ajaksu, i za Tobyja je 
bio prevelik. Kada se, odjeven u taj kostim, Toby 
pogledao u ogledalu, nalikovao je sebi prije na blije- 
do strašilo nego na smjelog jahača. 

— I tebe bi bilo strah kad bi se morao pojaviti 


pred svim onim ljudima! — reče on gospodinu 
Stubbsu koji se šćućurio na stolčiću za šminku. 
U tom trenutku Sam Treat kao vihor upadne u 
šator: 

— Kako ide posao? — upita klaun. 

S očajničkim naporom Toby je pokušao podviti 
u struku velike hlače koje su visile kao vreća, pa 
primijeti: 

— Ovo ne pristaje baš kako treba! 

— Znamo malo znažne čarolije, — reče klaun 
onim smiješnim holandskim izgovorom i nagla- 
skom, — sad sklopi oči za trenutak, molim! 

Toby zažmiri iščekujući to čudo. Klaun dade 
znak onima na ulazu u mali šator i u tili čas ša- 
tor se ispuni cirkuskim izvođačima koji su uglas 
vikali: — Evo iznenađenja! 

Toby otvori oči. Pred njim je stajala Jeanette 
s ispruženim rukama na kojima je držala novi 
jahaći kostim. 

— Ovo je poklon za tebe! — reče ona. — Poklon 
od svih nas! Neka te sreća prati, Toby. 

Tobyjevo srce ispuni se neizmjernom radošću. 
Bio je uvjeren da još nikada nitko nije imao tako 
vjerne prijatelje. 

— A sada svi napolje! — uzvikne Sam. — Tobyju 
je preostalo još samo tri minute da se presvuče. 

Toby se presvukao u rekordno kratkom vre- 


menu. Pogledao se u ogledalu i ponosno nasmije- 
šio. 

Ali onda baci pogled niz odijelo i zajauka. 
Bio je bos. Jahaće cipele ostale su mu pokraj kioska 
za limunadu. 

Čim je Toby izletio iz šatora, gospodin Stubbs 
počne da grize uzicu kojom je bio vezan. Mali 
čimpanza bio je pravi umjetnik u bježanju. Uspio 
je da se izvuče i da stigne do kioska za limunadu 
odmah poslije Tobyja. 

Tu, podsmijevajući se Tobyju koji je tražio 
cipele, majmun počne da opipava džepove nekog 
kaputa koji ležao prebačen preko stolice. 

— To je kaput gospodina Tuppera, — reče 
Toby, — ne diraj ga! 

Toby je uspio pronaći cipele, pa onda potrči 
da podigne nekakva pisma koja su čimpanzi 
ispala iz šaka. I upravo u trenutku kada je pošao 
da vrati pisma u džep Tupperova kaputa, pogled 
mu padne na jedno pismo, i on zastane kao uko- 
pan uzdignute ruke. 

Ne! — pomisli Toby, — to je nemoguće. — Ali sa 
bilo koje strane da je buljio u kuvertu, uvijek je na 
njoj čitao istu adresu: 

Gospodin Toby Tyler 
Preko Pukovnika Castlea 


Veliki američki cirkus 

Toby pogleda i druge kuverte. Sve su imale istu 
adresu, sve su bile upućene njemu i napisane 
rukom tete Olive. 

Za trenutak Toby se nije mogao ni pokrenuti 
ni progovoriti. 

Onda podigne gospodina Stubbsa i čvrsto ga 
privi na grudi. 

— Sva su ta pisma upućena meni, gospodine 
Stubbse! — reče on, — moji su mi pisali. Zaista 
su mi pisali! 

Prije nego je stigao izustiti još jednu riječ, ili 
se upitati otkuda ta pisma u džepu Tupperovog 
kaputa, naiđe Ben i pozva ga. 

U sredini cirkuske arene Pukovnik Castle je 
već počeo s najavljivanjem. 

— Dame i gospodo — s vašim ljubaznim dopu- 
štenjem — prikazujemo vam neustrašive mlade 
jahače — Mademoiselle Jeanette i Monsieur Tobyja! 

Tobyju se vrtijelo u glavi. Ipak je jahao kao stari 
iskusni jahač i s lakoćom i elegancijom izveo sve 
skokove. Publika je pljeskala i oduševljeno ga 
pozdravljala. On i Jeanette morali su nekoliko 
puta da se poklone publici. A zatim se Toby morao 
probiti van kroz grupu cirkuskih izvođača koji 
su ga zadivljeno promatrali. 

— Oprostite, — reče Toby i zahvali im se zamu- 
ckujući. — moram pročitati moja pisma! 

Kad je ušao u mali šator, Toby izvuče pisma iz 
njedara. Čim je sjeo za stol u garderobi, gospodin 
Stubbs mu skoči na rame. 

Kada je pročitao pisma, oči mu se ovlaže su- 

zama koje su navirale. 

— Neobično im je bez mene, gospodine Stubbse, 
— reče Toby raznježenim glasom, — a stric Dani- 
jel je bolestan. Morao je preuzeti sve poslove koje 
sam ja obavljao, i to uza sav njegov posao — bilo 
je previše za njega. Zove me da se vratim kući. 
Potreban sam im. Moram krenuti kući prije nego 
što me ovdje itko pokuša spriječiti. 

Toby se brzo presvuče. Obukao je svoje staro 
odijelo. Napisao je oproštajno pisamce i u njemu 
se zahvalio Benu i Samu, i zakačio ga za ogledalo 
tako da ga oni odmah ugledaju. Pa onda, podi- 
gavši čimpanzu, čvrsto ga pritisne na grudi. 

— Gospodine Stubbse, — reče, — ne mogu te 
povesti sa sobom. Ti ne pripadaš meni. Rekli bi 
da sam te ukrao. Ti me razumiješ, zar ne? Vratit 
ću se po tebe jednog lijepog dana. Časna riječ, 
vratit ću se po tebe! 

Toby spusti gospodina Stubbsa i istrči iz šatora. 

Mali čimpanza odmah počne da se bacaka i da 
vuče uzicu trudeći se da je prekine. Pokušavao je 
i pokušavao sve dok uzicu nije popustila. 

Zatim čimpanza nestane u noći. 

Na žalost, na Tobyjevo pismo prvi je naišao 
Harry Tupper. Dok je čitao to pisamce, njegovo 
koncesionarsko lice sve više se mrgodilo od bijesa. 

Nezahvalni balavac! Poslije svega što je on, 
Tupper, za njega učinio, pošto ga je naučio kako 
se obavlja posao, pošto mu je dopustio da postane 
jahač na konju bez sedla — da Toby tako postupi! 

A taj dječak bio je zlatan rudnik! Da bi ga za- 


držao, Tupper je izlazio pred poštara, uzimao 
pisma koja su Tobyju slali teta i tetak, čitao ih 
i sakrivao od Tobyja. Tupper uzdahne 1 osjeti se 
napušten. 

Zatim, pogledavši na pod, Tupper ugleda pre- 
kinutu uzicu. Tupper zastane kao ukopan: čim- 
panza!, pomisli on. 

Smiješak, iza koga se krije podmukao plan, 
zaigra na Tupperovom licu. Čimpanza se otrgao 
i pobjegao za dječakom. Harry Tupper mogao se 
pouzdati u šerifa toga gradića: on će mu pomoći 
da povrati Tobyja Tylera. 

U zoru, majmun je stigao Tobyja. Dječak je 
je zaspao u velikoj praznoj cijevi za odvod vode, 
i gospodin Stubbs ga je probudio na taj način 
što mu je na nos bacio nekoliko grančica. 

— Otkud ti, gospodine Stubbse? — upita Toby 


zabrinut, 


- zašto si pošao za mnom? Sada će 
sigurno poslati potjeru! 

Takoreći, tek što je svanulo, Harry Tupper, 
u iznajmljenim kolicima koja je vukao jedan konj, 
proveze se pokraj glavnog dućana nedaleko od 
one cijevi za vodu. 


U dućanu pokraj pulta stajao je mladić simpa- 
tičnog lica, po imenu Jim Weaver (Džim Viver), 
i kupovao metke za svoju pušku. Lovački pas, 
koji mu je čučao kraj nogu, podiže pogled u pravcu 
vrata čim Tupper upade u dućan. 

Tupper pođe prema telefonu koji se nalazio 
na stražnjem zidu, i počne značajno zakretati ru- 
Čicu. 

Službeniče! — reče on telefonisti preko 
slušalice, — dajte mi šerifa tamo u Bartonsvilleu. 
Razgovor je hitan! 

Jim Weaver se okrenuo i pažljivo slušao. 

— Jeste li to vi, šerife? — upita Tupper, pa na- 
stavi, — ovdje je Harry Tupper koji predstavlja 
Castleov Veliki američki cirkus. Želio bih da po- 
tražite malog dječaka — od otprilike jedanaest 
godina — po imenu Toby Tyler. Čini mi se da je 
krenuo u pravcu vašeg gradića. Pobjegao je sinoć. 
Sa sobom je odveo i skupocjenu životinju, čim- 
panzu. Hvala vam, šerife! Samo ga vi pronađite, 

a mi ćemo vam već izraziti zahvalnost, znate na 
šta mislim. 

Dok je vraćao slušalicu na njeno mjesto, Tupper 
se zadovoljno smješkao. Zatim, ugledavši pušku 
i psa Jima Weavera, on pritrči do pulta i obrati 
se mladom lovcu: 

— Po svoj prilici vi vrlo dobro poznajete ovaj 
kraj. Ako pronađete dječaka, čeka vas nagrada 
od deset dolara. 

Jim Weaver hladno odmjeri Tuppera od glave 
do pete. 

— Nisam baš stručnjak za hvatanje malih dje- 
čaka, — reče on, — ja lovim strašne risove. 

Tupper je osjetio da je odvratan Jimu Weaveru. 
On brzo ustukne gunđajući: — Kako hoćete! — 
pa otrča do kolica i potjera konja. 

Za to vrijeme Toby je gacao cestom do Bar- 
tonsvillea, a gospodin Stubbs mu je čučao na ra- 
menu. 

Toby je bio vrlo dobro raspoložen, jer svakim 
korakom bio je sve bliže svojoj teti i tetku. 

Najednom začu neka kola koja su se približa- 
vala. Brzo Toby i gospodin Stubbs skočiše u nisko 
rastinje kraj puta. 

Poslije nekoliko trenutaka, Harry Tupper pro- 
veze se tuda i zastane. On je primijetio da se nešto 
miče u trenutku kada su Toby i majmun pobjegli 
sa ceste, pa je sada sišao sa kola da vidi šta je to 
bilo. Bezuspješno je pretraživao nisko rastinje. 
Na kraju, on se nezadovoljan vrati kolima. 

Toby i gospodin Stubbs skrivali su se iz jednog 
drveta upravo na kraju niskog grma. Dok su ko- 
lica polako odmicala, Toby i gospodin Stubbs 
ustanu i zamaknu dublje u šumu. Trčali su sve 


dok nisu stigli do brežiljka obraslog mekim grm- 
ljem. Toby se zadihao, pa je usporio korak. Glasno 
brbljajući, čimpanza nastavi skakutati i nestane 
u niskom rastinju. 

Jim Weaver, koji se zatekao u blizini, odmah 
obrati pažnju na svog lovačkog psa: pas je za- 
stao i naćulio uši. Čuo je gospodina Stubbsa. 
Zalajavši, pas skoči u grm. Mladi lovac pođe za 
njim trčećim korakom držeći pušku spremnu da 
opali. 

— Gospodine Stubbse, — vikao je Toby, — 
gdje si, gospodine Stubbse ? 

Gospodin Stubbs se vukao po zemlji a pas mu 
je bio za petama. Ne zaustavljajući se, čimpanza 
se uhvati za opuštenu granu i odbaci se od zemlje. 
Ljuljajući se, majmun se, poslije nekoliko bje- 
somučnih skokova, nađe u krošnji drveta. 

Pogledavši na drvo, Jim Weaver vidje neko- 
liko grana kako mu se njišu iznad glave. On po- 
diže pušku i pažljivo nanišani. 

Toby začu pucanj i dođe trčećim korakom a lice 
mu je bilo blijedo od straha. 

Začula se snažna lomljava grane u krošnji i onda 
mali čimpanza propadne kroz lišće i padne na zem- 
lju. Oči su mu bile zatvorene, a krv mu je tekla iz 
rane na grudima. Toby pade pokraj njega i očaj- 
nički uzvikne: 

— Gospodine Stubbse, nemoj! Nemoj me na- 
pustiti! 

Ali čimpanza je ležao nepomičan, zatvorenih 
očiju. 

Jim Weaver polako spusti pušku. 

— Vjeruj mi, — reče on, — zaista mi je žao. 
Nisam ga namjeravao ubiti. Mislio sam da je to ris. 

Ali Toby se nije mogao utješiti. 

— Ubili ste ga, — jecao je Toby, — vi ste ubo- 
jica! 

Netko se nakašlja iza njega. To je bio Harry 
Tupper. Čuo je lavež i pucanj, pa je dotrčao. 
U tili čas shvatio je situaciju i konačno progovorio: 

— E pa, Toby, zaista, to je strašno. Zaista stra- 
šno. Vidiš, da nisi pobjegao iz cirkusa, ova užasna 
stvar se ne bi dogodila. Za sve to ti si kriv. 

Toby je bio pogođen: 

— Ja kriv? — reče on. 

— Da, ti si kriv. Gospodin Stubbs bi još uvijek 
bio živ i zdrav da nisi pobjegao. Hajde sada — 
hajde da se vratimo. Možda će ti Pukovnik dati 
drugu neku životinjicu. 

— Ja hoću gospodina Stubbsa, — jecao je Toby. 

Ali Tupper ga grubo povuče; Toby ustane i 
Tupper ga odvuče do kolica. 

— Dječak nije kriv, — upadne Jim Weaver. 
— Ja sam kriv za to. 

Tupper odmahne glavom, pa reče: 

— Ne uzbudjuj se zbog toga, mladiću. Nesretni 
slučajevi su se događali i događat će se. Važno 
je da je dječak živ i zdrav. 

Rekavši to, Tupper povuče uplakanog dječaka 
u kolica i ošine konja. Jim Weaver je stajao po- 
kraj ceste sve dok kola nisu iščezla iz vida. Onda 
se okrene i priđe mjestu nesreće. Kad se sagnuo 


da podigne pušku pogleda na ono mjesto na koje ' 


je pao gospodin Stubbs. 

Zastane bez daha; nije mogao vjerovati svojim 
očima. Od malog čimpanze nije bilo ni traga. 
PONOVO ZAJEDNO 


Čim su kolica stigla na cirkusko zemljište, Toby 


iskoči i potrči do kola u kojima je bila kancelarija 
Pukovnika Castlea. 

Za njim je trčao Tupper i vikao: 

— Samo trenutak! Ja ću mu kazati! Stani! 

Ali Toby je već stigao u kancelariju. 

— Pukovniče! — reče Toby, — ja sam kriv! 
Ja sam pobjegao i gospodin Stubbs je pobjegao 
za mnom. Nisam želio da se to dogodi. Na časnu 
riječ, nisam htio! 

— Toby! — reče Pukovnik blagim glasom, — 
ovdje je netko tko te želi vidjeti. 

Tu u kancelariji sjedili su teta Oliva i tetak Da- 
nijel. Teta ispruži ruku, a Toby joj potrči u naručje 
i zagnjuri lice u njena njedra. 

— Toby, možeš li mi oprostiti ? — upita ga tetak 
Danijel. 

A vani je Ben Cotter čitao lekciju Harryju Tup- 
peru. 

— Ti, kukavički jazavče! — procijedi Ben kroz 
zube, — otkrio sam ja šta si ti uradio sa Tobyjevim 
pismima. 

— Eh, Bene, Bene, — pravdao se Tupper cvi- 
leći. — Naprosto nisam htio da se dječak rastužuje. 

Ben upravi prst u Tupperove grudi i počne ga 
gurati natraške. 

— Utajivati pisma — to je stvar zbog koje se 
ide u zatvor, gospodine Tuppere, — dobaci mu Ben. 

— Pa to je bila samo malena utaja, — stenjao 
je Tupper. — Doista nisam mislio da — imao 
sam namjeru da... 

— A kako bi bilo da načinimo jedan ugovor, 
gospodine Tuppere? — upita Ben. 

— Sjajno! I meni bi to odgovaralo. Što god ti 

kažeš, Bene... 
— Zahtijevam da onaj dio Tobyjevog novca 
koji ti uzimaš... 


— Bene! — krikne Tupper očajnički pri pomi- 
sli da se mora odreći novca, — ti i ne znaš šta 
trabunjaš... 


Ben ga opet ubode prstom u grudi 1 reče: 
— Naređujem ti da ne uznemiravaš toga dje- 
čaka... 
- Oh, da, Bene! Nikako ga neću uznemiravati, 
— uzvrati Ben. 
— Želim da se ponašaš lijepo i pristojno. — na- 
stavi Ben. 


— Da, razumijem, gospodine Bene. Časti mi 
hoću! 

— Jer ako se ne budeš ponašao — onda ću ti 
uraditi ovako nešto, — reče Ben i uhvati Tuppera 
za ovratnik od kaputa, podigne ga uvis i spusti 
u obližnju bačvu sa vodom. 

Te noći Toby je prošetao po cirkuskom zem- 
ljištu u društvu tete i tetka. 

— Ovdje si stekao mnogo dobrih prijatelja, 
— reče mu tetak Danijel. 

Toby ne reče ništa a onda, malo kasnije, progo- 
vori tako tihim glasom da su ga jedva čuli: 

— Eh, kad biste upoznali mog najboljeg pri- 
jatelja! — U tom trenutku pojavi se Ben Cotter. 
Žurilo mu se. 

— Oprosti što te zadržavam, — reče on Tobyju, 


52 


— molim te, skokni prijeko i reci Samu Treatu da 
dođe do mene, do šatora-ostave, i to odmah! 

— Hoću, evo idem! — reče Toby i otrči. 

K od ulaza u klaunov šator, Toby zastane. U šatoru 
je bio Jim Weaver sa psom. 

— Vi! — začudi se Toby 1 nastavi promuklim 
glasom: — Šta vi tražite ovdje? 

Lovac se nasmiješi i skloni mu se s puta. Razro- 
gačenih očiju Toby polako priđe stolu načinjenom 
od dasaka oko kojega su se okupili Sam i njegova 
psića porodica. Sam se smiješio, a psći su mahali 
repićima. 

Kad se Toby još više približio stolu, začuo je 


PRA 
BSA 


poznato brbljanje. A onda se mladi čimpanza 
isprsi na stolu; grudi su mu bile gusto omotane 
zavojem. 

— Gospodine Stubbse! — uzvikne Toby, — 
oh, gospodine Stubbse! 

— Metak mu je napravio samo malen propuh 
ispod ramena, — primijeti Sam, — on je već bio 
ustao i trčao prije nego što ste ti i Tupper otišli 
s onoga mjesta. Gospodin Weaver i njegov pas 
bili su tako ljubazni pa su ga tražili dok ga nisu 
pronašli i donijeli kući. 

Gospodin Stubbs čvrsto je zagrlio Tobyja i nje- 
žno nešto brbljao kada je Ben uveo tetu Olivu 
i tetka Danijela u klaunov šator. 

Toby ih dočeka očiju punih suza. 

— Sjećate li se kad sam vam rekao da bih volio 


da upoznate mog najboljeg prijatelja? — upita 
ih on. — E, pa, evo ga. To je gospodin Stubbs. 

Upravo u tom trenutku začuje se svirka koja je 
dopirala iz glavnog šatora ; to je bio znak da po- 
činje večernja predstava. 

Ben značajno namigne. 

— Ima još netko koga nisu upoznali! — reče 
on, — a to je zacijelo neustrašivi mladi jahač na 
konju bez sedla, po imenu Monsieur Toby. Sad 
hajde, Jeanette te očekuje. 

Osjećaj velike sreće razlio se po grudima starog 
farmera i njegove žene kada vidješe tačku s mladim 
jahačem. 

To je bio najveći trenutak u njihovu životu. 
Bilo je golemo zadovoljstvo promatrati lakoću 


i elegenciju s kojom je Toby izvodio svoju tačku 
i slušati oduševljeni pljesak publike. 

Kad je Toby neustrašivo skočio s konja i pro- 
letio kroz zapaljen obruč, gomili je zastao dah. 

— Zar dječak nije pravo čudo ? — uzvikne jedna 
gospođa u gledalištu. 

A ta gospoda je sjedila odmah do tete Olive 
i tetka Danijela. Nagnuvši se prema njoj, oni se 

— On je naš dječak! 

Za to vrijeme u Samovom šatoru mali čimpanza 
već je počeo da razvezuje čvorove na uzici. Nije 
bilo takve uzice koja bi gospodina Stubbsa za- 
držala da se ne priključi Tobyju. 

Jer, znate, Toby Tyler je bio i njegov dječak. 

PAUL REVERE 


Živio je jednom jedan čovjek po imenu Paul 
Revere (Pol River) koji je jahao u ponoć po mje- 
sečini. I znao je da se možda više nikad neće vratiti. 
Ali i dalje je jahao, jahao, jahao radi slobode — 
jer je želio da zemlja bude bez kralja, da to bude 
zemlja u kojoj će svi ljudi biti slobodni. 

Paul Revere je bio obrtnik koji je izrađivao 
stvari od srebra u starom gradu Bostonu. Nije 
bilo predmeta od srebra koji Paul Revere nije 
mogao izraditi. U svojoj radionici u Fish Streetu 
(Fiš Stritu) on je izrađivao čajnike i posudnice 
za vrhnje, kopče i zdjele, žlice, pehare i čaše. 

Ali te travanjske noći, on je izašao iz svog dućana. 
Brzo je prošao kroz ulicu kloneći se kraljevih voj- 
nika — crvenokaputaša. 

Prikriven u sjeni crkve po imenu Christ Church 
(Krajst Čerč), Robert Newman (Njumen) je oče- 
kivao njegov dolazak. 

— Noćas će stići kraljevi vojnici, — reče Paul 
Revere, — oni nam žele oduzeti barut i oružje 
i odvesti neke naše ljude. Odjahat ću u Lexington 
(Leksington) kako bih obavijestio ljude da budu 
na oprezu, ali može se dogoditi da me crveno- 
kaputaši zaustave. Moramo se dogovoriti kako 


ćemo pomoću svjetiljke obavijestiti naše ljude: 
kad Britanci dolaze morem, dat ćemo jedan znak 
svjetiljkom, a kada stižu kopnom — drugi znak 
svijetiljkama. 

Robert Newman klimne potvrdno glavom i reče: 
— Znam za taj plan. Dat ću znak svjetiljkom sa 
crkvenog tornja. 

— Ako pokažeš dvije svjetiljke — znači crveno- 
kaputaši dolaze s mora, — reče Paul Revere. 

Dok se Robert Newman uspinjao uz toranj, 
Paul Revere je žurio kući. Kod kuće je obuo čizme, 
navukao jahaći kaput i oprostio se od žene i djece. 

— Sretno, oče! — reče mladi Paul, njegov naj- 
stariji sin. 


— Hvala ti, sine! — uzvrati Paul. — Sad ostaje 
na tebi da se brineš o svemu u kući, jer tko zna 
kada ću se vratiti. 

Još jednom Paul Revere izađe u noć. Sa još 
dva prijatelja ode do rijeke na čijoj je obali pret- 
hodno sakrio čamac. 

— Mamuze! — dosjeti se Paul. — Zaboravio sam 
mamuze. Kako da jašem bez mamuza? 

Tada primijeti da ga je slijedio njegov pas. On 
napiše poruku za gospođu Revere i zaveza je psu 
oko vrata. 

— Idi kući, dečko! — reče on psu. — Idi kući 
što možeš brže! 

Poslije nekoliko minuta pas se vratio, a o vratu 
su mu visile Paulove mamuze. 

— Ah, sad sam odahnuo, — reče Paul Revere. 

Kad su ušli u čamac, Paul i njegovi prijatelji 
počne veslati. Na vodi se njihala lađa »Somerset«. 
To je bila velika lađa, kraljeva lađa, i imala je 
šezdeset topova. Njene su svjetiljke blještale u 
tami kao izbuljene oči koje ispituju okolinu. 

Paul Revere je osluškivao i čekao da se prolomi 
pucanj topa ili uzvik glavnokomandujućeg na bro- 
du. Ali ništa se nije čulo, i konačno njihov čamac 
stiže do druge obale. 

— Uspjeli smo! — prozbori Paul Revere. — 
Uspjeli smo! I to pred samim njihovim nosom! 

Nedaleko od obale Paul Revere se sastane sa 

nekim ljudima. Oni ga odvedu do kuće Deacona 
(Dikona) Larkina i dadu mu konja. 

— Čuvajte se, gospodine, — reče jedan od tih 
ljudi, — crvenokaputaši su na cesti. 

— Čuvat ću se, — uzvrati Paul Revere i uzjaše. 
— Pa, gospodo, moram krenuti. 

I Paul Revere počne da jaše, jaše radi slobode. 
On je prolazio pokraj polja i livada, pokraj voć- 
njaka i farmi. Potočići i rijeke blistali su se na mje- 
sečevoj svjetlosti. I nigdje da se čuje ni jedna živa 
duša: zrakom se razlijegao samo fijuk vjetra i to- 
pot konjskih kopita na cesti. 

Tada, ispred sebe Paul ugleda dva čovjeka na 
konju. Pištolji su im se blistali na mjesečini. 

— Vojnici! — prošaputa Paul Revere, — crve- 


nokaputaši! 

Jedan od te dvojice vojnika potrči mu u susret, 
i Paul Revere udari poprijeko poljem. Kad stiže 
do močvare, Paul najednom skrene ustranu. Osmje- 
hnuo se kad je začuo kako pada konj koji ga je 
slijedio; kopita toga konja zaglibila su u mo- 
čvarnom tlu. 

Paul Revere podbode svoga konja i pohita 
do druge ceste. Jahao je, jahao, jahao sve dok nije 
stigao do sela zvanog Medford. Zaustavio se pred 
jednom kućom i zalupao na vrata. 

— Ustajte! — uzvikne Paul, — crvenokaputaši 
dolaze! 

Cijelim putem do Lexingtona Paul Revere izvi- 
kivao je ljudima da budu na oprezu: 

— Na oružje! Na oružje! Dolaze crvenokapu- 
taši! 


I svuda su ljudi uzimali puške u ruke. To su bili 
ljudi hitri kao munja, spremni u trenu da stupe 
u borbu, zato su ih i zvali »ljudi od trenutka«. 
Žene sa djecom bježale su u močvare. Crkvena 
zvona zvonila su na uzbunu, a bubnjevi bubnjali. 
Jer crvenokaputaši su upravo dolazili i kucnuo je 
je čas da se narod bori za slobodu. 

I kada su crvenokaputaši umarširali u Lexing- 
ton, »ljudi od trenutka« već su se tamo bili okupili 
i sačekali ih. Odjekne pucanj i bitka otpočne. 
I ta bitka značila je početak jednog velikog rata. 

Taj rat je trajao godinama. I kada se završio, 
iz njega je izašla nova zemlja — Sjedinjene Ame- 
ričke Države. A Amerikanci nisu zaboravili Paula 
Reverea koji je jahao noću po mjesečini — jahao, 
jahao, jahao radi slobode. 

PAJO PATAK U DISNEYLANDU 


— Požurite, dječaci! Okupite se i ostanite uz 
mene! — reče Pajo Patak ozbiljno, dok je sa svo- 
Jim sestrićima takoreći plovio kroz gomilu ljudi 
prema ulaznim vratima Disneylanda (Diznilenda). 

Ubrzo se nađoše na ulazu u željezničku stanicu 
Disneylanda. S one strane otvorenog prolaza u 
grad, pružala se Glavna ulica SAD. A iza nje, 

kao što je sestrićima već bilo poznato, prostirao 
se čarobni svijet čuda. 
— Hajde! — uzvikne Rajo vukući Paju za rukav. 
— Hajdemo u Zemlju mašte, — uzvikne Gajo. 
— Ne, nego u Zemlju sutrašnjice, — reče Vlajo. 
— Raketa za Mjesec! — upadne Rajo. 
— Čekajte! — prekine ga Pajo, — prvo se mo- 


ramo provozati vlakom kroz Disneyland i baciti 
jedan opći pogled. 

Zatim Pajo kupi četiri karte za vlak. 

Ali kada se obazreo oko sebe, od sestrića ni 
traga. 

— Vožnja vlakom je savršeno sredstvo da uđete 
u trag izgubljenim dječacima, — reče kondukter 
Paji. 

Zato Pajo uskoči u vlak i nađe sjedište za sebe. 

Vlak krene i uskoro je prolazio pokraj tropskih 
džungli u Zemlji stvarnih doživljaja. 

Dok je Pajo promatrao pejzaž, zaslijepljen ži- 


vim bojama cvijeća i blistavih ptica po drveću, 
na obzorju se pojavio riječni parobrod. I na njemu. 
na ogradi palube, dokono je stajao Rajo Patak. 
Ali Rajo još nije mogao vidjeti aligatora, koji 
je čekao iza okuke, široko razjapljenih čeljusti. 


— Pazi, Rajo! — dovikne mu Pajo, ali vlak 
ubrza i izgubi se Raji iz vida prije nego što je 
parobrod stigao do okuke. 

— Zaustavite vlak! — uzvikne Pajo. — Moram 
izaći! — Ali vlak je nastavio brektati, a lokomo- 
tivaje zapištala. 

Pajo se obazre oko sebe. Pejzaž se već izmijenio. 
Ugledao je parobrod na kolo, koji je nosio izlet- 
nike niz Rijeku Amerike, a na dalekoj obali pro- 
stirao se divan stari gradić uz rijeku. 


Pajo je pogledom pretraživao palubu tog pa- 
robroda. U tom trenutku brodska sirena se oglasi: 
tuut, tuut, tuut! I tu se smiješio Gajo Patak koji 
je vukao uže od sirene. 


Iza jedne okuke na pustinjskoj cesti naišla 
su poštanska kola koja su jurila punom brzinom. 

Na prozoru poštanskih kola pojavila su se dva 
lica; pa jasno, to su bili Rajo i Vlajo! 


A iza samih kola jurili su divlji Indijanci ma- 
šući lukovima i uzvikujući ratničke poklike. 

— Lezite dječaci! — povika Pajo kad je vlak 
projurio pokraj njih. — Bježite da vas ne sustignu ! 

— Ću-ću! — U dolini je jurio drugi vlak, Casey 
Jr. (Kejsi Džunior), vratolomnom brzinom. A u 
kabini strojovođe koga će Pajo ugledati — nego 
— Gaju Patka koji mu je mahao. 

— Ne skidaj pogleda sa tračnica! — povika 
ujka Pajo. — Gledaj kud voziš taj vlak! 

Pajo se zavali u sjedište dršćući od straha zbog 
Gaje; u tom trenutku veseli kondukter pojavi se 
na vratima. 


— Još niste ušli u trag vašim sestrićima? — 
upita on sa osmijehom. — Ta, ne brinite. Naći 
ćete vi njih žive i zdrave! — On potapše Paju po 
ramenu i produži put. 

— Naći ću ih! — izusti Pajo sav zadihan od 
bijesa, — i to zdrave i žive! — izusti on i prođe 
ga jeza. 

Nekoliko trenutaka kasnije vlak je brektao 
pokraj zelene i sjenovite šumice. Pajo se proteže 
i duboko udahne zrak. Sve se ovdje činilo tako 
mirno. 

— Kuc-kuc! Gle, ja sam ovdje, ujka Pajo! 
— začu on poznat glas. Pajo se okrene. 

Gusarska lađa razapetih jedara dizala se nebu 


pod oblake na putu u Nedođiju Petra Pana. Sa 
njene palube Vlajo je objema rukama mahao 
ujka Paji. Ali daleko ispred te lađe Pajo je ugle- 
dao Kapetana Hooka (Huka) sa isukanim mačem 
kako čeka da mu se lađa približi. 

— Sagni glavu i dobro se drži! — dovikne Pajo 
Vlaji. Ali Vlajo ga nije čuo. U trenutku kada ga 
je Pajo izgubio iz vida, Vlajo mu je još uvijek ma- 
hao. 

— Vidi što je zabavno, ujka Pajo! Pogledaj! 
— začu Pajo. 

Niz autostradu, po čijoj je sredini bila obilje- 
žena bijela crta, jurili su mali automobili; za svakim 

volanom sjedio je pažljiv mlad vozač. U jednim — Gajo! Pa ti još ne znaš voziti! — dovikne 
kolima bio je Gajo koji je okretao volan objema mu Pajo ne znajući da je Gajo upravo položio 
rukama. vozački ispit u Disneylandu. Zatim vlak odmakne 


OGRANIČENJE BRZINE 
20 KM. NA ČAS 

i odvede Paju dalje, a Paji padne teret sa srca kada 
ugleda stanicu. 

Pajo je prvi sišao s vlaka. No koljena su mu kle- 
cala i nisu ga mogla odvesti daleko. Morao je 
predahnuti i osloniti se na stup stavivši ruku na 
oči. Pitao se gdje li je bolnica. Mislio je da sestriće 
treba potražiti prvo na tom mjestu. 

- Ujka Pajo! 
— Požuri! 
— Vlak već polazi! 


To su bili glasovi Raje, Gaje i Vlaje koji su 
poigravali oko Paje. 

— Divno smo se proveli, — rekoše, — a sada 
smo spremni da s tobom krenemo na jednu tihu 
vožnju ovim vlakom. 

— Mir! — zakrešta Pajo. — Samo vi idite, djeco. 
Ja ne mogu ponovo proživljavati sva ta uzbuđenja! 

I dok su dječaci uskakali u vlak, Pajo odgega 
do uzletišta da krene na mirno putovanje raketom 
na Mjesec. 

PRIČE STRICA REMUSA 


Jonny (Džoni) i stric Remus (Rem) bili su prija- 
telji. Johnny je imao smeđu kosu. svijetlu put 1 još 
nije navršio devet godina. Kosa strica Remusa 
bila je bijela, koža crna i nitko nije znao koliko 
mu je godina. 

U kući u kojoj je Johnny živio bilo je svega 1 sva- 
čega — prostranih soba, dvokrilnih vrata s masiv- 
nim kvakama, dubokih fotelja, širokih prozora 
sa kojih se pružao pogled na obiteljska polja zasi- 
jana pamukom, duhanom i kukuruzom. U kolibi 
u kojoj je živio stric Remus gotovo ničega nije bilo. 
osim jedne sobice gdje je stric Remus spavao. 
i kuhao i pušio na svoju lulu od kukuruzovine. 
Jedini prozor gledao je kroz stabla na močvaru. 

Johnny je veoma volio strica Remusa zbog mno- 
gih prekrasnih stvari koje je znao. On je znao sve 
što se može znati o pticama, životinjama i ostalim 
bićima. Razumio je čak i kad one međusobno govo- 
re; znao je što je sova dremljivica kazala sovi ku- 
kuviji na drvetu kraj njegove kolibe: on je razumi- 
jevao govor kornjača, čije je brborenje sa dna po- 
toka dopiralo do njega. 

Johnny je volio slušati strica Remusa kad priča 
o tome šta ta stvorenja rade, a još mu se više sviđao 
starinski način njegova kazivanja. Svake večeri 
prije nego što će večerati, Johnny i njegova druga- 
rica Ginny (Džini) odlazili su do kolibe strica 
Remusa da slušaju njegove priče. I čim bi stari 


Crnac povukao dim iz svoje lule, s dimom bi se 
tako reći počela izvijati i njegova priča. Ponekad 
je to bila priča o lavu, o slonu ili žabi-kreketuši ; 
ali, on je najčešće pripovijedao o najvećem vrago- 
ljanu među svim malim stvorenjima, o braci- 
Zeki i njegovim smicalicama koje je on izvodio 
s tetom-Lijom i ujom-Medom. 

— I nikada neće biti kraja pričama o braci- 
Zeki, -— reče maloj Ginny stric Remus, — zato što 
on uvijek nešto novo izmisli. Braco-Zeko nije ni 
veliki, ni jak, ali je to najdovitljiviji stvor na svijetu, 
kad svojom bistrom glavicom zamijesi neki nes- 
tašluk. 


LUTAK KATRANKO 


Jednog dana su teta-Lija i ujo-Medo sjedili u šumi 
i razgovarali o tome kako ih braco-Zeko uvijek 
nadmudri i kako je vrlo drzak. 


— Braco-Zeko je postao vrlo drzak, — reče uji- 
Medi teta-Lija. 
— Braco-Zeko se pravi mnogo važan, — reče 


teta-Lija uji-Medi. 


— On neprestano zabada nos u tuđa posla. 
— ponovo će teta-Lija. 

— Braco-Zeko se mnogo hvali, — dopuni je 
ujo-Medo 1 nastavi: 

— Ne sviđa mi se ni braca-Zekino skakutanje 
po drumu — »hop-cup, hop-cup«. 

— Jednoga dana uhvatit ću bracu-Zeku i poču- 
put ću mu brke — čup, čup, čup, — žestila se teta- 
Lija. 

— Jednog dana uhvatit ću bracu-Zeku i zavrnut 
ću mu šiju — kvrc, kvrc, kvrc, — pridruži joj se 
ujo-Medo. 

I dok su još razgovarali, teti-Liji sine moćna 
ideja: — Hajde da ga smjesta udesimo! 

Rečeno — učinjeno. Teta-Lija se odmah lati 
posla. Najprije nabavi nešto katrana. Onda od 
toga počne praviti lutku, pa oblikova ruke, noge. 
trbuščići glavu. 

— Fino! — reče teta-Lija. — Sad je Katrinko go- 
tov! Još potez-dva. pa će biti kao pravi dječačić! — 
Govoreći to, ona iščupa nekoliko dlačica — »čup. 
čup« s leđa uje-Mede i nalijepi ih na glavu lutke 
od katrana: Zatim skine Medin žuti šešir i svoj 
plavi kaputić, pa tako odjene Katranka. — Hajde 
sad, ujo-Medo. pomozi da prenesemo Katranka 
do glavne ceste kuda će braco-Zeko sigurno proći. 

I tako oboje ponesu lutka od katrana i postave 
ga pod jedno stablo kraj puta, kao da je Katranko 
tobože sjeo da tu malo predahne. A onda se teta- 
Lija i ujo-Medo zavuku u grmlje, nedaleko odatle, 
da pričekaju bracu-Zeku. 

Nisu morali dugo čekati. Ubrzo se začu zvož- 
dukanje i pjevušenje. I, eto ti brace-Zeke koji dos- 
kakuta — »hop-cup, hop-cup«, umišljen kao paun. 
I naravno, odmah je opazio Katranka. 

— Dobar dan! — umiljato se javi braco-Zeko. 

Katranko je šutio, a isto tako i teta-Lija sa 
ujom-Medom, koji su se pritajili u grmlju. 

Braco-Zeko je čekao da Katranko otpozdravi. 
Onda mu se obrati glasnije nego prvi put: — Šta 
je s tobom? Rekao sam ti »dobar dan«. Jesi li 
gluh? Ako treba, mogu ja i da vičem. 

Katranko je šutio— a isto kao i teta-Lija sa 
ujom-Medom, koji su se pritajili u grmlju. 

Tada se braco-Zeko izdere što je jače mogao: 
— Gdje ti je odgoj? Zar nećeš reći »dobar dan« 
kao što kažu svi pristojni ljudi kad se sretnu na 
putu. 

Katranko je i dalje šutio, a isto tako i teta-Lija 
sa ujom-Medom, koji su se pritajili u grmlju. 
Sad se braco-Zeko razljutio. Stisnutih pesnica, 


ustremi se on na Katranka. — Ne kažeš li »dobar 
dan« dok izbrojim do tri, tresnut ću te po nosu. 
- I braco-Zeko počne brojati: — Jedan. dva... i... 


No, Katranko je šutio kao zaliven, a u grmlju 
su teta-Lija i ujo-Medo namigivali jedno drugom 
i prigušeno se smijali. 

— Tri! — poviče braco-Zeko. Sad je bio zaista 
bijesan. Zamahne desnom šapom i — »bup« 
udari Katranka posred nosa. Ali, pesnica mu se 
zaglibi u katran, tako da je braco-Zeko nije mogao 
izvući. 

Sad je braco-Zeko bio izvan sebe od bijesa. 
— Pusti mi pesnicu! — drao se on, pa zamahne 
drugom rukom i »tras« tresne ponovo Katranka 
ravno u nos. Ali, i druga pesnica se zaglibi u katran, 
tako da braco-Zeko nije mogao ni nju izvući. 

Katranko je i dalje šutio, a teta-Lija i ujo-Medo 
su se u grmlju prigušeno smijali. 

— Ako mi ne pustiš pesnicu, — drao se braco- 
Zeko, — izbit ću ti sve zube! 

I tako je i bilo: braco-Zeko počne tući nogama. 
Najpre je zamahnuo jednom stražnjom nogom 
i »bang«! udari lutka od katrana u vilicu. Ali, 
i noga mu se zaglibi u katran. Zatim je zamahnuo 


i drugom zadnjom nogom i »bang«, braco-Zeko 
opali njome mališa u trbuh. Ali, i ona mu se za- 
glibi u katran. 

— Ne pustiš li mi zadnje noge, — derao se braco- 
Zeko, — mlatit ću te glavom sve dok u tebi ima 
daha! 

A onda braco-Zeko lupne glavom Katranka, 
ali mu se i glava zaglibi u katran. Sada se braco- 


Zeko se zaglibio u katran: i obje pesnice, i obje 
stražnje noge, i glava. Trzao se i batrgao, ali što 
je više pokušavao da se iščupa, sve se više lijepio. 
Uskoro je bio toliko umazan i ulijepljen da je 
jedino očima mogao kolutati. 

Tada su se teta-Lija u ujo-Medo pojavili iz 
grmlja, likujući. Igrali su oko brace-Zeke i iz sveg 
su glasa pjevali i smijali se: 


— Ovaj put smo te baš nadmudrili, braco-Zeko. 
— reče Medo. 

— Bolje je da se oprostiš od svijeta, jer ti je ovo 
posljedni dan života, — dodala je teta-Lija. 

Braco-Zeko je drhtao kao prut, jer se zaista 
našao u škripcu. Uz to, bojao se strahovito tete- 
Lije i uje-Mede. Ali istovremeno je grozničavo 
razmišljao kako da se izvuče iz ove neprilike. 

— Braco-Zeko, — počne ujo-Medo, — ti se u 
ovom kraju već poodavno šepiriš i prema svakom 
se praviš važan. Sad si u mojim rukama i odlučio 
sam da ti glatko skinem glavu. 

— Ne slažem se, — upadne mu u riječ teta-Lija. 
— To bi bilo isuviše blago i prebrzo. Moramo ga 
mučiti, on mora patiti. 

— Braco-Zeko, — nastavi teta-Lija, — ti me 
godinama ismijavaš i zabadaš nos u moje poslove. 
Sad si moj. Naložit ću veliku vatru, pa kad se 
rasplamsa, bacit ću te u nju i napravit ću od tebe 
pečenje. I to ovdje, na licu mjesta. 


68 


Upravo u taj mah braci-Zeki padne na um kako 
da se izbavi: istovremeno je nestao i njegov strah. 
Ipak, on je i dalje govorio kao da je najkukavniji 


zec na svijetu. — Baš mi je svejedno šta ćete sa 
mnom učiniti, — procvili braco-Zeko, praveći 
se da sav drhti od straha, — samo me nemojte 


baciti u ono trnje. Pecite me do mile volje, ali ne 
bacajte me u one bodljike! 


— Stani, — uzvikne ujo-Medo i potapše tetu- 
Liju po ramenu. — Neće nam biti lako da ispečemo 
bracu-Zeku. Prvo, morat ćemo nakupiti mnogo 
drva da potpalimo vatru; drugo, moramo na- 
praviti golemu vatru. 

Teta-Lija se počeše po glavi. — Imaš pravo, 
— reče ona uji-Medi. — E pa. braco-Zeko. onda ću 
te objesiti! 

— Objesiti me o koju hoćete najvišu granu, — 
— promuca braco-Zeko. — ali nipošto me ne ba- 
cajte u taj trnjak. 

— Neće nam biti lako objesiti bracu-Zeku, — 
reče Medo. — Za to nam treba, prije svega, debelo, 
dugačko uže. 

— Imaš pravo, — odgovori teta-Lija. — E pa, 
braco-Zeko, onda ću te baciti u vodu da se udaviš! 

— Udavite me u najdubljoj vodi, — zajeca 
braco-Zeko, — ali preklinjem vas, ne bacajte 
me u ono trnje. 

— Ma, neće nam biti lako da udavimo bracu- 
Zeku. — predomisli se ujo-Medo. — Kao prvo. 
morali bismo ga odvući do rijeke. 

— Opet si u pravu, — složila se teta-Lija. — Pa 
dobro, onda, braco-Zeko, možda bi ponajbolje 
bilo da te oderemo. Hajde, ujo-Medo, počnimo! 

— Oderite me, — kukao je braco-Zeko, odrežite 
mi uši, prebijte mi noge i odsijecite mi rep, ali mo- 
lim vas i preklinjem vas da me ne bacite u onaj 
trnjak! 

Na ove riječi ujo-Medo promumlja: — Popri- 
čekni, teto-Lijo! Nije zanimljivo oderati bracu- 
Zeku, jer se on toga ne plaši. — Ali, zasigurno 
se plaši onog trnjaka, — ponovo navali teta-Lija. 
— Hajde da ga bacimo u trnje! 

I teta-Lija razdvoji bracu-Zeku od Katranka, 
uz koga je bio čvrsto priljepljen, i tresne ga — 
»fijuuuu« — ravno usred trnja. — Ovo ti je kraj, 
braco-Zeko, — reče teta-Lija. 

I zaista, sa mjesta gdje je braco-Zeko pao u tr- 
njak, čulo se gromko zapomaganje i kuknjava. 
»Jao, jao, joj!« drao se on. Zavijao je i skvičao. 


Dizao je strašnu buku i galamu. No, malo zatim, 
njegovo »joj, kuku, lele« pretvori se u slabo je- 
čanje. 

Teta-Lija i ujo-Medo su to slušali i podrugljivo 
se smijali. Čestitali su jedno drugom i tapšali se 
po ramenu. 

— Svršeno je s bezobrazlukom brace-Zeke, — 
reče teta-Lija. 

— Više se braco-Zeko neće praviti važan! 
— odvrati ujo-Medo. 

— Braco-Zeko nam više neće moći nikada uči- 
niti zlo! — govorili su u glas teta-Lija i ujo-Medo. 

— Gotovo je s njim! Braco-Zeko je mrtav! 

Ali, baš u tom trenu, teta-Lija i ujo-Medo 
začuše neko šuškanje u lišću, koje je dopiralo 
s drugog kraja trnovitog grmlja. I gle čuda, koga 
su ugledali kako se izvlači iz trnja?! Baš samog 


bracu-Zeku: zdravog i čitavog. Zviždućući i pje- 
vušeći, on je grančicom četkao sa brkova ostatke 
katrana. 

— Dobar dan, teta-Lijo i ujo-Medo, — dovikne 
im on. — Koliko sam vam govorio da me ne ba- 
cate u to trnje. To je mjesto koje najviše volim 
na ovom svijetu. Jer, rođen sam u tom trnjaku! 

I rekavši to, braco-Zeko odskakuta — »hop-cup, 
hop-cup«, smijući se bez prestanka, sve dok od 
smijeha nije posustao. 


BAUK — ZEKO 


— Već mi je dojadilo grickati ovo zelje, — razmiš- 
ljao je jednog jutra braco-Zeko. — A dozlogrdili su 
Mi i mrkva i grah. Volio bih gricnuti nešto slatko. 

Jadajući se tako, braco-Zeko odluči otići do doma 
uje-Mede i izvidjeti što tamo ima danas za jelo. 

Dok je skakutao cestom, braco-Zeko naleti 
— kakve li slučajnosti — baš na uju-Medu glavom. 
Ujna-Medinica je koračala uza nj, a za njima su 
se gegala dva mališana, Buco i Guco. 

— Dobar dan! — pozdravi braco-Zeko iduboko 
se pokloni. 

— Dobar dan! — odgovori ujo-Medo i ujna- 
Medinica, također uz pristojan naklon. Za rodi- 
teljima, i dva mečića zagrajaše »dobar dan«, isto 
tako uz naklon. 


Braco-Zeko je sjedio na stražnjim nogama če- 
kajući da porodica uje-Mede prođe. Promatrajući 
ih, mislio je: — Kako je obla i tusta ova porodica 
uje-Mede! Izgledaju baš kao tanjur pun krofni. 
Mora da ima slađanih i ukusnih stvarčica u nji- 
hovoj ostavi. S ovih stopa nastavljam put da i ja 
malo prezalogajim. 

Zato braco-Zeko udari prečacem, kroz grmlje, 
i stigne pred kuću uje-Mede u kojoj nije bilo nikoga. 
Uđe na prednja vrata i počne njuškati i tražiti 
svuda unaokolo. Zaviri lijevo, zaviri desno ; uzme 
malo ovoga, prezalogaji malo onoga. A onda, 
odjednom, spazi ćup pun meda, visoko gore na 
polici. »Oh-ho-ho!« mljacne braco-Zeko jezikom 
i počne se užurbano verati ka ćupu. Ali, upravo 
kad mu je bio na dohvat — »frrr« — sruši se niz 
policu. Med se izlije po braci-Zeki : od pete do glave 
sav je bio prekriven gustim slojem žutog, ljepljivog 
meda. Malo je trebalo pa da se u medu uguši. 

Braco-Zeko se oblizivao i gutao med. Kasnije 
se počeo pitati — šta će sad i kuda će? — Ostanem 
li ovdje, — razmišljao je on, — ujo-Medo će se 
vratiti i uhvatit će me. Sramota me je da se ovakav 
pojavim vani i da me svijet vidi kako sam umazan. 
Zaista je bio u neprilici i nije znao šta da radi! 

Ipak, nešto kasnije, braco-Zeko otvori vrata 


i iskrade se van. Naravno, noge su mu se, zbog 
meda, pri svakom koraku sklizale. I, kad tamo, 
u prednjem dvorištu braco-Zeko se oklizne i padne. 
Opružio se koliko je dug preko napadalog lišća. 
Dok se kotrljao po tlu, na med se nahvatalo lišće. 
Braco-Zeko se koprcao ovamo-onamo ne bi li se 
oslobodio lišća. Ali, što se više premetao, lišće 
se sve više hvatalo. Najzad je braco-Zeko bio sav 
prekriven lišćem. Onda ustane i pokuša stresti 
lišće sa sebe: ali, uzalud. I pri svakom pokretu 
koji bi napravio, lišće je neprestano šuštalo i šumilo 
— »šuš-šuš«. Tako je sada braco-Zeko naličio na 
najstrašnije biće koje je ljudsko oko ikada ugle- 
dalo: što sije strah i trepet ma gdje se pojavi ili 
oglasi. 

Dok je tako stajao i mudrovao šta sada učiniti, 
naletjela je na njega teta-Krava koja se tuda šetala. 
Aitko bi drugi ? Čim je ugledala bracu-Zeku, onako 
od glave do pete obloženog lišćem, ona se dala 
u divlji galop, uz mukanje i riku, kao da je strašilo 
ugledala. 

Braco-Zeko se nasmijao. 

Zatim naiđe, kao s neba da je pala, kuma-Tuka! 
Tek što je ugledala bracu-Zeku, ona zalupa kri- 
lima i prhne ravno u zrak. Toliku je galamu podi- 
gla da se pućpurikanje i kriještanje čulo dogod ju 

je oko moglo pratiti. 

Ovo bracu-Zeku natjera da se grohotom smije. 
I tada, odjednom osjeti koliko mu pogoduje nje- 
gov strašni izgled. I pomisli: — Ala bi to lijepo bilo 
da se malo poigram bauka i još nekog nadmudrim! 

U taj tren spazi tetka-Lisca kako kicoški gazi 
cestom, vitlajući štapom za šetnju. Braco-Zeko se 
se počne unaprijed hihotati. Brzo i on išeta nasred 
ceste i stane se klatiti i uvijati tijelo — »šuš-šuš«. 
Onda, podesi glas i zapjeva prigušeno i sablasno: 


Bauk ja sam gadni, 
Tražim te, de makni! 
Odrat ću te za tili čas, 
Hvataj, kas 
Hvataj kas, 
Jer, strašilo sam gadno, 
Stoj, da nisi makn'o! 


I, bogami, upalilo je: tetak-Lisac baci svoj štap 

za šetnju i pobjegne glavom bez obzira u šumu. 
— O, nebesa! Oh, braćo! — drao se tetak-Lisac, 
preskačući i po dva grma odjednom. 

Poslije ovoga, braco-Zeko se toliko osilio da je 
poželio svakome oko sebe natjerati strah u kosti. 

— Pričekatću ovdje i poplašit ću cijelu porodicu 
uje-Mede kad se vrate iz šetnje, — radovao se on 
u sebi. — Sve ću ih prestrašiti... čitavo to društvo. 
Kako je odlučio da to i ostvari, braco-Zeko 
se opružio po zemlji u sjeni pod stablom ispred 
balkona uje-Mede. Čekao je. Nije potrajalo dugo, 
a braco-Zeko počne drijemati, pa ubrzo i zaspi. 

Dok je tako u hladovini braco-Zeko drijemao, 
sunce se malo po malo pomjeralo. Poslije izvjesnog 
vremena, braco-Zeko nije više ležao u hladu, već 
na žestokom suncu. Sunce je sasušilo med kojim 
je braco-Zeko bio sav umazan. A isto tako pootpa- 
dalo je lišće koje se bilo prilijepilo za med. Sada 
braco-Zeko nije više nalikovao ni na kakvo stra- 


šilo, već baš na samoga sebe. No, naravno, budući 
da je spavao, toga nije bio svjestan. 

Kad se razbudio, prvo što je čuo bio je bat 
teških i glomaznih nogu. Bio je to ujo-Medo s po- 
rodicom: polako su se približavali balkonu. Braco- 
Zeko hitro skoči s mjesta gdje je ležao pod drvetom 
i počne zavijati : 


Bauk ja sam gadni, 
Tražim te, de makni! 
Odrat ću te za tili čas, 
Hvataj kas, 
Hvataj kas, 
Jer, strašilo sam gadno, 
Stoj, da nisi makn'o! 


Cijela porodica uje-Mede zurila je zabezeknuto 
u bracu-Zeku. Onda ujo-Medo prasne u smijeh 
i reče: — Bauk ti si gadni? Šta ti je odjednom, 
braco-Zeko ? Kakvo ti je to suho iverje po cijelom 
tijelu? E, baš si se sav olinjao kao nitko tvoj! 


Kada se bolje pogledao, braco-Zeko utvrdi 
da je pootpadalo lišće kojim je cio bio prekriven. 
Upravo u taj čas i ujo-Medo spazi da su ulazna 
vrata na njegovoj kući širom otvorena 1 da ljep- 
ljivi tragovi stopala brace-Zeke vode baš tamo. 

Ujo-Medo zamumlja: — Pa ti si se motao oko 
moga meda. lupežu jedan! — I on zamahne štapom 
da udari bracu-Zeku. No, braco-Zeko je brz, 
brži od snažnog uje-Mede: i dok si okom trepnuo, 
maknuo mu se netragom. 

Otperjao je daleko, čak na obalu rijeke. Tu je 
braco-Zeko sjeo i nadnio se nad vodu da se ogleda. 
— Pa, možda i nisam, — pomisli on, — najstrašniji 
stvor na ovom svijetu! Ali, sigurno je da sam 
od svih nadovitljiviji i najbrži. Zato mene prati 
sreća! Evo, još mi je i meda preostalo, a studene 
i bistre vode ima na pretek! — Kad se okrijepio me- 
dom i vodom, braco-Zeko se preporodio. Kao 
i prije. 

BEN IJA 


Ukoliko ikad posjetite lijepi grad Philadelphiju 
(Filadelfiju) u Pennsylvaniji (Pensilvaniji), vrlo je 
vjerojatno da ćete vidjeti fini spomenik podignut 
Benjaminu (Bendžaminu) Franklinu. 

On je bio jedan od prvih velikih vođa naše 
zemlje. Franklin je bio filozof, pronalazač i ro- 
doljub. 

Ako vas posluži sreća pa vam se ukaže prilika 
da dobro razgledate gornji dio velikog šešira sa 
širokim obodom na tom spomeniku, možda ćete 
ugledati sićušni spomenik podignut u slavu jednog 
još neopjevanog velikana naše zemlje, mladića 
po imenu Miš Amos (Ejmos). 

I upravo taj vam je Amos, znate, bio zapravo 
začetnik mnogih velikih djela pripisanih Fran- 
klinu. Evo vam te priče onako kako ju je ispričao 
Amos: 


ČOVJEK JE SAM SEBI u 
NAJVEĆI PRIJATELJ 


Rodio sam se i odrastao u Philadelphiji, u staroj 
crkvi u Drugoj ulici. Dom nam je bio u sakristiji 
iza zaslona. 

Bilo nas je dvadeset šestero djece u mojoj poro- 
dici. Pošto je trebalo nahraniti toliko mnogo glad- 
nih usta, bilo je prirodno da smo živjeli životom 
siromaha. Uistinu, bili smo siromašni kao crkveni 
miševi. 

Budući da sam ja bio najstariji, odlučio sam da 
krenem u svijet i sam se probijam kroz život. Uko- 
liko uspijem, moći ću pomoći ostalima i u svakom 
slučaju, bit će bar jedna usta manje koja treba na- 
hraniti. 

Bilo je to zimi godine 1745. Vremena su bila 
teška. Ljudi su teško nalazili posao, a miševi još 
teže. 

Cio dan probijao sam se kroz snijeg i popadale 


ledenice. Kad se spustio mrak, više nisam znao na 
koju bih stranu krenuo. Da nisam našao sklonište, 
ubrzo bih se smrzao. 

Jedan stari, oronuli dućan na kraju grada bio 
mi je poslednja nada. Iznad vrata visio je natpis: 
»Benjamin Franklin, štampar i knjigoveža.« 

To mi je zvučalo nekako privlačno, pa se uvukoh 
u dućan. Unutrašnjost dućana bila je ispunjena 
čudnim spravama, šipkama od mjedi, zavojnicama 
žice i sličnim stvarima. Tu je vladala gotovo isto 
onakva hladnoća kao vani. U dnu dućana, u po- 
lutami, sjedio je čovjek okruglih obraza pokuša- 
vajući da piše pri svjetlosti svijeća... 

Promatrao sam tog čovjeka. On se najednom 
počeo tresti od zime, zatim gromoglasno kihne: 

— Ah, ah, ap-ci-haaaa! — Odletješe njegove 
naočari i tresnuše o pod! 

— Oh, jao meni! Nisu se valjda razbile! — kri- 
kne čovječuljak. — To su mi posljednje! I šta 
ću sad bez njih? Nikada neću dovršiti ovaj moj 
spis. A ako ne isplatim stanarinu za dvadeset če- 
tiri sata, ljudi kojima dugujem novac oduzet će 
mi štamparski stroj i namještaj i izbaciti me na 
ulicu! 


— Dvadeset četiri sata! — rekoh zamišljeno, 
— pa to je kratko vrijeme. 

— Nema mi spasa, — zaključi čovječuljak. 

— Ali, ne smijete se predati! — rekoh mu. — 
Tko ne riskira, taj i ne dobiva, gospodine Fran- 
kline! 

— Ime mi je Ben, — predstavi se on, — naprosto 
Ben. A šta ti ovdje radiš i kako se zoveš? 

— Moje je ime Amos, — objasnih mu, — ja 
sam jedan od onih crkvenih miševa preko iz Druge 
ulice. I prvo što ću uraditi bit će ovo: izmisliti 
način na koji bismo zagrijali ovu prostoriju. 

Posavjetovah ga da napravimo jednu vatrenu 
kutiju i da je smjestimo usred sobe, tako da top- 
lina ne odlazi odmah u dimnjak. Svakako treba 
da je načinjena od željeza i da ima jednu cijev koja 
vodi u dimnjak da bi kroz nju odlazio dim. To 
zaista nije bilo bogzna šta lijepo za oko, ali... 

— Gle, vatrena kutija dobro grije! — priznade 
čovječuljak. — Znaš šta, možda bismo mogli 
izrađivati ovakve kutije i prodavati ih. Nazvat 
ćemo ih Franklinovim pećima! 

Ukoliko ste upoznati sa historijom, znat ćete 
zacijelo da su ljudi zaista proizvodili takve peći. 

E, pa lijepo, dok se Ben tako šalio i čeprkao oko 
peći, ja sam popravljao njegove naočale. Razbio 
je naočale 1 za daljinu, i one za blizinu. Jedino što 
sam mogao učiniti bilo je: da od dva para stakala 
napravim jedne naočale i da stakla spojim što je 
moguće čvršće. 

— Hoće li ti ove biti dobre? — upitah Bena 
Franklina. On ih stavi na nos i ponovi moje riječi : 

— Hoće li biti dobre? Sjajno, pa one su veli- 
čanstvene! Naočale sa dvije namjene! Tako mi 
svega — zvat ću ih bifokalne! 


I na moje veliko iznenađenje, te naočale su pos- 
tale slavne, čak slavnije nego Franklinove peći. 

Onda smo se nas dvojica spremili da završimo 
Benov članak. Čim sam pogledao taj članak, 
odmah sam uvidio da je na njemu potrebno još 
mnogo raditi. Naslov mu je bio »Kalendar siro- 
mašnog Richarda (Ričarda)«; zaista siromašan 
— pomislih. U njemu nije bilo ni traga kakvim 
novostima. 

— Pa, šta bi ti predložio, — upita me Ben. 

— Prije svega, prvo bih mu dao drugi naziv — 


nešto upadljivo kao na primjer — hm — a, da — 
službene — novine, — »Pennsylvanijske = službene 
novine«. Eto tako bih ih nazvao. Pa bih onda u 
njih unio neke vijesti, neke prave vijesti. 

— Ali, gdje da nađem vijesti u ovo doba noći ? 
— upita me Franklin. 

Dabome, ja sam morao izaći u grad i pokupiti 
vijesti za njega. U Ulici kestenova zatekao sam 
veliki požar; naišao sam i na neke mangupe koji 
su pravo sklapali zavjeru da namagarče grad. 
Ispunio sam svoju džepnu bilježnicu gomilom 
novosti. Onda sam pohitao Benu i pomogao mu 
sastaviti izvještaj o požaru i o zavjeri i odštampati 
ga na njegovu štamparskom stroju. 


To je bio posao koji je trajao cijelu dugu noć, ali 
ja ovdje izjavljujem da je vrijedio truda. Do su- 
tradan uveče u Philadelphiji nije bilo čovjeka koji 
nije pročitao Službene novine. Ben Franklin je 
uspio. 

Od tada posvuda išao sam sa Benom udobno 
smješten na njegovu šeširu tako da sam mu tu i 
tamo mogao prišapnuti štogod u uho i dati dra- 
gocjen savjet. 

Pa, lijepo, godine su brzo odmicale, a Benova 
slava je rasla. Iz svih kolonija Benu su stizala 
pisma u golemom broju i tražila Benov savjet u 
vezi sa svim mogućim stvarima. Potrošio sam naj- 
veći dio svog slobodnog vremena odgovarajući 
na ta pisma. 

Za to vrijeme Ben je čeprkao po raznim stvarima 
i obavljao eksperimente. I upravo jedan takav 
eksperiment doveo je do toga da smo se nas dvo- 
jica razišli. 

Ben se počeo baviti puštanjem papirnatog zmaja. 
To je bio početak. Na skelet svog najvećeg pa- 
pirnatog zmaja, Ben je pričvrstio kutijicu za mene. 

Toliko sam se oduševio letenjem i promatranjem 
pejzaža tog kraja koji se prostirao dolje pod mojim 
nogama kao knjiga bajki, da nisam primijetio 
zašiljenu žicu pričvršćenu na gornji kraj zmaja. 

Da nešto nije u redu primijetio sam tek kada se 
nebo smračilo od olujnih oblaka i počeo da puse 
podmukao vjetar. Zmaj se nadimao od vjetra 
i podrhtavao, ali Ben nikako nije htio da ga spusti 
na zemlju! 

Vikao sam sve dok nisam promukao. Vukao sam 
uzicu. Na obzorju, munje su počele parati nebo. 
Začu se grmljavina. Oluja nam se približavala. 

Najednom sam ugledao zaslijepljujući blijesak 
kao da se svemir raspolovio, i munja ošine mog 
zmaja. Užasno me potresla i rastrgla zmaja tako- 
reći na rezance. 

Pomislio sam da je sa mnom sve svršeno. Onda 
— a bilo je prekasno — Ben počne vući uzicu. 
Zmaj i ja, obojica u prnjama, silazili smo boreći 
se s vjetrom i spustismo se na jedno drvo. 

Kad nas je Ben pronašao, on me podigne na dlan. 

— Amose! Amose! — pozva me Ben plačnim 
glasom, — prozbori bar jednu riječ! 

Bio sam spreman da mu oprostim za svu onu 
patnju. Izgledao je duboko potresen. 

Držeći se nesigurno na nogama, uspio sam otvo- 
riti jedno oko. 


— Amose! — uzvikne Ben, — je li ono bio elek- 
tricitet? 

Znači bio sam žrtva namještaljke! Njemu je 
bilo važno samo to da utvrdi je li ono šištanje pri- 
likom udara munje u zmaj bilo doista elektricitet! 
E, prevršio je mjeru! 

— Zbogom, ja odlazim! — rekoh mu. 

I premda me je Ben molio da se predomislim, 
ja sam tada napustio Bena i vratio se u svoju po- 
rodicu. 

Naišle su burne godine. Nemirne gomile ljudi 
ispunjavale su ulice. Dolazilo je do pobuna i glas- 
nih protesta protiv poreza na marke i ostalih kra- 
ljevih nasilnih postupaka. 

I upravo u doba te krize, Bena su izabrali da 
ode u Englesku i naš slučaj izloži pred kralja. 
Kolonije su nestrpljivo očekivale Benov povratak. 
Ali Benova misija bila je bezuspješna. Kralj se 
oglušio o naše zahtjeve. 

Činilo se da će nizbježno doći do rata. Ali ljudi 
još nisu imali jasno formuliranu svoju politiku 
koja bi ih čvrsto držala na okupu u dugotrajnoj 
i ogorčenoj borbi. Jadni stari Ben bio je zabrinut. 
Bilo mi je žao tog čovječuljka. Odgovornost koju 
je preuzeo na sebe bila je teška, teža no što ju je 


ČOVJEK JE SAM SEBI 
NAJVEĆI PRIJATELJ 


mogao podnijeti. Mogao sam mu pomoći — 
znao sam to. Ali, ne! Nisam se mogao vratiti i po- 
novo raditi za Benjamina Franklina. Na kraju 
krajeva, miš ima svoj ponos. 

Jedne noći u ljeto 1776. probudio me nečiji 
glas koji me je pozivao. 

— Tko bi to mogao biti u ovo doba noći? — čudio 
sam se. Sanjiv, iskobeljah se iz kreveta i izađoh 
kroz mišju rupu u sakristiji. 

Tu sam ugledao velikog čovjeka, glavom Bena 
Franklina, kako kleči na koljenima. 


— Amose! — zavapi on. — Došao sam te za- 
moliti da se vratiš, — nastavi Ben što je mogao 
smjernije. 


Bilo mi je drago i bio sam ganut, ali nisam htio 
dopustiti da Ben to primijeti. 

— O tome nećemo diskutirati, — rekoh ja i 
okrenuh se da odem. 

— Molim te, Amose, misli na svoju zemlju, 
— počeo me Ben moliti, — moram donijeti velike 
odluke, a ne mogu ih donijeti sam. Zaista, moraš 
se vratiti, Amose! 

— Ali samo pod mojim vlastitim uvjetima? 
— upitah ga, pa nastavih: 

— Ako sastavim ugovor, hoćeš li ga potpisati ? 

— Potpisat ću ga, Amose! Potpisat ću svaki 
ugovor koji ti sastaviš, — zakleo se Ben. 

I tako sam se vratio u Benov dućan nakon što 
sam svu noć proveo sastavljajući naš ugovor pri 
svjetlosti svijeće. 


Možete zamisliti koliko se Ben obradovao kada 
me ugledao sutradan ujutro. Uzeo je moj šešir 
i kaput i spremio čaj za mene. Ali ja nisam dopus- 
tio da me obrlati. Odmah sam mu predao svoj 
ugovor i zatražio da ga potpiše. 


— Dabome, dabome, — reče Ben, — imaš li 
išta protiv ako ga prvo pročitam ? 
— Izvoli, ako želiš, — odgovorih mu. 


Upravo tada čulo se kucanje na ulaznim vra- 
tima. To je bio Thomas Jefferson (Tomas Dže- 
ferson) — »Riđi« kako ga je Ben nazivao. I strašno 
mu se žurilo. Naime, i on je bio jedan od vođa 
naših kolonija. A trebao je da za sve kolonije na- 
piše izjavu o onome u šta su oni vjerovali — »Dekla- 
raciju o nezavisnosti« mogli bismo je tako nazvati. 
Ali nikako nije mogao naći prikladan uvod ma 
koliko se mučio. 

— Došlo je vrijeme kada mi ljudi u kolonijama... 
— poče Jefferson da čita onu izjavu, ali onda zas- 
tane, odmahne glavom i reče: 


— Ne, Bene, ovo ne valja. Vrijeme je stiglo — 
ne. 


— Pst, Bene! — prišapnuh mu kad sam vidio 
koliko je potišten jadni Thomas Jefferson, — 
a šta misliš da uzmemo naš ugovor 7 


— Mir! — progovori Ben, — samo trenutak! 
— Ne! — ja ostadoh uporan, pa nastavih, — 
sada! 


I Ben izvuče povećalo i poče naglas čitati: 

— Kada u toku ljudskih događaja postane neop- 
hodno... 

— Bene! — uzvikne »Riđi« Jefferson, posko- 
čivši od radosti, — to je ono, to je ono! 


Eto, tako se dogodilo da sam ja dao početak 
teksta za »Deklaraciju o nezavisnoti«. O, nisam 
dobio javno priznanje za taj doprinos, dabome da 
nisam! Ali slava i nije značajna stvar za jednog 
miša. Meni su ostale uspomene na ona davna dobra 
vremena kada smo Ben i ja bili drugovi. 

DAVY CROCKETT 
KRALJ DIVLJE GRANICE 


Nekada davno Amerika je bila zemlja gajeva i drev- 
nih šuma. I eto, usred jedne takve šume navrh 
planine, rodilo se jedno dijete. Otac i majka proz- 
vaše ga Davy (Dejvi)... Davy Crockett (Dejvi 
Krokit). A to se dogodilo u državi Tennessee 
(Tenesi). 

Mali Davy je odrastao u gorama. Naučio je 
raspoznavati sve drveće. Naučio je raspoznavati 
i glodavce, od malog oposuma pa sve do velikog 
medvjeda. Davy ih je poznavao sve od reda. 

Kad je malo poodrastao, naučio je pucati 
iz puške. Bio je pravi tragač naoružan puškom. 


Jednom mu neki medvjed naiđe s boka. A pan- udari o stijenu i raspukne se na dva dijela. Jedan 
tera naleti na njega s drugog boka. Davy ispali dio pogodi medvjeda, a drugi panteru. Tako je 
metak u stijenu koja se našla između njih. Metak Davy samo jednim metkom oborio dvojicu. 

Nije bilo tu nikakve sumnje — Davy je bio 
jedan od najvećih lovaca pod kapom nebeskom. 

Volio je pričati o tome kako je jedanput vidio 
rakuna gore na drvetu i kako se iscerio na njega. 

— Ne pucaj, Davy! Sići ću! — rekao muje rakun. 

Upravo poslije toga Davy je iskušao tu svoju 
moć i nad medvjedom. Iscerio se i gledao medvjedu 
ravno u oči. I tako se Davy cerio i cerio pokušava- 
jući da na taj način smakne medvjeda. Medvjed 
zareža, pa mumljajući napadne Davyja. 

— E, pa, medo, — reče mu Davy, — čini se 
da ćemo se uhvatiti u koštac! 

I uhvatiše se u koštac. Davy i medvjed kotrljali 
su se kroz grmlje, a zemlja se tresla kao od potresa. 

Naravno, Davy je izašao iz borbe kao pobjednik. 
Ali morao je dići ruke od onog cerenja na medvjede. 
Sačuvao je taj stil za male glodavce kao što su 
rakun i oposumi. 

Pored lova, Davy je volio šalu i dosjetke. 

Uvijek je bio spreman za igru. Poskakivao je 


i lupkao nogama plešući sa narodom i pjevajući 
ovu pjesmicu : 


Starog Dan Tuckera (Den Takera) sve je znalo 
živo, 

Vodom bi iz tave on lice umiv'o, 

Kotačem od kola češljao bi ćubu, 

Umro je od bola u petinom zubu. 


Ali kada su Indijanci započeli rat, Davy je 
prestao loviti i plesati. Sa svojim prijateljem Geor- 
geom Russelom (Džordžom Raselom), priklju- 
čio se vojsci generala Andyja Jacksona (Andija 
Džeksona). 

Tukli su se s Indijancima u šumama i močvarama. 
Davy je bio neustrašiv borac i dobar ratnik. Pa 
ipak, nije volio rat. 

Čim se za to ukazala prilika, Davy je pridonio 
sklapanju mira sa Indijancima. Poslije toga, on 
i Indijanci postali su prijatelji. 


Narodu se dopadalo kako Davy rješava prob- 
leme. Narod je smatrao da Davy treba postati 
član Kongresa i pomoći u upravljanju zemljom. 
I glodavci su, po svemu sudeći, dijelili mišljenje 
naroda. Čak su i cvrčci cvrčali: 

— Crocketta u Kongres! Crocketta u Kongres! 
Barem Davyju se činilo da tako govore. 

I zaista, Davy je bio izabran za člana Kongresa. 
I otišao je u prijestolnicu u grad Washington 
(Vašington). Tu je održao govor. 

Rekao im je: — Ja sam Davy Crockett, i upravo 
sam stigao iz dalekih planina. Napola sam konj, 
napola aligator, i pomalo hitra ptica. Imam naj- 
bržeg konja, najljepšu sestru, najprecizniju pušku 
i najružnijeg psa u čitavom Tennesseeju. 

Širom zemlje ljudi su pričali o Davyju. Željeli 
su ga vidjeti. Željeli su čuti njegove smiješne priče. 
Davy krene na put i zadržavao se po raznim gra- 
dovima, da bi održao govore građanima. 

U Philadelphiji (Filadelfiji) su mu ljudi poklo- 

nili krasnu novu pušku. Davy ju je toliko zavolio 
da ju je prozvao Stara Betsy (Betsi). 

Davy je jedva dočekao da se vrati u svoje pla- 
nine i okuša Staru Betsy. Ali ljudi su se u sve većem 
broju nastanjivali u gori, i ona postane pretijesna 
za Davyja. 

Davy i George Russel krenuše na Zapad gdje 
je bilo više nenaseljenih područja. Jedan dio puta 
prešli su ladom. 

Na kraju, Davy i George stignu na Zapad. 
Ugledaju prostrane, prostrane prerije. Vidješe 

visoku, visoku travu. Opaziše krda i krda divljih 
bufala. 

— Ovo je divna zemlja, — reče Davy. — Za nju 
se vrijedi boriti. Kako bi bilo da odemo do tvr- 
đave Amalo gdje se Teksašani bore za slobodu? 

Sve što bi Davy rekao, on bi i učinio. Pomagao 
je vojnicima u velikoj bici kod Alama. 

Otada u narodu kruže priče o Davyju koji jaše 
na munji. 

I narod priča o tome kako je Davy uhvatio 
komet za rep još prije nego što se komet spustio 


na Zemlju. Zatim je Davy bacio komet u nebo 
gdje nikome nije mogao nanijeti nikakvo zlo. 

Jedna druga priča koju ljudi pričaju govori 
o velikoj studeni. Bilo je tako hladno da su i 
Zemlja i Sunce bili zamrznuti, pa se nisu mogli 
pokrenuti s mjesta. 

Davy je vidio da mora nešto uraditi. Popeo se 
uz Brijeg zore. Otopio je Sunce i Zemlju vrelim 
medveđim uljem. Zatim je nogom udario osovinu 
Zemlje i tako je pokrenuo. 

A kad je Sunce izronilo na horizontu, Davy 


je sišao niz brijeg noseći u džepu komadić zemlje. 
I neki ljudi kažu da Davy još uvijek luta po 
gorama, i da je sa Davyjem i njegov prijatelj 


George Russel koji pjeva: 


On rodi se u gori u kraju Tennessee 

Sred zelene zemlje gdje slobodni su svi, 
Svako stablo njemu uvijek znano bi, 

On medvjeda ubi kad mu bješe tri, 

Davy — Davy Crockett, Kralj Divlje granice! 

STARI ŽUĆKO 


Stari Žućko je bio najnepoželjniji pas-lutalica 
duž teksaške granice. I upravo u to vrijeme, jed- 
nog lijepog dana, jureći za zecom, Žućko se obreo 
na malom polju pokrivenom stabljikama kuku- 
ruza. 

Mladi Travis Coates (Trejvis Kouts) još nikada 
ranije nije vidio tog psa. Bio se zanio oranjem, 
kad iznenada ugleda zeca i psa koji izbiše ni od 


kuda i projuriše ispod nogu njegove mazge. Pres- 
trašena se mazga propne i pobjegne u galopu. 
Travis počne vikati. Pas-lutalica stane goniti 
mazgu ; plug se iskrenu i udari u kut od ograde. 
Ograda pukne i kolje se razleti na sve strane. 
Travis podiže nekoliko kamenova i stane gađati 
psa koji je stvorio nered, sve dok ga nije otjerao. 
Travis je bio uvjeren da se pas više nikada neće 

pojaviti na njegovoj farmi; ali Travis se prevario. 
Kada je sutradan otišao iza kuće da nareže malo 
sušenog mesa za doručak, mesu nije bilo ni traga. 
A Stari Žućko je stajao samo nekoliko koraka 
udaljen od Travisa i zadovoljno mahao repom. 
Želudac mu je bio toliko naduven da se jedva 
kretao. 

— Gle ti lopovskog mangupa! — uzvikne 
Travis i dohvati motiku. 


Ali tek što je počeo tjerati psa, pas se sklupča 

na zemlju i počne zavijati. 

Travisov mlađi brat, Arliss, izleti iz kolibe. 

— Gle, peso, peso! — uzvikne dečkić, otrči 
do psa i počne ga grliti kao da je taj pas-lutalica 
najdivnije pseto na svijetu. 

To je moj pas! — vikne Arliss iz sveg glasa, 
— i nitko ga ne smije tući! 


Travisova i Arlissova majka stajala jena kućnom 
pragu i smijala se. 


— Dakle! — reče ona, — čini se da smo dobili 
psa. 

Travis je pogleda u čudu i progovori: 

— Pa upravo taj pas ukrao nam je sve sušeno 
meso! 

— Znam, — odgovori majka, — ali pošto 
ti je otac otišao da otjera stoku sve do željeznice 
u Kanzasu,-ti moraš biti glava porodice cijelog 

ovog ljeta — sve dok ti se otac ne vrati. I bit će ti 
potreban pas da ti pomogne u čuvanju kuće. 

Travis je bio uvjeren da će taj pas izazvati još 
neku gužvu. Budući da im nije ostalo nimalo 
mesa, Travis je opet morao krenuti u lov odmah 
poslije doručka. 

Ali Travisa je poslužila sreća. Ustrijelio je 
jelena kraj jedne barice i bio je vrlo ponosan zbog 

takvog uspjeha. Vraćajući se kući, primijetio je 
Arlisa i Starog Žućka kako se igraju u vodi na 
izvoru. 

I Travis se ponovo razljuti. 

— Arlisse! — dovikne mu on, — otjeraj tog 

prljavog starog gada iz vode koju upotrebljavamo 
za piće! 

I Travis počne bacati kamenje da bi ih otjerao 
sa izvora. Travis je dotjerao dotle da mu je već 
pri samom pogledu na Žućka padao mrak na oči. 


Ali Stari Žučko je bio pas koga se nisi moga lako — Takneš li i najmanji komad ovoga mesa, 
otarasiti. Žućko se već našao pokraj kolibe kada slistit ću te, — opomene ga Travis. 
je Travis vješao komade srnetine da bi se sušila. 

I Travis spusti meso da visi još niže, nadajući 
se potajno da će ga pas ukrasti u toku noći, pa 
će se tako njemu, Travisu, pružiti opravdan raz- 
log da sutradan ustrijeli tog dosadnog skitnicu. 

Sutradan, čim je svanulo, Travis dohvati pušku 

i žurno izađe iz kolibe. Stari Žućko ga dočeka 
radosno mašući repom. 

Travis se obazre u počne buljiti u srnetinu. 
Meso je visilo netaknuto! Stari pas je bio isuviše 
oprezan a da bi ga dotakao. 


Nešto kasnije, tog istog dana, Travis i njegova 
majka sjekli su u šumi grane da od njih načine 
novu ogradu. Oni začuše kako skviči neka šumska 
životinja. Travis pohita do ruba strmine i baci 
pogled u dolinu. Pod samom padinom stajao je 
Arliss i objema rukama uhvatio jednog medvjedića 


za stražnju nogu i vukao ga sebi dok je meco skvi- 
čao. 

— Puštaj ga! — dovikne mu Travis i upravo u 
tome trenutku medvjedica izbi iz šipražja. Arliss 
ju je vidio kako se približava, ali je bio isuviše 
uplašen i nije shvatio da treba što prije pustiti 


medvjedića. Travis i majka potrče niz strminu, 
ali Travisu je bilo jasno da je već prekasno. 

Razljućena medvjedica već je stigla do Arlissa 
kad iz šipraga iskoči Stari Žućko i kao munja 
stvori se pred njom. Ugrize je za bok, a ona za- 
reža i okrene se prema njemu da ga otjera. 


Travis odvuče Arlissa od medvjedića i gurne 
ga u majčino naručje, pa podigavši sjekiru visoko 
iznad glave, pojuri na zvjerku koja se borila sa 
Žućkom. 

Medvjedica najednom podvi rep i uhvati maglu, 
a medvjedić odskakuta za njom. 

Sa radošću Travis je ustanovio da je Stari 
Žućko živ, nepovrijeđen i razigran kao uvijek. 
Travis ga pomilova po glavi. 

— Šašava budalica! — reče mu Travis osmjeh- 
nuvši se na njega. — Ti si milijun puta bolji pas 
nego što sam mogao i pomisliti! 

Nekoliko dana poslije tog događaja Bud Searcy 
(Bad Sijersi) i njegova unuka Lisbeth (Lizbet) 


došli su do Coatesovih (Koutsovih) da ih posjete 
kao dobre susjede. Lisbeth je sa sobom dovela 
svoju kujicu Prissy (Prisi). Prije ručka, Travis 
i Lisbeth su otišli do kukuruznog polja da uberu 
nekoliko pečenjaka. 

— Pogledaj kako su nam rakuni pojeli kukuruz! 
— reče joj Travis. — Poslat ću Starog Žućka da 
kazni te lopove. 

— Starog Žućka, — upita Lisbeth, — onog 
starog psa-skitnicu ? 

— Dabome! Šta, zar misliš da ih on ne može 
kazniti? — začudi se Travis. 

— Pa on nije tako srčan. On se često motao 
oko naše kuće prije nego što je došao do vas. 
On i Prissy dobit će psiće. 

Te iste noći Travis spremi zasjedu pokraj ku- 
kuruznog polja i napravi ležaj za sebe i za Starog 
Žućka. 


— Ostat ćemo ovdje da čuvamo kukuruz od 
rakuna! — reče Travis Žućku. 

Izašao je pun Mjesec. Oglasile su se sove. Negdje 
u daljini zavijao je vuk. Iznenada su se pojavili 
rakuni s one strane polja. 

Travis i Žućko stignu tako neočekivano, da se 
rakuni kao sumanuti razbježaše na sve strane. 
U zbrci, jedan veliki rakun nabasa ravno na Žućka 
i pripi mu se uz leđa, a Žućko se počne okretati 
u krugu i konačno ga zbaci sa sebe. 


Travis se nasmije. Jednog dana nestane Travisova krava muzara, 


— Zaista smo ih dobro naučili pameti, mladiću po imenu Ružica ; tri puna dana nije bila ni traga 
moj! — reče on Žućku. ni glasa od nje. 

I tako, dok su čuvali kukuruz iz noći u noć, — Mora biti da se negdje sakrila i otelila, — 
Travis i Žućko postadoše dobri prijatelji. reče Travis svojoj majci. 

Satima i satima on je sa Starim Žućkom pre- 
traživao okolinu sve dok je konačno nije pronašao. 
I zaista, ona se bila otelila, ali kad je Travis po- 
kušao da uzme tele, krava nasrne na njega. 

Stari Žućko doleti kao strijela i obori kravu na 
zemlju. Ona nasrne na njega, ali pas je ponovo 
obori na zemlju. 

Travisu se učinilo da sanja, jer samo najbolji 
teksaški psi — čuvari krava mogli su oboriti 
na zemlju tako krupnu kravu. 

Kad je Travis te večeri pokušao da pomuze 
Ružicu u zabranu, ona se ritne i izbije mu kanticu 
iz ruku. Travisova majka se začudila, kad je 
Travis pozvao Žućka. 


— U redu, Žućko! — reče mu Travis. — Drži 
je i ne daj joj da makne! 

Stari Žućko stane ispred krave i počne netre- 
mice da je promatra. A ona je buljila u njega sva 
izvan sebe od straha i nije se usuđivala da se ritne. 

— Doista, još nikada nisam vidjela sličnog 
psa! — primijeti Travisova majka. 

— I nećeš ni vidjeti! — gordo izjavi Travis, 


jer sada je već bio uvjeren da je njegovo pas naj- 
bolji pas u cijelom Texasu (Teksasu). 

Jednog dana naiđe neko čovjek po imenu San- 
derson. Tražio je Starog Žućka. Rekao je da je 
to njegov pas. Ali kad je pokušao da ga povede 
sa sobom, Arliss ga počne gađati kamenjem i na- 
tjera njegova konja da se toliko propinje da je 
Sanderson iskliznuo iz sedla. Ali pokazalo se da 

je Sanderson vrlo ljubazan čovjek, jer je trampio 
Starog Žućka za Arlissovu rogatu žabu. 

Sanderson reče Travisu da u susjedstvu ima 
mnogo životnja koje boluju od bjesnila. 

— A kako možemo znati kad je životinja obo- 
ljela? — upita Travis. 

— Pa one pobjesne prije nego što uginu. Na 
gubici im se javlja pjena. Ako tako oboljela ži- 
votinja pođe prema tebi, odmah pucaj u nju. 
Ako te samo ugrize makar jedanput, i ti ćeš do- 

biti istu bolest, a onda ti nitko ne može pomoći! 

Travis nije imao prilike da razbija glavu raz- 
mišljajući o toj bolesti, jer to je bilo upravo ono 
doba godine kada se žigošu prasci. Trebalo je 
pohvatati divlje praščiće i udariti im žig na uši 
tako da se zna kome pripadaju. Svinje su se po- 
mamile da ubiju sve i svakoga tko im se približi. 

Kad je Travis pronašao svoje svinje, on se 
popne na granu jednog stabla i nahuška Starog 
Žućka da stado potjera upravo ispod te grane. 


Travis onda uhvati praščiće pomoću lasa, pa ih 
je jednog po jednog dizao uvis da bi mu gore u 
zraku udario žig. 

Najednom grana popusti pod Travisom i Travis 
se stropošta 1 sruči ravno među svinje. 

Još nije stigao ni da ustane, a već je jedna svinja 
nasrnula na njega i poderala mu nogavicu svojom 


oštrom kljovom. Ali u tili tren Stari Žućko stvori 
se pokraj njega i počne se boriti sa svinjama. 

Travis potrči. Kada je dobro odmakao, zas- 
tane da predahne. Primijetio je da je najednom za- 
vladala tišina. Zašutjele su divlje svinje, a nije se 
čuo ni Žućkov lavež. 

— Žućko! — pozva ga Travis, ali ne dobi od- 
govora. Da Stari Žućko nije poginuo? Travis 
potrči natrag do drveta ovlaš se oslanjajući na 


ranjenu nogu. Ni traga od svinja. Travis začu 
tiho cviljenje i u pećini u stijeni pronađe svog psa. 
Žućko je bio gadno izranjavljen. Travisove oči 
napuniše se suzama; on razdera košulju i previje 
Žućkove rane. Nekoliko sati kasnije lešinari su 
kružili nebom iznad pećine kad se Travis vratio 
s majkom da ponesu Žućka. 

— Oh, Travise! Nisam znala da je Žućko tako 
gadno izmrcvaren! — reče mu majka isprekidanim 
glasom. 

— Ta one proklete svinje ne bi ga ni takle, ali 

ih je napao da bi mene izbavio! — objasni Travis. 

Zatim je Travisova majka zašila rasječenu kožu 
oko Žućkovih rana i uvila ga u čiste zavoje. Onda 
su napravili neku vrstu nosila i pričvrstili ih na 
dva duga štapa pa mazgu Skakača ugregli u ta 
kolica bez kotača. 

A za sve vrijeme puta Arliss je sjedio pokraj 
Žućka i pravio mu društvo. 

Nekoliko dana Travis i Stari Žućko morali su 
odležati u postelji od zadobijenih rana. Lisbeth 
dođe da pomogne u poslu. Donijela je žuto pse- 


tance i dala ga Travisu. — To je jedno od Pris- 
sykinih psića, — reče ona. 

— Šta će nam! Imamo mi Starog Žućka! — 
objasni joj Travis i nije htio uzeti psetance. 

Uvrijeđena, Lisbeth istrči iz sobe. 

Nekoliko dana poslije tog događaja razboljela 
se krava Ružica i Travis ode s majkom da je obiđe. 


Ona je glavinjala, a iz njuške joj je isticala pjena. 

Travis osjeti da ga prolazi jeza. 

— Mama! — reče on, — ta krava je oboljela 
od bjesnila! Moramo je ubiti! 

Te večeri, dok je stajao na kućnom pragu, 
Travis je ugledao lomaču kako gori nedaleko od 
njihove kolibe. 

— Zašto si ubio Ružicu? — upita ga Arliss. 

— Zato što je opasno oboljela, — odgovori 
Travis. 

Arliss se neko vrijeme igrao sa psićem, pa onda 
upita: 

— Zašto mama i Lisbeth spaljuju kravu? 

— Zato da ostale životinje ne bi pojele njeno 
meso pa se i same razboljele, — odgovori Travis. 
— A sad idi i umiri se, a ja ću ti spremiti nešto za 
večeru. 

Travis je upravo davao bratu zdjelu sa palentom 
i mlijekom kad je začuo strahovito skvičanje i 
režanje. 

— Travise! — pozva ga majka, — donesi pušku! 

Dok je Travis trčao prema lomači, Skakač pro- 
tutnji pokraj njega u punom kasu. Lisbeth se 
pripila uz Travisovu majku; obje su prestrašene 
buljile u životinje koje su se borile s one strane 
lomače. 

Jedan od te dvije životinje bila je Stari Žućko. 


A druga najveći sivi vuk koga je Travis do tada 
vidio. Pas i vuk kretali su se isuviše brzo, a da bi 
Travis mogao uzeti vuka na nišan. 

Najednom su se našli u blatu. Vuk ščepa Starog 
Žućka za gušu i tako ga je držao mašući bespo- 
moćnim obamrlim psom tamo-amo. 

Travis ugrabi povoljan trenutak. Pažljivo na- 
nišani i polako povuče obarač. 

Kad je izvukao Starog Žućka ispod trupla 
mrtvog vuka, Travis ga je pažljivo pregledao. 


— Nije opasno ranjen, mama! — zaključi Tra- 
Vis. 

— Sve se odigralo takvom munjevitom brzi- 
nom! — reče njegova majka, — vuk je skočio 
na Lisbeth, ali srećom ja sam u ruci držala štap. 

— Sreća što je naišao Stari Žućko! — primijeti 
Travis. 

— Sreća za sve nas, sine! — reče ona mekim 
glasom. — Ali to nije sreća i za Starog Žućka. 
Ni jedan vuk koji je pri zdravoj pameti ne bi nas 

napao u takvoj blizini vatre. Taj vuk je bio bijesan. 

Travis je pogleda razrogačenih očiju. Nije mo- 
gao ni riječi prozboriti. 

Na to majka progovori: 

— Ja ću ga ustrijeliti, ako ti ne možeš! 

— Ali još nismo sasvim sigurni da se i Žućko 
zarazio! — uzvikne Travis plačnim glasom, pa 
nastavi: — Pa on ti je spasio život, mama, zatvorit 
ćemo ga — zatvorit ćemo ga u sojenicu u kukuruzu, 
pa ćemo čekati da vidimo šta će biti s njim. Možda 
se neće razboljeti! 

I poslije dva tjedna provedena u sojenici, Stari 
Žućko još uvijek je izgledao zdrav. 

Travis je već počeo gajiti nadu. Ali onda jedne 
noći, kad se Travis približio sojenici da nahrani 
Žućka, Žućko počne divlje režati na njega. 


= 
š 
ke. 
= 
s 
» 


— Kako mu je noćas? — upita Travisova majka 
kad Travis uđe u kolibu. 


— Pa, nitko se ne bi lijepo osjećao kad bi sve 


vrijeme bio zaključan u malom prostoru! — od- 
brusi Travis. 
Arliss krikne: — Nećete više držati Žućka 


u toj staroj sojenici! 


Travis ščepa brata za košulju, počne ga tresti 
i zaprijeti se: 

— Da se nisi približio tom psetu! Jesi li me čuo? 

Arliss se toliko derao, da ga je majka morala 
prije vremena poslati na spavanje. Ali nitko nije 
primijetio kad se Arliss iskrao iz kolibe i krenuo 
prema sojenici u kukuruznom polju. Stari Žućko 
je režao na njega. 


— Ne boj se, mali, — reče mu Arliss, — ja ću 
te pustiti da izađeš! 

Ali Arliss nije mogao dokučiti zasun na vratima, 
pa se zato popne na rub pojila. No još uvijek je 
zasun stajao previsoko. 

— Arlisse, — pozva ga majka, — Arlisse! 

Arliss je čuo kako mu se majka približava. Brzo 
je podigao veći izravnan kamen, položio ga na 
pojilo i popeo se na njega. Pa popevši se na kamen, 
izdigne se na prste, dotakne zasun i povuče ga. 

U tom trenutku dotrča majka. Vrata su. već 
bila odškrinuta, Majka ih brzo zalupi upravo u 
trenutku kada je pobješnjeli pas navalio na vrata. 

Travis stiže do sojenice i zateče majku kako za 
sobom vuče Arlissa koji je vikao na sav glas. 


Čulo se užasno režanje pobješnjelog psa. Zatim 
Travis ugleda majku kako se vraća sa puškom u 
ruci. Travis pokuša da joj je oduzme. 


— Travise, — opomene ga majka, — znaš da 
se to mora okončati! 


— Znam, mama! — odgovori Travis potište- 
nim glasom. — Ja ću to uraditi. On je bio isto 
toliko moj pas koliko i Arlissov. 

Majka mu pruži pušku, a suze se joj lile niz 
lice. Sve ostalo odigralo se kao u teškom snu. 
Tek kada se pucanj razlegao zrakom, Travis je 
shvatio što je učinio. 

Sutradan se Travisov otac vratio kući sa dugog 
puta i donio poklone za sve njih. 

Našao je Travisa na Sjevernom brijegu pokraj 
svježeg groba i dao mu na poklon konja zelenka. 
Ali Travis nije mogao prozboriti ni jedne jedine 
riječi. Samo je tužno promatrao grob. 


— Mama mii je ispričala sve o tom psu, — reče 
otac, — i ja se silno ponosim tobom ; ponio si se 
kao pravi muškarac. A sada ti je preostalo još 
samo jedno: moraš nastojati da ga zaboraviš! 


— Nikada, nikada ga neću zaboraviti! — pro- 
cijedi Travis. 

— Možda toi nije nešto što možeš lako zabora- 
viti, — doda otac, — ali kad se osvrneš oko sebe 
i potražiš neku radost da njom izbrišeš neku bolnu 
uspomenu, obično ćeš naići na takvu radost. 

Kad su se otac i Travis vratili kući, Travis je 
ugledao onog psića kako iz kuhinje odvlači ve- 
liki komad mesa. S metlom u ruci, Travisova majka 
potrči prema psiću. Psić se prevali na leđa i počne 
cviliti. Ponašao se upravo kao što se nekada po- 
našao i Stari Žućko! 

Travis podigne psića, pa reče: 


— E, već je vrijeme da ovog starog psića naučimo 
kako se zarađuje kruh! 

Otac razvuče usne i primijeti : 

— Pa još je isuviše malen da ga tome učiš! 

— Ako je dovoljno odrastao da se ponaša kao 


Stari Žućko, onda je i dovoljno odrastao da nauči 
zarađivati svoj kruh! — reče Travis. 

Tada se svi nasmijaše. Nasmiješila se i Lisbeth, 
radosna što je Travis na kraju krajeva prihvatio 
njen poklon. 

DIVLJI SAM 


Među svim«psima širom Texasa (Teksasa) nije 
bilo boljeg psa-tragača od Divljeg Sama (Sema). 

Stanovao je kod gospođe i gospodina Coatesa 
(Koutsa) i njihova dva sina Travisa (Trejvisa) 
i Arlissa (Arlisa), na maloj farmi pokraj Slanih 
naslaga. Stara brvnara nije izgledala bogzna kako 
lijepo. A kad je o tome riječ, kazat ćemo da ni Sam 
nije izgledao vrlo lijepo: uši su mu bile duge i vi- 
sile kao palačinke, rep mu je bio sama kost i koža, 


a trbuščić mu je imao oblik pehara. Al' kad se 


radilo o tjeranju kokoši, zadirkivanju krave i is- 
tjerivanju mazge Skakača sa kukuruznog polja, 
Sam bi naprosto podivljao. Režao je i kesio zube 
te pomamno poskakivao. Zato su ga i prozvali 
Divlji Sam. 

Jednog dana gospodin Coates upregao je mazgu 
u kola i rekao: 

— Travise, majka i ja moramo otići do San 
Antoinea (Antoana). Baka je bolesna, pa idemo 
da joj pomognemo. Dječače moj, ostavljam ti 


farmu da se brineš o njoj! 


— Razumijem! — odgovori Travis. 
— Arlisse, — obrati se gospoda Coates svom 
mlađem sinu, — dok se ne vratimo kući. slušaj 


starijeg brata, Travisa. I nemoj praviti gužvu. 

— Hoću, mama! — odgovori Arliss. 

I zaista Arliss je imao namjeru da je posluša. 
Ali stvari su krenule drugim tokom. 

Dječaci su imali pune ruke posla, jer je sva farma 
sada bila prepuštena njima. 

Travis, koji je sada već bio gotovo odrastao 
čovjek, odmah se bacio na posao. A i sam Arliss 
je tako radio prva dva-tri dana. Ali samo prva 
dva-tri dana. 


Tada, jednog jutra, reče Travisu: 
Idem u lov sa Samom! 

— Ne. ne ideš! — odbrusi Travis, — pomuzi 
kravu ito smjesta! 

Mumljajući i gunđajući, Arliss ode do staje. 

Poslije nekoliko trenutaka Arliss ugleda Divljeg 
Sama kako prolazi pokraj staje. Arlissu sine neo- 
bična misao. Pokazavši prstom prema dugorogoj 
kravi, vikne: 


— Idi, uhvati je. 

Sam je jedva dočekao da mu mali Arliss nešto 
naredi. 

Sam krene prema kravi brzo kao tornado. 
Krava ustukne, i spremi se za napad bijesno mu- 


čući. Podiže se prašina, kokoši se raskokodakaše, 

a Arliss je stajao i sa smiješkom na licu promatrao 

taj prizor. Ali u tom času začu bratovljev glas. 
— Arlisse! — vikao je Travis, — poslao sam te 

da pomuzeš kravu, a ne da digneš čitavu uzbunu. 

Moram ubrati prut 1 dobro ti isprašiti tur! 

Arliss se namrgodi i odbrusi: 

— Čini mi se da si sebi utuvio u glavu da si ti 


ovdje gospodar! 
— Tata mi je povjerio farmu i rekao da je čuvam, 
— reče Travis pa nastavi: — Hajde, smiri tu 


kravu i završi mužu! 

Arliss tresne kantu o zemlju pa reče: 

— Natjeraj me na to! 

I tako riječ po riječ, i počne letjeti kamenje. 

S vikom i dernjavom mali Arliss dohvati ka- 
menje veliko kao pesnica i stadi ga bacati na Tra- 
visa. 

Arliss se derao, Travis se derao, a Sam je lajao 
iz petnih žila, tako da se sve orilo od dernjave. 

U tom trenutku pokraj njih se stvori jedan krupan 
čovjek koščata lica. Jahao je na konju. Taj Teksa- 
šanin držao je smotano uže pred sobom na sedlu, 
o pojasu mu je visio revolver, a puška je bila za- 
taknuta u toku na sedlu. Arliss ga pozdravi: 
— Zdravo, ujače. Travisu su dječačke hlače postale 
pretijesne. Stalno se pravi kao da je on gospodar. 
Zato ga gađam kamenjem. 

Beck Coates (Bek Kouts) krišom namigne 
Travisu, pa reče: 

— Arlisse, sine moj, sasvim ti dajem za pravo. 
> Arliss se zapanji i reče: 
< st s — Zaista? 

— Dabome! — odgovori Beck, izvuče svoj re- 
volver, pruži ga Arlissu i reče: — Evo, uzmi ovaj 
pištolj. Kladim se da ćeš prvim metkom pogoditi 
Travisa ravno među oči! 

— Jesi li ti poludio? — zaurla Arliss, — zar da 
ubijem svog rođenog brata? 

— Pa, sudeći po načinu na koji si bacao kamenje 
na Travisa, svaki čovjek bi zaključio da ga želiš 
ubiti! zaključi Beck. Gledao je Arlissa ravno u 
oči. Arliss obori glavu i stane se premetati s noge 

na nogu. 

Na kraju progovori: 

— Idem pomusti kravu. 

Beck Coates okrene konja, a usta su mu se raz- 
vukla u širok osmijeh. 

Dok se spremao da odjaše, preko ramena do- 
vikne dječacima: 

— Ako vam je potrebna pomoć, samo mi javite. 
S vremena na vrijeme skoknut ću do vas da vidim 
kako napreduju poslovi. 


Dječaci su morali raskrčiti korov u polju. To 
je bio težak posao. Travis je morao s korijenom 
iščupati zakrljalo grmlje upotrebljavajući pri to- 
me motiku. Tu i tamo ležale su gomile korova uve- 
zanog užetom. S vremena na vrijeme Arliss bi 
uzjahao mazgu i odvukao gomilu na mjesto gdje 
bi je spalio. 

U međuvremenu Arliss je promatrao Sama koji 
je marljivo pretraživao guštaru pokušavajući na- 
mirisati neki trag. 

Sam je konačno nešto namirisao i iznenada za- 
režao dubokim glasom. Veliki ris iskočio je iz 


guštare. Sam poleti za njim hitro kao munja. A Ar- 
liss podbode mazgu isto tako hitro i krene trkom 
za Samom i risom. Travis povikne: 

— Arlisse, da si se odmah vratio. Čeka nas posao! 
Ali Arliss se i ne osvrne nego mu dovikne iz 
daljine: 

— Kome pada napamet da radi kad mu se 
ukaže prilika da tjera risa? 

I kao da Travis nije imao već dovoljno briga, 
tog poslijepodneva stari je Bud Searsy (Bad Sijersi) 
hitno dojahao do njegove kuće. Iza Budovih leđa 
jahala je njegova kći Lisbeth (Lizbet) a ispred 


Buda na konju je bila položena Budova puška 
teška kao ćuskija. 

— Indijanci! — vikne Bud. — Napadaju sve i 
svakoga! 

Travis je znao da Bud zna uveličavati stvari u 
istoj mjeri u kojoj zna povećati i svoj apetit. Bud 
je bio najveća izjelica u cijelom tom kraju. 

Zato Travis upita: 

— A tko je to vidio Indijance ? 

U tom trenutku odozgo sa brda do Travisova 
uha stigne pomaman lavež Divljeg Sama, koji 
para uši i koji se čuje nadaleko. 

Searsy primijeti reskim glasom: 

— A šta li to onaj pas goni Indijance ? 

Travis odmahne glavom i reče: 

— To su Sam i Arliss pronašli trag nekog risa. 

— Sto mu gromova, mladiću! — prasne Searsy. 
— Pa zar si mogao pustiti bespomoćnog dečkića 
da sam tumara po onim bregovima po kojima su se 
Indijanci razmiljeli kao rojevi pčela ? 

Travis promumlja : 

— Pa, hm, hm... možda bi bilo dobro da po- 
tražim Arlissa! 

— Dabome, idi i potraži ga, — reče Searsy, sjaše 
s konja, počne trljati ruke, pa nastavi: — I dok se 
ne vratiš, ja bih mogao štogod pripraviti za večeru 
na tvojoj peći. 

Travis ode do ograđenog prostora da osedla 
svog riđana, a Lisbeth Searsy pođe za njim. 

— Već duže vremena nisam primijetila ni jednog 
risa. Da li bi ti smetalo da i ja pođem s tobom? 

Travis odgovori: 

— Samo izvoli! 

On prvi uzjaše, pa pruži ruku Lisbethi. Lisbeth 
prihvati njegovu ruku, uvuče nogu u stremen, 
podigne se na konja i sjedne iza Travisa. I oni od- 
jahaše u brda da potraže malog Arlissa. 

Jahali su u pravcu iz kojeg je dolazio Samov 
lavež. Negdje u daljini Sam je uporno gonio risa. 

I tako, idući za Samovim lavežom, Travis i Lis- 
beth stignu do velike čistine, pa zatim do uzvišice. 
Onda skliznu niz strmu padinu. I tu na dnu ugle- 
daše mazgu kako stoji pokraj jedne rupe u zidu 
kanjona. A iz rupe je dopirao Samov uporni la- 
vež kao odgovor na režanje razljućenog risa. 


Travis sjaše s konja i zavuče glavu u rupu. 
Rupa je bila zaobljenja i imala je oblik bačve; 
a u njoj je vladala potpuna tama. 

— Arlisse! — dovikne Travis, — odmah izađi 
iz rupe! 

— Neću izaći dok ne uhvatim ovog risa! — 


odgovori Arliss. 

Travis pođe potrbuške i dohvati Arlissa za 
članak na nozi. Arliss počne vikati i mlatarati 
nogama, ali Travis ga je čvrsto držao i uspio ga 
izvući iz rupe. I tada se mali Arliss počne derati: 

— Naučit ću ja tebe pameti Travise Coatese! 


Ali Arlissu ne ostane ni malo vremena da Tra- 
visa urazumljuje, jer upravo u tom trenutku na- 
grnu u kanjon krdo neosedlanih konja bez jahača. 
A iza konja jahala je skupina Indijanaca podvris- 
kujući i štekćući poput pasa. 

Lisbeth krikne. A Indijanci pohitaše prema njima 
mašući dugim puškama i kopljima. 

Laso fijukne kroz zrak, obuhvati Travisa i obori 


na zemlju. On snažno udari glavom o zemlju, 
i zacrni mu se pred očima... 

Kad je Travis došao k svijesti, spoznao je da je 
sav uvezan od glave do pete i da tako vezan jaše 
na konju. Indijanci su uhvatili Lisbeth i posadili 
je na konja ispred jednog Indijanca sa slomljenim 
nosom. 

Arliss je još bio na nogama i borio se kao ris. 

Bacao je kamenje na jednog grbavog Indijanca 
koji se sa Samom kotrljao u prašini. 

Sam zari zube u Indijančevu mišicu. 

— Uhvati ga! — uzvikne Arliss, — uhvati ga 
Same! 

Ali upravo u tom trenutku Indijanac se uspio 
otrgnuti, pa dohvati tomahavk, koji mu je visio 
o pojasu, on udari Sama iz sve snage. 

Grbavi mladi Indijanac upravo se dočepao 
Arlissa i vukao ga je prema svom konju kad se 
začu pucanj i jedan metak se zario u zid kanjona. 

Podigavši pogled, Travis ogleda odbljesak sunca 
na puščanoj cijevi visoko gore na ivici kanjona. 
Puška opet opali. Metak se odbi od stijene i skrene 
ustranu. 

Podvriskujući i dovikujući se, Indijanci podbo- 
doše konje i potjeraše krdo konja ispred sebe. 
U brzom galopu oni odjuriše s toga mjesta i odve- 
doše zarobljenike. 

A Sam ostane ležati onako kako je ležao kada 


ga je tomahavk pogodio. 


Da li je Sam uginuo? Zaista, činilo se da jeste. 

Duž kanjona Indijanci su jurili prema sjeveru, 
pa onda skrenuli uz padinu prema zapadu. Sunce 
je bilo na zalasku kad su Indijanci stigli do bregova. 
Došli su do rijeke gdje je obala visoka, ali oni su 
i dalje jahali za konjima. Udarcima biča i zamisima 
lasa potjeraše konje duboko u vodu. 

Prelazak preko rijeke pružio je Arlissu moguć- 
nost da se ponovo bori! Popeo se na glavu mladog 
grbavog Indijanca, pa ga stao grepsti i vući za kosu 
te se tako borio sve dok nisu prešli rijeku. 

Pa ipak, nije uspio osloboditi. A kad su prešli 
rijeku, mladi grbavi Indijanac gledao ga je krvni- 
čkim pogledom. Konačno Indijanci su sjahali 
pokraj jedne bare da se tu ulogore. 

Konji, Indijanci i tri ogorčena ali umorna za- 
robljenika napiše se blatnjave vode. Zatim Indi- 
janci zapale vatru i stanu kuhati velike komade 
mesa. 

Travis je sjedio vezan, a oči su mu sijevale od 
bijesa. Remen od sirove kože, kojim su mu Indi- 


KE, 


janci vezali noge, bio je prekinut, ali ruke su mu 
još uvijek bile vezane. Lisbeth i Arliss, tihi i upla- 
šeni, sjedili su vezani pokraj njega. 


Arlissa je gušilo u grlu; on progovori plačnim 
glasom: 


— Ubili su Sama. 


122 


Zatim se Arlissovo lice smrači i on zaključi: 

— Kažem vam — platit će mi oni za to. 

— Nemoj ništa započinjati, — opomene ga 
Travis, — jer ćeš pokvariti i najmanju mogućnost 
da pobjegnemo. 

Lisbeth.upita beznadnim glasom: 


— Zar misliš da bismo mogli pobjeći ? 

— Pa, možemo pokušati, — odgovori Travis 
i nastavi: — U mom džepu nalazi se nož. 

Kasno te noći — kada je vatra dogorjela i pos- 
tala samo blijeda žeravica usred pepela — Lis- 
beth je uspjela izvući nož iz Travisovog džepa i 
prerezati remene od sirove kože koji su mu vezivali 
noge. Ubrzo oni se oslobodiše. 

Travis im je dao znak da ga slijede. 

Zadržavajući dah, oni su puzali pokraj zaspalih 
Indijanaca dok nisu stigli do mjesta na kome su 
bili okupljeni konji. 

I tada začuše neki zvuk. 

Taj zvuk se jedva čuo i dolazio je iz velike da- 
ljine. Podizao se uvis i zatim iščezavao i opet se 
javljao. 

Arliss krikne od radosti: 


— Pa to je Samov lavež! — pa nastavi šapatom : 

— Sam je živ. Ide po našem tragu! 

Iznenada zanjišta jedan konj, a za njim se još 
glasnije oglasi drugi. I pospali se Indijanci probude, 
te počnu galamiti. Začu se hitro tapkanje indi- 
janskih stopala, i Indijanci ščepaše troje zaroblje- 
nika. 

Ljutito gunđajući, oni su svukli Travisa do pasa. 
Namjeravali su da ga kazne zato što je pokušao 
pobjeći, ali tada se ponovo čuo Samov lavež koji 
je značio da im je pas ušao u trag. 

Indijanci se pogledaju brzim pogledom. Bilo im 
je nelagodno. Samov lavež se ponovi nekoliko 
puta. 

Pokupivši stvari, Indijanci su uzjahali i poveli 
zarobljenike. 

Dok su kretali, Arliss se zadovoljno nasmiješi 
i pomisli: 

— Znaju da ih je pas-tragač pronašao i to im 
se nikako ne svidja! 

I dok su jahali travnatom ravnicom, znali su 
da ih na razmaku od nekoliko milja sigurno i pos- 
tojano slijedi Sam. 

Tu ih je primijetila jedna konjica koja je vjež- 
bala u tom kraju. Najbliži rezervat bio je udaljen 
cijeli dan hoda. Grupa Indijanaca u tom kraju 
mogla je značiti samo jedno: neprijateljski pohod ! 

Odjekne lovački rog i vojnici zapucaju. Pogode 
konja na kome je jahao Travis. Konj se prevrne 
u zraku, pa tupo udari o zemlju i ostane ležati 
nepomično. Letjele su strijele i pucale puške. Ali 
prije nego što su ljudi iz konjice uspjeli načiniti 
obruč oko Indijanaca, Indijanci se okrenuše, raz- 
biše se u tri skupine i pobjegoše u brda. 

Zapovjednik konjičke patrole je dao znak i pa- 
trola se zaustavi. 

Podnarednik reče: 

— Pitam se šta li su to Indijanci smjerali ? 

— Pa, po svoj prilici da ukradu konje, — pri- 
mjeti zapovednik, — nema smisla da ih gonimo. 
Vratimo se u tvrđavu! 

Prikriven visokom travom, Travis je ležao po- 
kraj svog konja. Obojica su bili nepomični. 

Prolazili su sati. Konačno svane jutro. 

Kad je Travis otvorio oči, ugledao je visokog 
čovjeka koščatog lica kako se nadnio iznad njega. 
Bio je to Beck Coates. 

Beck Coates progovori: 

— Nije ti ništa, dječače. Malo si se protresao, 

ali nisi polomio kosti. Poslužila te silna sreća! 
— Sreća? — zaječi Travis, pa nastavi: — Indi- 
janci su uhvatili Lisbeth i Arlissa! 
Beck klimne glavom, nasmiješi se i reče: 
— Znam, bio sam na vrhu kanjona kada su vas 
uhvatili. Htio sam se dati u potjeru za Indijancima, 
S grupom Teksašana Beck je krenuo u potjeru 
i stigao do Travisa. Svi su bili namrgođeni i nosili 
su velike puške. S njima je bio i stari Bud Searsy 

sa svojom puškom divovskih razmjera. 

Travis se pridigne pa uzvikne: 

— A Sam? Moramo pronaći Sama! 

Beck se namršti pa reče: 

— Sama? Zar je Sam tu negdje? 

— Jeste, tu je, ujače! Pogodili su ga tomahav- 
kom, i mora da je teško ranjen. A Sam je dobro 
nanjušio trag onih Indijanaca! — odgovori Travis. 

Upravo tada jedan Teksašanin uzvikne i prstom 
pokaza na nešto. 


U daljini su ugledali jato jastrebova kako kruži 
iznad trave. 

Travisu zastane dah. To tamo ispod jastrebova 
— mogao bi biti Sam! 

I to je i bio Sam. Borio se protiv čopora razbje- 
šnjelih vukova koji su ga napali. 

Teksašani su vitlali lasom dok su jahali u pravcu 
toga mjesta. Fijuknuše lasa i presjekoše zrak. 
Vukovi zaskvičaše i pobjegoše pred udarcima lasa. 
Poraženi oni se raspršiše i pobjegoše da se sklone. 

Travis se nagne. 

— Same! — progovori on. — To sam ja, Travis! 


Sam mahne koščatim repom i zalaja u znak 
pozdrava. 

Beck upita: 

— Jesu li ga mnogo izgrizli ? 

— Gadno su mu oštetili lijevu šapu, — odgovori 
Travis. 

— Pa šta misliš, hoće li biti u stanju da nas po- 
vede do Indijanaca? — upita Beck. 

— Ne znam, ujače! — odgovori Travis. 

— Iskušaj ga! — naredi Beck. 

I oni ga iskušaše. Sam se trudio što je bolje 
mogao, ali i pored najbolje volje Sam je uspio samo 


da onjuši teren na nekoliko koraka od toga mjesta 
držeći uzdignutu svoju ranjenu šapu. Onda zas- 
kviči i padne. 

Beckovo lice izgledalo je bolesno od brige. 

— Dodaj mi ga! — reče on Travisu. 

Travis podigne Sama i posadi ga u Beckovo 
krilo. I onda se Teksašani rasporediše za potjeru. 
Naginjali su se u sedlu i gusto pretraživali tlo ne 
bi li ugledali tragove Indijanaca. 

Ugažena trava i komadi pokidanih gunjeva od- 
veli su ih u daleka brda. 

Kad se spustila noć, primijetili su, na mjesečini, 
otiske konjskih kopita uz isušeno korito rijeke. 


Zora ih je zatekla u podnožju bregova — i tu su iz- 
gubili svaki trag. 

Lutali su naokolo polako u širokom krugu, ali 
uza sve to nisu našli nikakvog traga. 

Onda Sam prodorno zalaja. 

Brzo ga Beck ispusti iz krila. Sam padne na 
zemlju i zalajavši oštro — što je značilo da je 
ušao u trag Indijancima — stane trčati. 

Beck se udari po bedru i uzvikne: 

— Sam je pronašao trag! Mislim da smo sada 
na pravom putu! 

Vođena Samovim lavežom, potjera krene preko 
brda i naleti ravno na Indijance koji su napajali 


konje na potoku. 

Potcikujući i dovikujući se Indijanci pohitaše 
da uzjašu konje. 
Teksašani otvoriše vatru iz pušaka. Konji zanji- 
štaše i razbježaše se na sve strane. Jedan Indijanac 
sjaše i legne na zemlju. Indijanac slomljenog nosa 
zaskoči u namjeri da uzjaše konja koji projuri 
pokraj njega. 


Taj Indijanac uspio je uzjahati, pa nagnuvši 
se ustranu, dočepa Lisbeth, podigne je i posadi 
ispred sebe. To je bila njegova zarobljenica i on 
ju je želio zadržati. Konj odgalopira paklenskom 
brzinom. 

Beck opali za tim konjem pokušavajući da ga 
obori, ali konj je već bio izvan domašaja Beckove 
puške. 

Beck dovikne Budu Searcyju: 

— Izvan mog su domašaja! Daj mi taj tvoj top! 

Stari Bud Searcy tvrdoglavo je odmahivao gla- 
vom. 


— Ovo je moja puška! — reče Bud, — a ono je 
moja kći. I ja ću sada opaliti iz puške. 

Travis zaječa. Poznavao je Searcyja kao velikog 
izjelicu i velikog pričalicu. Ali zna li taj Searcy 
tačno gađati ? 

Stari Searcy nanišani i povuče obarač. Začuje 

se strašan pucanj, i... 

— Ljudi moji! — uzvikne Travis, — kakav po- 
godak! Oborio je Indijanca s konja, a nije skinuo 
ni jednu dlaku s Lisbethine glave! 

— Uistinu? — upita Searcy glasom koji je zvu- 
čao kao vapaj, pa onda izvrne oči i sruši se kao 
klada. 

A gdje je za to vrijeme bio Arliss? 

On je bio upravo usred najveće gužve. Smijao 
se i plakao u isti mah poskakujući tamo-amo, 


i vikao: — Uhvati ga Same! 
A Sam i mladi pogrbljeni Indijanac, uhvaćeni 
u koštac, valjali su se u prašini. 
I u tili čas sve se završilo. 
Dok su se vraćali kući, Arliss važno upita ujaka: 
— Jesi li vidio kako se borimo ja i Stari Sam? 
— Jesam! — odgovori Beck Coates, — sve ono 
vrijeme što sam se brinuo šta će biti s tobom bolje 
bi bilo da sam se brinuo šta će biti s Indijancima. 
Sa sanjivim pogledom u očima, stari Searcy 


upita Lisbeth: 
— Nisam vidio jesi li gledala kada sam ispalio 
onaj hitac? 
— Ja sam gledao, — upadne Travis, — i mislim 
da u životu neću vidjeti bolji pogodak! 
Dabome, Sam nije mnogo govorio. Čekao je 
da se vrate u staru brvnaru na farmi. Tu on potjera 
mazgu Skakača, koja se sama vratila i koja je 
upravo grickala kukuruz usred kukuruznog polja. 
Pa onda stane zafrkavati kokoši i dosađivati kravi. 


JOHNNY JABUKOVO SJEME 


Postojao je jedan posao koji je Johnny (Džoni) 
Jabukovo Sjeme volio više od svih drugih poslova. 
A taj posao sastojao se u ovome: pronaći sunčano 
mjesto, na njemu iskopati rupu i posaditi sjeme 
od jabuke. Jer Johnny je znao da će to sjeme pro- 
klijati i izrasti u snažno stablo. 

Tako je Johnny kopao rupe u zemlji i sadio sjeme 
od jabuka, pa kopao i opet sadio jabukova stabla 
sve dok sva zemlja, koja se prostirala oko njegove 
kuće, nije postala išarana lijepim nježnim mladi- 
cama. 

— Naprosto ne znam šta ću raditi kad više ne 
ostane nimalo slobodnog mjesta za nova stabla 
jabuka, — reče Johnny svojim prijateljima — ži- 

votinjama na farmi. 

Jednog dana, dok se šetao niz cestu tražeći još 
neko zgodno mjesto na kome bi posadio još koju 
jabuku, Johnny začuje pjesmu koja je postajala 
sve glasnija: 


Penji se u kola što na Zapad kreću 
U veliki nepoznati kraj! 

Penji se u kola što na Zapad kreću, 
Inače ćeš tu sam ostat', znaj! 


Johnny pogleda niz cestu i ugleda dugi niz 
natkrivenih kola koje su vukli volovi. Uz svaka 
kola pješačio je po jedan mlad i snažan čovjek 


odjeven u odijelo od jelenske kože. Svakome od 
njih o boku njihala se po jedna puška. To su bili 
pioniri. 

Ti pioniri vodili su svoje porodice u prostranu 
i nenaseljenu zemlju na Zapad da tamo podignu 
nova naselja. 

— Mladiću, pođi s nama! — doviknuše pioniri 
Johnnyju kad su ga ugledali kako stoji kraj ceste. 
— Hajde na Zapad, druškane! Pođi s nama. 

— Ali ja ne mogu biti pionir! — odgovori im 


Johnny. — Ja nisam visok i snažan. Ne mogu sjeći 
stabla i graditi brvnare. Ne znam krčiti polja i 
sijati žito. Čini se da za mene na Zapadu ne može 
biti posla. 

Pioniri ga više nisu čuli. Oni su i dalje koračali 
i pjevali. I ubrzo njihova kola zaokrenuše niz 
cestu i Johnny ih više nije mogao vidjeti. 

Još su samo riječi one pjesme dopirale do John- 
nyja; donosio ih je povjetarac: »Inače ćeš tu sam 
ostat", znaj !« 

— Želio bih i ja otići na Zapad! — reče Johnny 
za sebe. 


— Pa što ne odeš? — progovori netko blizu 
Johnnyja. 

To je bio Johnnyjev anđeo čuvar koji nastavi: 

— Ne moraju svi pioniri sjeći stabla. Ti možeš 
biti pionir koji sadi stabla. Sine moj, gdje god ima 
domova, ljudima će biti potrebna stabla jabuka. 
Hej, Johnny Jabukovo Sjeme, samo pomisli šta 
se sve može napraviti od jabuka: postoje od ja- 
buka pite, poslastice, a sjemenom njenim hraniš 
vjeverice; sok od jabuka tekućina fina. Možeš 
ih peći, od njih kompot spravljati; u sirup i »šla- 
frok« možeš ih stavljati. A sos od jabuka prave 
od davnina. Ti si neophodan na Zapadu, mladi 
Johnny Jabukovo Sjeme. Tamo te čeka posao koji 
treba obaviti! 

— Ali ja nemam pokrivenih kola! — reče 

Johnny. — A nemam ni velikog noža ni puške! 
— Koješta! — odgovori njegov anđeo čuvar. 
— Na Zapadu će ti biti potreban samo jedan lo- 
nac da u njemu kuhaš i dobra zaliha sjemena od 
jabuka — i jedna dobra knjiga za čitanje! 

— Pa to je divno! — usklikne Johnny. — Već 
imam lonac za kuhanje i knjigu i sjeme od ja- 
buka. Mogu krenuti smjesta! Gospodine anđele, 
još danas krećem na Zapad! 

Dabome, prije nego što je krenuo na Zapad, 
Johnny se još malo zadržao u tom kraju da bi po- 
sjetio svoje prijatelje, životinje na svojoj farmi. 

— Teško mi je da se rastanem od vas, — reče 
im on, — jer vi ste mi bili tako odani prijatelji. 
Zaista će mi biti neobično bez vas kad sam krenem 
na put. 

Životinje su izgledale tužne. Znale su da će im 
biti pusto bez Johnnyja. 


— E, pa zbogom! — dovikne im mladi Johnny 
Jabukovo Sjeme i krene cestom prema Zapadu. 

U to vrijeme zemljište na Zapadu bilo je pre- 
težno prekriveno šumom. 

A ta šuma bila je gusta, duboka i mračna — 
strašno mjesto za jednog usamljenog čovjeka koji 
se tu obreo bez velikog noža i puške. 

Ali Johnny Jabukovo Sjeme nije ni pomišljao 
na strah. Tako je on koračao odlučnim korakom 
po uskoj šumskoj stazi i pjevao veselu pjesmicu. 
I dok je koračao, gledao je lijevo-desno tražeći 
blistava sunčana mjesta da na njih posadi sjeme 
od jabuka. ' 

Ne, zaista, Johnny se ničega nije plašio u toj 
velikoj šumi, ali se osjećao osamljenim. I to je 
morao priznati samom sebi. Već je prošlo neko- 
liko dana otkad je Johnny vidio posljednja pokri- 


vena kola i posljednjeg pionira. I bilo mu je pusto 
bez njegovih prijatelja sa farme. 

Dabome, Johnny upravo i nije bio sam samcat 
usred te šume. On je samo mislio da je sam. Sa 
svake strane, iza svakog stabla, sitne i svijetle šum- 
ske oči budno su motrile na njega dok se on kretao 
šumom. 

I dok su ga tako promatrali, mali šumski sta- 
novnici su razmišljali o njemu i čudili se. Jer te 
životinjice nisu voljele ljude. Jedini ljudi koje su 
te životinjice poznavale bili su — visoki i snažni 
pioniri. A ti pioniri su sjekli stabla da bi sagradili 
brvnare. Krčili su guštaru da bi napravili polja. 
Ubijali su divlje životinje radi krzna i hrane. Bilo 
je prirodno što se stanovnicima šume to nije do- 
padalo. ' 

Zato su se oni sakrili i iz prikraika promatrali 
Johannyja Jabukovo Sjeme kako potpuno sam si- 

lazi niz šumsku stazicu. 

— On je, čini se, drugačiji od ostalih! — izusti 

— Nije vrlo visok. I ne čini se da je vrlo snažan, 
— primijeti mala vjeverica. 

— Nema ni noža ni puške! — reče najmanji 
zečić. 

— Pa ipak, to je čovjek! — podsjeti ih nježni 
jelen, — zato moramo biti vrlo oprezni. 

I bili su vrlo oprezni. Promatrali su ga vrlo tiho 
i bili su neprestano na oprezu dok se Johnny kre- 
tao šumom. 


136 


Na kraju, on stigne do male čistine, obasjane 
suncem usred šume, i zastane. 

— Ovo mjesto je kao naručeno, reče on, — da 
ovdje posadim sjeme od jabuka! 

I Johnny spusti na zemlju svoj lončić za kuhanje, 
knjigu-Bibliju i zamotuljak u kome se nalazilo 
sjeme. Pa onda podiže neki dug i ravan štap koji 
je našao na zemlji. 

— Ovo je lijep, dug i ravan štap da njim iskopam 
rupe u zemlji, — reče on. 

Ali životinje koje su ga promatrale sakrivene iza 


stabla pomisliše od štapa da je puška. 

— Spasavajmo se! — izustiše šapatom, — ovaj 
čovjek ima pušku! Bježimo, bježimo! 

I sve životinje dadoše se u trk. Razbježaše se 
po šumi u svim pravcima. 

Ali upravo u trenutku kad je najmanji zečić 
počeo da trči, nožica mu upade u petlju od uvijene 
lozice. On se migoljio i lamatao svom snagom, 
ali nikako nije mogao osloboditi nožicu. 

— Jao, baš je to ružna stvar! — prošaputale su 
ostale životinje čim su doznale tu vijest. I iz za- 
klona, u koji su se sklonile još dublje u šumi, one 
su promatrale da vide šta će se dogoditi sa malim 
zekanom. 

— Ima li koga tamo? — uzvikne Johnny Jabu- 
kovo Sjeme, jer prije toga je čuo šumske stanovnike 
kako bježe da bi uhvatili bolji zaklon. 

— Baš bi bilo lijepo kada bih pronašao nekog 
prijatelja! — reče Johnny za sebe. 

On opet vikne prema šumi, ali ne dobije nikakvog 
odgovora. 

Razgrnuvši grmlje onim dugačkim ravnim šta- 
pom, Johnny Jabukovo Sjeme zakroči u šumu. 

I dok su životnje, koje su ga promatrale, zaus- 
tavljale dah, Johnny Jabukovo Sjeme naiđe 
na najmanjeg zečića čija se noga zaglavila u petlji 
uvijene lozice. 

— Pa lijepo, mali druškane! — reče Johnny 
Jabukovo Sjeme nježnim glasom, — šta se dogo- 
dilo stobom? 

I vrlo pažljivo Johnny Jabukovo Sjeme razmrsi 
lozicu obavijenu oko zekine šapice i tako oslobodi 
zečića. Čim je zečić osjetio da mu šapica više nije 
pritisnuta lozicom, on pobježe u šumu. 

— Tako bih volio da si ostao sa mnom! — dovi- 
kne mu Johnny Jabukovo Sjeme. — Pusto mi je 
ovdje u šumi, i volio bih da se sprijateljim s tobom! 

Ali najmanji zeko ne reče ništa. Umjesto odgo- 
vora, on se okrene i doskakuta do Johnnyja koji 
je još uvijek sjedio u travi. Pa onda gurne svoju 
meku njuškicu u Johnnyujevu šaku i o nju protrlja 
brčiće u znak prijateljske pažnje. 

Ostale životnje promatrale su ih u čudu. 

— Pa ovaj čovjek i nije loš, — rekoše one, — 
on je simpatičan i prijateljski raspoložen. 

I tako jedna po jedna životinja izvuče se iz svog 
zaklona u gustoj šumi i približi se Johnnyju Jabu- 
kovom Sjemenu. Uskoro je Johnny sa svih strana 
bio okružen svojim novim šumskim prijateljima. 


— Pa, ovdje mi je isto tako lijepo kao kod kuće 
na farmi! — reče on radosno se smiješeći. 

I od tada Johnny Jabukovo Sjeme više nikada 
nije bio osamljen. Lutao je sve dalje kroz zemlje 
Zapada. Kad god bi naišao na malu čistinu usred 
šume, obasjanu suncem, on bi posadio po neko 
jabukovo sjeme. 

I dok bi sadio jabukova stabla, pjevao bi svoju 
veselu pjesmicu : 


»Od jabuka praviš pite, poslastice, 

A ogriskom njenim hraniš vjeverice, 
Sok je od jabuka tekućina fina. 
Jabuke se peku, od njih kompot spravljaš, 
U sirup i 'šlafrok' možeš da ih stavljaš. 
A sos od jabuka prave od davnina. 


Sa svakom godinom, po prostranoj zemlji ni- 
calo je sve više i više farmi i farmerskih kuća i na- 
seljavalo se sve više ljudi. 

I gotovo u svakom dvorištu na Zapadu uzdizala 
su se jabukova stabla koja je posadio Johnny 
Jabukovo Sjeme. 

U svim tim farmerskim kućama on je bio do- 
brodošao gost. I Johnny je rado dolazio u posjetu 
kad god bi bila moba, građenje nove kuće ili am- 
bara, češljanje vune ili rojenje pčela, jer tada su se 
tu okupljali prijatelji iz bliskog i dalekog susjedstva. 

A između tih moba, Johanny je stalno pješačio. 
Na Zapadu je još uvijek bilo mnogo šuma. I često 
se događalo da Johanny danima ne ugleda ni jedna 
pokrivena kola ili brvnaru niti pak da vidi i jednog 
pionira. 

Ali Johanny nikada nije bio osamljen u tim div- 
ljim šumama Zapada. Jer kada bi začule njegovu 
pjesmu, iz grmova i sa drveća pred njega bi izlazile 
vjeverice, košute, zeke i svi drugi stanovnici šume. 

— To je onaj Čovjek! — prošaputale bi one. 
— On ne nosi nož i nema pušku. On je svima nama 
istinski prijatelj! 

A najmanji zečić doskakutao bi do Johnnyja 
i očešao svoje brčiće o Johnnyjevu šaku u znak naj- 
većeg prijateljstva. 

Ne, Johnny više nikada nije bio osamljen. Jer 
svaka životinja u čitavoj velikoj šumi bila je pri- 
jatelj Johnnyja Jabukovog Sjemena. 

TONKA 


Prerija se orila od topota i uzvika. Za konjima se dala u potjeru grupa Indijanaca. 
Krdo divljih konja je protutnjalo, a ispod nji- Dok su urlali koliko ih je grlo nosilo, svaki je nad 
hovih brzih kopita izdizao se veliki oblak prašine. glavom vitlao lasom kao zmijom. 

Bijeli Bik je promatrao lov sa grebena obližnjeg 
brežuljka, a oči su mu iskrile od uzbuđenja. 

Taj sestrić velikog poglavice Sijuksa, Bika-Koji- 
Sjedi, bio je koščat dječak, prilično visok za svojih 
osamnaest godina. Pokraj njega se nalazio Snažni 
Medvjed koji, kao i Bijeli Bik, još nije bio dovoljno 
odrastao da jaše zajedno sa lovcima. Dvojici mla- 
dića stavljeno je u zadatak da se brinu o konjima 
upregnutim u natovarenu zapregu. No, obojica 
su kao omamljeni pratili tok lova. 

— Divlji konji bježe kao zaplašena bića pred 
prerijskim požarom — uzvikne Bijeli Bik. 

— Jedino onaj mladi pastuh nešto je hrabriji, 
— i on pokaže na krupnog dorata koji je trčao 
za divljim krdom. — Čini mi se kao da se sprema 
zaustaviti se i boriti se. Vidiš li? Kako prkosno 
frkće na lovce! 

— Veliki je i ružan je, — reče Snažni Medvjed. 
— Ne bih ga poželio. 

— Ja bih, — odgovori Bijeli Bik. 

Za trenutak, Bijeli Bik je slijedio pogledom divlje 
krdokakose topotom grabi po koritu presahle rijeke 


prema uskom klancu. S druge strane klanca, 
tlo prerije je bilo i suviše neravno za konja sa 
jahačem. Zamaknuli divlji konji u klanac, bit će 
sigurni od indijanskog lasa. Odjednom, Bijeli 
Bik se okrene i potrči ka zaprezi. 

Snažni Medvjed krene za njim. — Kuda ćeš? 

— Da uhvatim onog konja, — odgovori Bijeli 
Bik. On ščepa laso od konjske dlake sa hrpta 
obližnjeg konja koji je nosio tovar, i jurne nizbrdo. 

Snažni Medvjed vikne za njim: — To je razno- 
bojni laso! On pripada Žutom Biku! Nitko ga ne 
smije uzimati. 

Bijeli Bik nije odgovorio. Jureći prema klancu, 
pokušavao je zavitlati lasom, ali su mu u tome sme- 
tali luk i tobolac sa strijelama. On ih ljutito zbaci. 

Divlji konji su raširenih nozdrva jurili klancem, 
dok su im grive letjele. Kad je ugledao mladog 
pastuha, Bijeli Bik zavitla lasom. Omča se obavije 
pastuhu oko vrata i čvrsto ga stegne. Pastuh se 
propne na zadnje noge a onda se dade u trk, obori 
Bijelog Bika i stane ga vući za sobom po neravnom 
i šibljem pokrivenom tlu. 

Bijeli Bik se očajnički trudio da se podigne na 
noge i zaustavi konja. U toj borbi pastuh odvuče 
Bijelog Bika do kvrgavog i osušenog čestara, gdje 
se Indijanac zaglavio. Laso mu sklizne iz ruku. 
Tada mladi pastuh još jednom prkosno zanjišta 
i odjuri za divljim krdom. 

Dok se Bijeli Bik iskobeljao iz čestara, indijanski 
lovci su dojahali. Na čelu je bio Žuti Bik. To je 
bio krupni ratnik, lukavog pogleda i pakosnog 
izraza na licu. 

— Tvoj zadatak je da paziš na zapregu! — lju- 
tito dovikne on Bijelom Biku. — Šta ćeš ti ovdje? 

— Htio sam uhvatiti divljeg konja, — odgovori 
Bijeli Bik. 

Žuti Bik sklizne sa hrpta svoga ponija i prima- 
kne se mladiću. — Zar golim rukama, rođače? 

— Pa ja sam... posudio sam laso, — promuca 
Bijeli Bik. 

Kršni lovac je stisnutim očima mjerio sumnjičavo 
momka. — Čiji laso? Moj raznobojni ? 

Bijeli Bik potvrdno klimne glavom, a onda kao 
krivac obori pogled. 

— Gdje je moj laso? zagrmi Žuti Bik. 

Bijeli Bik proguta pljuvačku, u neprilici. — Ostao 
je na vratu divljeg konja. Otrgao mi se. 

— Tako dakle! — zareža Žuti Bik. — Ne samo 
što nisi izvršio naređenje, već si mi i ukrao ono 
što mi je najmilije. I on udari Bijelog Bika tako da 
je ovaj odletio. 

— Od sada, — vikao je Žuti Bik, — za vrijeme 
pokreta ići ćeš sa ženama i psima! Poslije ovih 
riječi Žuti Bik priđe svom konju uzjaše ga i otkasa 
uz brdo. Ostali lovci krenuli su za njim. 

Bijeli Bik lagano ustane. U očima mu je gorjela 
mržnja. — Jednog dana, — promrmlja on, — obra- 
čunat ću sa Žutim Bikom. 


SUSRET U KLISURI 


Bik-Koji-Sjedi čekao je pred svojim šatorom. 
Promatrao je kako mu se približavaju Bijeli Bik 
i njegova majka, Prerijski Cvijet. Kraj poglavice 
nalazio se i Žuti Bik, s prezrivim izrazom lica. 
Oko njih su se sjatili svi pripadnici plemena Si- 
juks, stari i mladi, u želji da saznaju zašto se Bijeli 
Bik pješice vratio u logor. 

— Pozvao sam te, Bijeli Biče, — počne poglavica 
strogim glasom, — zato što Žuti Bik kaže da ne 
samo što nisi izvršio njegova naređenja, nego si 
mu još i laso ukrao. Šta imaš na to reći? 

— Laso sam samo posudio, — odgovori Bijeli 
Bik. Kako je na ove riječi Žuti Bik nešto podrug- 
ljivo dobacio, Bijeli Bik padne u vatru i uzvikne: 
— I Žuti Bik je zgriješio. On je krivac što nismo 
ništa ulovili za jelo, jer je naredio da hvatamo 
divlje konje. 

Iz gomile se unaokolo začuo žagor negodovanja. 
Bilo je jasno da su mnogi Indijanci mrzili Žutog 
Bika, isto koliko i Bijeli Bik. 

Poglavica Bik-Koji-Sjedi podigne ruku u znak 
da se umire. Onda se obrati svom sestriću i reče: 
— Žuti Bik je u borbi osvojio mnogo skalpova. 
Zaslužio je svoj čin. On ima pravo da izdaje nare- 
đenja. Ti nemaš pravo, kao nedozreli mladić, 


da ih dovodiš u sumnju. 

Oči Prerijskog Cvijeta su sijevnule. — I moj sin 
bi stekao viši čin, da je Žuti Bik ispunio svoju 
dužnost i obučavao ga u lovačkoj i ratnoj veštini'! 

— Dosad je dečko bio i suviše mlad, — javi se Žu- 
ti Bik. — A sada je nedostojan. Osim toga što mi je 
ukrao laso, on je izgubio svoj luk i tobolac sa strije- 
lama, koje je dobio od velikog poglavice o svom 
šesnaestom rođendanu. 

— Je li tačno, — upita poglavica Bijelog Bika. 

Mladić obori glavu. — Tačno je. 

Postiđena, Prerijski Cvijet se uputi ka svom ša- 
toru. Ostali Indijanci su se međusobno sašapta- 
vali. Bijeli Bik je počinio veliku grešku. 

Malo zatim, Bik-Koji-Sedi ponovo uzme riječ: 
— Žalostan sam zbog onoga što si učinio, Bijeli 
Biče. Zabranjujem ti da sudjeluješ u lovu sve dok 
ne dokažeš da si dostojan povjerenja. 

Oborena pogleda, Bijeli Bik se okrene i uputi 
se prema šatoru Prerijskog Cvijeta. 

Tamo je njegova majka upravo raspirivala 
žeravicu da ispeče komad bivoljeg mesa. — Zar 
se ni potrudio nisi da pronađeš luk i tobolac sa 
strijelama, — upita ona. Bijeli Bik _odmahne 
odlučno glavom. — Žuti Bik mi nije dopustio. 
Ali čim sutra sunce grane poći ću da ih tražim. 
Čučeći kraj vatre, on odreže bivolje rebro i stane 

ga glodati. 

— Onda brzo večeraj, — reče Prerijski Cvijet. 
— Sunce se rano rađa. 

Narednog jutra je Bijeli Bik bio na nogama 
prije sunca. A kada je sunce odskočilo preko ho- 
rizonta, on je tragao za tobolcem i lukom u bli- 
zini klanca. 

Najzad ih pronađe na dnu jedne jaruge i pre- 
baci ih preko ramena. 

U tom trenutku tiho rzanje dopre do njega s 
desne strane iz klanca. Bijeli Bik pohita ka rubu 
klisure i tu odjednom zastane, iznenađen. Pod 
njim, na dnu klanca, bespomoćno je ležao mladi 
pastuh, potpuno zapleten u laso Žutog Bika. 

S usklikom radosti, Bijeli Bik se spusti niz 
liticu i uputi se ka pastuhu, oprezno, da ga ne 
poplaši. Konj je dahtao od žeđi. 

— Ne boj se. Ništa ti neću, — reče gotovo 
šapatom. 


Klanac se tu sužavao, a okomite strane su se 
visoko uzdizale. Jedini izlaz zatvarale su visoke 
stijene i kvrgava stabla. U kamenjaru, kupila se 
voda u maloj škrapi. 

Bijeli Bik na brzinu isprazni svoj tobolac, pa 
ga napuni iz škrape. Onda iskopa rupu kraj glave 
pastuha, obloži je kožnom košuljom, pa nalije 
preko nje vodu. 


— Još samo malo, pa ću te osloboditi, — reče 
on konju. — Ali najprije se moram osigurati da 
mi ne umakneš. 


Dok je mladi pastuh požudno pio, Bijeli Bik 
je pregradio preostali prolaz iz klanca hrpom suhog 
granja. Zatim je razmrsio laso u koji se pastuh 
bio upleo. 

— Čuvat ću te na ovom mjestu i nikome neću 
reći da sam te uhvatio, dok ne dojašemo u logor. 
Zvat ću te Tonka Wakan — što znači: »Veliki«. 

Čim je bio oslobođen konopca, Tonka zauzme 

sjedeći stav. U taj mah, Bijeli Bik ga uzjaše i hitro 
ščepa za grivu. 

— Ne plaši se, — reče Bijeli Bik. 

Tonka naćuli uši. Zatim povije hrbat i odskoči 
uvis. Bijeli Bik poleti konju preko glave i sruši 
se na meki pijesak. Dok je ustajao, sam se sebi smi- 
jao. Tonka je jurio ukrug, ritao se prednjim i stra- 
žnjim nogama i tresao svojom velikom, lijepom 
glavom. 

Odjednom Tonka obori glavu i s divljim njiskom. 
nasrne na Bijelog Bika. Momak pravovremeno 
odskoči ustranu i otkotrlja se niz gomilu suhog 


granja. — Sutra ću se vratiti, Tonka, — dovikne 
momak. — Pokazat ću ti tko ti je gospodar. 

Tonka glasno zarza kao da se ruga Bijelom 
Biku što se hvališe. 

Bijeli Bik sakrije laso, luk i tobolac u jedan grm, 
navuče kožnu košulju, domahne rukom pastuhu 
i uputi se ka logoru Sijuksa. Srce mu je pjevalo 
od sreće. Najzad se domogao konja i uskoro će 
dokazati Biku-Koji-Sjedi da je i on dostojan po- 
vjerenja. 

BLJEDOLIKI DOLAZE 


Jezivo zavijanje prerijskog kojota odjekivalo je 
kroz noć. Povjetarac je donosio stravičan lavež 
vukova koji se prikradaju u pomrčini. 

Ali Bijeli Bik se nije plašio. Dobro je znao da 
će plamen logorske vatre, koju je zapalio, držati 
vukove podalje od klanca. Ali kako to Tonki 
objasniti. 

Bijeli Bik pogleda unaokolo. Vatra je osvjetlja- 
vala pastuha koji je stajao nešto podalje i strigao 
ušima od straha. Ponovo se začuje zavijanje vu- 
kova, samo bliže. Gotovo: istovremeno, Bijeli 
Bik i Tonka pogledaju ka vrhu litice. Prema 

zvjezdanom svodu, ocrtavali su se sablasni obrisi 
izgladnjelih zvijeri. Tonka pogleda u vatru i u 
Bijelog Bika koji se šćućurio kraj njega. Onda 
se pastuh primakne bliže vatri i legne na zemlju 
gledajući u momka. 

Već nekoliko dana je Bijeli Bik pokušavao da 
se sprijatelji sa Tonkom. Načupao bi u naramku 
svježe trave za pastuha, ali Tonka nije htio da mu 
jede iz ruku. Isto tako, Tonka nije dozvoljavao da 
ga momak uzjaše. 

Sutradan, Bijeli Bik pokuša nešto novo. Dok je 
pastuh grickao načupanu travu, Indijanac mu 
stavi poteži kamen na hrbat. Tonka ga odmah 
zbaci. Bijeli Bik se nasmije, pronađe manji kamen 


i položi ga na Tonkin široki hrbat. Pastuh kao 
kao da ovo nije primijetio ; tada Bijeli Bik ukloni 


taj kamen i zamijeni ga drugim većim. Kako je. 


Tonka i ovoga puta ostao miran, momak ponovo 
pokuša sreću s prvim, najtežim kamenom. Ali, 
hoćeš! Tonka ga opet zbaci. 

— Predajem se, ali samo za danas, — nasmije 
se Bijeli Bik. ' 

Tada podigne pogled ka suncu i uozbilji se. 

.— Sunce je visoko odskočilo, — pomisli on. 
— Moram u logor. Sigurno se majka već brine, 
jer me nije bilo cijele noći. ' 

On pogladi Tonku po vratu i reče: — Dolazim 
sutra, Tonka Wakan! 

Bijeli Bik se ponadao da će ga Tonka na ras- 
tanku onjušiti, no pastuh samo zatrese glavom. 
Ali, dok se udaljavao iz klanca, Bijeli Bik je čuo 
za sobom kako Tonka rže — kao da je pastuhu 
bilo žao što je ostao sam. 

Kad je Bijeli Bik izišao iz šume, odjednom zas- 
tane zaprepašten. Logora više nije bilo! 

Po svemu se vidjelo kao da su Sijuksi napustili 
logor na brzinu. Nekoliko komada suhog mesa 
još je visilo o kukama. Zavežljaji bivolje kože 
i pribor za kuhanje ležali su razbacani svuda po 
tlu. 

Bijeli Bik odsiječe pozamašan komad suhog 
mesa i gurne ga pod košulju. Zatim je začeprkao 
po pepelu logorske vatre i kako je utvrdio da je 


topao, znao je da nije dugo otkako su njegovi 
napustili logor. Onda je slijedio tragove zaprega. 
Ustanovio je da vode ka sjeveru. 

— Znači, — promrmlja on, — vratili su se u naše 
selo. I ja ću za njima. Ali ne prije no što Tonku... 

Odjednom se začuje topot kopita. Njemu se 
lice ozari. Pomislio je da se neki Sijuksi vraćaju! 

Upravo kada je potrčao prema jahačima koji 
su se približavali odjekne prodorni zvuk trube. 

— Bljedoliki! — ote mu se usklik. 

Strelovito jurne uza stranu i zavuče se u neko 
grmlje baš u trenutku kada je grupa konjanika, 
odjevenih u plavo, projezdila kraj vrha. Bijeli 
Bik zadrža dah dok jahači nisu prošli. Onda, 
oprezno razmakne grmlje i osmotri unaokolo. 
Konjanici su pretraživali napušteni logor. 

— Čini se da su nas osjetili, kapetane, — reče 
jedan od konjanika postarijem čovjeku sa zlatnim 
širitima i gumbima na uniformi. 

Čovek koga su oslovili kapetanom, zvao se 
Keogh (Kijo). On potvrdno kimne glavom i reče: 
— Dogodi se ponekad, pri iznenadnom napadu, 
da napadnuti bude najmanje iznenađen. — On se 
osvrne oko sebe: — Poručniče Nowlane (Nolane), 
ovdje ćemo se ulogoriti. Postavite predstražu kod 
potoka. 

Bijeli Bik se povuče dublje u šiprag. Smislio je 
smion plan, ali mu je bila potrebna pomrčina da 
ga izvede. 

DVA BJEGUNCA 


Logor konjanika utonuo je u tišinu i jedino se 
čuo žubor potoka i nemirni trzaji konja. Umotani 
u gunjeve, konjanici su spavali čvrstim snom 
oko logorskih vatri; iz kapetanovog šatora do- 
piralo je ravnomjerno hrkanje. 

Bešumno, Bijeli Bik se izvukao puzeći iz šip- 
ražja, ustao i počeo osmatrati logor. Konji su 
bili privezani užetom za tanko deblo jedne mladice. 
Malo podalje, stajao je stražar naslonjen na izbo- 
čenu stijenu. Pušku je prigrlio objema rukama, 
a sablja mu je visila niz bedro. 

Bijeli Bik se šunjao kroz travu ka konjima. 
Nečujno je izvadio nož iz toka i s nekoliko spretnih 
poteza presjekao uzde. Konji su se uznemirili i 
među njima je nastalo komešanje: Bijeli Bik 
objema rukama dohvati ostatke uzda u namjeri 
da smiri konje. Ali bilo je kasno. Stražar je čuo 
nešto sumnjivo. Dok je koračao ka konjima, 


146 


Bijeli Bik je ležao priljubljen uz zemlju. Jedva se 
usuđivao disati. 

Odjednom koraci zastadoše. — Spazio me je, 
— pomislio je Bijeli Bik. Skočivši na noge, bacio 
se na stražara i udario ga tako da je stražar izgu- 
bio ravnotežu. Dok su se tukli na zemlji, straža- 
rova puška je opalila. 

U jednom trenu, logor je oživio. Konjanici su 
na vrat na nos poustajali i grabili oružje. 

Bijeli Bik otme pušku ošamućenom stražaru 
i obori ga na zemlju udarcem kundaka. Zatim 
zgrabi njegovu sablju. 

Istovremeno, neki konjanik vikne: — Pazi! 
Indijanac kod konja! 

Bijeli Bik zgrabi ostatak uzde na jednoj mrša- 
voj kobili i baci joj se na hrbat. 

— Jia! Jia! — vikao je Bijeli Bik, mašući sab- 
ljom prema ostalim konjima. 

Konji se razbježaše. Meci su fijukali oko Bije- 
log Bika — a jedan mu prošiša tik pored uha. 


Zarivši pete u slabine kobile, Bijeli Bik odjuri u noć. 


Bijeli Bik je dao kobili ime — Prerijska Ptica. 
Pomoću nje uporno se trudio da pripitomi pastuha. 
Jahao je kobilu po kanjonu u krugu da bi primje- 
rom pokazao pastuhu kako se valjan konj ponaša. 
Načupao bi trave i divlje repe (koju Sijuksi zovu 
»vapato«) i time je hranio Prerijsku Pticu. Na kon- 
cu, i pastuh je počeo prilaziti i uzimati travu i va- 
pato iz ruku Bijeloga Bika. 

Jednoga dana pastuh dozvoli da ga Bijeli Bik 
zauzda i nije pravio mačju grbu kada ga je momak 
uzjahao. I tada Bijeli Bik izjaše izvan ograđenog 
klanca, ali bez Prerijske Ptice. 

Za trenutak, pastuh zastane pred prostranom 
prerijom. Zatim se dade u trk preko talasaste 
ravnice noseći Bijelog Bika koji je pripijen na hrptu 
pastuha izgledao ka sitni mrki čičak. 

Kada je najzad pastuh iznemogao i prešao 
iz trka u hod, Bijeli Bik mu za nagradu pruži 
komad divlje repe. 

— A sad ćemo skupa krenuti mome domu na 
daleki sjever, — reče Bijeli Bik pri povratku. 
— Tebe ću jahati bilo da idem u lov, bilo u boj. 


I ja ću steći perje za moju ratnu perjanicu kada 
ubijem bivola i neprijatelja. 

Na uzbrdici nedaleko od klanca, pastuh odjed- 
nom zastane tako naglo da Bijeli Bik umalo što 
nije pao. 

— Tonka, — uzvikne Bijeli Bik. — Šta ti..., 
ali ne izusti misao do kraja. Sa planinskog prevoja 
jahala mu je u susret grupa konjanika, sa kapeta- 
nom Keoghom na čelu. 

— Naprijed, Tonka, naprijed! — obodri ga Bijeli 
Bik. 

Tonka zagrabi niz brdo kao strijela. Ne smanju- 
jući brzinu, pastuh sa jahačem preskoči uski ja - 
rak u podnožju, i protutnji kroz kamenjar i grmlje. 

Konjanici su gonili svoje konje koliko god su 
mogli, ali je Tonka bio brz kao vjetar. Uskoro su 
ga izgubili iz vida. 

Kapetan Keogh dade znak konjanicima da za- 
stanu. — Ne možemo ga stići. Nijedan od naših 
konja nije mu ravan. 

Skriveni u gustom džbunju, Bijeli Bik i Tonka 
promatrali su konjanike kako se vraćaju. Nešto 
zatim, Bijeli Bik se uputio ka klancu da uzme Pre- 
rijsku Pticu i krene na dugo putovanje ka selu 
Sijuksa. 

SUKOB U SELU 


Poslije nekoliko dana Bijeli Bik je na Tonki ujahao 
u selo Sijuksa. Luk, tobolac sa strijelama i razno- 
bojni laso visili su mu o ramenu, sablja koju je 
oteo od konjanika na remenu o pojasu, a za njim 
kaskala Prerijska Ptica. 

Stanovnici sela dočekali su ga povicima dok je 
jahao prema šatoru Bika-Koji-Sjedi. Snažni Bik 
i Prerijski Cvijet su se smiješili, a jedino je Žuti 
Bik bio namršten. 

Bik-Koji-Sjedi iziđe pred šator da pozdravi 
sestrića. 

— Dobrodošao kući, Bijeli Biče, — reče on. 
— Dobro je što si pronašao laso i tobolac sa strije- 
lama svoga rođaka. Ali odakle ti konji? 

— Odmah ću ti ispričati, — odgovori Bijeli 
Bik, — samo da vratim laso Žutom Biku, — i on 
mu pruži smotani laso. 

Žuti Bik se još više namrgodi, prihvati laso i 
nabaci ga preko ramena. 

Onda Bijeli Bik ispripovjedi poglavici kako je 
uhvatio i dresirao pastuha, kako je onesvijestio 
stražara i kako je ukrao Prerijsku Pticu. 

— Ja mu ništa ne vjerujem, — izusti Žuti Bik. 

— Evo, ovo je stražarev veliki nož, to je dokaz 
da govorim istinu, — odgovori Bijeli Bik, a zatim 
on skine sablju i pruži je Biku-Koji-Sjedi. 

— Dajem ti je na poklon, poglavico moj, — reče 
on. 

Sav ozaren Bik-Koji-Sjedi skine amajliju od me- 
kane kozje kože koju je nosio na grudima i stavi 
je oko vrata Bijelom Biku. Zauzvrat, reče on, 

— evo ti ova amajlija. Ona će te čuvati od zlih 
duhova. — Zatim pokaza glavom na pastuha: — Či- 
ni se da će biti valjan konj. 

— Sigurno da boljeg nema u cijeloj Dakoti, 
— odgovori Bijeli Bik. — Sad ćete vidjeti. 

I on povede pastuha na čistinu da pokaže čemu 
ga je sve naučio. Tonka je pod jahačem išao ho- 
dom, kasom i galopom. Onda bi ga potjerao br- 
zim kasom, pa bi ga naglo zaustavljao, najblažim 
trzajem uzda. 

Okupljeni Indijanci su sa zadovoljstvom pra- 
tili taj prizor i glasno odobravali. Svi, osim Žutog 
Bika. Njegove pakosne oči gorjele su od zavisti. 

Kad je Bijeli Bik sjahao, poglavica mu reče: 
— Dokazao si da si dostojan našeg povjerenja. 
Dozvoljavam ti da sudjeluješ u lovu. Bude li sve 
išlo kako valja, možda ćeš uskoro i u boj. Zatim 
se Bik-Koji-Sjedi povuče u svoj šator, a Indijanci 
se raziđu. 

Prerijski Cvijet se nasmiješi Bijelom Biku. — 
Ponosim se tobom, sine. Samo pravi muškarac 
je kadar učiniti ono što si ti uradio. 

— Učinio sam što sam obećao, — odgovori 
Bijeli Bik. — Hajde, pomozi mi da smjestim konje 
u krug. 

Ali, prije nego što su Bijeli Bik i Prerijski Cvijet 
stigli donde, Žuti Bik im priđe. 

— Dobrog li konja, rođače, — obrati se on 
momku. — Uzet ću ga, — reče Žuti Bik i uhvati 
pastuha za uzde. 

— Ne dam! — uzvikne Bijeli Bik, otimajući 
uzde iz ruku Žutog Bika. — Nikom ne dam pas- 
tuha! Uzmi kobilu. Eto ti je. 


— Uzimam ovog konja, — zareža Žuti Bik. 

Oči Bijelog Bika bljesnuše mržnjom. — Nikad. 

Žuti Bik zamahne snažno smotanim lasom i 
ošine njime Bijelog Bika po licu. Momak se naj- 
prije zanese, a onda hitro izvadi nož i baci se na 
krupnog deliju. 

Prerijski Cvijet jurne među njih da ih rastavi. 
— Stojte! — krikne ona. — Neka poglavica od- 
luči. 

Bijeli Bik priveže pastuha i kobilu za ogradu 
kruga, pa pođe s majkom i Žutim Bikom ka ša- 
toru poglavice. 

Kada je saznao šta Žuti Bik zahtijeva, poglavi- 


čino lice se smrači. — S tim se ne slažem, — reče 
on. — Ali, to je pravo Žutog Bika. On je veliki 
ratnik i nosi četrdeset orlovskih pera na svojoj 
ratnoj perjanici. Bijeli Bik treba tek da zasluži 
svoje prvo pero. Na žalost, konja valja dati Žutom 
Biku. 

Gotovo da brizne u plač, Bijeli Bik se okrene 
i otrči ka krugu. Njegova majka se uputi za njim 
— isto tako i Žuti Bik, kome je svirepi osmijeh 
igrao na usnama. 

Bijeli Bik priđe pastuhu i zagrli ga. — Povratit 
ću te kad-tad, moj Tonka Wakan, — šaputao 
je konju. — Ti si moj. 

ZBOGOM, TONKA WAKAN 


Žuti Bik nije čak ni pokušao da se sprijatelji sa 
pastuhom. Vidjevši da se prema njemu drži ne- 
poverljivo, zato što ga nije poznavao, Žuti Bik 
ga je šibao lasom. 

— Držte ga za uši, — naredio je Inijancima 
koji su stajali unaokolo. 

Oni su mu pritekli u pomoć i držali su pastuha 
što su čvršće mogli. Žuti Bik mu, razglavi vilice, 
primora ga da u čeljust primi đem, pa mu onda 
prebaci uzde. Tonka se propinjao i pokušavao da 
da izbaci đem. 

— Ukrotit ću ja tebe, — režao je Žuti Bik. 
Uz pomoć ostalih ratnika, pošlo mu je za rukom 
da pastuhu stavi kolan, a onda mu se vine na hr- 
bat. 

Kao pobješnjeli konj, Tonka se ritao i propinjao, 
skakao i vrtio. Kolutao je očima. Pjena mu je 
trgla na usta. Ali, nije mogao zbaciti Žutog Bika, 
koji je snažno pritegao uzde i zario pete konju 


u slabine. 

Iznenada, Tonka se spotakne i padne, a pod so- 
bom umalo što nije zgnječio Žutog Bika. 

— Sotono! — uzvikne Žuti Bik. — Umalo što 
mi ne dođe glave! 

Bijeli Bik se maši rukom za držak noža. — Žuti 
Bik je poludio! — reče. — Ubit ću ga! 


Prerijski Cvijet odmahne glavom. — Teško 
bi izašao na kraj s njim. 

— Ja sam kriv što Tonka sada strada, — reče 
Bijeli Bik. — Omrznut će me! On okrene glavu, 


a oči mu se napune suzama. 

— Zaboravit ćeš to ubrzo, — tješila ga je majka. 
— Uostalom, ostaje ti Prerijska Ptica. 

Bijeli Bik je pokušao da se nasmiješi, ali je bio 
i suviše neraspoložen. 

Nekoliko dana poslije toga, za vrijeme lova na 
bivole, Bijelom Biku je pošlo za rukom da ubije 
velikog bivola i to prvom strijelom. Sav radostan, 
Bijeli Bik odjaše do ulova, želeći da ga dotakne 
lukom i ocijeni pogodak. Po običaju Sijuksa, time 

stiče pravo na prvo pero. Upravo tada začuje 
jarosnu viku: to se Žuti Bik izdirao na Tonku 
i mlatio ga štapom. 

Bijeli Bik dojuri k njemu, sleti s konja, i ščepa 
kršnog deliju za ruku. — Prestani, — vikne on. 

— Oborio me! — derao se Žuti Bik i odgurne 
momka od sebe. — Nije nizašta! Dat ću ga da se 
upregne u zapregu. 

Bijeli Bik se pjenio od bijesa. Trgne nož iz po- 
jasa i jurne na Žutog Bika. Ali kršni delija ga spre- 
mno dočeka: dohvati ga za ruku koja je držala 
nož, izdiže ga uvis i lupi momka o zemlju. 

Ošamućen, Bijeli Bik je s naporom pokušavao 
ustati. Ali, prije nego što se i pribrao, Žuti Bik 
mu zgazi nogom članak ruke i natjera ga da is- 
pusti nož. 

Bijeli Bik klekne, no čvrste šake ljudine ponovo 
su ga oborile na tlo. I on ostane tu ležati, gotovo 
bez svijesti, a Žuti Bik odjaše za lovcima. 

Iste noći, izvan indijanskog sela, stajali su Bijeli 
Bik i Tonka pod mjesečinom na vrhu brežuljka. 


— Ne mogu gledati kako te zlostavlja, Tonka, 
— reče Bijeli Bik. — Zato te hoću vratiti tvome 
krdu. Tada on skine amajliju i pričvrsti je na usu- 
kanu vrpcu oko Tonkinog vrata. — Ovo će te 
čuvati od zla, prijatelju, — govorio je Bijeli Bik, 
milujući pastuha po glavi. — A sad hajde! Odlazi 
što brže i što dalje, da te Žuti Bik nikada više ne 
uhvati. 

Pošto se Tonka ne pomjeri s mjesta, Bijeli Bik 
ga pljesne dlanom po sapima. — Šta čekaš, — 
vikne on grubo, dok mu se nešto stezalo u grlu. 

Tonka odskakuta nekoliko koraka, pa stane 
i osvrne se ka momku. Očigledno da pastuh nije 
želio otići. Suze su se kotrljale niz mladićevo 
lice. No, on zalupa nogama kao da se ljuti: — Što 
sam ti rekao! Odlazi! — vikne Bijeli Bik. 

Sada se Tonka okrene i dade se u galop. Na uda- 
ljenom brežuljku pastuh zastane i zarza glasno, 
kao u znak pozdrava. A potom iščezne u pomrčini. 

Bijeli Bik otre rukavom oči. — Zbogom, Tonka 
Wakan...! 

LOVCI NA KONJE 


Prošlo je pet mjesečevih mijena prije no što je Bijeli 
Bik ponovo vidio Tonku. 

Jedno popodne dok je, sa Snažnim Bikom i još 
trojicom Sijuksa lovio bivole, ugleda Bijeli Bik 
oblak prašine kako polako silazi niz obližnje 
brdo. Prašinu je uzvitlao ulovljeni čopor divljih 
konja, koje su četiri jahača — bijelca gonili ka 
potoku. 

Pjegavi Rep, vođa indijanskih lovaca, dade 
znak ostalima da ga slijede. Predvodio ih je op- 

rezno i pod takvim uglom da ih bijelci ne primijete. 
Kad su bijelci dognali ulovljene konje do potoka, 
iz gustoga vrbika su ih promatrali Indijanci; bili 
su taman toliko udaljeni da sve vide, ali da sami 
ne budu primijećeni. 

Namah se iz krda izdvoji veliki doratasti pastuh. 
Kretao se kratkim skokovima, jer su mu noge 
bile svezane. 

— To je Tonka! — uzvikne Bijeli Bik. — Hoće 
da pobjegne! 

U to jedan od bijelih jahača obode svoga konja 
i htjede bičem vratiti Tonku u krdo. Bijeli Bik 


je već napeo strijelu na svoj luk. 

— Nemoj, — spriječio ga je Pjegavi Rep. — 
Ništa im ne možemo. Imaju puške. 

— Spremaju se da logoruju, — reče Bijeli Bik. 
— Hoćeš li da pričekamo noć, pa da pod okri- 
ljem mraka pokušamo ukrasti pastuha i ostale 
konje bljedolikih ? 

Kako je Pjegavi Rep potvrdno klimnuo glavom, 
Bijelog Bika obuzme radost. — Ako sve bude 
išlo kako treba, uskoro će Tonka ponovo biti 
slobodan, — pomisli on. 

Dok su se bijeli lovci pripremali za spavanje, 


Bijelom Biku je vrijeme sporo odmicalo. Najzad 
su svi zaspali osim stražara koji je sjedio naslo- 
njen na kola. Uskoro je i on zadrijemao, držeći 
pušku u naručju, a kraj njegovih nogu i ovčarski 
pas. 

Tonka i ostali divlji konji nalazili su se privezani 
u čestaru ; svjetlost logorske vatre nije dopirala 
do njih. Jahaći konji su uzdama bili privezani 
za kola, a sedla su ležala prebačena preko ruda. 

— Snažni Medvjed i ja pokušat ćemo da im 
dignemo sedla, — šapatom je naređivao Pjegavi 
Rep. — Ostali neka krenu po jahaće konje. 

Indijanci su nečujno, kao zmije, puzali po vi- 
sokoj travi. Svi su se uputili ka kolima, a jedino 
Bijeli Bik ka Tonki. 

— Ne boj se, — šaputao je konju, pričvršćujući 
mu uže oko vrata. — To sam ja, Bijeli Bik, tvoj 
prijatelj. 

U znak dobrodošlice, Tonka ga onjuši, a onda 
stane mirno kao kip sve dok je Bijeli Bik čučao 
i odriješio mu spone na prednjim nogama. 

Za to vrijeme, Pjegavi Bik i Snažni Medvjed 
skinuli su svaki po jedno sedlo sa ruda. Tek što 
su počeli da se udaljavaju, zaglušujući zveket 
poremetio je tišinu. 

Šta se dogodilo? Po jedan stremen na svakom 
sedlu bio je privezan užetom za stražnji dio kola, 
a na užetu su visile zdjele i lonci. 

Snažni Medvjed i Pjegavi Rep pobacaju sedla 

i pobjegnu. Za njima su u stopu bježala i druga dva 
Sijuksa. Bijeli Bik je trčao posljednji. 

U međuvremenu, stražar je skočio na noge i 
otvorio vatru iz puške. Ova pucnjava probudila 
je ostale. 

Bijesno lajući, i ovčarski pas dade se u potjeru 
za Indijancima. Najbliži mu je bio Bijeli Bik i pseto 
se baci na nj, oboje se skotrljaju na zemlju i razvije 
se bjesomučna borba. 

Na sreću, Snažni Medvjed začuje lavež psa. 
Pohita natrag i pomogne Bijelom Biku da se oslo- 
bodi psa, pa se obojica u jurišu dokopaju konja. 

Pratili su ih hici i lavež. No, obojica se sretno 
izvuku i uskoro, sa Pjegavim Repom i ostalima, 
odjezde u noć. 

Bijeli Bik je bio utučen: nije mogao podnijeti 
ponovni gubitak Tonke. 


NOVI GOSPODAR 


U garnizonu u Leavenworthu (Levenvortu) bijeli 
lovci su prodali pohvatane divlje konje i vojnici 
su se latili teškog posla da ih dresiraju. 

Kapetan Keogh i poručnik Nowlan došli su 
u krug za jahanje, gdje je jedan kaplar radio sa 
Tonkom. Ne znajući da je Tonka već bio dresi- 
ran, kaplar je pastuha tukao ostrugama potežući 
naglo uzde. 

Tonka je žalosno izgledao. Dlaka mu je bila 
ulijepljena, preko sasušenog znoja skorilo se 
blato, a sapi su mu bile okrvavljene. Ipak, uporno 
se borio, pokušavajući na sve moguće načine da 
zbaci kaplara iz sedla. 

— Kladio bih se da sam ovog konja već negdje 


vidio, — reče kapetan Keogh. 
— Zvuči nevjerovatno, gospodine, — odgovori 
poručnik. — Ali, divlji je potpuno i bori se kao 


pravi Komanči. 

Kapetan Keogh se nervozno igrao svojom lu- 
lom u rukama. — To je on, — zaključio je. — Indi- 
janac koji nam je utekao prije nekoliko mjeseci, 
jahao je tog mladog pastuha! 

U tom trenutku Tonka se sruši. Naglavce su 
se tumbali jahač i konj. Kaplar se onesvijestio, 
a konju nije bilo ništa. No, kad je pastuh stao na 
noge, vojnici opaze da se kaplarova čizma zagla- 
vila u stremenu. 

Pastuh se propinjao, ritao i bijesno trčao po kru- 
gu, vukući za sobom onesviještenog kaplara koji 
je visio strmoglavce. 

Jedan od vojnika dograbi pušku, ubaci metak 
u cijev i nanišani. 

— Ne pucaj! — vikne kapetan Keogh. 


Zatim se provuče kroz ogradu i otrči ka pastuhu 
koji je mahnito kolutao očima. Sad se Tonka us- 
tremi i na kapetana, ali on podiže obje ruke uvis 
i izgovori mirnim glasom: — Stoj doro, polako 
mali! 

Tonka prijeđe u hod, pa se zaustavi korak-dva 
pred kapetanom. 

— 0.0... mirno, — ponavljao je Keogh. 
Prišavši Tonki, on ga je nježno milovao po nosu 
i ušima. Onda naredi vojnicima da oslobode 
kaplarovu nogu iz stremena i da ga odnesu lije- 
čniku. 

Poručnik Nowlan se sad ponovo obrati kape- 
tanu i upita ga: — Mislite li zaista da je to onaj 
konj, gospodine ? 

— Bez svake sumnje, — odgovori kapetan. 
— Gle, — pokaza prstom na amajliju od kozje 
kože privezanu vrpcom za uzdu. — To je indijanska 
amajlija. Kupujem ovog konja lično za sebe, 
poručniče. Pripremite račun. 

— Razumijem, — odgovori Nowlan. — Kakvo 
ime da mu damo? 

Keogh se za trenutak zamisli. — Zvat ću ga 
Komanči. 

Kao i Bijeli Bik prije nekoliko mjeseci, tako se 
sada i kapetan Keogh svesrdno založio da izdre- 
sira pastuha. Ovaj put je to bila konjička obuka. 
Samo, umesto vapatoa, Tonka je za nagradu do- 
bivao kocku šećera. 

Tonka je jako zavolio šećer. Da bi ga zaslužio, 
trpio je da ga timare, češljaju, potkivaju, zauzda- 
vaju i sedlaju. Naučio je mirno stajati i kad uzde 
leže na zemlji i ne plašiti se pucnjave. A zavolio 
jeikapetana. 

Prošlo je nekoliko sedmica. Tada kapetan Keogh 

sa svojim vojnicima krene na sjever da se pridruži 
generalu Georgeu Custeru (Džordžu Kasteru) 
i Sedmom konjičkom eskadronu u garnizonu 
Abraham Lincoln (Linkoln). 

Kad su stigli, saznali su da su Indijanci zapalili 
karavanu kola i oteli dvije bijele žene. 


— Moramo ih pohvatati i kazniti, — reče ge- 
neral kapetanu Keoghu. 

— A žene ćemo izbaviti, svakako, — dopuni 
kapetan. 

Lice generala Custera se smrklo. — Važnije je 


da ti crveni divljaci upamte tko je gospodar u ovoj * 


zemlji, — zagrmi on. — Ili će to brzo shvatiti, 
ili će biti uništeni. 

U isto to vrijeme, samo miljama daleko, Ludi 
Konj i druge poglavice Sijuksa okupili su se u 
logoru Bika-Koji-Sjedi. 

— Svakim danom postajemo sve jači, — go- 
vorio je Ludi Konj. — Moramo protjerati bljedo- 
like iz naših krajeva, ili ih poubijati kao što su oni 
uništili naše bivole. 

Na to Bik-Koji-Sjedi prozbori tihim glasom: 
— Nećemo početi rat prije nego što saznamo ko- 
liko vojnika imaju bljedoliki. Sutra ćemo razaslati 
naše izviđače u svaki grad s posadom širom Dakote 
da prikupe obavještenja. 


KAPETANOV ZAROBLJENIK 


Bijeli Bik nije mogao vjerovati svojim očima. Tu, 
stotinjak koraka pred njim je stajao — Tonka! 
Pastuha je jahao bljedoliki vojnik, a za njim je 
kaskao eskadron konjice. 

Bijeli Bik sa još nekolicinom izviđača bio je 
skriven u niskom grmlju blizu garnizona Abraham 
Lincoln. Bilo im je naređeno da dokuče koliko 
ima vojnika u tvrđavi. 

Kada je posljednji konjanik projahao kroz 


glavna vrata ograde, Pjegavi Rep reče: — Još 
ne znam kako da izvidimo koliko ima vojnika u 
toj tvrđavi. 

Pjegavi Rep se podrugljivo nasmiješi. — Voj- 


nici na spavanju se ne mogu prebrojati. 

— Ali bih zato mogao prebrojati njihove konje, 
— reče Bijeli Bik. 

— U redu, — odgovori Pjegavi Rep. — Pokušaj. 

Kasno te noći, Bijeli Bik, Pjegavi Rep i Snažni 
Medvjed došunjali su se do tvrđave utonule u 
mrak. Snažni Medvjed i Pjegavi. Rep napravili 
su »ljestve« od svojih ruku i tako podigli Bijelog 
Bika do vrha utvrđenog zida. On se bešumno 
spustio s druge strane na zemlju, prikrao se kroz 
pomrčinu do konjušnice, i prodro unutra. Idući 


157 


od pregrade do pregrade, počeo je prebrojavati 
konje, ali je sve vrijeme pogledom tražio Tonku. 

Odjednom, Bijeli Bik začuje poznato rzanje. 
Bio je to Tonka koji je osjetio njegovo prisustvo, 
pa se oglasio. 

— Tako dakle, nisi me zaboravio, — reče Bijeli 
Bik tiho kada je pronašao konja. I dok je gladio 
Tonku po vratu, osjeti prstima ranicu premazanu 


melemom. Tu ga je okrznula strijela. — Uf, — 
jekne on. — Lijek bijelog čovjeka! Ništa to ne 
vrijedi. 


Onda je povredu očistio sijenom i na ranu sta- 
vio žitko blato. 

— Kada se to osuši, — reče on, — to će izvući 
otrov ionda... 

Odjednom su šarke na vratima tiho škripnule 

i čovjek sa svjetiljkom u ruci priđe Tonki... 
Bijeli Bik se otkotrljao u jasle. 

Bio je to kapetan Keogh. Objesio je svjetiljku 
o obližnji klin i izvadio kocku šećera iz džepa. 

— Oprosti, prijatelju, što sam zakasnio, — reče 
on, dajući Tonki šećer. — Evo, donosim ti ponovo 
melem za ranu. — On zamukne kada primijeti 
svježe blato na Tonkinom vratu. Zatim se polako 
okrene i ispitivački pogleda unaokolo. U to, spazi 
blatom umrljane prste Bijelog Bika na rubu jasala. 
Držeći svjetiljku jednom rukom, Keogh podigne 
vile drugom rukom i krene prema jaslama. 

Čim ga je mlaz svjetlosti obasjao, Bijeli Bik 
se mašio svoga noža. Ali prije nego što ga je mogao 
izvući, vile su mu prikovale šaku za pod. 

Kapetan Keogh se sagne da mu oduzme nož. 


— Izlazi odatle, — naredio mu je strogim glasom. 
Kada je Bijeli Bik poslušao, on ga upita. — Razu- 
miješ li govor bijelog čovjeka? 

Bijeli Bik kimne potvrdno. 

— Kako ti je ime? Kom plemenu pripadaš? 
Šta ćeš ti ovdje? — bombardirao ga je pitanjima 
kapetan Keogh. 

— Ja sam Bijeli Bik iz plemena Sijuksa, — od- 
govori on. — Došao sam da tražim svoga konja 
— Tonku. 

— Tvoj konj? uzvikne kapetan. 

Bijeli Bik opet potvrdi glavom. — Ja sam ga 
uhvatio ; ja sam mu dao ime; ja sam ga dresirao. 
Štošta smo zajedno proživjeli. 

Kapetan Keogh spusti vile. — Sad mi je sve jas- 
nije, — reče on ljubaznijim tonom. — Ali ipak ne 
razumijem zašto se pastuh opet priključio divljem 
krdu? 

Tada mu je Bijeli Bik ispričao o svireposti Žu- 
tog Bika, o tome kako je on Tonku oslobodio 
zato što nije mogao više podnijeti patnje pastuha. 

—Imeni bi bilo žao, — reče kapetan uz osmijeh. 
Zatim se uozbiljio. — Ne tiče me se kako si ovamo 
ušao, Bijeli Biče. Ali kako ćeš odavde izaći zavisit 
će od generala Custera. Odvest ću te k njemu ujutro. 


Bijeli Bik nije bio u stanju odgovoriti. Ime ge- 
nerala Custera ispunilo ga je strahom. Zar nije 
poglavica Žuta Kosa, kako su generala nazivali 
Sijuksi, bio poznat po svojoj mržnji prema Indi- 
jancima ? 

Ali kada je jutro svanulo, Bijeli Bik sakupio je 
dovoljno hrabrosti da stane pred Custera. Ljutito 
je general mjerio pogledom Bijelog Bika. — Pitam 
te po deseti put, — bjesnio je general, — da li 
Bik-Koji-Sjedi namjerava započeti rat. 

— Ja sam još mlad, — odgovorio je Bijeli Bik. 
— Veliki poglavica ne saopćava meni svoje planove. 

General uhvati Bijelog Bika za košulju. — Ti, 
indijanski lažljivče, i kradljivče! Odgovori! 

Kapetan Keogh uzme riječ: — Generale, prije 
bi momak dozvolio da mu odsijeku jezik nego 
što bi progovorio — pa čak kada bi i znao odgo- 
vor. Zašto ga ne bismo pustili? 

— To i namjeravam učiniti, — oštro odgovori 
Custer, držeći Bijelog Bika čvrsto za košulju. 
— On će odnijeti poruku Biku-Koji-Sjedi. Onda se 
obrati Indijancu, mjereći ga ljutito pogledom. 
— Reci tvom poglavici da mi imamo mnogo 
utvrđenja i mnogo vojske. Reci mu da ćemo svako 
selo Sijuksa sravniti sa zemljom, ako se Sijuksi ne 

vrate u rezervat. Onda naglo odgurne Bijelog 
Bika od sebe i obrati se Keoghu. Sada ga možete 
pustiti, reče oštrim tonom. 

Bijeli Bik je jahao Tonku, a Keogh je išao pored 
njega pješice, isprativši ga sve do ruba utvrđenja. 
U blizini šumarka, obojica zastanu i Bijeli Bik 
sjaše: — Moji prijatelji čekaju u šumi, — reče on. 

Kapetan vrati Bijelom Biku njegov nož. — Zbog- 
gom, Bijeli Biče, reče on. — Nadam se da neće 
biti sukoba između tvojih i mojih ljudi. 

Bijeli Bik nije odgovorio. Stavio je nož za pojas 
i okrenuo se Tonki. — Imaš dobrog gospodara, 
— reče tiho. — Sada moje srce neće više patiti 
zbog tebe. Nešto mu zapne u grlu. Jedva se svladao 
i prošaptao. — Opet, zbogom, Tonka Wakan. 
I otrča ka šumarku. 


POSLJEDNJI BOJ 


Poruka generala Custera razljutila je Bika-Koji- 
-Sjedi i ostale poglavice. Dimni signali dizali su 
se ka nebu. Hitri indijanski glasnici nosili su vijest 
od sela do sela: pleme Sijuksa bilo je u ratu sa blje- 
dolikima! 

Razbješnjeli Sijuksi sijali su pustoš po cijelom 
teritoriju Dakote. Napadali su diližanse i karavane 
kola, palili farmerske kuće i poštanske postaje. 

Konjički odredi su napuštali granične garni- 
zone i izašli na položaje. Njihov je plan bio zauzeti 
selo Bika-Koji-Sedi. To selo ležalo je u među- 
rječju Malog i Velikog Roga. General Gibbon 
predvodio je jednu kolonu sa zadatkom da se 
spusti niz rijeku Veliki Rog; General Custer bio 
je na čelu Sedmog konjičkog eskadrona, s tim da 
ide duž rijeke Ružin pupoljak. Složili su se da ne 
stupaju u borbu dok ne sjedine trupe. 

No, general Custer je bio nestrpljiv čovjek. 
On je toliko mrzio Indijance plemena Sijuks, da 
nije mogao sačekati pravi trenutak za napad. 

Kada mu je jedan izviđač dojavio da se indi- 
jansko selo nalazi svega nekoliko milja pred nje- 
govim trupama, Custer sazove svoje oficire radi 
dogovora. — Podijelit ćemo naše snage na dva dije- 
la i napasti ih u zoru, — predloži Custer. 

— Nije dobro podijeliti snage, — reče njihov 
indijanski izviđač. — Više ima Indijanaca nego 
vojnika. Više je Indijanaca no zvijezda na nebu. 

Generalove oči su sijevale ljutito. — Ne plaćam 
te da donosiš odluke, — presiječe ga on. 


U tom trenutku mladi poručnik žurno uđe u 
Custerov šator. — Oprostite, generale, — zadihano 
reče on. — Vidjeli smo Indijance kako nas prate. 
Kada smo ih počeli goniti, pobjegli su ka selu. 

— To znači da ih ne možemo iznenaditi napadom 
sutra, — reče Custer. — Moramo odmah u napad! 

Uskoro zatim trubač je zatrubio »zbor« i konja- 
nici su potrčali svaki ka svome konju. 

Lice kapetana Keogha bilo je ozbiljno kada je 
prišao Tonki koji ga je čekao osedlan. — Ne sviđa 
mi se ovo prijatelju, — reče on mršteći se. — Ali, 
šta možemo, vojnici smo. Moramo slušati nare- 
đenja. On se vine u sedlo i izusti: — Hajdemo, mali! 

Dok je pet konjičkih odreda, kojima je koman- 
dirao Custer, kaskalo ka indijanskom selu, grupa 
indijanskih ratnika izjahala je iz klisure nekoli- 
ko milja naprijed. Medju njima bili su Bijeli Bik, 
Snažni Medvjed i Pjegavi Rep. 

— Bojiš li se? — došapne Snažni Medvjed Bije- 
lom Biku drhtavim glasom. 

Mada je Bijeli Bik odmahnuo glavom, ipak se 
bojao. Nalaziti se pred puščanim cijevima blje- 
dolikih bilo je nešto sasvim drugo od lova na bi- 
vole. 

— Pitam se koji će od nas prije ubiti neprija- 
telja i steći prvo pero, — upita Snažni Medvjed. 

Bijeli Bik samo slegne ramenima. 

— Moramo odvući ove vojnike što dalje od sela, 
— reče Pjegavi Rep. — Jašite ravno ka njima dok 
ne dam znak. Onda se okrenite i sjurite se nazad 
ka klisuri. 

— Gle, — klikne Bijeli Bik. — Eno Tonke i bi- 
jelog poglavice koji me je pustio na slobodu! On 
je prijatelj! 

— Svi su vojnici neprijatelji, — odgovori Pje- 
gavi Rep hladno. 

Upravo u taj tren, general Custer vikne: — Na- 
prijed! Juriš! i konjanici podbodoše konje stre- 
menima. 

Na znak Pjegavog Repa Indijanci okrenu konje 
i s topotom se sjure ka klisuri. Konjanici se daju 
u potjeru za njima. 

Odjednom stotine Sijuksa namazanih ratnim 
bojama izbiju iz šume sa obaboka konjičke kolone. 
Indijanski krvožedni poklič miješao se sa paljbom 
pušaka i fijukom strijela. Indijanski manevar je 
uspio! Malobrojniji i opkoljeni, Custerovi hrabri 
konjanici pretrpjeli su poraz u bici na rijeci Veliki 
Rog. 

U bojnoj vrevi, Bijeli Bik se oslobodio straha. U samom početku boja, Bijeli Bik je strijelom 
Sigurno bi izgubio glavu, da nije bilo Snažnog oborio jednog konjanika. S pobjedničkim po- 
Medvjeda. kličem Bijeli Bik je odjahao ka konjaniku, pa se 

sagnuo sa konja kako bi ga dotakao lukom i po- on Bijelog Bika sruši sa konja. Tukući se i valja- 
tvrdio pogodak. jući po tlu, svaki se trudio da protivniku zada 
Ali konjanik nije bio mrtav. Dograbivši luk, smrtni udarac. Bijeli Bik je pobijedio. 

Videći pogibiju konjanika, drugi vojnik mu pri- skoči na vojnika. Njegov nož sine, a drugi vojnik 
skoči u pomoć. On udari kundakom Bijelog Bika padne mrtav. 
i onesvijesti ga. Istog trenutka, Snažni Medvjed Ali, tek što se uspravio, zalutala indijanska stri- 

jela pogodi Snažnog Medvjeda među plečke. — Pobijedio si, Bijeli Biče, — mrmljao je Snažni 
On posrne i sruči se pored svog onesviještenog pri- Medvjed u samrtnom ropcu. — Prvi si... stekao... 
jatelja. pero... 

U toku boja, teško su bili ranjeni kapetan Keogh 
i Tonka. Kada je Keoghu ponestalo municije, us- 
stane povodeći se i izvuče svoju sablju. 

Žuti Bik ga ugleda, otvori brzu paljbu na kape- 
tana i ubije ga. Uz ratni poklič, Žuti Bik dojaše 
do Koegha da potvrdi pogodak. 

Ali tu ga dočeka pastuh — naćuljenih ušiju 
i okrvavljene glave. Propevši se na stražnje noge, 
Tonka se bacio na crvenokošca koji ga je toliko 
zlostavljao. 

Žuti Bik zajeca, padne nauznak sa svog ponija 
— našavši smrt pod Tonkinim kopitima. 

Za trenutak, Tonka pogleda svog omraženog 
neprijatelja. Potom se zanjiše i sruči na tlo. 


NAJZAD ZAJEDNO 


Na bojištu je vladao mir kada je Bijeli Bik do- 
šao k sebi. S naporom se podigne i sjedne, pa 
baci pogled na strahoviti prizor unaokolo... gdje 
je smrt smirila bljedolike i crvenokošce. 

Među njima Bijeli Bik ugleda svog prijatelja. 
— Zbogom Snažni Biče, — prošaputao je on. 
— Neka te prati veliki duh Tonka Walkan. — Pri 
spomenu imena koje je dao pastuhu, Bijeli Bik kao 
da je dobio novu snagu. Krenuo je četvoronoške po 

bojištu, da ga traži. 

Kad ga je pronašao, Bijeli Bik je najprije po- 
mislio da je pastuh uginuo. Ali kada je svoje lice 
pripio uz glavu pastuha, osjeti da se Tonka trza. 

— Živ si, — usklikne Bijeli Bik. Brzo dohvati 
čuturicu mrtvog konjanika koji je ležao u blizini 
pa iz nje nalije vode sebi u šaku. — Pij, mali, 
— ponudi on pastuha. — Ovo će te osnažiti. 

Odjednom iz blizine čuo se topot kopita. Bijeli 
Bik pogleda: konjički odred jezdio je ka boj- 
ištu. Uplašen, Bijeli Bik otpuže da se sakrije. 

Kada su se konjanici zaustavili i sjahali, pastuh 
se upravo mučio da se podigne i stane na noge. 
Sav je bio u ranama, toliko iznemogao da nije 
mogao ni glavu podići. 

— Jadna životinja, — reče jedan konjanik va- 
deći revolver. — Bolje da mu prekratim muke. 

— Stoj, — začuli su glas Bijelog Bika. Posrćući, 
približavao se iznenađenim konjanicima. — Konj 
vam nije neprijatelj. Ja sam neprijatelj koga treba 
da ubijete, — reče Bijeli Bik. 

Konjanik uperi svoj revolver u Bijelog Bika: 
— Nemam ništa protiv, Indijanče. 

— Stani, — naredi poručnik Nowlan, koji se 
približavao žurnim koracima. — To je momak 
koga smo ispitivali u garnizonu! A to je Kapeta- 


nov konj — Komanči. 

Bijeli Bik se zaljulja ošamućen i srušio se na 
zemlju. Žalosno ržući, pastuh ga je njuškao. 
Poručnik Nowlan se sagne i uzme mladićevu glavu 
u naručje. 

— Pobrinut ću se za momka, — reče Nowlan, 
— a vi pomozite konju. 

Nekoliko mjeseci kasnije, kada su se Bijeli Bik 
i pastuh oporavili od zadobijenih rana, priređeno 
je veliko slavlje u garnizonu Abraham Lincoln. 
Pastuh je bio slavljenik. On je bio jedini preži- 
vjeli učesnik bitke na rijeci Veliki Rog. Svi ostali 
pripadnici i konji Sedmog konjičkog eskadrona 
izginuli su. 

Na tribini okićenoj zastavama bilo je puno 
oficira i uglednih građana. Stanovništvo iz okol- 
nih naselja sjatilo se na mjesto parade. Tamo, 
kraj glavnih vrata uz ogradu, stajao je Bijeli Bik. 

Uz zvuke glazbe, pored počasne tribine promar- 
širali su novi odredi Sedmog konjičkog eskadrona 
na čelu sa poručnikom Nowlanom. Dva konja- 
nika su vodila Tonku na smotru. Pala je komanda 
»mirno« i kapetan Beuteen (Bentin) je pročitao 
dnevnu zapovijest. 

— Sve do kraja života, — glasila je naredba, 


— ovaj zaslužni pastuh živjet će udobno u posebnoj 
konjušnici. Nitko ga više nikada neće pojahati, 
niti će ikada biti određen na neki rad. 

Odjednom Tonka zatrese glavom, otrgne se od 
dvojice vojnika koji su pridržavali uzde i odjuri 
do Bijelog Bika. Poručnik Nowlan sustigne Tonku 
i pruži mu kocku šećera. 

— Od šećera će se Tonka ulijeniti i udebljati, 
poglavice Nowlan, — reče Bijeli Bik. 

Nowlan se nasmije: — Neće, ako ga pojašeš 
svakog dana. 

— Ali zar pukovnik nije rekao da Tonku više 
nitko neće jahati, — upita Bijeli Bik. 

— Jeste, — osmjehne se poručnik Nowlan pa 
onda namigne Bijelom Biku. Ali pukovnici ne znaju 
toliko koliko nas dvojica. Mi znamo da je Tonki 
potreban egzercir, zar ne? 

Široki osmijeh razlio se po licu Bijeloga Bika. 
— I te kako! — odgovori radosno. 

Od tada, osim Bijelog Bika, više nitko nikada 
nije pojahao Tonku. Viđeni su, iz dana u dan, 
kako jure preko talasaste prerije. I, tko zna, možda 
i dan danas, negdje u brdima Dakote, oni još ga- 
lopiraju, — kao dva divlja duha na vihoru. 

POLLYANNA 


Pollyanna (Polijana) je promatrala svoju malu, 
skromno namještenu sobu. — Baš se radujem 
što nema zrcala, — reče ona sobarici. — Bar me 
neće neprestano podsjećati da sam pjegava. Sretna 
sam i što imam svoju vlastitu sobu. 


— Čini se da se ti svemu raduješ? — zapita 
Nancy (Nensi). 
— Pa, pokušavam, — odgovori Pollyanna. 

— Sve je za mene kao u igri. A, radost je moja 
igra. 

Pollyanna je bila siroče. Nedavno ju je imućna 
teta Polly (Poli) uzela k sebi. Teta je bila vrlo 
stroga, ali i dobra prema Pollyanni, pa joj je kupila 
mnogo lijepih novih haljina. 

Pollyanna je skakala od radosti. Ona je do tada 
nosila samo iznošene haljine. 


Jednoga jutra Pollyanna je prolazila pokraj 
sirotišta i ugledala dječaka koji se popeo na pro- 
zor, pa se preko grane susjednog drveta spustio 
na ulicu. 

— Zovem se Jimmy Bean (Džimi Bin), — reče 
on. — Živim u sirotištu jer nemam roditelja. 

— I ja sam siroče, — odgovori Pollyanna. 
— Ime mi je Pollyanna Whittier (Vitijer). 

— Idem u ribolov, — nastavi Jimmy. — Hoćeš 
lisamnom ? 


Pollyanna je pristala, pa oboje odu na rijeku. 
Udice nisu imali. Zato su se poslužili limenom 
konzervom vezanom na uzicu. 

Iako ništa nisu ulovili, oboje su se krasno za- 
bavljali. 

Po povratku kući, Jimmy povede Pollyannu 
u veliki bujni vrt. Htio joj je pokazati najviše drvo 
u gradu. 

— Što tiše, — reče on. — Tu živi stari Pender- 
gast. On mrzi djecu. 

Pollyanna je bila zaplašena, ali je ipak pošla 
s Jimmyjem da vidi to drvo. 

— Popet ću se na drvo, — reče Jimmy. — Sa 
vrha se vidi cio grad. 

Taman se počeo puzati uz stablo, kad odjednom 
iz grmlja proviri ljutito starčevo lice. 

— Bježmo! — vikne Jimmy. — Eto starog! 
— Starac pokuša prvo uhvatiti Pollyanna ali mu 
se ona izmigolji iz ruku. Jimmy nije bio te sreće. 
Pendergast ga ščepa i odvuče u kuću. 

— Upomoć! — derao se Jimmy. 

Umjesto da se spasi bijegom, Pollyanna odluči 
da pomogne svom novom drugu, Jimmyju. 

Osmjeli se i uđe u kuću. Stari Pendegast i Jimmy 

nalazili su se u dnevnoj sobi. Starac je upravo po- 
digao slušalicu da pozove policiju. 

— Pustite Jimmyja! — reče djevojčica odsječno. 
— Nion ni ja nismo ništa skrivili. 

Pendergrast je bio toliko iznenađen da je pustio 
Jimmyja. Dječak pojuri ka vratima i umakne 
starcu. 

Pendegast je mrko gledao Pollyannu. — Gubi 
se odavde, — vikne joj. 

Djevojčica je htjela poći, ali se onda predo- 
mislila. Njenu pažnju privukle su raznobojne 
sjene na zidu. 

— Krasne li duge, — uzvikne ona. 

— Nije to duga, — odbrusi Pendergast. — To 


je odbljesak Sunčeve zrake kroz staklo na svje- 
tiljci. 

— Za mene je to duga, — ostane pri svome Pol- 
lyanna. 

— Koješta! — odbrusi starac. 

Djevojčica je bila radosna. — Možda vam se 
ne sviđa što sam ja došla, ali meni je ovdje lijepo, 
— dobaci mu ona i veselo odskakuta iz sobe. 

Nekoliko dana kasnije, Pollyanna i sobarica 
Nancy raznosile su košare s namirnicama za si- 
romašne porodice u gradu. Jedna je bila namije- 
njena baki Snow (Snou). 

Baka Snow je bila strašno hirovita. Nitko joj 
nije bio dobar, pa čak ni Pollyanna. 


Ali Pollyanna to nije uzimala k srcu. Da bi 
odobrovoljila baku Snow, pokazala joj je kako 
se pravi duga na zidu pomoću staklene svjetiljke. 

— I vi treba nečemu da se radujete, — reče joj 


djevojčica. — Onda biste bili sretniji. To je kao 
igra. 
Baka Snow samo hukne. — Kakva igra? 


Tada djevojčica uputi staricu u svoju igru — da 
u svemu nađe dobru stranu. Kasnije je Pollyanna 
u tu svoju igru uputila mnoge koji su bili mrzo- 
voljni i nezadovoljni. 

Jednoga dana stanovnici toga grada odluče 
da prirede veliki sajam. Htjeli su skupiti priloge 

kako bi izgradili novo sirotište, jer je staro već 
bilo oronulo. Zamisao o sajmu oduševila je Polly- 
annu, pa se svesrdno latila posla. Tako je zamolila 
i starog Pendergasta da u jednom šatoru prodaje 
staklene kugle. 

— Zvat ćemo ih »duginim kuglama«, — nago- 
varala ga je djevočica. 

Baka Snow joj je obećala da će za prodaju na 
sajmu pripremiti šarenice. 

Doktor Chilton (Čilton) je s tetom Polly govo- 
rio o sajmu. Ali ona se namrštila i rekla: — Nije 
nam potrebno novo sirotište. Platit ću da se popravi 
staro. 

— Ali nitko ne želi milostinju. Svi žele nešto 
priložiti. 

Na to se teta Polly žestoko razljutila, pa rekla 
Pollyanni: 

— Ti nećeš na taj sajam. 

— Ali zašto teta Polly? Pa tamo će nositi svi- 
jetleće lampione u povorci, dijelit će pečene ku- 
kuruze, sladoled i... 

— Dosta, — presiječe je teta Polly. — Ti ne ideš, 
i gotovo! 

Ali Pollyanna je ipak otišla na sajam. 

Uz pomoć Jimmyja Beana, Pollyanna se iskrala 
iz kuće kroz prozor na mansardi, pa se preko 
drveta spustila na ulicu. Sve je to bilo izvedeno 
tako tiho da ih teta Polly nije čula. 

Na sajmu su djevojčica i dječak do mile volje 
jeli sladoleda, lubenica, ušećerenih jabuka i pe- 


čenog kukuruza. 

Pollyanna se naročito obradovala kada je iz 
velike gomile igračaka udicom »ulovila« divnu 
veliku lutku. 

Od radosti je uskliknula :— Oh, kako sam sretna! 
Nikada dosad nisam imala svoju lutku. 

Kad se završio sajam, Pollyanna se vratila kući 
istim putem. Uz drvo se lako popela. Ali kada je 
pokušala da sa drveta doskoči na prozorski prag, 
okliznula se i pala na pločnik. 

— Nancy! Brzo po doktora Chiltona, — uzbu- 
djeno je naredila teta Polly sobarici. 

Sutradan je doktor Chilton saopćio djevojčici 
da su joj noge povrijeđene i da mora u bolnicu. 

— Neću u bolnicu, — odgovori Pollyanna. — Ni- 
kada neću ozdraviti! Nikada se više neću ničem 


obradovati, dokle god sam živa! 

Ove riječi su duboko ožalostile tetu Polly. Jer 
ona je djevojčicu zaista mnogo voljela. 

Pollyanna je i u gradu bila veoma omiljena. 
Tog popodneva su došli mnogi da je posjete. Do- 
bila je puno poklona i toplih želja za ozdravljenje. 

Naravno, posjetili su je i Jimmy i stari Pendergast. 

Tada joj je Jimmy ispričao da ga je stari Pen- 
ndergast usvojio. 

— Oh, kako se radujem! — oteo se usklik Polly- 
anni. 


A zatim, smiješeći se, obrati se teti Polly: 

— Pristajem da idem u bolnicu, teta. Želim oz- 
draviti radi tebe i radi svojih prijatelja. 

Tako je i bilo. 

RUNDOV — DETEKTIV 


Wilby Daniels (Vilbi Danijels) bio je tipičan ame- 
rički mladić. Živio je u gradu Springfieldu (Sprin- 
gfildu), zajedno sa ocem poštarem, majkom i mla- 
đim bratom. Imali su lijepu drvenu kuću. 

Wilby nije bio ni mnogo visok, ni mnogo malen, 
a niti mnogo debeo, ni mnogo mršav. Nije bio neki 
ljepotan, ali nije bio ni ružan. Prilično dobro je 

učio, nije bio izbirljiv u jelu, mnogo je volio tele- 
fonirati i igrati bezbol. 

Jednom riječju, Wilby je bio prosječan momak 
u svemu, osim u jednoj stvari: imao je izuzetan 
dar dovesti se u neprilike. 

Igrajući bezbol, Wilby je znao tako spretno 
izvesti udarac da mu je poen bio tako reći već osi- 


guran; no, lopta bi odjednom promijenila smjer 
i tresnula o prozor direktorove kancelarije. Isto 
tako, znao se dotjerati za sastanak sa ljupkom dje- 
vojkom iz susjedstva Allison D'Allessio (Elison 
Dalesijo),a onda od pete do glave uprljati se blatom. 

Jednom je Wilby u suterenu svoje kuće, uz po- 
moć svog osmogodišnjeg brata Moockieja (Muki- 
ja), sagradio rampu za lansiranje projektila. Dok 
su on i Moockie radili na toj napravi, raketa je 
prerano opalila, izbacujući oblake dima. Nitko 
nije bio povrijeđen, ali je eksplozija nanijela kući 
znatnu štetu. 

Na nesreću, g. Daniels se našao kod kuće, jer 
je bio na dopustu, pa je tako bio svjedok tog udesa. 

— Wilby — zagrmio je. — Ovo je prevršilo mje- 
ru. Neću ti više davati nikakav džeparac. Nećeš 
dobiti ni penija dok se svi popravci ne plate. 
Razumiješ li ? 

— Da, oče, — reče tužno Wilby. 

— I, molim te, potrudi se da izbjegavaš nepri- 
like, — dodao je g. Daniels. — Pokušaj bar za 
neko vrijeme. Molim te! 

Wilby se zaista trudio i nekoliko dana je sve išlo 
dobro. A onda je naišao rundov i Wilbyju se do- 
godilo nešto što ni u snu ne bi mogao zamisliti. 

Sve je počelo onog popodneva kad su se dr Mi- 
hail Valasky i njegova sedamnaestogodišnja kćer 
Frančeska uselili u staru palaču Coverly (Kaverli), 
baš preko puta Danielsovih. 

Upravo u to vrijeme, svi su u gradu već čuli za 
porodicu Valasky. List »Gazeta« je već tjednima 
donosio vijesti o uglednom Evropljaninu koji do- 
lazi da preuzme položaj upravnika u Gradskom 
muzeju. 

Tog sudbonosnog popodneva, Wilby je bio na 
ulici pred svojom kućom, raspravljajući sa Buzzom 
Millerom (Bazom Milerom) o malom dugu od 
sedam dolara koji je od njega potraživao. 

— Kako bi bilo, Buzze, da vratiš taj novac, 
— reče mu Wilby. — Potreban mi je. Tata me još 
drži bez džeparca. 


Buzz se lijepo zavali na pokretnom sjedištu svog 
sportskog automobila. Bio je godinu dana stariji 
od Wilbyja i sebe smatrao svjetskim čovjekom. 

— Žalim, Wilby, stari druže, — reče Buzz. 
— Ali trenutno ne mogu odvojiti tih sedam nov- 
čića. Imam sastanak sa Allison D'Allessio. Možda 
ću je povesti kod »Starog mlina« ili u kavanu kod 


»Purpurnog ljiljana«. A znaš, novac je potreban 
da se podmaže romantika. 

— Čuj, — reče ljutito Wilby, — ist sam tvojih lju- 
bavih doživljaja koje ja financiram. Volio bih i ja 
izvesti Allison. 

Buzz se nasmije. 

— Pa da opet padneš u neko blato? Zašto ne 
pričekaš dok odrasteš, dečko, a dotle nježnosti 
srca prepusti nama, starijim muškarcima. 

— Wilby se sve više ljutio. 

— Dovoljno sam odrastao i dovoljno star da se 
obračunam s tobom, — reče on. — A mogao bih... 

Ali Wilby nije uspio završiti rečenicu, jer se u 
tom trenutku pojaviše ulicom Elm lijepa otvorena 
kola. Radio u kolima svirao je nešto veselo. Kola 
je vozila mlada djevojka. Pored nje bio je otmjen 
gospodin srednjih godina. A sam na zadnjem sje- 
dištu šepirio segolemi pas rundov. 

Pas je imao bogatu bijelu dlaku, poprskanu 
smeđim tačkama, koja je bila tako dugačka da 
mu je visila preko lica kao kakve razbarušene 
šiške. 

Ali ni Wilby ni Buzz nisu baš mnogo pažnje 
obratili na rundova, a ni na otmjenog gospodina. 
Pogled im se zaustavio na djevojci za volanom. 

Bila je prava ljepotica. Wilby i Buzz su samo 
buljili u nju i potpuno zaboravili na svoju svađu. 

— Ah! — uzdahne Buzz. — Kakva djevojka! 

Odmah iza stranog automobila išla su teško na- 
tovarena špediterska kola. Tek kad su oba vozila 
skrenula na stazu ka palači Coverly, Wilby je shva- 
tio da su ovi stranci, bez sumnje, dr Mihail Valasky 
i njegova kćer Frančeska. 

— Frančeska, — promrmlja Wilby. — Mora 
da je to ona. 

— Koja — onda? — upita Buzz. 

— Mora da je kćer čovjeka iz Muzeja... Fran- 
česka! Divnog li imena! 

— A kakva tek divna cura! — odgovori Buzz. 

Povorka se zaustavila kraj sive kamena palače. 

I dok su Wilby iBuzz promatrali, Franeska spre- 
tno izađe iz kola, aza njom dr Valasky i pas rundov. 
Djevojka se sagne, nježno pomiluje psa, pa uđe 
u kuću. 

A onda se dogodi nešto neočekivano. 

Rundov se odmah sjuri niz puteljak i pojuri preko 
ulice ravno ka Wilbyju. Trčao je prema njemu, ma- 
hao repom i oštro cvilio. Kao da je našao davno 
izgubljenog prijatelja. 

NESTANAK 


Wilby se iznenadio na ovaj pozdrav nepozna- 
tog psa. 

— Gle, gle, — reče. — Sviđam mu se. 
— Možeš ga uzeti, — reče Buzz. — A ja ću gospođi- 
cu, njegovu gospodaricu. Kad bih se samo mogao 
upoznati s njom. 

Wilby je milovao psa po glavi. 

— Ne smiješ trčati preko ulice, prijatelju, — reče. 
— Mogu te udariti neka kola. 

— Hej, u pravu si, — reče Buzz. — Opasno je da 
ide bez lanca. Bolje da ga odvedem natrag k njoj. 
Brinut će se gdje je. 

Buzz iskoči iz svog automobila. 


— Stani, mudrijašu, — reče Wilby. — Pas je 
k meni došao. Ja ću ga vratiti. 

Buzz uzdahne. — Neka bude. Vratit ćemo ga 
obojica. 


Rundov je ostao uz Wilbyja dok su dva momka 
išla puteljkom do palače. Kad su zakucali, vrata 
im je otvorio sluga ozbiljna lica. 

— Koga tražite? — upitao je. 

— Doveli smo psa mlade dame, — reče Wilby. 

Baš tada se u holu pojavila Frančeska. 

— Tko je to, Stefano? — upitala je. 

— Dva mladića su dovela Svilenka, gospođice, 
— reče sluga. 

Djevojka dođe do vrata i Wilbyju se zavrti u 
glavi. Bila je još ljepša ovako izbliza. 

— Vaš pas je pobjegao pa smo ga mi uhvatili, — 
reče Buzz. — Nije to bilo lako. 

— Zar Svilenko da bježi? — reče djevojka. 
— Čudno. On to nikad ranije nije činio... Ali hvala 
vam obojici što ste ga doveli. Ja sam Frančeska 
Valasky. 

— Ja sam Buz Miler, — reče Buzz. — Pravo je 
zadovoljstvo upoznati se s Vama, gospođice Va- 
lansky. Dobrodošli u Springfield. 

— A ja sam Wilby Daniels, — reče Wilby. 
Uzalud je pokušavao sjetiti se nečeg čime bi nad- 
mašio Buzza. — Stanujem preko put Vas. 

— Znači, susjedi smo, — reče Frančeska. — Zar 
nećete ući? Željela bih da se upoznate sa mojim 
ocem. 

Djevojka uhvati Svilenka za ogrlicu i povede 
ih u dnevnu sobu. Neki su ljudi u kuću unosili 
kovčege, a drugi razmještali mnoštvo umjetničkih 
slika i figura. 


vas, sjedite. 


— Oprostite, molim vas, zbog ovog nereda, — 


reče Frančeska. — Tek smo stigli, znate... 


Wilby se tek spusti na sofu kad se Svilenko otrže 


Molim 

od Frančeske. On se baci na Wilbyja i pokuša mu — Dakle, — reče Frančeska kroz smijeh, — nikad 
se popeti u krilo, zamalo da ga ne sruši. ranije nisam vidjela da Svilenko tako nekog od- 

jednom zavoli. 

— Vrlo se prijateljski ponašao, svakako, — reče 
zadihano Wilby, — Koje je pasmine? 

—Slovački ovčar, — reče djevojka. — Veoma 
rijetka pasmina. Bili su vrlo omiljeni u porodici 
Borgia (Bordžija). 

— Borgie su često trovali ljude u ono mračno 
doba u Italiji, — nastavi Frančeska. — A tvrdi se 
da su se bavili čarolijama i crnom magijom. Čuli 
ste, naravno, za njih ? 

— Naravno, — reče Buzz. — Ja jesam — a ne 
znam za Wilbyja. 

U tom trenutku dr Valasky uđe u sobu i Fran- 
česka mu predstavi dječake. 

— Kako ste momci, — reče dr Valasky. Nosio je 
u ruci kožnu torbu. — Nešto mislim, Frančeska, 


ne bi li odnijela ove Orsinijeve rukotvorine dok- 
toru Howardu (Hauardu) u Muzej. On čeka na 
njih. Možda ti ovi mladići mogu objasniti kako da 
dođeš do Muzeja. 

— Imam bolji prijedlog, gospodine, — reče Buzz. 

— Odvest ću gospođicu kolima do Muzeja. Kola 
su mi vani. 

— Naravno, — reče Wilby. — Obojica ćemo je 
odvesti. 

Pretvarao se da ne vidi mrki pogled koji mu je 
Buzz dobacio. 

— Baš ste ljubazni, — reče Frančeska. — Pa do- 
bro, hoćemo li krenuti? 

Kad su izlazili iz kuće, rundov je pokušao da 
ide za Wilbyjem, ali je Frančeska zatvorila vrata. 

— Ti Svilenko, ostaješ kod kuće, — reče. 

Wilby je čuo kako rundov cvili i bilo mu ga je 
žao. Wilby je volio pse. Oduvijek je želio imati psa. 
Ali to je bilo nemogućno zbog njegova oca. G. Da- 
niels je osjećao duboko ukorijenjenu mržnju prema 
cijelom psećem rodu. 

— Nijedan pas neće nikad živjeti u mojoj kući, 
— rekao je više puta. — Dosta mi je što kevću 
i nasrću na mene dok raznosim poštu. Pucat ću 
iz puške na svaku džukelu koja se usudi kročiti 
na moje imanje. 

Vožnja kroz grad u Buzzovim kolima dovodila 
je Wilbyja do bijesa. Ne samo što je bio primoran 
voziti se sam na zadnjem sjedištu, već je Buzz 
neprestano razgovarao sa Frančeskom, da Wilby 
nije mogao doći do riječi. 

Ali ga je još nešto gore čekalo kada su ušli u 
Muzej. Wilby je za trenutak zastao da razgleda 
jedan eksponat sa predhistorijskim životinjama. 
Kad se okrenuo, Buzza i Frančeske nigdje nije bilo. 


CRNA MAGIJA 


To baš i nalikuje Buzzu, da izvede ovako podlu 
smicalicu i odvede Frančesku, pomisli Wilby. 


Počeo je pretraživati sobu po sobu, jer je odlučio 
da ih nađe. Tako je došao do vrata na kojima je 
pisalo: DOBA RENESANSE. Ušao je. Soba je 
bila osvijetljena nekom jezivom svjetlošću. Vošta- 
ne figure odjevene u ruho iz srednjeg vijeka bile 
su poređane kraj zida. 

— Buzze! — dozivao je Wilby. — Frančeska! 

Neki čovjek izađe iza nekog staklenog ormara 
tako naglo da Wilby poskoči. Bio je to postariji, 
pogrbljen čovjek. 

— Profesor Plumcutt (Plamkat)! — reče Wilby 
prepoznavši ga. — Kako ste me uplašili. 

Profesor Plumcutt priđe bliže, zureći u njega. 

— Pa to je Wilby Daniels, — reče. — Nisam te 
vidio otkad si mi nekad donosio novine. Pa šta 
ovdje radiš, dečko ? 

— Tražim svoja dva prijatelja, — reče Wilby. 
— Pošli su u kancelariju dra Howarda. 

— To je onda u drugom smjeru, — reče profesor. 
— Kako ti se sviđa moja izložba iz vremena ča- 
rolija ? Nikad ranije nismo imali takve primjerke. 
Svatko tko se bavio crnom magijom zastupljen je 
— vještice, vrači, čarobnjaci... svi. 

Wilby se nelagodno obazreo. Sad je prvi put 
primijetio zle izraze na voštanim licima. 

— Pa,... lijepo je, profesore, — reče on. 

— Najuspjelija od svih je Lucrezia Borgia 
(Lukrecija Bordžija). — Profesor pokaže rukom na 
figuru kobne žene. Borgia. Opet to ime. 

— Zanimljivo je to vrijeme bilo kad su živjele 
Borgie, — nastavi profesor Plumcutt. — Čarolije 
i čini su bile na visokoj cijeni. Čak i pretvaranje iz 
oblika u oblik. 

— Pretvaranje? — upita Wilby. — Šta je to? 

— Pa, to je srednjovjekovna vještina da se po- 
posudi tuđe tijelo i da se u njemu proživi neko 
vrijeme. Zar nisi čuo za ljudska bića pretvorena 
u lisice i mačke ili druga stvorenja ? 

— Vi valjda ne vjerujete u te gluposti, profesore ? 
— upita nervozno Wilby. Profesorove oči se zasvije- 
tliše. 

— Danas se ljudi smiju tome. Ali ima trenutaka 
u toku mračnih, samotnih noći kad se nešto unutra 
u nama uskomeša. Otkud znamo da se to u nama 
ne bude drevna vjerovanja i strah? Otkud znamo 
da jednog dana ja — ili ti, Wilby, možda nećemo 
pasti pod utjecaj nekih zlih čarolija? 

Wilby se strese. Mora da se izvuče odavde. 

Profesor izvadi veliki pladanj sa nakitom iz 
jednog staklenog ormara. 

— Evo nešto nakita koji su nosili Borgie, — reče. 
— Možda je ostalo još nešto od one magične sile 
u ovom prstenju, narukvicama i ogrlicama. Ta 
pomisao nas kopka, a, dečko? 

— Da, vjerojatno, — reče Wibly. — Moram ići, 
profesore. Drago mi je što sam vas vidio. 

Okrene se brzo pa pođe prema vratima. Ali 
pri tom pokretu zakači rukom pladanj koji je držao 
profesor Plumcutt. Pladanj se s treskom sruši na 
pod i nakit se raspe. 

— Oprostite, — reče Wilby. — Pomoći ću vam da 
ovo skupite. 

— Neka... neka, — reče profesor. — Bolje je da ja 
to učinim. Idi, ti, Wilby. Idi samo. 

Wilby je jedva čekao da ga posluša. 

Od Buzza i Frančeske nigdje nije bilo ni traga, 
a kad je izašao iz Muzeja i Buzzova kola su nestala. 
Sad će morati ići pješice. 

Bilo je već gotovo vrijeme večere, kad je Wilby 
stigao kući. 

Raspoloženje mu se nije ni malo poboljšalo 
kad mu je otac naredio da ide u suteren poslije 


večere i tamo počisti ostatke od eksplozije. 

Wilby je baš spuštao gomilu smeća u kantu 
kad je primijetio neko svjetlucanje iz obruba jedne 
nogavice. Sagnuo se da vidi šta je to i našao u ob- 
rubu divno uobličen zlatan prsten. 

— Mora daje upao u nogavicu u Muzeju kad sam 
prevrnuo pladanj, — promrmlja on. 

Wilby je digao prsten prema svjetlosti i počeo 
ga razgledati. Na okviru su bile urezane riječi: 


»In canis corpore, transmuto«, pročitao je. — Hej, 
pa to je latinski. Šta li mu to znači. Canis, mislim 
daje to pas. In canis... u psa... corpore, transmuto... 
Ovaj dio ne razumijem. 

Prsten je stavio na srednji prst lijeve ruke. Bio 
je taman za njega. 

Najednom Wilby čuje daleki zvuk struna nekog 
gudačkog instrumenta, a zatim odaljen tutanj 
grmljavine. Počeo se osjećati vrlo čudno. 

Sav smeten, opazi da se nešto zbiva s njegovom 
šakom. Prsti su mu se izjednačili i sastavili, a šaka 
mu je porasla dlakava. Kosa na glavi kao da mu 
je porasla. Padala mu je preko očiju. 

U strahu, poletio je ka zrcalu, koje je bilo napuk- 
lo cijelom dužinom, a stajalo je prislonjeno uza 
zid suterena. Zagledao se u svoj lik. 

Trebalo mu je čitav minut da shvati kakav se 
užas dogodio. Unutra, u sebi, on je bio još Wilby 
Daniels. Ali izvana se pretvorio u — rundova. 


POD DJELOVANJEM ČAROLIJA 


— Nije moguće! — pomisli Wilby. — To ne može 
biti. Neka je greška. — On samo sanja o toj pro- 
mjeni oblika o kojoj je govorio stari profesor 
Plumcutt. Ljudi se ne pretvaraju u pse. 

No, ma koliko se on okretao i pravio grimase 
pred ogledalom, njegova slika u ogledalu ostala 
je ista. Onaj Wilby Daniels, koga je on poznavao, 
nestao je, a mjesto njega bio je Frančeskin rundov 
— ili neki pas veoma sličan njemu. 

Odjednom, Wilby začuje odozgo iz kuhinje 
kako ga majka zove. 

Popni se brzo, Wilby. Mora da si se umorio. 

Wilby se šćućuri ispod podrumskih stepenica. 
Nije smio dozvoliti da ga ona vidi. 

— Wilby! — opet ga vikne majka. — Jesi li čuo 
što samti kazala? 

— Jesam, mama, — reče Wilby. — Doćiću gore 
za koji časak. 


Prepao se od grubosti svog glasa. 

— Da se nisi prehladio, dušo? — upita majka. 
— Glas ti je promukao. Donijet ću ti vestu. 

— Nemoj... nikako! — reče Wilby u paničnom 
strahu. — Imam na sebi kaput. 

I stvarno je imao kaput — veliki, raskošan, bijeli 
rundavi kaput. Pogledavši dolje, Wilby primijeti 
da prsten, koji je bio stavio na svoj prst, sada okru- 
žava nožni prst na lijevoj prednjoj šapi. 

Prsten porodice Borgia! On mu je donio ovu ne- 
sreću. Ponavljanjem onih latinskih riječi mora da 
je na sebe navukao neko drevno prokletstvo. 

Morat će odmah otići do profesora Plumcutta. 
Možda će profesor znati kako se čovjek oslobađa 
ove čudne čarolije. 

Wilby je čekao dok nije čuo da je majka otišla 
u prednji dio kuće. Zatim je odskakutao uz pod- 
rumske stepenice pa izašao na zadnja vrata. Mo- 
žda je profesor Plumcutt još u Muzeju. Prvo će po- 
kušati da ga tamo nađe. 

Da bi uštedio vrijeme, Wilby pođe prečacem 
koji ga je vodio blizu palače Coverly. Jedan prozor 
s boka zgrade bio je otvoren i čuo je Frančeskin 
glas. 

— Jesi li vidio Svilenka, oče? — upita Frančeska. 
— Ležao je kraj mojih nogu prije nekoliko minuta. 
A sad ga odjednom nema. Nisam vidjela da odlazi. 
Ne mogu to razumjeti. 

Pa, to prilično razjašnjava jednu stvar, pomisli 
Wilby. Kad se on pretvorio u rundova, Svilenko 
je nestao. To bi značilo da je on sada u rundov- 
ljevom tijelu. A također znači da on sad pripada 
lijepoj Frančeski. 

Wilbyju kao da je bilo sasvim prirodno što 
ide na četiri noge. U stvari, to mu se gotovo svi- 
đalo. A kad ga je pojurio jedan prepreličar, lajući 
na njega, Wilby divljački urlikne. 

— Bježi, džuklelo! — reče. — Juri sebi ravne! 

Ljudski glas iz psećih usta bio je suviše za pre- 
peličara. Pseto pobjegne užasnuto. 

Wilby pronađe jedna bočna vrata na zgradi 
Muzeja koja nisu bila zaključana. Uvuče se unutra 
provuče se niz hodnik do Renesansne sobe. Imao 
je sreće. Profesor Plumcutt je još bio tu. 

— Profesore, — reče Wilby, — moram s vama 
razgovarati. 

Profesor podigne pogled sa svog rada. 

— Psima nije ovdje dozvoljen pristup, — reče. 

— Alija nisam pas. Ja sam Wilby Daniels. 

Profesor pomakne očale. — No, boga mi! Zar 
si to stvarno ti? Pa kako ti je to pošlo za rukom ? 

Činilo se da je daleko više oduševljen no izne- 
nađen. 

Wilby ispruži svoju lijevu šapu. 

— Mislim da je to učinio ovaj prsten. Našao sam 
ga u obrubu svojih hlača. I pročitao sam natpis. 

— Borgijin prsten! Svuda sam ga tražio. — Pro- 
fesor Plumcutt posegne rukom i skine prsten. 
— Hvala ti što si ga vratio, a sad bježi. Zauzet sam. 

— Ali šta će biti sa mnom? — reče Wilby. 
— Morate mi pomoći, profesore. Ne želim biti pas. 

— Blagi bože, Wilby, — reče profesor Plumcutt. 
— Ja ne znam kako se skidaju magijske čarolije. 
A promjena oblika je najteža. 


— Svakako da se nešto može učiniti, — reče 
Wilby. 
— Pa, — reče polako profesor, — u stara vre- 


mena, neki junački podvizi, kao što je spasavanje 
djevojke u nesreći, pomagali su nekiput. Ali bojim 

se da ćeš se ti još dugo morati mučiti. Neke čaro- 
lije dođu i prođu, kao glavabolja... A sad me 
ispričaj, momče... ovaj, rundove. 

Wilby polako izadje iz Muzeja, a dugački, 
bokorasti rep mu se opustio. I šta sad da radi? 
Ako ode kući, mogu ga ubiti. Otac je prijetio da 
će pucati iz puške na svakog psa koji se nađe u 
kući ili na njegovu imanju. 

Wilby se prikradao prema svojoj kući. Provjerio 
je da li su otac i majka u dnevnoj sobi. Tada se 
uvukao unutra na sporedna vrata i otrčao gore u 
sobu koju ju dijelio sa svojim malim bratom Mo- 
ockiejem. 

Moockie je spavao u postelji. Krećući se paž- 
ljivo da ga ne probudi, Wilby je izvukao svoju pi- 
džamu. Žestoko se borio da je navuče. A još teže 
mu je bilo oprati zube. Bili su mnogo veći no nekad. 


Wilby se napokon popeo u postelju i dobro na- 
vukao pokrivač preko sebe. Možda će se do jutra 
čarolija rasplinuti. Bio je tako umoran da je gotovo 
istog trenutka zaspao. 


POTJERA 


Idućeg jutra, Wilby se probudio na glas svoga 
brata. 

— Ustani, Wilby, — reče Mockie. — Tata je baš 
sad viknuo da je doručak gotov. 

Wilby zbaci pokrivač i otvori oči. Začuo je kako 
je Moockie udahnuo zrak. 

— Kako si ušao ovamo? — upita Mockie. 

— Ja slučajno ovdje stanujem — reče Wilby 
zijevajući. 
— Ali to ne može biti! Ti si pas! 

Wilby zadrhti. Skoči iz kreveta i pojuri na zr- 
calo. Iz zrcala ga je promatrala slika psa rundova. 
Čarolije su još bile na njemu. 

Hodajući snuždeno na sve četiri, Wilby ispriča 
bratu o užasu koji mu se dogodio. Daleko od toga 
da se uznemiri, Moockie je blistao od radosti. 

—O,— reče. — Oduvijek želim psa. Bit ću dobar 


. prema tebi, Wilby. Donosit ću ti najbolje kosti 


i posipat ću te praškom za buhe... Nadam se da 
te tata neće pronaći i pucati na tebe. 

Wilby se ukoči. Otac! 

— Požuri dolje na doručak, Moockie! — reče 
on. — Ja se ne mogu pojaviti. Ispričaj me nekako. 

— Reći ću im da nisi gladan, — reče Moockie. 

— Gladan! — zastenja Wilby. — Umirem od 
gladi. 

Kada je Moockie otišao, Wilby skine pidžamu. 
Morat će dugo oblijetati nastojeći nabaviti nešto 
za jelo. Bit će suviše opasno. Ali miris slanine koji 
se dizao na gornji kat nije mogao mirno podnijeti. 
Možda će se moći neopažen uvući u kuhinju i uzeti 
nešto. 

Otac i majka i Moockie bili su u blagovaonici 
i jeli ovsenu kašu kad je Wilby stigao do dna ste- 
penica. Krećući se tiho, on se ušunja u kuhinju. 
Prvo što je vidio bila je velika zdjela sa slaninom 
koju je majka ostavila na štednjaku da se ne ohladi. 

Stajao je uspravno i navalio na dobro isprženu 
slaninu. Baš kad je posegnuo za posljednjim ukus- 
nim zalogajem, vrata su se otvorila i pojavio se nje- 
gov otac. 

G. Danijels iskolači oči. — Pas! — vikne on. 

Wilby nije oklijevao. Pogodi kuhinjska vrata 
u najvećoj brzini, s treskom ih otvori, i izleti kao 
iz praćke u dvorište. 

— Pušku! — čuo je oca kako viče. — Naučit ću 
ja pameti tog šugavog gada! 

Trenutak kasnije, kad se Wilby bacio na tra- 
ženje zaklona iza garaže, puška opali. 

— Ti ušljivče, — vikao je g. Daniels. — Ako ikad 
više proviriš ovamo, napunit ću te sačmom. 

Nepovrijeđen, ali sav nervozan, jadnik, Wilby 
je nastavio trčati. Sad je svakako bio u sosu. Jedina 
sigurna luka bila bi Frančeskina kuća. 

Sluga Stefano čuo je Wilbyja kako cvili na spo- 
rednom ulazu palače Coverly i pustio ga unutra. 

— Gospođice Frančeska! — reče on. — Svi- 
lenko je došao. 

Frančeska se pojavi i obgrli rukama priliku za 
koju je mislila da je njen pas. 

— Ti, nevaljali rundo-bundo! Gdje si bio cijelu 
noć? Razboljela sam se od brige. 

Wilby se uvijao oko djevojke i savio svoju glavu 
uz njenu. Hej, pomislio je, pa ovo nije baš tako loše. 
Samo kad bi ga sad Buzz mogao vidjeti. On po- 
ljubi Frančesku u obraz. 

— Pravi si lupež, — reče mu ona, — ali te ipak 
volim. 

Stefano stavi malo pseće hrane u jednu zdjelu. 
Wilbyju se učinilo da hrana ima ukus pljesnivog 


sijena, ali je sebe prisilio da jede, jer ga je Frančeska 
promatrala. 

— A sad moram u kupovinu, — reče Frančeska. 
— Treba mi nova haljina za večerašnji ples. 

Ples u gradskom klubu, pomisli Wilby. Pa to je 
večeras! A gle mene — ja pas! 

— Buzz Miller me vodi na ples, — reče Fran- 
česka. 

Wilby zareži i pokaza zube. 

— Dakle, Svilenko, ne voliš ga. Valjda misliš 

Wilby udari repom po podu. 

— Obojica su simpatični mladići, — reče Fran- 
česka. — A sad dok sam ja u gradu, ti ostani kod 
kuće. 

Wilby je tumarao po kući kad je Frančeska oti- 


šla. Pomislao da joj Buzz zakazuje sastanke, 
dovodila ga je do ludila. Kad bi se samo mogao 
vratiti u svoje pravo tijelo i otići na ples, pokazao 
bi on Buzzu. 

Wilby se konačno smjestio na meki sag u radnoj 
sobi dra Valaskyja na gornjem katu, kad je Ste- 
fano uveo jednog posjetioca. Dr Valasky smjesta 
zatvori i zaključa vrata. 

— Imate li nacrte, g. Thurme (Turme)? — upita 
ga. 

Lice g. Thurma je bilo okrutno i Wilbyju se on 
nije svidio. Thurm otvori svoju torbu za spise 
i spusti neke papire na stol. 

— Naravno da ih imam, — reče. 

Dr Valasky se nagne nad papire. 

— Odlično, — reče on. — Čini mi se da je to 
baš ono što nam treba. Kada ćemo dobiti ostale ? 

— Sa malo sreće, imat ću i posljednje pojedinosti 
Sekcije trideset-dva sutra, — reče Thurm. On obaz- 
rivo pogleda po sobi. — Sigurni ste da nitko ne 
sluša ? 

— Plan je sasvim siguran, — reče dr Valasky. 
— Čak ni moja kći ne zna ništa. 

Čovjek okrutna lica nije dugo ostao. Kad je 
odlazio Wilby ga je pratio niz stepenice. Nije mo- 
gao a da se ne upita zbog čega li je potrebna sva 
ova tajnovitost. 

a njegov teški, dlakavi kaput brzo je iščezavao. 
Poskočio je i zagledao se u zrcalo u holu. Jedva 
je mogao povjerovati svojim očima. Rundov je 
nestao. On je opet bio pravi Wilby Daniels. 
Wilby se uputi prema ulaznim vratima. Baš kad 
ih je otvorio vidio je kako se rundov pojavljuje 


A onda sva ta razmišljanja ishlapiše iz Wilbyjeve 
glave pošto je opet čuo onaj daleki zvuk struna. 
Bio je popraćen naletom grmljavine. 

Wilby osjeti kako se trese. Ispružio je jednu 
šapu da sačuva ravnotežu. Sav zaprepašten vidio 
je kako su mu se nožni prsti produžili u prste ruke, 

u holu iza njega. 

— Svilenko, — reče Wilby, — dosta mi je bilo 
psećeg života. On pripada samo tebi, od sad pa 
nadalje. 

Čim se našao vani, počeo je trčati. Imao je želju 
da viče na sav glas. Sad može da ide kući! Sad može 
da ide na ples! 


HAJKA 


Odjeven u bijeli kaput i tamne hlače, Wilby je 
te večeri otišao na ples. Bio je toliko sretan što 
ide, da čak nije zamjerio kad je Buzz predložio 
da se udruže i povedu Allison i Frančesku. Buzz je 
bio u neprilici. Bio je pozvao obje djevojke. 

Ali se Wilbyjeva nada, da je najzad svršeno s ne- 
voljama, izjalovila. 

Oko sredine večeri stajao je sam na jednom kraju 
dvorane za ples čekajući Frančesku koja je bila 
otišla da popravi šminku. Nastala je polutama u sali 
i orkestar je počeo svirati neki valcer. 

Wilby je čuo udaranje strune. Prvo je pomislio 
da taj zvuk dolazi iz orkestra — dok čuperci duljih 
dlaka nisu počeli da mu padaju preko očiju. Onda 
je shvatio da se opet pretvara u rundova! 

Parovi su sad bili na pisti za ples. Wilby je preko 
njihovih glava vidio kako Frančeska dolazi prema 
njemu. Mora pobjeći! 

Pohrlio je,preko krcatog prostora za ples, pro- 
bijajući se ka otvorenim vratima koja su vodila 
van. Nije imao vremena birati smjer. Njegovo go- 
lemo tijelo udaralo je u parove koji su plesali i ra- 
sturalo ih kao kegle. Djevojke su počele cičati, 
a mladići vikati. U toj ludnici, Wilby je čuo Fran- 
českin glas. 

— To je Svilenko! Uhvati ga, Buzze! 

Netko je pokušao da ga zgrabi za ogrlicu, ali 

on se otrgao i projurio kroz vrata u prohladnu mena, vidio je da ga Buzz i nekolicina mladića 
noćnu tamu. Kad je letimično pogledao preko ra- žestoko gone. 

— U redu, — zareža Wilby. — Kad baš hoćete Držeći se stalno ispred svojih goniča, Wilby 
da jurite, evo vam za to prilike. je vodio čopor mladića čas naprijed, čas nazad, 

preko igrališta za golf. Kad je smatrao da im je 
dosta, iščezao je u šumarak i vratio se u grad. 

Ako ode kući, mogao bi otac pucati u njega. 
Zato će morati provesti noć kod Frančeske. 

Stefano ga je pustio unutra. 

— Bijedna životinjo, — reče. — Trebalo je da 
ostaneš zaključan ovdje, u kuhinji. Ne znam kako 
si izašao. 

Stefano je pripremao kavu i sendviče, očigledno 
za dra Valaskyja. Kad mu je sluga okrenuo leđa, 
Wilby ode u malu sobu za pisanje u prednjem dijelu 
kuće gdje je znao da se nalazi telefon. Ritnuo je 
vrata da se zatvore, a onda zubima podigao slu- 
šalicu sa ležaja. Ispostavilo se da je lakše okretati 
brojeve noktima nožnih prstiju, no što je to za- 
mišljao. 

— Halo, mama, — reče Wilby kad je čuo da mu 
je majka na telefonu, — mogu li da prenoćim kod 
Buzza ? 

— Pa dobro dušo, — reče majka. — Jesi li 
se lijepo zabavljao na plesu ? 


— Bilo je vrlo veselo, — reče Wilby. — Hvala, 
mama. 

Nije volio lagati svoju majku, a ipak nije mogao 
dopustiti da ona bdi cijele noći i da se brine za njega. 

Wilby izađe iz sobe i kad je prolazio kroz hol, 
Frančeska uđe na glavna vrata. Buzz je bio s njom. 
Wilby opazi sa zadovoljstvom da Buzz izgleda jad- 
no. Kaput i hlače bile su mu umrljane i poderane, 
a na obrazu je imao ogrebotinu. 

— Svileni! — reče Frančeska, — Stidim te se! 
Skoro si upropastio ples, nevaljalo pseto. 

— Pogledaj šta je meni učinio, — reče Buzz. 

— Žao mi je zbog toga, Buzze, — reče Fran- 
česka. 

— [još nešto, — produži Buzz. Onaj tvoj pri- 
jatelj Wilby, s kim si, čini se, voljela plesati — gdje 
je on bio kad smo jurili ovog razigranog čupoglavca 
preko brda i dolina? On se jednostavno izgubio, 
samo toliko. 

— To s Wilbyjem jest čudno, — reče Frančeska. 

— Dobro, zaboravimo sve to, — reče Buzz. 

; Me. 
NO 


On uze Frančeskinu ruku. — Hajde da govorimo Wilby zvjerski zareža i pođe ka Buzzu, poka- 
o nama. Znaš, ima u tebi, Frančeska, nešto.stvarno zujući zube. Buzz pusti Frančeskinu ruku i uzmak- 
divno. Tvoje oči... tvoje... ne ka vratima. 

— Mislim da me tvoj pas ne voli, — reče. — Mo- 

žda je bolje da idem... laku noć. 

Kad su se vrata zatvorila zg Buzzom. Wilby 
pogleda u Frančesku i zavrti repom. 

— O ne, ne možeš sad da mi se ulaguješ, — reče 
Frančeska. — Počeo si nam zadavati brige, Svi- 
lenko. 

Stefano je došao iz kuhinje da skloni služavnik 
sa kavom i sendvičem. 

— Stefano, — reče Frančeska, — jasno sam 
vam rekla da zaključate Svilenka. 

— Stavio sam ga u kuhinju i okrenuo ključ u 
bravi, gospođice, — reče sluga. — A ipak je po- 
bjegao. 

— Pobrinite se da opet ne pobjegne. Laku noć. 


Frančeska ode gore ne pogledavši više Wilbyja. 

— Hajde sa mnom, — reče sluga Wilbyju. — 
Neću se više izlagati neprilikama zbog tebe. 

Kad je Stefano otvorio vrata od radne sobe 
dra Valaskyja, Wilby uđe prije njega. Ispruži 
se na meki sag blizu pisaćeg stola i uzdahne. Baš 
je, sve u svemu, dobro ispalo ovo večeras. Ali naj- 
bolje od svega je što je Buzzu utjerao strah u kosti. 

Dr Valasky je sjedio za svojim stolom i sluga 
stavi služavnik pred njega. 

— Samo trenutak, Stefano, — reče dr Valasky. 
— Imam nešto razgovarati s vama. 

— Molim, gospodine. 

— Thurm mi se opet javio, — reče dr Valasky. 
— Govorio je šapatom. — Premješten je u Sekciju 


194 


trideset-dva u tvornici projektila. On će sutra 
predveče donijeti ovamo komponente. 

— Odlično, — reče Stefano. 

— To znači da će cio mehanizam podmorskog 
hidrogenskog projektila biti konačno u našim 
rukama, — nastavi dr Valasky. — Moramo ga 
odmah iznijeti iz zemlje. A to će biti Vaš zadatak, 
Stefano. 

— Da, gospodine, — reče sluga. 

— Kad Thurm donese komponente, vi ćete ih 
odnijeti u moju kancelariju u Muzeju i staviti 
ih u naročiti omot u kovčeg sa etrurskim fosilima. 
Onda ćete se pobrinuti da se taj kovčeg prenese 
ponoćnim avionom — navodno u Muzej u Rimu. 
Tamo će naša veza uraditi ostalo. 

— Ali šta će biti ako vlasti pregledaju kovčeg ? 

— Čak i u tom slučaju, — reče dr Valasky sa 
osmijehom, — sumnjam da će oni preturati po tako 
skupocjenoj zbirci. 

Wiblby je gotovo obamro od zaprepaštenja. 
Nije nikakvo čudo što se stranac po imenu Thurm 
onako tajnovito ponašao onog jutra. On i Stefano 
idr Valasky su — špijuni. 

Morat će učiniti nešto da ih spriječi, pomisli 
očajno Wilby. Čim se svi budu smirili i povukli 
na počinak, pobjeći će iz kuće i upozoriti policiju. 

Ali Wilby nije mogao izvesti svoj plan. Jer kad 
je Stefano izlazio iz radne sobe, dr Valasky pođe 
s njim, a pas za njima. Onda sluga reče: 

— Rundov nam mnogo dosađuje, gospodine. 
Mislim da ga preko noći treba tu zatvoriti. 


— Dobra ideja, — odgovori dr Valasky. 

Vrata se zatvore i, na svoj užas, Wilby je čuo 
ono metalno »kvrc« kad se ključ izvana okrenuo 
u bravi. 

Bioje zarobljen. 


ŠPIJUNI BJEŽE 


Bila je to užasna noć za Wilbyja. Tumarao je do 
besvijesti po sobi, nastojeći da nađe neki izlaz. 
Najzad, iscrpljen, spustio se na pod i zaspao. 

Kad je slijedećeg jutra ušao Stefano, on je još 
uvijek drijemao. Sluga je u ruci držao lanac. 
On ga prikači za Wilbyjevu ogrlicu. 

— Neću više riskirati da mi pobjegneš, — reče 
Stefano. — A sad hajde doručkovati. 

Držeći kožnu ručicu na kraju lanca, sluga po- 


vede Wilbyja dolje u kuhinju. Wilby je poslušno 
išao dalje. Lanac je otežavao bijeg, ali on će ipak 
morati pokušati. 

Prilika se ukazala kad je Stefano posegnuo rukom 

prema polici da uzme kutiju s hranom za pse. 
Iznenadnim trzajem, Wilby je izbio lanac iz Ste- 
fanovog domašaja. Onda je gurnuo vrata 1 otvorio 
ih. pa pojurio van. 

— Dolazi ovamo! — vikao je Stefano. 

Sluga je pojurio za njim, a Wilby skrene oko 
ugla zgrade i pojuri kolovozom svojoj kući. 
Moockie je bio pred kućom, pored garaže. Wilby 
se uputi prema bratu, vukući za sobom lanac. 

— Moockie, — zovnuo ga je. Govorio je tiho 
tako da ga Stefano, koji je pristizao, ne čuje. 

— Wilby! — vikne Moockie. — Ti si opet pas. 
Divno! 

— Zapamti ovo, — dahtao je Wilby. — Tamo 
preko puta je grupa špijuna. Oni kradu nešto što 
se zove Sekcija trideset-dva iz tvornice projektila. 
Reci to tati... Javi policiji... 

Stefano ga je skoro pristigao i Wilby počne 
opet trčati. Skrenuo je ka kući porodice D/Allessio. 
Odjednom, karika na kraju lanca zakači se za 
korijen nekog drveta i Wilby stane kao ukopan. 
Prije nego što se mogao osloboditi, Stefano nekako 

uspije zgrabiti lanac. 

— Bijedni stvore, — progundja sluga. — Učinit 
ću ja kraj takvom ponašanju. 

Wilby se borio da se otrgne, ali uzalud. Ste- 
fano ga je odvukao natrag u kuhinju. Čim su ušli, 
sluga je nalijevao pseću hranu u zdjelu i dodao 
nešto iz jedne male boce. 

Wilby je jeo ono što je stavljeno pred njega. 
Razumno je, zaključio je, biti poslušan i nadati 
se da će Moockie prenijeti upozorenje. Tek što 
je pojeo svu hranu, Wilby je primijetio etiketu na 
bočici koju je sluga upotrijebio. Na njoj su bile 
naštampane riječi: »Pilule za spavanje«. Omamili 
su ga! 

Wilby je osjetio kako malaksava. Koristeći 
svu snagu volje. uspio se odvući uz stepenice u 
radnu sobu dra Valaskyja. Morat će ostati budan 
i slušati kako se stvari dalje razvijaju. 

Ali nije mogao držati oči otvorene. Njegova run- 


dava glava počela je klimati i Wilby se mlitavo 
sruši na pod. 

Kad je otvorio oči, bilo je već pet sati popodne. 
Dr Valasky je bio u radnoj sobi. A i onaj čovjek 
Thurm. Onda je ušao Stefano. — U ozbiljnoj 
smo neprilici, Stefano, — Wilby je čuo kako dr 
Valasky kaže. — G. Thurm je uspio pribaviti 
tajne podatke do kojih mu je stalo. Ali vijest je 
negdje procurila. U tvornici projektila se vodi is- 
traga. 

Sluga problijedi. — Istraga! 

— Jest. G. Thurm se boji da sumnjaju na njega. 
Ne možemo riskirati da nas pokupe. Svi ćemo 
morati bježati. Je li brod spreman ? 

— Jest, gospodine, — reče Stefano. — Privezan 
je na Walkerovom (Vokerovom) doku. 

— Dobro. Odmah ćemo krenuti kolima g. Thur- 
ma. Recite mojoj kćeri da će i ona sa nama. 

Wilby je bio žestoko uzbuđen. Ta istraga u tvor- 


nici projektila po svemu sudeći je znak da je 
Moockie obavijestio vlasti. Ali da li će policija 
stići prije no što špijuni umaknu ? 

Frančeska dođe do vrata sa Stefanom. 

— Što znači ovaj odlazak ? — upita. 

— Krenut ćemo na put, Frančeska, — reče 
dr Valasky. — Nema vremena za pakovanje. 
Ulazi u kola. 

— Ali ja imam sastanak sa Buzzom Millerom, 
— reče djevojka. — Uostalom, ne možeš ti meni 
naređivati tek tako. Ti mi nisi otac. Vrijeme je da 
prestanemo sa pretvaranjem. Kad si me usvojio, 
nadala sam se da ćeš biti onakav čovjek kakav 
je bio moj otac. Ali ti nisi. 

— Dosta s tim! — podvikne dr Valasky. 

On dokopa djevojku za mišicu i žurno je izgura 
van. Thurm je išao za njima, a 1 Stefano. 

— Svilenko, — vikne Frančeska. — Svakako ne 
možemo ostaviti rundova ! 

— On ostaje ovdje, najbolji način da ga se rije- 
Šimo, — reče dr Valasky. 

Wilby skoči na noge i uputi se režeći prema 
otvorenim vratima. Iz hola Stefano se osvrnuo 
i vidio ga gdje dolazi. Sluga je zalupio vrata. 
Wilby svom silinom naleti na njih i udari glavom. 

Ošamućen udarcem, on se zatetura. S one strane 
zatvorenih vrata dopirao je bat nogu koje su 
jurile niz stepenice. Špijuni bježe i odvode Fran- 
česku sa sobom! 

Wilby očajnički dokopa zubima kvaku na vra- 
tima i okrene je. Reza se povrati, i vrata se otvore. 
Kao krzneno topovsko tane Wilby poleti niz ste- 
penice do partera. Kroz jedan bočni prozor ugleda 
kako se dr Valasky 1 ostali trpaju u dugačku crnu 
limunzinu. 

Wilby nije htio baratati oko glavnih vrata. 
Ustremio se na prozor i proletio kroz njega noseći 
- 1 zastor za sobom. Dokopao se zemlje i pružio se 
po travi. Dok se podigao, crna kola su već jurila 
niz ulicu. 

— Wilby! — čuo je da netko viče. — Wilby! 

Bio je to Moockie. Jurio je k njemu preko trav- 
njaka. 

— Rekao sam tati i policiji i ljudima u tvornici 
projektila o špijunima, — izusti Moockie zadihano. 
— Najprije mi nisu vjerovali. Ali sad će doći ovamo 
da izvide stvar. 


— Stići će suviše kasno, — zaječa Wilby, — 
špijuni su otišli. Samo da imam kola. 

— Gledaj, — reče Moockie upirući prstom. 
— Eno Buzza. 


I stvarno. Buzz Miller je zaustavio svoj auto- 
bil uz ivičnjak i baš je izlazio. Došao je na sastanak 
sa Frančeskom. 

— Telefoniraj policiji! — reče Wilby bratu. 
— Reci im da idu na Walkerov — dok, brzo. 

Onda Wilby krene svojim putem. Buzz ga je 
vidio kako dolazi i lice mu problijedi. 

— Dobar pas, — reče nervozno. — Dobar pas. 

Wilby zbrisa pored njega i jednim skokom se 
ubaci na prednje sjedište Buzzovog automobila. 
Upali motor i dok se Buzz okrenuo, kola su već 
jurila ulicom. 

— U pomoć! — derao se Buzz. — Ono šugavo 
pseto uzelo mi je kola. On ih vozi! 

Wilby je polegao na volan. Neka Buzz vrišti 
do mile volje. Jedino je bilo važno stići do Walkero- 


vog doka prije no što se špijuni dokopaju mora. 

Zamalo da Wilby ne uspije. Kad je naglo pri- 
kočio i zaustavio se na doku, motor na kraju mola 
već je zujao, a brodić se već pokretao. 

U tren oka, Wilby izleti iz kola. Sa sve četiri 
jednostavno preleti preko neravnih dasaka doka. 
Thurm i Stefano su bili u prednjoj kabini, a dr 
Valasky na krmi. Sva trojica su bili okrenuti na- 
prijed, prema moru. Nisu ni primijetili da im se 
rundov brzo približavao. Ali Frančeska, koja je 
stajala sama na pramcu brodića, vidjela ga je. 

— Svilenko! — uzvikne ona. 

Stefano se okrene. Okrene se i Thurm. Okrene 
se i dr Valasky. 

U tom trenutku Wilby se odvoji od doka jednim 
silnim skokom. Njegovo krupno tijelo preskoči 
vodeni prostor između brodića i mola. Wilby 
se pljoštimice sruči na kabinu sa poražavajućim 
rezultom za trojicu špijuna. 

Thurm je bio sravnjen sa zemljom, Stefana je 
žestoko odbacio na dra Valaskyja. Brodić se 
naglo zaljuljao i lupio pročeljem u neko kolje. 

Wilby je čuo kako je Frančeska vrisnula. Za- 
tim je vidio kako je devojka, uslijed siline sudara, 
odbačena preko ograde u more. Kad se pojavila 
na površini vode, počela je u strahu mlatarati ru- 
kama. 

Wilby skoči u vodu za njom. Grabeći kroz va- 
love svojim psećim načinom plivanja, on stigne 
do djevoike koja se koprcala. Zgrabio ju je zubima 
za vestu i uputio se ka obali. 

Frančeska zamalo što nije dobila histerični 
napadaj kad ju je Wilby izvukao na suho. Ležala 
je ničice, dašćući i jecajući. Wilby se spustio na 
zadnji dio tijela i teško disao. Odjednom, brujanje 
žica sa gudačkog instrumenta dopre mu do ušiju. 
praćeno potmulom grmljavinom. On se užurbano 
diže. Opet se vraćao u svoj ljudski oblik. 


Brzim koracima uputi se u duboku sjenu koju 
je bacao molo, ne želeći da ga Frančeska vidi. 
Kako bi joj ikada mogao objasniti svoje prisustvo. 
Kad je pogledao za sobom, trgao se iznenađen. 
Djevojka više nije bila sama. Pravi rundov se poja- 
vio na čarobni način i bio je tu, pored nje. 

Frančeska je obavila svoje ruke oko rundova. 

— Oh rundo-bundo, — govorila je. — Ti si 
mi spasio život, ti divno, lijepo psetance. 

Onda se Wilby sjetio šta mu je rekao profesor 

Plumcutt. Magijska čarolija se može prekinuti. U daljini je čuo zvuk sirene. Dolazi policija. 
ako spasi djevojku u nevolji. A on je baš to i uči- Oni će se pobrinuti za dra Valaskog i za Stefana 
nio. Sad će možda prestati i njegove muke. iza Thurma. 

Nije stvarno imalo smisla da se i dalje tu mota. 


lonako nitko neće vjerovati u njegovu priču. 
Prije nego što se Wilby povukao u tamu ispod 

doka, još jednom je pogledao Frančesku i Svi- 

lenka. Djevojčino lice je bilo okrenuto u suprotnom 


smjeru, jer se privijala uz Svilenka. Ali je zato Svi- 
lenko bio okrenut prema njemu. Gledao je ravno 
u Wilbyja. A Wilby bi se zakleo da mu je, i pored 
dugačke dlake koja mu je padala preko lica, run- 
dovnamignuo. 

LETEĆI AUTO 


Ovo je priča o dječaku, profesoru i najčudnijem — Charlie, hodi ovamo! 

starom automobilu za koji ste ikada čuli. Kućna vrata bila su otvorena i Charlie je vidio 
Dječak se zvao Charlie (Čarli) a sa profesorom kako profesor upravo hrani psa. 

se upoznao na prilično neobičan način. Charlie — Jeste li me zvali ? — upita Charlie uljudno. 

je jednom prolazio pored profesorove kuće, kad — Ne tebe, dječače, — odgovori profesor. 

čuje kako netko zove. — Zvao sam svoga psa, Charlieja. 

— 1 ja se zovem Charlie, — nastavi dječak. 

— E, pa onda, hajde da se vas dvojica upoznate, 
— predložio je profesor. 

Tako se dva Charlieja upoznaju. Poslije toga 
Charlie je često posjećivao profesora. Dječak je 
volio igrati se sa svojim imenjakom Charliejem 
i poučavati ga u raznim vještinama. 

Isto tako, volio je promatrati profesora kako 
radi u svom laboratoriju. 

Ali najviše je volio brisati profesorov starinski 
automobil, tako da se blistao. 

Taj automobil je bio toliko star i tako je neo- 
bično izgledao da je izazivao podsmijeh kad god 
bi profesor njime kloparao ulicama. 

Ali nitko nije znao, — naravno, osim profesora 
— kakvu tajnovitu moć, kakvo skriveno svojstvo. 


krije u sebi to staromodno vozilo. 

Charlie ni slutio nije o toj tajni. To je potrajalo 
sve do one noći, kad se kao obično pripremao 
otići na počinak 1 slučajno pogledao kroz prozor. 

Charlie je prvo razrogačio oči, a zatim ih pro- 
trljao:; ugledao je profesorov auto! Ali ne na zemlji, 
već u zraku! Krntija je letjela! 

Idućeg jutra Charlie je bez daha otrčao profe- 
sorovoj kući. 

— Profesore, — viknuo je on. — Vidio sam kako 
leti... vašautomobil. 

— Aha, — promrmljao je profesor. 

— Ali automobili ne lete, — reče Charlie. — 
Znam da ne lete. 

Zar? — upita profesor kratko. — Dođi časak 
sa mnom! 

Profesor i Charlie ukrcaju se u auto i izvezu se 
izvan grada. 

Kada su poodmakli iz grada i kada nikog nije 
bilo na vidiku, profesor je okrenuo gumb na 
šoferskoj ploči. 

Starinski auto se vine uvis. 

Charlie nije mogao vjerovati svojim očima. 

— Znači, točno je, — reče on. — Ova kola zaista 
lete! Ali kako to, profesore? Kako? 

— Charlie, to je tajna, odgovori profesor. — 

To sam ja izumio. U pitanju je naprava koja omo- 
gućuje letenje. Zahvaljujući toj napravi, sve će moći 
letjeti. I svi će poželjeti da se domognu tog izuma. 
A znaš li šta mislim učiniti s tom napravom, Char- 
lie, kad je usavršim ? Uručit ću je našem Predsjed- 
niku. 

— A zar se ne plašite da vam netko ukrade tu 
tajnu? — upita Charlie. 

— Da, naravno, — odgovori profesor. — Zato o 
tome nikome i nisam pričao, pa ni tebi. No, bu- 


dući da si saznao, moraš mi obećati da ćeš čuvati 
tajnu, Charlie. 

I Charlie je obećao. 

Poslije ovog događaja, dječak je mnogo puta 
izlazio sa profesorom na zračne vožnje. Zna se, 
nikada pred svjedocima. 

Jednom su letjeli preko vrha planine i Charlie je 
vidio orlovo gnijezdo i orliće u njemu. 

Drugi put, Charlieju je pošlo za rukom da skine 
novog zmaja, koji je pripadao malom Sammyju 
(Samiju) Holtu, sa visoke krošnje drveta gdje je 


bio zakačen. 

Charlie je vratio zmaja Sammyju. Ali nije mu 
rekao kako ga je skinuo s visokog stabla. 

Od tada je Charlie još brižljivije njegovao stari 
auto. Dječak je kola tako održavao da se čovjek 
u njima mogao ogledati. Također je budno mo- 
trio da se kolima nitko stran ne približi. 

— Zašto gubiš vrijeme na tu krntiju? — pitao je 
Charlieja njegov stariji brat Roy (Roj). — Njoj 
je mjesto u otpadu. 

— Ta starudija je kadra izvesti što ne može ni 

najnoviji tip kola, — odgovori Charlie. — Jednom 
ćeš to uvidjeti. 

Roy je bio član košarkaške ekipe u svojoj školi. 
Jedne subote kada je padao snijeg, ekipa je kre- 
nula trenerovim novim kombijem da odigra uta- 
kmicu sa timom gimnazije u Hunstvilleu (Hants- 
vilu). Taj gradić se nalazio preko planine. 

Zbog toga je Charliejeva majka bila zabrinuta. 

— Ne sviđa mi se što Roy i ostali putuju po 
ovakvom vremenu, — reče ona. — Može im se 
dogoditi da ih zavije mećava. 

Negdje oko 2 sata poslije podne, zazvonio je 
telefon iz Huntsvillea. Javili su da košarkaši nisu 

još stigli. Tim je kasnio. 

— Sigurna sam da su negdje zavijani, — reče 
Charliejeva majka. — Strahota! 

Charlie odjuri do profesora i ispripovjedi mu 
šta se dogodilo. 

— Što je najgore, ne mogu ih ni šlepati, pošto 
je gradski kamion u kvaru, — izvijesti ga Charlie. 
— Šta da radimo? 

— Sad je trenutak da se moj auto aktivira, — reče 
profesor. — Pođi sa mnom! 

Profesor, Charlie i psetance uskoče u kola. 

Profesor pritisne gumb na ploči sa instrumentima 
i njegov automobil se vine uvis. 


hf BI ' 

Kola su se ljuljala i propinjala na vjetru, ali 
to nije moglo omesti njihov let. 

— Promatraj pažljivo! — dovikne profesor Char- 
lieju. 

Zbog vijavice se gotovo ništa nije vidjelo. 
No, odjednom Charlie klikne i pokaže prstom. 

Duboko ispod njih vidio sekombi zavijan u jarku. 

Profesor se spusti kolima na cestu iza okuke 
— da ga košarkaši ne bi mogli vidjeti. 

Onda pritjera svoja kola do kombija. 

— Nije mi jasno kako ste se probili dovde ko- 
lima po ovakvom snijegu! — upita trener. 

— Samo, trebali ste doći s boljim kolima, — uple- 
te se Roy. 

— Ne može nas ta starudija izvući iz jarka. 

— Mislim da može, — odgovori profesor mirno. 

Jedan kraj užeta vezao je za kombi, a drugi za 


svoja kola. 

— Sklonite se, — vikne im on. 

On upali motor. Sad su dječaci s čuđenjem 
promatrali kako se profesorov automobil blago 
izdigao izsnijega. 

I kao čarolijom, kombi je bio izvučen iz jarka. 

Međutim, zbog vijavice nitko nije vidio šta 
se odigralo... 

Sedmicama se u gradu govorilo samo o pro- 
fesorovim kolima i o tome podvigu. 

Najzad, došao je i veliki dan. Profesor je konačno 
završio rad na tajnovitoj napravi. Cio grad se 
sjatio da ga isprati. 

Toga dana profesor je uzletio da svoj sjajni 
izum uruči Predsjedniku. 

— Ah, kakva su to kola! — bilo je sve što je Roy 
mogao izustiti. 

NAVAHO INDIJANCI 


U jednom kraju Velike američke pustinje, strše 
sa golog i stijenovitog tla mrke kamene kule 
koje je vjetar isklesao i kao šiljati tornjevi streme 
ka prostranom nebeskom svodu. To je Dolina 
spomenika, iskonska postojbina plemena Navaho. 
Tu život teče gotovo isto onako kao i prije stotinu 


208 


i više godina. 

Rezervat plemena Navaho zauzima prostor 
koji se može po veličini usporediti sa površinom 
šest saveznih država koje zajedno sačinjavaju 
Novu Englesku. U tim predjelima visoke planine 
smjenjuju se sa prostranim visoravnima, ravnicama 


i divljim kanjonima. Pored sivih kamenitih pus- 
tinja, ima i takvih gdje prevladaju živopisne boje. 
Za zemlju Navaha najkarakterističniji su predjeli 
na kojima raste gomoljika maslinaste boje i pa- 
tuljasti šumarci četinara razbacani ovdje-ondje. 
Ove oblasti su prošarane i visoravnima jarko cr- 
vene i blijedo bijele boje, četinarima na brežuljcima 
i kamenjaru, kanjonima, brežuljcima, vulkanskim 
vrhovima i planinskim vijencima gdje prevladava 
tamno zelena boja borovih šuma. 


POLJA I STADA 


Ova lijepa i divna zemlja izaziva divljenje i pošto- 
vanje svakog posjetioca, a Navaho Indijanci su 
joj duboko privrženi. No, sasvim je druga stvar 
stvoriti sredstva za život u toj prirodnoj ljepoti. 

Prije tisuću godina, kada su preci Navaho Indi- 


janaca naselili ove krajeve američkog jugozapada, 
živjeli su od idvljih plodova i lova na divljač. 
Tokom prošlog stoljeća, pleme je udruženo lovilo 
jelenove i antilope pa je to bio osnovni izvor hrane 
u mesu. U naše doba, izuzevši porodice koje žive 
u udaljenim i zabačenim predjelima, divlji plo- 
dovi i lov na divljač predstavljaju tek dopunski 
dio ishrane plemena Navaho. 

Danas većina porodica sebi osigurava egzisten- 
ciju ratarstvom i stočarstvom koje su naučili od 
Indijanaca Pueblo pri dolasku na Jugozapad još 
prije tisuću godina. Sve porodice sijeku kukuruz — 
indijansku žitaricu — i tikve. Poneki gaje i dinje, 
grah, luk i drugo povrće, a samo izvjesni povlašteni 
gaje breskve, zbog čega im zavide. 

Na žalost, zemljište na kome živi pleme Navaho 
omogućuje gajenje samo nekih poljoprivrednih 
kultura i omogućuje uzgoj ograničenog broja stoke. 


Navaho Indijanci vole svoj zavičaj i u njihovim prirodnim spomenicima naslućuju prisutnost natpri- 
rodnih bića. 

Briga o stoci je jedno od glavnih zanimanja svakog 
Navaho Indijanca. Na slici: Ovčar iz ovog plemena 
pojisvoje ovce. 


Na slici je zimski pejzaž u zavičaju Navaho Indijanca, 
koji vjeruje da se njihova vrhovna božica »Majka 
promjena« obavila bijelim ogrtačem pa zato pada 
snijeg. 


Količina kiše je neujednačena i najčešće su kratko- 
trajne provale oblaka. Zime su hladne, često sa 
obilnim snijegom. Proljeća su vjetrovita, a jaki 
vjetrovi izazivaju pješčane oluje. Izvođenje pre- 
tjerano velikih stada na pašu izazvalo je eroziju 
zemljišta i gotovo potpuno odumiranje izvjesnih 
važnih vrsta bilja za stočnu hranu. 


NAČIN ŽIVOTA 


Život je težak u ovom krševitom, ali lijepom kraju. 
Stopa smrtnosti u plemenu Navaho je visoka i ono 
se suočava sa mnogim teškoćama. Kako im se či- 
nilo da životnim uvjetima upravljaju proizvoljnost 
i stihija, Indijanci Navaho su stvorili takvu reli- 
giju i takav način života koji im ulijevaju osjećaj 
veće sigurnosti. Mnoge svoje dobre i zle bogove 
Indijanci Navaho su utjelovili u neovozemaljskim 
oblicima stijena koje ih okružuju i nebeskim tije- 
lima. Recimo, po njihovu vjerovanju svim što je 
na zemlji upravlja božica koju nazivaju »Majkom 
promjena«. U zimu, kada se ogrne snježnim ogr- 
tačem i obavije velom magle, ona je starica. Ali 
s proljeća ona ponovo postaje mlada pošto je 
Majka promjena vječno lijepa. Ona je najmoćnije 
božanstvo od svih bogova plemena Navaho. 

Ovi Indijanci mahom žive u primitivnim izbama 
koje se zovu hogan, bez prozora, a ulaz je uvijek 
okrenut ka istoku kako bi mogli uvijek pozdraviti 
duh Sunca koje se rađa. Glava porodice je obično 
najstaija žena. Rodoslovlje se određuje prema 
majci. 

Djeca sestara po majčinoj liniji zovu se među- 
sobno braćom i sestrama, kao da su rođena braća 
i sestre, a tete se zovu majkom. Pravila kojima se 
uređuju odnosi među rodbinom raznog koljena, 
veoma su složena i istančana. 


Porodica je osnovna društvena ćelija. Nju sa- 
činjavaju žena, njen suprug i njihova neudata 
i neoženjena djeca. U društvenom uređenju Na- 
vaha, muž je teoretski šef. No, stvarno, sve zavisi 
samo od njegove ličnosti. Ipak, ženina uloga je 
neuporedivo nadmoćnija i to zahvaljujući običaju 
da porodica ostaje živjeti kod ženinih roditelja, 
i činjenici, da žena često ima vlastiti imetak koji 
potječe od tkanja. 


Novorodjenče je u svojoj kolijevci domaće izradbe 
sigurno i zadovoljno. 


Ljubav djece prema majci je jaka, ali to ne znači 
da oca mrze ili da ga se plaše: za njega ih obično 
vežu osjećaji odanosti i naklonosti. Ipak, u životu 
djece on igra sporednu ulogu, pošto je često od- 
sutan. Pored toga što izrađuju predmete od kože, 
što se bave zlatarskim obrtom, što obavljaju iz- 
vjesne dužnosti u domaćinstvu, muškarci ovog 
plemena sudjeluju u obrednim ceremonijama na 
cijelom teritoriju plemena, a često putuju i do uda- 
ljenih trgovačkih postaja radi zaključenja poslova. 
Isto tako od kuće dugo izbivaju i zbog lova. 


KAD DOĐE NOVOROĐENČE 
Jedna od najprijatnijih dužnosti oca jest napraviti 


kolijevku za novorođenče. Ovaj zadatak ima 
ritualni značaj kao 1 svaki drugi oblik života ovog 


plemena. Kao prvo, za pravljenje kolijevke mogu 
se upotrijebiti samo dvije vrste smreke, što zavisi 
da li je dijete muško ili žensko. Građa za kolijevku 
ne smije potjecati od stabla u koje je udario grom. 
niti da na njemu ima traga medvjeđih pandži. 
Stablo mora rasti na usamljenom mjestu, da je 
visoko, određene starosti, pravo i zdravo. Daska 
za kolijevku uzima se sa istočne strane stabla. 
Prije nego što pristupi radu, otac posipa drvo po- 
lenovim prahom i izgovara molitvu. 


Kada je kolijevka gotova, roditelji polažu novo- 
rođenče u nju i pjevaju ovu pjesmu: 


Za tebe, sine moj, (kćeri), napravio sam ovu kolijevku, 
Da doživiš duboku starost! 

Od sunčeve zrake načinio sam dno kolijevke, 

Od crnog oblaka, načinio sam ti pokrivač, 

Od duge sam ti načinio obruč 

Od munjine strijele napravio sam remen 

Od sunčeve svjetlosti načinio sam ti kopče 

Od grmljavine načinio sam oslonac za stopala, 

Od zore sam načinio posteljicu. 

Djeca nisu odvojena od starijih, pa na razne načine 
sudjeluju u društvenom životu i obredima plemena. 


Škola iskustva u plemenu Navaho stoji na raspo- 
laganju djeci od najmanjih nogu. 


S obzirom na način života u plemenu Navaho. 
ovakva kolijevka pruža mnogobrojne prednosti. 
Debele daske na kolijevci štite novorođenče od 
uboda raznih insekata ili od zmijskog ugriza. 
Pokretni baldahin nad glavom čuva djetinje oči 
od zasljepljujuće sunčeve svjetlosti. Obruč mu štiti 
glavu od povrede, padne li majci s konja kolijevka 
s djetetom, kad se konj trgne ili poplaši. A kada 
dijete počne četveronoške bauljati, majka ga može 
smjestiti u kolijevku i tada je sigurna da se neće, 
recimo, približiti vatri, kad nikoga nema u hoganu. 

Ali to nije sve. Kolijevka igra određenu ulogu 
i pri uključivanju djeteta u porodični krug, i to 
tako što se kolijevka postavi uspravno. Kad se 
nađe licem u lice sa ostalim članovima porodice, 
novorođenče za veoma kratko vrijeme osjeti da 
im pripada. Dijete u ovom plemenu je okruženo 
simpatijama i naklonošću. Čim zaplače, uvijek 
netko pohita da mu se nađe pri ruci. 

Kad god je dijete budno, može se reći da gotovo 
nikada nije bez nadzora. Svaki njegov napor je 
nagrađen, bilo kad pokuša da baulja po podu, 
bilo da se uspravi, ili da govori. Sa priznanjem se 
u tome društvu rano počinje. 


ODGOJ OMLADINE 


Dijete je u ovom indijanskom plemenu okruženo 
mnogobrojnim prijateljima kojima je zadovoljstvo 
da ga maze i koji su uvijek spremni da ga utješe 
kad je neraspoloženo. Čest je prizor da otac uzme 
dijete u naručje kad se ono zbog vrućine uzvrpolji 
i rasani, pa ga smiruje i ponovo uljuljka u san. 
No, pripadnicima plemena Navaho je isto tako 
dobro poznato da se djeca moraju učiti na vlastitom 
iskustvu, ako nije isuviše neprijatno. Ali, oni nikada 
ne prakticiraju da dijete kažnjavaju učenjem. 
A kad ono napuni dvije godine, onda se mora 
upoznati sa tisuću i jednom opasnošću koje ga 
vrebaju u životu: sa požarom, sa britkim sječivom, 
i sa oštrim pandžama. Odrasli mu ne nude jalova 
upozorenja, već prepuštaju djetetu da samo spozna 
svijet i da nauči sobom vladati. 

Dok obuka traje, djetetu dodjeljuju samo sitne 
kućne poslove: kasnije, kad napuni pet-šest go- 
dina, povjeravaju mu da čuva stado, obično u 
društvu sa starijim bratom ili sestrom. Obavi li 


te zadatke nespretno ili nemarno, tada bude uko- 
ren, dobiva laki šamar, ili malo prutom po nogama. 
Jer, u plemenu Navaho se smatra da je najneo- 
prostiviji prekršaj koji dijete može učiniti ako se 
nemarno odnosi prema stoci i nepotrebno je uz- 
nemirava na putu za pašu. 

Fizička obuka počinje u osmoj godini. —Rodi- 
telji bude djecu prije zore, naročito dječake. 
Šalju ih van da vježbaju i da se takmiče u trčanju. 
Zimi ih navikavaju da se nagi valjaju po snijegu, 
da na golim plećima nose grane koje su otežale od 
snijega, da trče sa komadom leda u ustima, da 
razbijaju ledeni pokrivač na jezeru ili rijeci i da se 
kupaju. Kad navrše desetu ili dvanaestu godinu, 
onda vježbaju u podne po vrelom ljetnom suncu. 
A kad uđu u muževno doba, pridružuju se obredu 
u parnoj kupelji. 

Muškarci se skupljaju u parnoj kupelji ne samo 
higijene i osvježenja radi, već i zato da bi sudje- 
lovali u razgovoru i diskusiji o važnim pitanjima 
ponašanja u ličnom i porodičnom životu. I atmo- 
sfera ovih skupova ima također obredni karakter. 
Pri kupanju kupači uvijek prizivaju Duhovna bića 
da im pristupe. Svaki kupač prije nego što stupi 
u prostoriju sa parom, baca preko glave pregršt 
zemlje — da otkloni siromaštvo. 


SVEČANOST ZADJEVOJČENJA 


Važan događaj u životu svake djevojčice iz ple- 
mena Navaho nastaje kad ona od djevojčice 
— postaje djevojka. Tada se priređuje posebna 
svečanost koja traje najmanje četiri dana. Djevojka 
koja je to proslavila smatra se zrelom za brak. 

Cijeli ceremonijal obavljaju vrači. Oni se pret- 
hodno okupaju u parnoj kupelji da bi tako pročis- 
tili tijelo i duh prije nego što pristupe bogovima 
koje prizivaju obrednim pjevanjem. Zatim slu- 
žeći se drškom od razboja kao čarobnim štapićem, 
vrač dodiruje djevojčicu po rukama i leđima: 
tim obredom želi da joj očuva snagu i ljepotu. 
Onda joj odreže uvojak i poredi ga sa kosom 
Majke promjena, čija je ljepota vječna. 

Isto tako, i djevojka sudjeluje aktivno u poje- 
dinim obredima. Nekoliko puta svakog dana ona 
mora trčati prema Suncu. Njeni vršnjaci trče za- 
jedno s njom, ali je ne smiju preteći da ne bi os- 
tarjeli prije nje. 


Od ranog djetinjstva djeca se upućuju kako da čuvaju 
stoku. 


Mali pastir sa starijom sestrom čuva stoku na paši. 


Tucanje kukuruza, važan domaći posao djevojčice, 
treba svladati prije nego što postane djevojka. 


Njoj padaju u dio i mnoge simbolične dužnosti. 
Tako, da bi uvijek bila marljiva, ona mora istu- 
cati sav kukuruz koji je potreban za tu svečanost. 
Četvrtog dana peče se specijalni svečarski kolač. 
Kada ga pospe polenovim prahom, djevojka služi 
kolač prijateljima i rođacima. Privode joj, isto 
tako, i djecu, a ona pokretom izvodi molitvu kako 
bi umilostivila bogove koji su zbog nje prizvani 
da bi djeca bila visoka i uspravna. 

Najsvetiji dio obreda naziva se Put posvećenja. 
Svrha mu je da pripadnicima plemena Navaho 
pribavi naklonost duhova — o čemu će još biti 
riječi podrobnije — a prije svega naklonost vr- 
hovnog božanstva — Majke promjena. Na taj 
način pleme želi sebi osigurati napredak i plodnost, 
pa se zato ovaj obred primjenjuje u mnogim pri- 
likama, recimo i pri očekivanju prinove. Tačnije, 
rijetko se dogadi da prođe šest mjeseci a da po- 
rodica ne priredi obred Posvećenja u svome ho- 
ganu. Svaki član porodice obavezan je prisustvo- 
vati tome obredu. 


Dodirujući vretenom pojedine dijelove tijela, vrač 
osigurava djevojci ljepotu i zdravlje. 


“i VAR : 

Svečanost zadjevojčenja traje nekoliko dana, a četvr- 
tog dana djevojka mijesi svečarski kolač. 

Cio obredni sistem sastoji se u uzajamnoj po- 
moći u radu. Na primjer, kada neka majka u ple- 
menu proslavlja kćerkino zadjevojčenje i prima 
u goste cijelu porodicu, njena sestra će joj pomoći 
oko kuhanja. Idući put, ta majka će se odazvati 
pozivu svoje sestre da joj pomogne u kući oko muš- 
kih članova plemena koji su se sakupili, recimo, 
zato što je muž domaćice uganuo nogu pri padu 
s konja. Pjevači će pjevati Pjesmu života da bi 
tako pomogli vidarki da namjesti povrijeđenome 
zglob i da brže ozdravi. 

Obred Posvećenja obavlja se na jednostavan 
i dostojanstven način. Prve noći se članovi ple- 
mena uz pjesmu kupaju, peru sapunom od jukinog 
korijena, a sve to prati molitva. Obredno pjevanje 
traje cijelog slijedećeg dana i noći do zore. 

U toku cijelog obreda oni sve oko sebe obično 
posipaju žitom i polenovim prahom kukuruza. 
Ovo pleme upotrebljava taj materijal, pošto mu 
doda zgnječene cvjetne latice, u slikarstvu: time 

Vrač baje i posipa djevojku polenovim prahom u toku 
svečanosti zadjevojčenja. 


Indijanci Navaho na rasprostrtim jelenskim kožama 
po tlu izrađuju »suhe« ili »pješčane« slike. Ako su 
slike valjano napravljene, znači da će bogovi 
uslišiti njihove molitve. Uzgred rečeno. Navaho 
Indijanci jedino na ovim slikama likovno prikazuju 
svoje vrhovno božanstvo — Majku promjena. 

Obredne legende, pjesme i molitve, prizivaju 
Sunce i Mjesec, svete planine i biljke, kišu i oblake, 
najskrivenija značenja četiri strane svijeta, kao 
i ostale pojave koje su znaci blagostanja i sreće. 
Sve je to u vezi sa shvaćanjem plemena Navaho 
o postanku neba i zemlje. Jer, po njihovoj mito- 
logiji, svaki oblik vidljivog svijeta samo je utje- 
lovljenje Duhovnog bića. 

Zima je samo jedna od pojava u carstvu natpri- 
rodnih sila. 


I grnčarskoj vještini su se Indijanci Navaho naučili 
od natprirodnih bića. 


DUHOVNA BIĆA 


Svemir ovih Indijanaca naseljavaju dvije vrste 
osobnih sila: Bića sa površine Zemlje i Duhovna 
bića. Prvo su obična ljudska bića, živa i mrtva 
(jer Navaho Indijanci vjeruju da duhovi umrlih 
imaju veliku moć i da ih se treba plašiti). Drugo 
su tajnovita bića duhovnog carstva, koja imaju 
veliku moć da pomognu ili odmognu bićima sa 
površine Zemlje. Ta bića putuju na Sunčevim 
zrakama, na duginom luku, na strijeli munje; 
njima se čovjek može obratiti da ih zamoli za ne- 
što i da se nada povoljnom odgovoru ; ta bića se 
mogu nagnati da priteknu u pomoć obredima i mo- 
litvama. 

Drevni mitovi Navaho Indijanaca vele da su 
Duhovna bića nekada živjela ispod Zemljine povr- 
šine, ali da su se zahvaljujući čarolijama probila 
na površinu Zemlje i došla na ovaj svijet. Tada se 
po prvi put saznalo za smrt, pa su zato Duhovna 
bića stvorila Majku promjena. Tokom vremena, 
ona je rodila dva blizanca, poznata pod imenom 
Junački blizanci, koji predstavljaju plemenski ideal 
mladićke muškosti i ratničkog heroizma. Blizanci 
su krenuli na put da se vrate domu svoga oca, 
Sunca. Na tome putu doživjeli su nebrojene pusto- 
lovine i pobijedili mnoge nemani. No, blizanci 
nisu bili kadri potpuno svladati sve neprijatelje 
čovječanstva. Tako su njima umakli Glad, Siro- 
maštvo, Starost i Prljavština, što dokazuje da im 
je mjesto među ljudima. 

Među božanstvima Navaho Indijanaca, po re- 
dosljedu odmah za Majkom promjena dolazi 
— Sunce. Isto tako, oni u molitvama pri svakom 
obredu prizivaju i Junačke blizance. Po indijanskom 
vjerovanju, dok su se Blizanci nalazili na svom pu- 
stolovnom putovanju, Duhovna bića su održala 
veliki skup. Tom prilikom su stvorena Ljudska 
bića sa površine Zemlje, preci Navaho Indijanaca. 
Oni su od Duhovnoh bića naučili kako da grade 
kuće, kako da pribavljaju hranu, kako da se zaš- 
tite od bolesti i gladi; pored toga, od njih su dobili 
i pravila o braku, o putovanju i o vođenju poslova. 
Poslije toga, Duhovna bića su se razišla na četiri 
strane svijeta, a ljudska bića sa površine Zemlje 
krenula su ka kraju u kome i danas obitavaju 
Navaho Indijanci. 

Od Majke promjena naučili su kako da nadvla- 
daju vjetar, poplavu, oluju, kako da ukroćuju 


Crtež na pijesku pravi se desnom rukom i u skladu sa kretanjem Sunca. 


U slikama na pijesku Indijanci prikazuju stare le- 
gende svoga plemena. 


životinje i skladno upravljaju drugim silama. I uku- 
pnost svih tih znanja sačinjava obred koji ovi 
Indijanci nazivaju Put posvećenja. Kao što smo 
rekli, to je ključni obred u njihovoj religiji. 
Postoje i druge grupe sila kao što su životinje 
i oličene prirodne sile: Gromovita bića i Vjetro- 
vita bića, Kojot, Veliki zmijski čovjek. A ima i 
bića koja su posrednici između ljudske vrste i 
natprirodnih bića, među koje spada Golema 
muha — »Glasnik bogova i ljudi«. Zajedno sa 
Žiškom kukuruza, ona šapatom upozorava i sa- 
vjetuje pojedina Bića sa površine Zemlje koja za- 
padnu u neprilike. Zatim postoje i predznaci smrti, 
i nesreće, njih četiri na broju, koje šalje Pauk: 
krkljanje u grlu, zujanje u ušima, svrab u nosu 
i svrab po koži. Tko razumije ova upozorenja, 
izbjeći će opasnost ili će je smanjiti. Prema vje- 
rovanju ovog plemena, mužjak i ženka Pauci 
naučili su ih tkanju što je danas u njih vrlo važno. 
Međutim, čovjek se ne može osloniti na prija- 
teljstvo Duhovnih bića, jer ta bića čine dio svemira, 
a svemir je, po vjerovanju plemena Navaho, od 
pamtivjeka bio opasan. Zato, ta bića koja obitavaju 
u svemiru, iako nisu aktivno zla, ipak zadaju strah 

U većim slikama na pijesku sudjeluje i do desetak 
crtača. 


i moraju se umilostiviti složenim obredima. 

Znatan dio života u ovom plemenu sveden je 
na obrede, mahom negativnog karaktera. To važi, 
prije svega, za mnogobrojne tabue koji obavezuju 
vjernike da izvjesne stvari ne vide, o njima da ne 
govore, ili nešto da ne čine. Druga važna karak- 
teristika tih obreda sastoji se u tome što oni sači- 
njavaju osnovu svakodnevnog života. Članovi 
porodice često vrše te obrede sami, bez pomoći 
vrača ili obrednog poglavice. Svaka porodica 
ima izvjestan broj svojih obrednih pjesama kojima 
prizivaju blagodat radi zaštite članova porodice 
i njihovih dobara, obilne žetve i porast stada. Te 
pjesme čine važnu predaju i prenose se sa koljena 
na koljeno. 


SLIKARSTVO NA PIJESKU 


Ipak, obredna znanja članova porodice nisu do- 
voljna kada su na dnevnom redu specijalne sve- 
čanosti, delikatne situacije ili ozbiljne teškoće. 
Tada porodice pozivaju pravog vrača kome pla- 
ćaju za njegovu uslugu, pa što je obred složeniji, 
on više dobiva. 

Crtači crtaju većinom u zatvorenom prostoru, a slika 
mora biti gotova prije sumraka. 


Jedan od majstora koji učestvuje u izradi slike na pijesku 
priprema boje. 

Izbor pjesama zavisi od vrste nevolje, ili od 
svrhe obreda,od ekonomskog stanja bolesnikove 
porodice i od sposobnosti pjevača. Većinu svojih 
pjesama vrač pjeva dvije, tri ili pet noći. Pjevanje 
može ponekad potrajati i devet noći uzastopce, 
a obred dostiže vrhunac u zajedničkom plesu oko 
velike vatre. Igrači tada nose maske koje predstav- 
ljaju božanstva. To je razumljivo, pošto svaka od 
tih pjesama ima korijen u mitologiji. 

Pjevač ili netko od njegovih pomoćnika, upo- 
trebljava pri obredu »štap koji riče« koji se naziva 
»bik koji riče«. To je komad drveta sa stabla u 
koje je udario grom. Štap je izrezbaren. obojen 
jarko crvenom bojom, i tako istesan da zaječi kada 
se njime prevuče preko remena od jelenske kože. 
Isto tako. vitla li se njime brzo ukrug. štap proiz- 
vodi zvuk nalik na tutanj grmljavine. Taj instru- 
ment su plemenu Navaho podarila Gromovita 
bića. 

Pjevanje je obično praćeno suhim slikarstvom, 
koje se često naziva i slikarstvo na pijesku. No, 
te slike nisu pravljene od pijeska ; one su pravljene 
pomoću ugljena, organskih supstanci, dlake sa 
leđa neke crne životinje i istucanih minerala. 
Neke imaju manje od stope u prečniku, a neke su 
toliko velike da ih irađuju samo u hoganima 
naročito građenim za tu svrhu. Malu sliku mogu 
napraviti dva-tri čovjeka i to za nepun sat vremena. 
Velika slika, pak, iziskuje rad petnaestorice ljudi 
i potreban im je cio dan. Najčešće se te slike iz- 
rađuju u zatvorenom prostoru a poneka i vani: 
no, nikad poslije sumraka. 

Rad na slici počinje desnom rukom, a pojedine 
dimenzije na njoj, koje moraju biti vrlo precizne, 
mjere se širinom šake; ostali dijelovi se crtaju 
slobodnom rukom. Pošto izvuče jednu dovoljno 
dugačku liniju, pomoćnik je produžuje, samo dru- 
gom bojom. Greške se ne brišu, već se jednostavno 
premažu drugom bojom. Crtači započinju šaru 
od sredine, slijedeći kretanje Sunca, to jest, od 
istoka na zapad. 


Na crtežima su predstavljene priče Duhovnih 
bića ; heroji koji se spomiju u raznim legendama: 
svete biljke — kukuruz, grah, tikve i duhan; 
planinske životinje kao što je bizon, plava ptica 
(simobl sreće), čudovište Gila i druge nemani. 
Na tim slikama stalno srećemo motive svete stri- 
jele, luka i kremena. Slika je često sa svih strana 


Povorke kola kreću se ka mjestu gdje će se održati 
Zenski ples. 


Svaki put porodice noće na drugom mjestu i plešu 
nove plesove uz novu pjesmu. 


Dok Indijanci plešu, njihovi konji čekaju rasedlani. 


Ženski ples djelimično služi i za zaštitu od bolesti 
i drugih zala. 


U toku Ženskog plesa, djevojke biraju mladiće za 
ples. 


uokvirena dugom, osim sa istoka. Smatra se da 
duga štiti od zla. 

U ovoj veoma stiliziranoj umjetnosti, poput 
slike na oknima u srednjem vijeku. sačuvane su 
i prikazane svete priče i religiozne predstave Nava- 
ho Indijanaca. 

Pošto je, uz pjevanje i molitvu, pješčana slika 
gotova, bolesnik prilazi i sjeda kraj nje zauzimajući 
određeni položaj. Tada počinje bajanje. Kada je 
poduzeto sve što treba da bolest napusti bolesnika, 
slika se postepeno uništava, i to istim redom kojim 
je nastajala. Zatim se materijal pokupi i iznese iz 
kuće. 


PUT NEPRIJATELJA I ŽENSKI PLES 


Postoje još dva obreda. Prvi se zove Put neprija- 
telja i prvobitna svrha mu je bila da zaštiti ratnika 
od duhova njegovih neprijatelja koje je ubio u 
boju i koji ga progone. Danas taj obred služi da 
bi se pripadnici plemena Navaho zaštitili od bo- 
lesti i zala koje im donose tuđinci. Upravo se na 
ovaj obred i nadovezuje drugi, koji se zove Ženski 
ples. U tom obredu djevojke stasale za udaju pri- 
laze mladićima, koji ne pjevaju, i biraju ih za ples. 

Učesnici ženskog plesa logoruju svake noći na 
drugom mjestu, a isto tako svaki put pjevaju druge 
pjesme i igre. Krunu ovog obreda predstavlja 
čuveno kolo koje se vije do zore. Svečanost se zavr- 
šava kratkim obredom pri kome se pjevaju iste 
himne kao i pri obredu Put posvećenja. 

Sve ove svečanosti imaju i društveni i obredni 
karakter. U tim svečanostima pripadnici plemena 
ne sudjeluju samo iz vjerskih pobuda, već i zato 
da bi se tom prilikom sreli sa znancima i porazgo- 
varali. To u najvećoj mjeri važi za ženski ples, 
gdje djevojke pozivaju mladiće na ples. Ovo je na 
tim svečanostima nekada bila samo epizoda, a da- 
nas je glavna atrakcija. 

Hitajući na ples, većina mladih žena stavlja time 
na znanje da je sazrela za udaju. Mladići dolaze 
na svečanost da bi zapjevali, čuli sve te pjesme i, 
naravno, gledali djevojke. Ostali što se sjate svake 
večeri prije plesa, uživaju u pjesmi muških korova, 
ćaskaju i šale se. 

Svatko se za svečanost dotjera što bolje može, 
a naročito članovi porodica koje imaju nekoga za 
zaruke ili udaju. Svatko dođe s najboljim konjem 


ili kolima. Pristižu još prije početka svečanosti, 
dotjerani i okićeni nakitom i drugim ukrasima, 
koji je nekada i posuđen. Kao i druge majke u 
takvim prilikama, tako i majke u plemenu Navaho 
kriju svoje namjere. »Hajde«, potiču one svoje 
kćeri, »uhvati onog momka tamo. Njegova mater 
ima pet stotina ovaca.« Tako se i najsramežljivija 
cura najzad usudi odabrati momka za ples. A sma- 
tra se uspjehom dođe li do braka ubrzo poslije 
svečanosti. 


SKLAPANJE BRAKA 


Najčešće, porodica mladića preuzima inicijativu 
u ugovaranju braka. Prosiočev ujak ili majka otići 
će do djevojčinih roditelja, da izvide situaciju. 
U slučaju da roditelji povoljno reagiraju, uslijedit 
će prosidba djevojke, kako to običaji nalažu. 

U toku prethodne posjete dogovaraju se obje 
strane o datumu vjenčanja i o mirazu koji zaručnik 
daje porodici svoje zaručnice. Taj miraz je mnoge 
naveo na pomisao da se mlada »kupuje«. Ali, 
Navaho Indijanci sasvim drukčije tumače taj 
običaj, koji se zasniva na činjenici da će mladi par 
stanovati u taštinoj porodici. U stvari, taština po- 
rodica je ta koja mladom bračnom paru osigurava 
veći broj grla stoke, oruđa i ostalog pribora po- 
trebnog za domaćinstvo. Znači, miraz je doprinos 
mladoženjine porodice. 


Upravo ova razmjena dobara označava da je 
brak postao punovažan, osigurava poštovanje 
supruge i sigurnost potomstva. Nevjestina poro- 
dica uvijek intervenira kad suprug zlostavlja su- 
prugu. Pogorša li se njegovo ponašanje, supruga 
će mu naložiti da »pokupi svoje prnje«. Razvod 
braka je česta pojava i dobiva se vrlo jednostavno: 
dovoljno je da žena izbaci iz hogana muževljeve 
stvari kad je on odsutan. U takvim slučajevima, 
prema općem shvaćanju, povrat miraza ne dolazi 
u obzir. 


Svečanost vjenčanja se održava u domu nevje- 
stinih roditelja: počinje u sumrak i završava se u 
zoru pjesmom Posvećenja. Mladoženja ulazi u 
hogan i prošeta se oko ognjišta u smjeru Sunčeve 
putanje. Onda sjedne na sjedište, smješteno u sje- 
verozapadnom kutu hogana. Otac uvodi nevjestu 
i posadi je na drugo sjedište kraj mladoženje. 


Prije odlaska na Ženski ples, mladu djevojku briž- 
ljivo dotjeruju i kite. 


Kad je obred vjenčanja po propisu obavljen, 
otac nevjeste i otac mladoženje održe kratke govore 
o dužnostima bračnih drugova. 


PLEMENSKE VRLINE 


Kakva svojstva treba da ima, prema mišljenju 
Navaho Indijanaca, savršen čovjek ? Takav čovjek 
treba da je naočit, prijatan u poslu, sposoban da 
drugoga pouči, da se lijepo izražava, poduzetan, 
i da ima razvijen osjećaj odgovornosti. Ovo pred- 
stavlja spoj prirodnih odlika, fizičkih i umnih, 
dobro porijeko, valjanu sredinu, i stalno usavrša- 
vanje tih vrlina kako bi se učvrstile. 

Ovi Indijanci upotrebljavaju izraz »pakostan« 
kada žele označiti lošeg čovjeka koji je svirep, ne 
vlada sobom, koji je ljenivac i rasipnik. Dovoljno 
je da je netko vrlo siromašan ili vrlo bogat, poro- 
čan, da tuguje u starosti ili usamljenosti — pa da 
već bude optužen zbog čarolija. 

Pored moralnih osobina, traže se i praktične 
i estetske koje zaokružuju idealnu ličnost. A poseb- 
ne društvene počasti uživaju oni članovi plemena 
koji dobro poznaju obrede i pjesme pri bajanju, 
koji znaju kako da uvećaju svoja stada, koji umiju 
praviti najljepše šare na sagovima i predmetima 


Vrač se odlikuje izvanrednom memorijom: zna na- 
izust mnogobrojne molitve i pjesme. 


od srebra. Tkalja koja istka sag sa dvostrukom 
potkom po vlastitom nacrtu, onaj koji je kadar da 
devet dana i noći vodi pojedine obrede i pokaže 
izvanredno pamćenje — za takve bi se moglo reći 
da su u plemenu Navaho ostvarili najviši domet 
estetskog ideala. 


Sažmemo li sve ovo, idealna ličnost u plemenu 
Navaho treba : da pripada velikoj i sretnoj porodici : 
da ovlada vještinom društvenog ponašanja i prema 
svima se prijateljski odnosi: da povećava plodnost 
polja i stada: da je snažan i zdrav: da je štedljiv: 
da je radan ali da ne zanemaruje ni zadovoljstva : 
da pridonosi koliko može uklanjanju opasnosti 
koje zaprijete: da čezne za lijepim stvarima, ali da 
bude sposoban i sam da stvori nešto lijepo: da 
održava skladne odnose sa bićima i silama koje vla- 
daju svijetom: i najzad, da starost dočeka mudro 
i dostojanstveno. 

Na putu ka ovim ciljevima, to je potpuno jasno. 
Indijancima Navaho pružaju određenu pomoć 
legende 1 obredi. To su oslone tačke u životu ovoga 
plemena, koje šibaju stihija i nestalnost. U poku- 
šaju da događaje objasne natprirodnim uzrocima. 
ovi Indijanci tvrde da se ništa ne događa bez 
povoda i bez razloga. Za njih je. recimo, bolest 
posljedica nepoštovanja tabua, ili napada poje- 
dinog Duhovnog bića, ili vampira ili magije. pa 
se kao takvi mogu suzbiti jedino propisanim 
obredima. Zahvaljujući legendama i obredima, 
oni sa više pouzdanja gledaju i u budućnost, jer 
su uvjereni da postoji snažna veza između sadaš- 
njosti i prošlosti. Ova vjerovanja Navaho Indijana- 
ca održala su se do danas, što je znak da su dio 
dio mitologije koja je uhvatila duboki korijen među 
njima. 


POGLED U BUDUĆNOST 


Pleme Navaho se množi i napreduje. Uprkos op- 
ćenito visokoj stopi smrtnosti, a posebno među 
djecom, broj stanovnika, koji sada iznosi 80.000, 
neprestano se povećava i to otprilike za 2.000 sta- 
novnika godišnje. Ali ipak ne može se tvrditi da 
je ovo jedini oblik njihove vitalnosti. Isto tako. 
cvjetaju njihove vještine — ćilimarstvo i zlatarstvo 
koji su bogati uzorcima. Pored toga, u toku po- 


Glava indijanske porodice u plemenu Navaho je obično najstarija žena. 


sljednih godina ovi Indijanci se sve življe intere- 
resiraju za politička pitanja, učestvuju aktivno u 
poslovima plemenske uprave, obrazovanja i eko- 
nomskog razvoja. Oni su shvatili da više ne bi 
mogli, čak kada bi to i htjeli, da žive izvan osnovnih 
tokova američkog života. Oni su dokazali da 
se veoma lako prilagođavaju, da brzo uče i teže 
ka razvoju. U krajevima ispresijecanim  želje- 
zničkim prugama i autoputovima, cjelokupni na- 
čin života se više izmijenio za posljednjih 30 godina, 


nego za cijela prethodna četiri vijeka poslije prvih 
dodira Navaho Indijanaca sa Španjolcima. Si- 
gurno je da će napredak novih naraštaja prido- 
nijeti još više takvom razvoju. 

Uprkos tome, očigledno je da će se kultura 
plemena Navaho oduprijeti i da se neće stopiti 
sa suvremenim američkim načinom života. Jer, 
iako uče brzo i lako, Indijanci Navaho su ponosit 
narod, koji želi zauvijek sačuvati svoju osnovnu 
individualnost. 

U VELIKOM 
KANJONU 


— Kad smo već tu, hajde da posjetimoi Indijance, 
— reče Mickey (Miki). To su u stvari najstariji 
Amerikanci. U kolovozu svake godine pleme 
Pueblo priređuje ritualne igre kojima priziva 
kišu. Došli smo baš na vrijeme. 

Mickey se sa suputnicima nalazio u New (Nju) 
Meksiku i prešli su rijeku Rio Grande. Put ih je 
vodio kroz pustinju. Velike planine i stijene neo- 
bičnih oblika izdizale su se neplodnog tla. Hridine 
su bile purpurne, ružičaste i crvene boje. To je 
bio lijep i neobičan kraj. 

— Razlikuje se od svega što smo dosada vidjeli, 
— reče Mickey zadivljeno. — Pogledaj samo onaj 
obrubljeni brežuljak ! 

U podne su ručali u blizini indijanske trgovačke 
postaje. Minnie (Mini) se oduševljavala indijan- 
skim rukotvorinama. Kupila je lijepu srebrnu 
ogrlicu i narukvicu sa tirkizima plave boje kao 
pustinjsko nebo. Pajo je sebi kupio srebrni remen, 
a Mickey sag. 

Idućeg jutra skrenuli su sa glavne ceste i, vozeći 
se kroz pustinju, stigli su do jednog indijanskog 
naselja, koja se u tom kraju nazivaju »pueblo«. 
Tu su prisustvovali poznatom indijanskom »Kiš- 
nom plesu«. 

Svi su se složili da je to bio jedan od GraNi 
reče: — Sutra ćete vidjeti nešto još zanimljivije. 

— A šta to? — zapitkivali su Minnie i Pajo. 

— Veliki Kanjon u Arizoni, — odgovori Mickey, 
dok su ostali uzvikivali od radosti. 

Kad su najzad Mickey, Minnie Pajo ugledali 
Veliki Kanjon, gotovo da nisu mogli povjerovati 
vlastitim očima. 

Katiforni I 


-— Pa ovoje bajka, — reče Minnie u jednom dahu. 
— Kao da je netko kičicom naslikao. 

Zurili su duboko, duboko pod sobom, u golemu 
provaliju. Tokom stoljeća rijeka Colorado (Kolo- 
rado) je kroz slojeve obojenih stijena usjekla ovaj 
Kanjon. Tako su nastali otoci i kule najneobičnijih 
oblika. 

— Ovo je zaista najčudesnije i najljepše mjesto 
koje sam ikada vidio, — s uzdahom izusti Mickey. 
— U vodiču piše da dubina Kanjona prelazi tisuću 
metara. 

U predjelu Kanjona boravili su nekoliko dana, 
jer su željeli što više vidjeti i obići. Promatrali su 
izlazak i zalazak sunca i boje koje nastaju u tajno- 
vitim dubinama klisure. Odlazili su na izlete sa 
šumarima, koji su im pričali o nastanku Kanjona. 

A uveče su sjedili oko logorske vatre sa ostalim 
turistima i pjevali. 

Jednoga dana Pajo upita: — Kako bi bilo da 
se spustimo u sam Kanjon. Mickey ? 


— Pa, ne znam... — kolebao se Mickey. On je 
već promatrao kako se grupe turista na mazgama 


dje jena iri 


spuštaju u Kanjon uskim puteljkom duž okomite 
litice. Viđao ih je i uveče kako se vraćaju toliko 
premoreni da se jedva drže na nogama. Zato 
Mickey nije bio oduševljen idejom da se spuste 
u Kanjon. 

Minnie je bila načistu s tim da ne želi sa njima, 
ali Pajo je molio Mickeyja da idu, pa je Mickey 
najzad pristao. 

Sutradan ujutro Pajo i Mickey krenuli su na ma- 
garčićima. 


— Šta ti je to na leđima? — upita Minnie 
kad je izašla da ih isprati. 
— To je moja stvar, — odgovori Pajo. 


— Nalikuje na limenu kutiju za sendviče, — na- 
gađao je Mickey. Međutim, to nije bila nikakva 
kutija za jelo: bio je to Pajin padobran. 

— Nikad se ne zna šta se može dogoditi, — mrm- 
ljao je Pajo. 

Oni su krenuli niz uski puteljak sa ostalim dru- 
štvom i vodičem. Staza je bila veoma uska. S jedne 
strane uzdizala se okomita litica: s druge strane 
brijeg se spuštao okomito naniže, više od milje u 
dubinu. Već na samom početku Paji je bilo jasno 
da je strašno pogriješio što je pošao. Bacio je po- 
gled niz liticu i požalio što sad nije u motelu sa 
Minnie i Plutonom. 


JKEirirr inim 


S vremena na vrijeme staza je prelazila u oštru 
krivinu. Paji se činilo da visi u zraku kad god bi 
njegov magarčić ušao u krivinu. Poslije izvjesnog 
vremena, magarčić je ogladnio. U pukotinama 
stijena, duž puteljka, rasle su vlati trave. Pajin 
magarčić se zaustavljao i izvijao dugu šiju da dohva- 
ti travku, Tako je stajao i grickao. 

— Hej ti, ispravi se, — vikao je Pajo. Kad god 
bi magarčić spustio glavu, Pajo umalo što ne sklizne 
preko njegova vrata. On je zato vukao uzde k sebi, 
ali je magarac samo još više istezao vrat preko ruba 
litice. 


— Upomoć, — kričao je Pajo. 

— Samo ga obodi, — dobacio mu je vodič, — i na- 
tjeraj ga da ide naprijed. Ovako si prepriječio pro- 
laz. 

Ali, pri pokušaju da obode magarca, Pajo je 


izgubio ravnotežu. Počeo je kliziti niz magarčev 
glatki vrat. 

Bio je to strašan trenutak za Paju. Drhteći cijelim 
tijelom, on je zgrabio magarca za ušesa. Na to 
magarčić prodrmusa jahača. Pajo nije mogao da 

se drži u sedlu. Prvo se skotrljao preko magarčeve 
glave, a zatim odletio u provaliju. 

— Pajo, Pajo, — vikao je Mickey. Ali, uzalud, 
nije mu mogao pomoći. 

Srećom, u istom trenutku, Pajo se prisjetio da 
povuče uzicu na svom padobranu. Velika pečurka 
se polako otvorila preko njegove glave, a onda 
se Pajo počne lagano spuštati ka dnu Kanjona. 

Mickey uzdahne s olakšanjem, ali mu vodič 
reče. — Vjerojatno će pasti u rijeku. 

— Onda pohitajmo što brže nizbrdo, — uzvikne 
Mickey. — Moramo ga spasiti. 

Žurno su silazili krivudavim puteljkom. Paju 
su davno izgubili iz vida. 

— Možda je već pao u rijeku, — pomisli Mickey 
goneći svog magarca. — A matica će ga odnijeti 
niz rijeku ka brzacima. 

Na dnu Kanjona nalazila se rančerska kuća. 
Mickey je tu na brzinu iznajmio čamac. Uz to, 
telefonirao je Minnie. 

— Prebaci se avionom do Boulderove brane, 
— reče joj on. — Mi plovimo niz Colorado. Iznaj- 
mio sam čamac s posadom i idemo u potragu za 
Pajom. Ne brini se za nas. 

— Dobro, — odgovori Minnie. 

Uskoro je čamac bio spreman i Mickey krene 
na ovaj opasan put. Plovili su ka brzici. Ljudi u 

čamcu su čučali držeći u rukama dugačke čaklje: 
bili su spremni svakog trenutka odgurnuti brodić 
od podmuklih oštrih hridina koje su vrebale da 
ih iskomadaju. Tako su brodili tamnim koritom 
Kanjona, u potrazi za Pajom. 

Onda, odjednom su ga ugledali. Njegov pado- 
bran se bio zakačio za stijenu i Pajo je visio svega 
nekoliko stopa iznad brzice. 

— Držse čvrsto, Pajo, — dovikivao mu je 
Mickey. — Dolazimo! 

Pajo je bespomoćno visio upetljan u konope 
padobrana. Posada je privela čamac sasvim ispod 
mjesta gdje je Pajo visio. Mickey je jednom rukom 
držao nož, a drugom je pridržavao Paju. Zatim 
je nožem presjekao vrpce. U narednih nekoliko 
trenutaka nije se znalo tko će nadvladati: Mickey 
ili divlja matica. Ali je Mickey pobijedio. Presjekao 

je vrpce i Pajo padne na dno čamca bez ikakvog 
rizika. 

— Baš mi je žao što sam morao izgubiti pado- 
bran, — reče s tugom Pajo. 

— Nabavit ću ti drugi, — obećao mu je Mickey. 

Cijelog tog dana brza matica nosila ih je niz 
Colorado. Brodili su pored olupina drugih čamaca 
koji su pokušali preploviti kanal, ali nisu uspjeli. 
Mickeyjeva posada je bila snažna i spretna. Zato 
se plovidba završila uspješno. Na koncu, tok rijeke 
je postajao sve mirniji i mirniji i čamac je najzad 
uplovio u široko i lijepo jezero Mead (Mid) u dr- 
žavi Nevada. 

— Boulderovom branom stvoreno je ovo jezero, 
— reče jedan od posade ležeći udobno na krmi 
čamca. 

Stigli su do Boulderove brane prije nego Minnie. 
Preostalo vrijeme su Mickey i Pajo iskoristili da 
razgledaju branu. Pred njima se uzdizao golemi 
zid od čelika i betona, koji je pregradio Kanjon. 
U utrobi brane saobraćala su dizala. 

— Šta kažeš na ovo? — usklikne Mickey u čudu. 

Dizalom su se spustili u unutrašnjost da razgle- 
daju prostrane energetske hale u podnožju brane. 

— Znaš li koliko električne energije dobiva ova 
zemlja svake godine zahvaljujući vodenoj snazi? 
— upita Mickey Paju. — U mom vodiču piše da 
na taj način godišnje proizvodimo milijun kilovat- 
sati. 

— Kilo... čega? — zabrza Pajo. 

— Kilovata — to je mjera za električnu energiju, 
— objasni Mickey. 

Odozdo su se vratili dizalom. Gore su zatekli 
Minnie. Ona ih je čekala na drumu izgrađenom 
preko vrha brane. Podalje su bila parkirana put- 
nička kola i kamion. 

— Najzad ste stigli, — javi im se ona. — Znate li 
šta se dogodilo ? 

— Nadam se da je nešto ugodno, — reče Mickey. 

— Telefonirala sam holivudskom Studiju i ispri- 
čala im sve što se Paji dogodilo, — reče ona. — 
Rekli su da žele snimati film o Paji i Velikom Ka- 
njonu. Zato je tu u kamionu i magarčić. 

— Ne želim nikada više ni da vidim tog magarca! 
— reče Pajo uzrujano. — I nikada se više neću 
spuštati niz Veliki Kanjon. 

— Ali, bio si tako hrabar i silan, — reče Minnie. 
— Rekli su da će te snimati u Studiju sa Kanjo- 
nom u pozadini. 

— Jeli... — reče Pajo pomirljivije, jer mu se ideja 
počela sviđati. 

— Ja ću šofirati kolima, a ti vozi kamion s ma- 
garcem, Mickey, — reče Minnie. — Brzo ćemo stići 
do kuće. 

Projurili su kroz donju Nevadu i ubrzo su izbili 
na autoput koji vodi ravno ka njihovom domu, ka 
Kaliforniji. 

NOMADI SA SJEVERA 
NEUKROĆENI 


Na visokoj litici iznad Vodopada Male Grmljavine, 
grmlje se najednom razdvojilo i iz pećine iza grmlja 
izašla je medvjedica. Bila je vrlo stara. Olinjalo 
crno krzno jedva joj je skrivalo kosti, ali mali medo 
koji je išao za njom bio je kao ugljen crn, jedar i 
čio kao gumena lopta. 

Medvjedica je podigla nos da onjuši povjetarac, 
a medo učini to isto. Kad je pošla ka rijeci niz liticu 
obraslu šikarom, on je spotičući se poslušno išao 
u stopu za njom. Bio je to za malog Neewu (Nivu) 
prvi izlet u svijet izvan pećine u kojoj se rodio. 

Na obali rijeke Neewa je zamočio šapu u ledenu 
vodu i zakmečao iznenađen. A onda je pokušao 
uhvati odsjaje grebena koji su igrali na vodi. 


Stara medvjedica ga je neko vrijeme pospano pro- 
matrala. 

Najednom, majka medvjedica se uspravi na noge, 
dlake na vratu joj se nakostriješe i neko potmulo 
mumljanje zatutnji joj u grlu. Nos joj se njihao po- 
put igle na kompasu da bi se najzad usmjerio ka 
stazi koja je pored rijeke vodila do Vodopada Male 
Grmljavine. Miris je sad već bio jak — miris 
čovjeka i psa nošen vjetrom! 

Laka ćuška natjera Neewu da se uvuče pod neki 
grm. Zatim, kao kakva tamna sjena, i stara med- 
vjedica iščezne za njim. 

U međuvremenu, penjući se uz stazu, Andre 
Dupas (Andre Dipa) je sve jasnije čuo buku vo- 

dopada. To je značilo da je ovom pješačenju od 
jedne milje došao kraj i da će se uskoro osloboditi 
teškog ranca i čuna koji mu je žuljao rame. Nikiju, 
vižlastom psetancetu koje je skakutalo ispred 
Andrća, buka vodopada nije označavala ništa. 
Kao i medvjedica, i ono je uglavnom razmišljalo 


osjetilom mirisa; uostalom, bilo je još vrlo mlado. 


Prošlo je tek nekoliko minuta kako su medvjedi 
otišli, kad su Andrć Dupas i Niki stigli ispod vo- 
dopada. Kako je do sumraka ostalo malo više od 
sata vremena, Andrć nije spustio čun u rijeku, 
već ga je na malom žalu položio naopako. Spustio 
je ranac i protegao mišiće. 

— Ovo mjesto je dobro za logorovanje, — rekao 
je. — A šta ti, Niki, misliš o tome? 

Niki odgovori režanjem. Mali psić je stajao 
naćuljenih ušiju a njušku i prednje šape zario je 
u veliki trag medvjeda. Izgledao je tako gnjevno 
da se Dupas morao nasmijati. 

— Nemoj slučajno odjuriti u šumu za tom starom 
medvjedicom, — opomene ga Andrć. — Ti mali 
tragovi znače da je s njom mali medo, a ona neće 
trpjeti nikakve ludorije. Bolje da te vežem. 

Kada je psa privezao uzicom za remen na rancu, 

Andre zamijesi tijesto za kolačiće pa zapali va- 

tru. Za to vrijeme Niki je stalno osmatrao jedan 
šumoviti brežuljak. Zarežao bi kad god bi mu 
povjetarac nanio jak miris medvjeda, jer Neewa 
i njegova majka nisu bili daleko od hučne rijeke. 

Gledajući preko jedne ravne stijene, majka 
medvjedica je vidjela logor na obali. Na toj da- 
ljini, stranci nisu predstavljali opasnost za njenog 
medu. Poslije nekog vremena otići će dalje, po- 
mislila je. Bila je umorna. Uzdahnula je i opružila 
se da malo odspava. 

Mali Neewa je bio nestrpljiv kad mu je majka 
dugo spavala. Htio je nečim ispuniti vrijeme. 
Pokušao ju je malo čupkati za šapu, a kad je to 
nije probudilo, on je odlutao. 

Šuma je bila puna novih i divnih mirisa. Idući 
za jednim tragom mirisa, Neewa je zario svoj crni 
gumb na nosu u busen trave — a odatle je iskočio 
zečić. Neewa potrči za njim. Samo još jednom da 
skoči pa ga je stigao, kad se zeko naglo okrene 
na oštrom rubu provalije, Neewa se preturi, 
padne nekoliko stopa na meku zemlju i otkotrlja 
se dalje do dna kotline. 

Neewa se podigne, nepovrijeđen, ali sav zadihan 
i malo uplašen. Htio se vratiti majci, no dok je 
pokušavao naći pogodno mjesto da se uspne iz 


kotline, on se izgubio. Najzad je pronašao put da 
se popne uz strmu padinu. Baš ispred njega bila 
je neka ravna stijena koja mu se činila poznatom. 
Požurio je u tom smjeru. Onda je zapazio veliko 
dlakavo stopalo kako viri iza stijene. Za Neewu 
je to značilo »majka!«. Ovoga puta će je stvarno 
probuditi. Sjuri se, malo zamumlja pa se baci na 
stopalo i ugrize ga. 

A onda se Neewi učinilo da se zemlja zatresla. 
Vlasnik velikog stopala iskočio je iza stijene i urlik- 
nuo. Bio je to golemi medvjed. Dugačka šapa se 
zaljuljala, a pandže promaše medu, jer se Neewa 
već dao u bijeg. Dok je trčao nizbrdo, cvilio je za 
majkom. 

Glas njenog mladunčeta pomiješan sa razbješ- 


njelim mumljanjem medvjeda, probudio je Neewi- 
nu majku i ona krene u akciju. Išla je lomeći šikaru 
brže od svakog jelena. Jedan udarac šape tog stran- 
ca mogao bi na mjestu ubiti njenog medu ako na 
vrijeme ne stigne do njega. 

Neewa izgubi oslonac. Otkotrljao se kao mala 
crna lopta do podnožja padine i četvoronoške 
otetura dalje. Čudovište za malo što se nije obo- 
rilo na njega! Užasnut, Neewa zaskviči... 

A onda koščato tijelo njegove majke udari 
Neewinog gonioca postrance takvom silinom 
kao kad drvo pada. Izbačena iz ravnoteže, zvijer 
se dvaput prevrne, ali se opet digne kao pravi 
borac i baci se snažno na svog neprijatelja. 

Stara medvjedica nije imala kud pobjeći, čak 

i da je željela. Da odbrani svoje mladunče, tukla 
bi se i sa cijelom četom neprijatelja. Nije skoro 
ni osjetila kako joj puckaju stara rebra, ni kako 
po njoj pljušte udarci protivnikovih teških šapa. 
Zubi su joj se duboko zarivali u medvjeda, dok su 


se dvije zvijeri valjale u bučnoj nepoštednoj borbi. 
Zemlja se zatresla na mjestu gdje su zajedno pale. 
Kad su udarile u neko mlado drvo, četiri palca 
debelo, ono se savi kao travka. 

Obodren divljom bukom, mali Neewa se sve 
više peo uz obližnje stablo. Najzad je dospio do 
visoke grane odakle je gledao bitku, a osjećao se 
izvan opasnosti. Bio je još suviše mali da strahuje 
za majku. 

Stara medvjedica se i dalje borila mada je znala 
da ne može pobijediti. Ponestajalo joj je snage. 
Odjednom joj u očima ugasne borbeni sjaj kao 
kao što se ugasi plamen svijeće kad puhnemo i iz- 
mučeno tijelo joj se omlitavi. Bila je mrtva. 

Medvjed se počne udaljavati. Zamumlja iz du- 
bine grla, pa malo zaječi od bola na ugriženoj 
šapi. Još mnogo dana će se sjećati koliko je skupo 
platio ovu pobjedu. Mumljajući i hramljući, iz- 
gubio se u pomrčini. 

Na, Neewu, koji je prouzrokovao ovaj pokolj, 
potpuno je zaboravio. 

Kroz buku Vodopada Male Grmljavine odjeci 
borbe medvjeda doprli su i do Nikijevog oštrog 
uha i naprosto ga razdražili. Mržnju prema med- 
vjedima naslijedio je od svojih predaka, vukova. 

Niki je počeo vući uzicu. Ranac, sad olakšan 
jer je Dupas izvadio mnoge stvari iz njega, počeo 
se pokretati. Već je uzeo maha i drljao iza Niki- 
jevih zategnutih nogu. A onda se uzica otkačila. 

Andre Dupas je ostavio kuhanje i pojurio za 
psetancetom. 

Kad je stigao na poprište borbe, Ande je shva- 
tio po razrovanom tlu oko tijela mrtve medvjedice 
što se sve tu dogodilo. Onda je spazio Neewu vi- 
soko na drvetu kraj kojega je Niki lajao. 

— Siroče malo! — reče on. — Suviše si mali da 


sam tražiš hranu; nemam srca da te pustim da 
krepaš od gladi. Jednostavno ću morati da te ski- 
nem s drveta! 


BRODOLOMNICI 


Privezan remenjem od neštavljene kože za mlado 
stablo nedaleko od vatre, mali Neewa je s nepo- 
vjerenjem promatrao Andrća i njegova malog psa. 
Instinkt mu je govorio da su oni neprijatelji 
njegova roda. Niki je malo zarežao i nakostriješio 
dlaku, toliko da to potvrdi, ma da ga je Andrćova 
zapovijest zauzdavala. Čovjek se sad počeo pri- 
bližavati... 

— Evo ti večera, mali, — reče Andrć, stavljajući 
zdjelu uz sam Neewin nos. 

Niki je samo čekao na ovaj izazov. Poletio je na 
Neewu. Njegov gospodar mora da je pogriješio. 
Njegova je večera u toj zdjeli i nikakav jadni medo 
nema pravo na nju. 

Anrć Dupasje dograbio dva nakostriješena vrata. 

— Slušajte, — upozori ih, — vas dvojica mladih 
ratnika morat ćete sklopiti mir. A sad jedite — 
obojica! 

Pošto su mu nos zaboli u hranu, Neewa je morao 
oblizati usta. Hrana je bila ukusna. Kad je Andre 
malo opustio ruku, medo je počeo jesti. Niki za- 
reža preko zalogaja, brzo proguta hranu i gricne 
Neewu za uho. To je opet izazvalo rat. U tren 
oka, Neewa navali na psetance, skvičeći zlokobno. 

Andr€ ih, smijući se, razdvoji, Privezao je drugi 
kraj medinog remena oko Nikijevog vrata, a onda 
je šetao s njima ukrug oko logorske vatre, pazeći 
im se njuške ne dodiruju. Kad su najzad shvatili 
da je tučnjava zabranjena, stavio ih je pokraj svog 

ležaja da spavaju i naredio im da se ne miču. 

Prije zore Dupas je već bio na nogama i rasturao 
logor, a kad je sunce odskočilo, njegov natovareni 
čun je već plovio niz rijeku. Niki i Neewa, još uvijek 
privezani za isti remen, ležali su u čunu na Andrćo- 
vom rancu. Međutim, između njih nije vladao 
mir, već samo oružano primirje koje će potrajati 
dok ga Andrć uspije održati. 

Andre sada nije imao vremena baviti se dječjim 
svađama. Čun mu je sad ulazio u bijelu prugu 
pjenušave vode koja se talasala zbog oštrih stijena 
ispod površine. Tu i tamo poneki šiljak je izbijao 
iznad pjene. Andrć Dupas ih je sve mimoišao 
— dok iznenadni val nije oštro nakrivio čun. Pse- 
tance i medo se sudare i odmah počnu međusobno 
da se okrivljuju. Režeći i hvatajući se pandžama, 
zanjihaše se na gornjem rubu čamca. 

Andrć je odmah reagirao. Pohrlio je da ih spasi, 
sve je stavio na kocku i — izgubio. Kako mu je 
veslo još bilo iznad vode, nije imao vremena da 
usmjeri čamac prije no što je spazio kako se munjevi- 


to primiču velikoj stijeni u vodi. Žestoka struja 
koja se uspinjala jednom stranom stijene ponijela 
je Andrćov čun nagore i prevrnula ga u hučnom 
bijesu brzice. 

Stotinjak metara nizvodno, rijeka se već stišavala 
da uskoro opet započne svoju posljednju trku 
prema Slapu Velike Grmljavine. Tamo su male 
mokre glave, Neewina i Nikijeva, izbile na povr- 
šinu vode. Noge su im se kretale po instinktu, 
potiskivale su vodu, a njuške su im bile iznad njene 
površine. 

Hučanje velikog vodopada bilo je zaglušno, 
ali mu oni nisu shvatili značenje. Za trenutak je 
bilo prilično jednostavno održati se na vodi. 
Stjenovita obala promicala je kraj njih, tako brzo 


i treperavo, da su jedva i primjećivali. A onda se 
najednom dno survalo ispod njih. Slap Velike 
Grmljavine odvukao ih je dolje u pjenušavu tamu. 

Nekoliko trenutaka kasnije, Neewa se pojavio 
iz vrtloga na mirniju površinu vode dalje od slapa 
kao kakav crni komadić pluta. Još uvijek je bio 
vezan za Nikija. Psetance je bilo napola obamrlo, 
ali je i njegova sudbina bila vezana za Neewu. 
Medo je, žestoko plivajući, dospio do gomile 
nanesenog drveta. Uzverao se na nju, vukući za 
sobom Nikija. 

Gomila nanesenog granja bila se zakačila za 
stijenu koja je virila iz vode, a sad su je, ove dvije 
mlade životinje, otkačile svojim koprcanjem. Čitav 
splet panjeva i granja počeo se kretati i struja ga 

je ponijela dalje. 

Daleko iznad opasnosti Velikog Slapa, Andre 
Dupas se izvukao na oboreno stablo koje je pru- 
žalo svoje usahle grane nad rijekom, poput ruku 
nekog skeleta. Dok se Andrć tu prikačio i odmarao 
mislio je na Nikija i malog Neewu. Nada da će ih 
ponovo vidjeti, gasila se. Bilo je gotovo sigurno 
da ih je slap odnio i da su se udavili u bučnom vrtlo- 
gu. 

Andr€ je tužno odmahnuo glavom. Sada je bilo 
važno da potraži svoj čun. Ako je i čamac sletio 
niz vodopad, teško da će se izvući živ odavde. 
Pred njim je bilo stotinjak milja hoda kroz divljinu 
sjevera, a kad je čovjek bez hrane i oružja, onda je 
sve protiv njega. 

Andrć se uzdigao na obalu, ispraznio vodu iz 
obuće i počeo tragati. Sreća mu se osmjehnula. 
Nedaleko od vodopada pronašao je čamac, pre- 
vrnut, na mjestu gdje su se neke vrbe nadvile nad 
vodom. Kao dobar šumar, bio je privezao pušku 

u čamcu i ona je bila spašena. Ali nestali su hrana 
i pokrivači. Lišen ovih stvari, nije smio gubiti 
vrijeme i otišao je tražiti svoje ljubimce — davlje- 
nike. 

Andre Dupas podigne na ramena svoj čun, 
pronađe stazu Velike Grmljavine i teška srca 
produži put. 


DRUGOVI NA UZICI 


Na uzvisini oko stotinjak metara od rijeke, Niki 
je otpetljao remen i Neewu od malog drveta. 
Otpetljavanje je dugo trajalo, jer je Neewa ne- 
prestano kružio oko drveta u suprotnom smjeru 
i opet se zapetljavao. Ali sada su bili slobodni, 
i Niki je odlučio vratiti se svom gospodaru. Vukao 
je Neewu ka jednom golom obronku odakle se 
mogla vidjeti rijeka. 

Psetance je radosno zalajalo kad su se Andre 
i njegov čamac pojavili na vidiku. On jurne na- 


prijed zaboravljajući na remen koji ga je zaustavio. 
Ukopa se zadnjim nogama i potegne. Neewa za- 
koči, a onda poleti u drugom smjeru. Neko drvo 
se ispriječilo između njih, a remen se opet počne 
namotavati. 

Uzalud je, potežući svom snagom, Niki vidio 
kako se čamac sve više udaljava dok ga okuka 
rijeke nije sakrila potpuno. Tek onda je psetance 
odustalo od dalje borbe. Bolno je zacvililo i sklup- 
čalo se na tlu. 

Ovoga puta je Neewa odmotao remen. Bio je 
gladan i ozbiljno se spremao da negdje pronađe 
hrane. Neewi baš nije bilo sasvim jasno kako se 
hrana može naći, ni gdje da je nađe, ali se pouzdao 
u svoj nos. A Niki je išao za remenom ; nije mu 
bilo ni do čega kad je izgubio svog gospodara. 

Poslije nekoliko sati Neewa je dovukao Nikija 
na mali proplanak. Najzad su shvatili da im se 
remen neće zaplesti ako idu istim smjerom, jedan 
za drugim. A onda, gdje je divlja trava rijetka, 
Neewa je našao hranu, povorku mrava koji se 
vraćaju u svoje podzemne hodnike. 

Neewa je instinktivno znao da su mravi dobri 
za jelo. Oblizivao se i trpao ih u usta po desetak 
odjednom. Promatrajući medu, Niki je shvatio 
da i njemu zavija u crijevima. Prvo ih je onjušio, 
a onda delikatno liznuo. 

Ukus je grozan — bar za psa! A pored toga jedno 
dva mrava su ga ugrizla za jezik da mu je on zabri- 
dio. Niki pljune i uzmakne. Ali Neewa se nije 
mogao nasititi ove mravlje gozbe. Našao je još 
jednu mravlju povorku, pa još jednu, i vukao pse- 
tance za sobom. 

Najednom, mravi napadnu Nikija. Njegove 
stražnje šape i sapi naprosto su se zapalile od 
ujeda mrava. Niki je pokušao da i on njih grize. 
Ali uzalud. Odvuče se koliko je to remen dozvolja- 
vao i sjedne. Čak i u tom sjedećem položaju kružio 
je oko Neewe i skvičao. 

Sav ovaj napor nije ni najmanje utjecao na mla- 
dog medu. Neewa se sav predao tome da poliže 
svakog mrava na vidiku. Tek kad je pojeo sve 
mrave, pristao je da krene sa proplanka. 

Neewin apetit se samo još pojačao pikantnim 
ukusom ove zakuske. Sad je poželio da pojede 
neki čestiti obrok i uskoro ga je njuh odveo do 
močvarnog zemljišta. Cio taj kraj zelenio se od 
smrdljive listine. Neewa se uvali u nju i počne 
halapljivo jesti mljackajući glasno. 


Jak neprijatan miris natjera Nikija da kiše. 
Odvukao se do kraja remena i sjeo. Sasvim neoče- 
kivano, prohladno, vlažno blato prijalo je nje- 
govoj koži izgriženoj od mrava, ali želudac mu je 
još uvijek bio prazan. 

Od slistine, Neewa odšeta do otvorenog prostora 
na kome su dozrijevale divlje jagode. Poslužile su 
kao odlična poslastica — za medvjeda. Gonjen 
glađu, Niki je okušao sićušne plodove, ali mu nisu 
zadovoljili ukus, niti utolili glad. Zgadio se i obes- 
hrabrio, pa je pustio da ga Neewa odvuče do jed- 
nog drveta. 

Pošto je sad bio sit, Neewa je želio malo odspa- 
pavati; a za medu je prirodno da spava na drvetu. 
Počeo je da se penje. Međutim, zadržavala ga je 
Nikijeva težina na drugom kraju remena, no 
Neewa je umio biti i tvrdoglav. Zabadao je svoje 
pandže sve dublje u koru drveta. Isprekidanim, 
usporenim trzajima pomjerao se naviše, stopu po 
stopu. 

Niki je osjetio kako se odiže od zemlje. Remen 
mu je stezao vrat i gušio ga. U paničnoj borbi 
zabadao je nokte u drvo, okrećući se tamo-amo, 
sve dok mu se zadnja noga slučajno nije zakačila 
preko kožnog remena. Pritisak na dušnik je malo 
popustio. Sad je on vukao remen, vršeći pritisak 
na Neewu da se malo spusti. Nikijeve prednje 
noge opet su bile na zemlji, ali više od toga nije 
uspio. Newwa se ukotvio između stabla drveta i 
malog panja. 

I dalje sa stažnjim dijelom u zraku, Niki je 
bio suviše umoran da se bori. Smirio se, dašćući. 
Iznad njega mali Neewa je sanjivo uzdisao. Poslije 
nekoliko trenutaka i psetance i medo su zaspali. 

Niki se probudio iz sna u kome je ponovo bio sa 
svojim gospodarom. Sanjao je da ga je Andre 
Dupas držao za zadnje noge i igrao se sa njim 
»vrteške«. Niki se migoljio od zadovoljstva... 

Odjednom, san se rasplinuo i on se probudio. 

Obazirao se naokolo, pokušavajući sjetiti se gdje 
je, i spazio da se nešto kreće ispod grma na uda- 
ljenosti od nekoliko metara. Prvo se pomolio nosić 
zeca, pa onda ružičasto uhance. Pa to je stvarnost — 
evo hrane! 

Niki je udahnuo punim plućima i zadnjim no- 
nogama se odbacio od drveta, naprežući se svom 
snagom i — hop, sa grane je sletio pospani Neewa, 
pao mu na leđa i oborio ga. Niki se odmah po- 
digao i pojurio za zecom, vukući ovoga puta Ne- 

ewu kao da je dječja igračka na uzici. Oštar nagib 
pomogao je psiću, ali to nije bilo dovoljno da uhvati 
zeca. Kad je zeko nestao u čestaru, Neewa stane 
na svoje noge. 

Sada Neewa preuzme vodstvo. Nakon što je 
pošteno ručao i malo odspavao, ožednio je. Uputio 
se ka rijeci. 

Na obali rijeke i Niki je također pio, ali tek je 
počeo lokati kad osjeti svjež, uzbudljiv miris, 
koji je dolazio od otiska čizme u vlažnom pijesku 
izmedju stijena. Trag nije bio Andrćov, ali je miri- 
sao na čovjeka, a za Nikija taj miris značio je 
hranu, društvo, nježnost. Živnuo je, i cvileći 
dobro povukao remen. 

Nastala je prava borba za nadmoć. Neewa se 
ukotvio na drugoj strani velike, oštre stijene. 
Remen se strugao uslijed povlačenja po stijeni 
tamo-amo i odjednom se prekinuo. I medo i psić 
prevrnuli su se preko leđa. 

Kad se podigao, Niki se stresao. Sijevao je 
očima na Neewu. A onda shvatio da je slobodan. 
Ne osvrnuvši se, pojuri tragom stopa koje su osta- 
vile čizme. 

NOMADI SE PONOVO SASTAJU 


Radi se o dva čovjeka, zaključio je Nikijev njuh. 
Njihov miris se razlikovao od Andrćovog i što 
je bio jači tim više je poticao njegovu čežnju za 
ljudskim društvom. Kad se spustio mrak, do njega 
je dopro još jedan miris — miris dima logorske 
vatre, pržene slanine i jakog čaja... 

Negdje u mračnoj šumi iza njega zavijao je šum- 
ski vuk, ali Niki nije obraćao pažnju. Pred njima 
je bila vatra. Dva čovjeka su sjedila kraj nje. Voda 
mu je pošla na usta kad je osjetio miris hrane. 
Pođe naprijed — a onda se zaustavi na rubu svjet- 
losti koja je dolazila od vatre, pun sumnje. 

Krupni čovjek, crne brade, govorio je odsječno. 

— Bolje da se držiš onoga što si mi obećao, 
Makoki, — da bude mnogo lisica, dabrova, kuna, 
tamo kuda me vodiš! Zapamti — ovo su moje 
zamke. 

— A moja lovačka oblast, g. Le Beau (Le Bo)! 
— reče mladi Indijanac iz plemena Cree (Kri). 

Lonac na koji nije nitko trenutno pazio, počeo 


je kipjeti. Miris je silno zapahnuo Nikija. Obliznuo 
je usne i zacvilio. 

Le Beau, podigavši hitro pogled na ovaj zvuk, 
opazi odsjaj vatre u Nikijevim očima. Ruka mu 
posegne za puškom i podižući je, on je za tren 
nespretno ispusti. Le Beau prekune — a ružni 
prizvuk psovke natjera Nikija da se skupi kao da 
hoće izbjeći udarac. To mu je spasilo život. 

Puška grune. 

— Vuk! — prodere se Le Beau, skočivši na noge. 
— Pogodio sam ga. Makoki — donesi svjetiljku! 

Bježeći kroz tamu, repa podvijenog među noge, 
Niki je čuo kako se ova dvojica kreću po šipragu. 
Koža mu je ostala čitava, samo se njegovo povjere- 
nje u ljude pokolebalo. Čovjek je pokušao da ga 
uništi! 

Negdje na stazi pri povratku, Niki je zastao 
pitajući se što sad činiti. Naprosto je umirao od 
.gladi; bio je sam u neprijateljskoj šumi. Jedino 
živo biće koje poznaje je mali Neewa,.a on mu je 


donio samo nevolje u toku čudnog, nametnutog 
drugarstva. Ipak, bolje je biti sa Neewom nego pot- 
puno sam. 

Otežalih nogu i opuštena repa, Niki se uputio 
natrag prema mjestu gdje su se on i medo rastali... 

Na petnaest stopa iznad tla, Neewa je čvrsto 
spavao u krošnji jednog drveta. I on je bio usam- 
ljen. Uzdisao je u snu, a remen koji je visio sa nje- 
govog vrata njihao se pored stabla drveta. 

Ma kako bili tihi, ti šumovi su doprli do ušiju 
risa koji se šunjao kroz šumu. Njegove blijede 
okrugle oči pretraživale su okolinu dok se nisu 
zaustavile na drvetu i na dlakavoj lopti, a to je 
bio Neewa. Obliznuo se. Jednom je stari ris okušao 
medino meso — i svidjelo mu se. 

Međutim, i druge su uši čule grebuckanje Ne- 
ewinog remena i sad je sovuljaga (jer je to bila ona) 
spazila medu. U avetinjskoj tišini spustila se na 
Newinu lubanju, misleći da je to koža neke male 
životinje. Oštre pandže joj se zatvoriše... 

Neewa skvikne, sruši se ravno za zemlju i za 
dlaku promaši risa koji se peo uz drvo. Onda od- 
skakuće kao gumena lopta i ne pogledavši šta mu 
jeza petama. 


Ris je bio na nekoliko skokova iza Neewe, 
kad je Niki čuo kako medo uplašeno skviči. On 
glasno zalaje. Ris odmah zastane kao ukopan, jer 
nije bio načistu otkuda dolazi nova drska prijetnja. 
Nikiju je to bilo dovoljno da onjuši i shvati o kome 
se radi, pa navali, lajući iz sveg glasa, kako samo 
pas može izazvati mačku, ma koje vrste bila. 


Ris podvije rep pa velikim skokovima nestane u 
noći. 

Niki ga nije daleko jurio. Jedina mu je sad želja 
bila pronaći Neewu. Svjež medin trag odveo ga 
je do šupljeg panja velikog taman toliko da se neki 
mali medo ili psić uvuče u pukotinu. Na ulazu, 
Niki zacvili, a Neewa »pućne« u znak prepozna- 
vanja i poslije kratkog koprcanja Niki stigne do 

Neewe. Ostatak te noći dva mala nomada provela 
su spavajući jedan uz drugog, vezani ne više reme- 
nom, već uzajamnom potrebom da budu zajedno. 

Urlici od kojih se krv ledi u žilama probudili 
su ih još kad se sunce rađalo. Oni su se pribili još 
više u svom panju, kad veliki jelen, mužjak, pot- 
puno iscrpljen, protutnji prema rijeci. Nekoliko 
trenutaka kasnije, čuli su da je hajka završena. 

Kako je dan osvajao, jenjavalo je režanje sad 
zasićenih vukova. Kad su bili sigurni da je čopor 
vukova otišao, Niki i Neewa se iskobeljaše iz 
svog sigurnog skrovišta sa namjerom da malo 
pogledaju okolinu. Do nozdrva im dopre miris 
svježe zaklanog mesa — hrana u koju se Niki na- 
ročito dobro razumije. On pojuri u tom smjeru, 
zaboravljajući na opreznost. 


ZIMSKA LUTANJA 


U toku nekoliko idućih tjedana, Niki je naučio 


loviti. Kako mu remen više nije smetao, shvatio 
je da može ići tragom zeca i uhvatiti ga kad se 
zeko počne zbunjeno vraćati unazad bježeći pred 
goničem. Obično ga je lov na zečeve odvodio pri- 
lično daleko od Neewe; ali i medo je više puta 
sudjelovao u tom zadovoljstvu. Niki je shvatio da 
treba natjerati zeca ka mjestu gdje Neewa čeka 
u zasjedi. Kako se zečevi uvijek vraćaju unazad, 
trčeći po nekom »krugu« ili stazi, uskoro su i medo 
i psić uhvatili trik. Često bi se tukli oko plijena, 
ali kad sve pojedu, svađa se brzo zaboravi. 

Ponekad bi nabasali na šumske miševe ispod 
opalog lišća. Mogli su hvatati i ribu u plićacima. 
To je bio Neewin specijalitet. A pokatkad se 
mogao naći ostatak vukova plijena prije nego što 
netko odnese sve meso s njega. Kad su ljetni dani 
počeli bivati kraći, Neewa je sve više prepuštao 
lov Nikiju, dok se sam kljukao raznim plodovima 
koji rastu po poljima. 

Kad je jesen poodmakla, Niki je udvostručio 


težinu, a Neewa je još bolje napredovao. Bio je 
ugojen i lijen kad su se prve snježne pahuljice 
zabijelile u šumi. Sve je više vremena provodio 
spavajući u toploj jazbini koju je dijelio sa Nikijem, 
pod korijenjem velikog oborenog stabla smreke. 
Jednog dana Niki nije uspio probuditi Neewu 
i otišao je s gnušanjem, a medo je i dalje hrkao. 

Kada se jednom Niki, pošto je lovio cijelog dana, 
u sumrak vratio kući, zatekao je jazbinu pod du- 
bokim snijegom. Kopao je nogama po snijegu 
i nespokojno skvičao i najzad našao Neewu onako 
kako ga je ostavio — u dubokom snu. Sklupčao se 
pored svog lijenog drugara da prespava noć, a uju- 
tro je morao prtiti snijeg da bi sebi prokrčio put. 

Poslije još nekoliko pokušaja da i dalje stanuje 
u istoj jazbini sa medvjedom koji spava svoj zimski 
san, Niki je digao ruke. Lov ga je vodio sve dalje 
i dalje u polja. Spavao je gdje ga zatekne noć, 
često gladan, jer su zečići lako trčali po snijegu, 
a Niki ga je morao razgrtati. Zadnje noge, su im 

bile kao kakve cipelice za snijeg, a bijelo zimsko 
krzno činilo ih je gotovo nevidljivim. 

Jednom je kraj zaleđenog jezerca Niki ugledao 
plavu lisicu kako nepomično leži potrbuške pored 
ondatrine kuće. Radoznalost ga je natjerala da se 
približi. Da li je ovaj stranac, što liči na psa, bo- 
lestan ili je mrtav? Iznenada ondatra promoli 
glavu iz rupe da malo pogleda unaokolo — a lisica 
je iznebuha lupi šapom. Glodavac se bespomoćno 
zatetura preko leda. U tren oka lisica ga dokopa. 
Niki sav oduševljen zalaja i uputi se ka promućur- 
nom lovcu. Ali lisica nije željela društvo. Brzo je 
daleko pobjegla se glodavcem u čeljustima, a Niki 
se klizao i spoticao na ledu po kome je brisao vjetar. 

Zavirivao je u nekoliko ondatrinih kuća, ali 
bez uspjeha. Nije kao lisica ima strpljenja ležati 
mirno na hladnoći i čekati. Uskoro je i to napustio. 

Istog dana, nešto kasnije, Niki je naišao na tri 
velika jelena, vapita. Veliki vapiti su razgrtali 
snijeg ne bi li ispod njega pronašli malo trave. 
Njihov topli miris podsjetio je Nikija na neki vučji 
plijen koji je jednom našao, Vukući se potrbuške 
po snijegu, šunjao se ka jelenovom mladunčetu. 
Već je bio na domaku cilja, kad ga majka-košuta 
ugleda. Ona se okrene ukrug uz preplašen krik. 

Mužjak naleti, a Niki skoči ustranu da spasi život 
jer bi teško izmakao smrtonosnom udarcu prednjih, 
papaka. 

Te noći, dok je sjao hladan, bijeli mjesec, Niki 
se osjetio strahovito usamljen. Sjeo je, upravio 
njušku prema nebu i počeo zavijati dugu žalopojku 
svojih predaka. 

Međutim, sreća mu je bila naklonjena u lovu 
pa je tako Niki uspio progurati zimu, sve dok snijeg 
nije prestao štititi zečeve a miševi se opet mogli 
vaditi iz skrovišta u zemlji. Sad je bio mnogo 
viši, čvrstih zategnutih mišića. Ali je još bio usam- 
ljen. Sjetio se Neewe. Možda se medo već naspavao 
u jazbini pod oborenom smrekom. Ići će pogledati. 

Upravo ispod Slapa Male Grmljavine, gdje su 
se prvi put zajedno ogrijali kraj Andrćove vatre, 
Niki pronađe svog rutavog prijatelja. Neewa je 
bio smršao i pomalo brundao poslije dugog zimskog 
sna. Malo se podigao sa mjesta na obali rijeke 
gdje je lovio ribu i zamumljao kad mu se pribli- 
žilo nešto nalik na vuka. Neewa je bio kratkovid, 
kao i svi medvjedi, a Niki je prilično narastao. 
Mladi pas je zakevtao u znak pozdrava. Glas 
mu je bio dublji no ranije, a Neewa ga je sad 
poznavao po mirisu, i zadovoljno je skviknuo. 


Dva prijatelja su se ponjušili, a onda se Neewa 
vratio svom ribolovu kao da Niki nije ni odlazio 
odnjega. 

Toga ljeta i slijedeće jeseni obojica su brzo 
rasli — medo do medvjeda od preko sto kilograma, 
a Niki do potpuno odraslog psa. Udruženi, pred- 
stavljali su par koji ulijeva strah svakom prirodnom 
neprijatelju. Veliki jelen, mužjak, ponosan na 
svoju snagu i borbenost, pogledao je ove čudne 
drugove i krišom pobjegao što je brže mogao. 

Prije nego što su snjegovi opet došli, Neewa je 
pronašao staru jazbinu svoje majke, očistio je 
i spremio za svoje useljenje. Niki je proveo sa 
njim dva dana i dvije noći u toku prve vijavice te 
zime. Ostavio je Neewu da spava i sanja, a on se 
uputio tragom velikog jelena. 


KRADLJIVAC MAMACA 


Urlanje čopora vukova opominjalo ga je da 
su negdje iza njega i drugi vuci na tragu velikog 
jelena. Tu mu je prijetila opasnost, ali Niki nije 
bio raspoložen da napusti hajku, jer mu je već 
dosadilo trpjeti glad. Udvostručio je brzinu. Kona- 
čno na jednoj niskoj oštroj stijeni, isturenoj nad 
zamrzlom rijekom, on dovede jelena u škripac. 
Dok je Niki jurišao, veliki jelen je uzmicao i ba- 
cakao se prednjim nogama. 

Niki je izvrdavao udarce, puzio i proučavao 
jelenov položaj, koji je bio podesan za obranu. 
Veliki jelen je bio i suviše mudar da ga može na- 
tjerati preko stijene, koja mu je štitila leđa od 
napada. Jak udarac prednjim kopitom mogao 
bi vuku ili psu slomiti rebra. Bili su satjerani u tje- 
snac — a vukovi su pristizali. Ali Niki se nije 
htio predati. 

Kad su se vukovi pojavili, čopor nije bio veliki, 
dvoje starih i četiri prilično odrasla mladunčeta — 
ali su već bili iskusni. Nisu uludo trošili vrijeme. 
Dok je majka vučica napadala jelena, stari vuk se 
okomio na Nikija. 

Na Nikijevom ramenu otvori se duboki prorez, 
ali on nije uzmicao. Bio je teži od vuka, a mišići 
su mu bili isto tako snažni i pokretni. Svaka mu se 
žilica napajala bijesom što je neizazvano napadnut. 
Još jedna rana mu se otvorila na obrazu kad je 
svojim zubima promašio vuka. A onda Niki ščepa 
vuka za gušu. Vrtjeli su se i prevrtali prema rubu 
stijene. 


Odjednom se ispod njih ukazala praznina. 
Prevrnuli su se i pali na zaleđenu rijeku, vuk ispod 
Nikija. Udarac od pada ih je razdvojio. Niki se 
teturajući diže na noge, spreman nastaviti borbu, 
ali se vuk nije micao. On se nikad više neće pomaći. 

Dok je Niki pronašao put da se vrati na stijenu, 
jelen je već postao plijen čopora vukova. Ali 
prije nego što je pao, udario je kopitom majku 
vučicu. Ležala je i lizala povrijeđenu nogu, dok su 
mladunci navalili da utole glad. 

Nikijev napad ih je zatekao nespremne. Nadajući 
se da im se otac vrati kao pobjednik, digli su po- 
gled sa gozbe suviše kasno. Niki udari ramenom u 
prvog vučića i ovaj se otkotrljao. Čeljustima je 
dograbio drugog za vrat i odbacio ga ustranu. 
Ostali su se razbježali da spasu život, a za njima 
je otišla i stara vučica. ' 

Niki se vrati do tijela ubijenog jelena — ono je 
sada postalo njegovo vlasništvo. Prije nego što je 
okusio meso podigne svoju njušku prema polarnoj 
svjetlosti uz kratak, divlji urlik pobjede. 

Na izmaku te zime, Niki je naletio na zamku 
koju je postavio Le Beau. Slab miris na čovjeka 
po košarici od pruća podsjetio ga je neodređeno 
na nešto neprijatno. Daleko više ga je zanimao 
komad smrznutog mesa koji je visio na pedalj-dva 
iznad košarice. Niki nikad nije vidio stupicu. 
Kolebao se jedva trenutak, a onda se uhvati na 
udicu. 

Čelične čeljusti su iskočile iz snijega, škljocnule 
i zatvorile se preko meke kože ispod Nikijeve gu- 
bice. Njegov skok unazad još je pooštrio bol — 
a nije mu donio izbavljenje. Kad je zatresao gla- 
vom ništa se nije promijenilo. Oprezno je stavio 


prednje šape na stupicu i pritisnuo nadolje. 


Opruge, pod njegovom težinom, olabavile su stisak. 

Ponovo na slobodi, Niki je zarežao na čeličnu 
napravu koja ga je ugrizla, obišao oko nje veoma 
oprezno i zgrabio meso koje je bio ispustio. 

Krenuo je dalje idući po tragu starih čizama ka 
slijedećoj stupici. Tu je bio drugi primamljivi 
mamac; ali Niki se već opametio. Pažljivo je 
obišao spravu, a kada je sve prošlo s mirom, zad- 
njim nogama je na nju nabacao snijeg i grančice. 
Stupica je poskočila i oštro škljocnula. Pošto se 
uvjerio da nema opasnosti, Niki je zgrabio mamac 
i brzo ga progutao. Onda je krenuo dalje. 

U jednoj slijedećoj stupici bila je uhvaćena 
lijepa crvena lisica. Činilo se kao da je odustala 

od borbe. Jednostavno je čekala i pratila psa po- 
gledom. Niki nije imao ništa protiv lisice. Otišao 
je dalje i našao risa u slijedećoj stupici. Ris je bio 
mrtav. 

Prošla su dve dana prije nego što je Le Beau 
našao praznu stupicu i primijetio oko nje tragove 
slične vukovima. Kleo je tako divljački da se 
Makoki uvijao kao pod udarcima. 

— Vuk! — uzvikne Le Beau. — Vuk koji pljačka 
stupice. Daj mi loj, Makoki. Ta podla zvijer je 
možda suviše mudra da dirne u otrov,ali ću svakako 
pokušati. 

Makoki donese komadić loja iz vreće sa mamci- 
ma. Le Beau doda strihnina iz boce koju je držao 
u džepu. Dodirujući sve to samo rukavicama koje 
su, kao i Makokijeve, bile dobro protrljane bo- 
rovim iglicama da ubiju miris čovjeka, on napravi 
loptice od loja. Dvije ovakve loptice spustio je 
blizu naprave prije no što je natakao mamac. 
Ostale loptice je razbacao po stazi kojom se vidio 
trag. 

Kod četvrte stupice Le Beau nadje mrtvog 
risa — i nedaleko Nikijev jasan trag. Traper za- 


mišljeno protrlja bradu. Onda je opet ispitivao 
Nikijeve otiske šapa i iscerio se. 

— Pa ovo pas pljačka naše stupice, Makoki, 
— reče, smijući se prigušeno. — Vuk bi pojeo 
risa u stupici. Sad ćemo vidjeti kako će prijati 
otrov ovom kradljivcu mamaca! 


PROGONJEN 


U toku narednog tjedna Nikiju se svidio lov. 
Oborio je sasvim sam jednog losa, a ono što nije 
mogao pojesti, ostavio je kojotima. Čak je pro- 
našao i jazbinu pod nekim deblom koje je vjetar 
oborio, gdje je mogao odspavati poslije bogatog 
obroka. Kad je kasnije ponovo naišao na niz Le 
Beauovih stupica, nije bio naročito gladan, ali 
je iz puke radoznalosti išao pored njih. Kod svake 
stupice nabacivao bi snijeg i grančice dok ona ne 
odskoči. Onda bi pojeo mamac. 

Kad je došao do mjesta gdje je Le Beau bacio 
otrov, isto je učinio. Pošto je ukrao mamac, onju- 
šio je lojane loptice. Da je bio gladan, on bi ih 
progutao, ali sad su mu neprijatno mirisale. 
Ipak je zagrizao jednu. Loj, oštar na hladnoći 
ispod nule, počelo se mrviti pod njegovim zubima. 
Niki proguta nešto malo loja. Drugu lopticu po- 
diže i ponese je u zubima kao igračku. Još mu je 
bila u ustima, kad su one mrvice koje je progutao 
počele djelovati. 

Niki osjeti nešto čudno u nogama, vratu i mi- 
šićima. Zateturao je i ispustio drugu lopticu loja. 
Trag u snijegu počeo je vijugati. Uskori su mu 
noge sasim otkazale. Ležeći u snijegu, Nikijevo 
tijelo se trzalo neko vrijeme, a onda se umirilo. 

Tek pri zalazu sunca, djelovanje otrova je malo 
popustilo i Niki je ustao. Još je bio bolan ali je 
ipak imao sreću. Da je progutao sav otrov samo 
u jednoj loptici, sad bi bio mrtav. 

Slab, i kao u groznici, odvukao se do svoje nove 
jazbine pod oborenim stablom. Tu je bilo toplo, 

suho i mračno. Niki se sklupčao, upravio nas prema 
jedinom otvoru, pokrio lice repom i zaspao. 

Do kasno sutradan ležao je tako, osjećajući 
kako mu se, malo po malo, vraća snaga. Otrov 
mu je iščezao iz tijela i sad je bio strahovito gladan. 
Baš je htio izaći kad mu do nosa dopre jak miris 
Le Beaua. On se šćućuri, režeći, u tami jazbine. 

Traper je išao po Nikijevom tragu od mjesta 
gdje je bacio otrovne loptice i nadao se da će naići 
na ukrućenog psa u snijegu. Međutim, dok je 
stigao do oborenog stabla, znao je po Nikijevom 
tragu da se žrtva već oporavlja. 

— Vatre, Makoki, — zaurlao je. — Istjerat ćemo 
ga vatrom. Donesi mi neku suhu borovu granu 
da mi posluži kao baklja. 

Kad se baklja razgorjela, Le Beau naredi Mako- 
kiju da je drži uz suhe grane stabla koje su zatvarale 
ulaz u jazbinu. Traper je stajao sa puškom u ruci, 
spreman da opali kad izađe. 

Suhe grančice stabla žestoko su zapucketale. 
Plamen je lizao uz veće grane i ljut miris počeo je 


ispunjavati snijegom zasvođenu jazbinu iza njih. 
Medvjed Neewa bi izletio van kroz jedini izlaz i — 
ubili bi ga. Ali Niki je pamtio Le Beauovu praskavu 
pušku koja ga zamalo nije raznijela dok je bio 
psić. Počeo je bjesomučno kopati zid svoje jazbine. 

Iza uzdignutih grana stabla, Niki se pojavio iz 
dubokog snijega. Pojurio je golemim skokovima da 
nađe bolje skrovište. U tom času Le Beau ga je 
opazio i ispalio metak na njega, ali je opet promašio. 

Le Beau je urlao i skakao od bijesa. Kletve su 
mu bile pune otrova. Čak je krivio Makokija da 
je uzrok tom neuspjehu. Najzad se malo smirio, 
toliko da razmotri nove planove kako da uništi 
Nikija. Le Beau je znao postavljati zamke, zamke 
koje bi i najpromućurniji pas teško mogao otkriti. 

Niki više nije krao mamce, ali je opuštao opruge 
na stupicama, toliko da pokaže svoj prezir. A po 


tome je Le Beau znao da je pas još uvijek na nje- 
govom teritoriju. Tako je žestoka bila njegova mrž- 
nja prema »sotonskom psu« koji ga izigrava, da 
se ustvari radovao što je pas još u blizini. 

— Uhvatit ću ga, makar mi to bilo posljednje 
u životu, — izjavio je Makokiju. Indijanac je samo 
klimnuo glavom ; ali je u srcu gajio nadu da veliki 
pas neće biti uhvaćen. 

Jedne noći pune mjesečine, Niki se vraćao gladan 
u svoju novu jazbinu pod obronkom. Već danima 
je lov bio slab. Snježna kora nije bila dovoljno 
jaka da ga održi, mada je za zečeve bila idealna. 

Dok se kretao između smreka, Niki je ugledao 
nešto što ga sledi. Na trideset stopa od njega, ču- 
čao je zec na oborenom stablu i gledao ga krupnim, 
preplašenim očima. Čak i kad je Niki koraknuo bli- 
že, zec nije skočio niti se pomjerio. Samo je pomak- 

nuo nos. 

Instinkt je upozorio Nikija da tu nešto nije u 
redu, ali, bio je gladan. Oprezno je kročio bliže, 
njuškajući zrak ne bi li otkrio kakav negovještaj 
opasnosti. Međutim, ništa nije primijetio. Svjež 
snijeg nije pokazivao nikakve tragove. 

Na desetak stopa od zeca, Niki je skočio na 
plijen — i uletio u čeljusti stupice. 

Urlajući od bola, udarao je okolo, nastojeći se 
osloboditi. Zadnja mu noga udari oprugu druge 
stupice, što užasno poveća njegov bol. Niki se 
bacakao tamo-amo u paničnom strahu. I zec se 
također upinjao da se oslobodi užeta koje mu 
je sputavalo stražnje noge i držalo ga privezanog 
za stablo. Jednom je vrisnuo prodorno, kao ljudsko 
biće. 

Ovi krici doprili su do ušiju usamljenog vuka 
koji je bio krenuo u lov. Hramao je zbog stare 
povrede na zadnjoj nozi, ali bio je to div svoje 
vrste. Okrenuo se prema zvuku Nikijevog pomam- 
nog urlanja. Izmedju vuka-mužjaka i psa-mužjaka 
uvijek postoji neprijateljstvo — osim ako su zajedno 
odrasli. Hromi vuk, osjećajući bol i strah u Niki- 
jevom nemoćnom bijesu, nasluti da se uhvaćeni 

pas može lako uništiti. No, ipak je bio obazriv. 
Prvo je obišao cio prostor da bi se uvjerio da nema 
i drugih neprijatelja. 

Niki je osjetio miris vuka, i odmah se prestao 
boriti. Njegovo bijesno urlanje pretvorilo se u 
režanje. Vjerovao je da će ga vuk tako uhvaćenog 
napasti, pa se odlučio na obranu. 


ŠKOLA MRŽNJE 


Hromi grubijan se približio. Kad je vidio koliki 
je Niki, vuk bi se radije zadovoljio zecom i ostavio 
psa na miru. Ali Le Beau je tako postavio napravu 
da je jedini prilaz živom mamcu bio preko stupice. 
Vuk mora prvo ubiti Nikija ili otići gladan. 
Dvije velike zvijeri sasvim su odgovarale jedna 
drugoj po težini i snazi; ali kako su mu dvije noge 
bile čvrsto uhvaćene, Niki je bio u strašno neza- 
vidnom položaju. Računajući na to, vuk skoči. 
Zubi koji su mu se usmjerili na Nikijev potiljak 
promaše cilj i školjocnu u prazno, a Niki ga istog 
trenutka ščepa za prednju nogu. Kost kvrcne. 
Izbačen iz ravnoteže, golemi vuk otkrije nezašti- 


ćeno grlo, i prije no što se mogao povratiti, Niki 
navali na njega. Za nekoliko trenutaka s vukom je 
bilo svršeno. Pošto ga je posljednji put divljački 
protresao, Niki ispusti sivkastu lešinu. U toj krat- 
koj bici zaboravio je vlastitu bol u zarobljenim 
nogama. A sad se bol vratila, jača no ranije. 

Ali Niki se više i ne bi mogao boriti. Kao i ona 
uhvaćena lisica koju je vidio, i on je sad otupio, 
niti se čemu nadao, niti je osjećao strah. Tiho se 
sklupčao i čekao. 

Međutim, Jacques Le Beau (Žak Le Bo), 
veoma nestrpljiv da vidi da li je stupica sa živim 


mamcem uhvatila žrtvu, već prije zore krenuo je 
sa Makokijem da obiđe zamke. Kad je stigao i 
ugledao uhvaćenog psa, zaurlao je od zadovoljstva. 
Onda mu je Makoki pokazao mrtvog vuka. 
Le Beau pridje bliže. 

— Nom d'un nom! — uzvikne. — Ovaj đavolski 
pas je zaklao velikog vuka nakon što se već bio 
uhvatio u stupicu. Kakav će tek to biti borac za 
velike opklade u utvrđenom logoru kad se sastanu 
svi traperi na dočeku Nove godine. Ovaj pas će 
mi biti zlatni rudnik. Uzet ćemo ga živog, Makoki. 
Dobit ću više krzna kladeći se na njega, no što 

bih uhvatio u lovu za tri godine. 

Glasno uživajući u imetku koji se nadao da će 
steći, Le Beau odsječe štap, tri palca debeo i tri 
stope dug. Prstima oproba štap pa se približi 
psu koji je režao. 

Kad se štap zanjihao, Niki se izvio da ga dočeka. 
Rame mu primi prvi udarac, slobodna prednja 
šapa drugi. Le Beau je pazio kako udara, jer mu je 
cilj bio da ga samo malo ošamuti, a ne da ga osakati 
ili ubije. Najzad, iskoristi trenutak kad Niki nije 
bio dovoljno oprezan. Nikiju iskoče sve zvijezde 
pred očima i on se bez svijesti sruši u snijeg. 

Kad je Niki došao k sebi, ležao je ispred Le 
Beauove brvnare, vezan za sve četiri noge za kratki 
stup. Usta su mu bila čvrsto zatvorena komadom 
žice. Oko vrata mu je bila ogrlica od neštavljene 
kože. Među očima je osjećao tup bol od koga mu 
je zvonila lubanja. Kad je malo okrenuo glavu, 

vidio je kako Le Beau i Makoki nešto barataju 
sa nekim kočićima. Gradili su drveni kavez koji 
je već bio upola gotov. Niki se nije pokrenuo kad su 
ga dva čovjeka podigla i ubacila u kavez, zajedno 
sa stupom. Pošto je zatvorio vrata, Le Beau pro- 
turi ruku i skine mu žičanu brnjicu. Oštrim nožem 
presjekli su uže kojim su mu bile vezane noge. 
Onda se Le Beau odmakao i nasmijao. 

— Nahrani ga, Makoki, — naredi krupni čo- 
vjek. — Možda isprva neće htjeti jesti, ali glad će 
ga natjerati. Noge će mu se uskoro oporaviti od 
stupice. Tada ću početi da ga obučavam za borbu. 
Moram ga dovesti dotle da misli samo kako će 
ubijati. 

Poslije dva tjedna, Niki se bio šćućurio na podu 
kaveza, sa glavom na šapama, motreći kad će 
Le Beau izaći na vrata brvnare. Strancu bi ovaj 
pomni pogled psa možda ličio na odanost, ali 


Makoki, koji je pred brvnarom cijepao drva, 
dobro je znao kakvu duboku mržnju taj pogled 
krije. 

I sam Makoki je pomalo mrzio Le Beaua. Osvje- 
dočio se da je Le Beau grubijan i varalica, ali otvo- 
reni rat sa Le Beauom značio bi da izgubi svoj dio 
krzna iz zimskog lova. U izvjesnom smislu i Makoki 
je bio zatočenik svirepog Francuza. 

Kad je Le Beau kročio iz brvnare, u ruci je 
držao dugačak bič. Pucao je njim kao iz pištolja. 

— E, bien, đavolji psu! — proderao se. — Jesi 
li spreman da se malo poigramo 2 Ti već znaš mrziti, 
ali to moraš još više pokazati. Kroz četiri dana 
borit ćeš se u logoru. 

Niki se polako podigao na noge. Nije skidao 
pogled sa Le Beauovog lica. U grudima mu je 
tutnjalo. 

Fiju-u- -u! 

Bič proleti kroz šipke kaveza, ali Niki izbjegne 
taj udarac, no slijedeći mu zasiječe slabine i izazva 
urlik bijesa. Le Beau je mahnito udarao bičem, 
je ovaj nasumce udarao o čvrste šipke kaveza. 

Svakog dana u toku dva tjedna ponavljala se 
ova Le Beauova »igra«. Ponekad bi čak u svom 
bjesomučnom naletanju pas zario zube u drvene 
šipke. Jedna od njih, već oslabljena glodanjem, 


popustila je i nakrivila se od njegove težine. 
Niki je promolio glavu kroz otvor. A zamalo da 
i ramena nije provukao. 

Za trenutak Le Beau je bio uzet od straha. Čak 
ni sa bičem u ruci, ne bi mogao biti takmac ovom 
golemom psu ako se on oslobodi kaveza. Shvatio 
je da još ima vremena za brzu akciju, prije no što 
Niki navali i proširi otvor da može izaći. 

I Le Beau spretno udari. Dugačak stručak biča 
omota se oko Nikijevog vrata, i snažno se zateže. 
Još jedna petlja — još jedan trzaj — zastadoše i dah 
i krv. Staklastih očiju, Niki mlitavo pokuša da se 
domogne neprijatelja — i padne onesviješten. 

— Makoki, — krikne Le Beau, — donesi žicu 
i konopac. Brzo — ili ću te odrati. Ako ga suviše 
dugo držim ovako, krepat će. 

Indijanac poslušno pohita. 

— Bolje bi bilo, — progunđa na svom jeziku, 
— da sad ugine. 

Dok je Makoki vezivao Nikiju noge i stavljao 
mu žičanu brnjicu, Le Beau je i dalje držao struke 
biča tek toliko da se pas ne uguši, pa zatim posla 
Indijanca po još jedan jak stup za kavez. 

— ...I nemoj mu davati hrane, — dodao je 
traper. — Ako malo izgladni, bit je još žešći. 

Kasnije, u toku istog dana, kada je Le Beau 
otišao od kuće i ostavio Makokija da završava 

poslove, vrata su se opet otvorila. Na njima se po- 
javio Indijanac sa prepunom zdjelom izrezanog 
mesa. Brzo se obazre pa dotapka do Nikijevog 
kaveza. 

— Jedi, brate moj, — promrmlja tiho dok je spu- 
štao hranu između dvije šipke. — Ne mogu mnogo 
učiniti za tebe, ali možda me razumiješ. Kad bih 
te oslobodio, Krupni čovjek bi i mene išibao. 

Niki je proždirao meso i lagano vrtio repom. 
Odjednom je polegao po zemlji. Iz grla mu se 
začulo potmulo režanje. Makoki se okrene, po- 
gađajući uzrok tome. 

— Tonnerre! — zagrmi Le Beau i pojavi se iza 
brvnare. — Hraniš ga i protiv moje naredbe. 
Želiš da napraviš mekušca od mog borca, a ? Vučeš 
za nos Jacquesa Le Beaua? Za ovo ćeš osjetiti 
bič na svojoj koži. 

Korakne prema Makokiju, cereći se zadovoljno. 

— Igraj! — prodere se. 

Međutim, kad je trebalo raspaliti bičem, Le 
Beauova okrutnost odjednom usahne. Bile su 
mu potrebne Makokijeve usluge, zato samo utjera 
Makokija u brvnaru, psujući divljački. 

— Sutra ćeš, — reče mu, — početi praviti 
sanjke za kavez mog borca, — sanjke koje ćeš 
ti vući do logora. 


U BORILIŠTU 


Graja glasova dizala se sa široke čistine oko 
utvrđenja. Dvije stotine ljudi, bijelaca, Indijanaca 

i mješanaca sa zaprežnim psima i opremom za 
logorovanje, već su bili stigli. I još ih je priticalo 
iz divljine — Indijanci iz plemena Cree i Beaver 
(Biver), Francuzi, većinom putnici i traperi. Došli 
su da proslave Ooske Pipoon, le jour de Tan ili 
— Novu godinu. Mnogi su doveli porodicu. 
A utvrđeni logor, trgovačka postaja u Hudsonovom 
(Hadsonovom) Zaljevu — bila im je svima domaćin. 


Deset velikih jelena već su se pekli na ražnju. 
Promet krznima može da pričeka do poslije gozbe, 
ali razmjena novosti bila je već glasna i puna živo- 
sti. U tvrđavi vješti gudači su uvježbavali stare 
i nove melodije za ples koji će trajati cijele noći. 

Samo u grupama ljudi koji su stajali oko kaveza 
sa psima borcima, nije se osjećao praznički duh. 
Ti ljudi su se već mjesecima radovali tom grubom 
sportu i klađenju. A sad su stajali i buljili u svježu 
vijest na plakatu. Vijest je bila na francuskom 
i engleskom i glasila je: »Borba pasa je zabranjena«, 
a potpis »Andrć Dupas, nadzornik«. 


Ka ovoj grupi koračao je Jacques Le Beau, a za 
njim je Makoki vukao sanjke sa Nikijevim kave- 
zom. 

— Hej! Šta je to tamo? — upita krupni traper. 
— Zašto borba nije još počela ? 

Natmureni ljudi se okrenu i pogledaju ga. 

— Neće biti borbe, — odgovori neki visoki 
mješanac. — Novi nadzornik postaje ih je ukinuo. 
Pročitaj oglas, Le Beau, ako znaš čitati! 

Le Beau je buljio u njega, a onda prekune. 


— Non dun chien! Novi nadzornik — pa on je 
lud! A ti, Grouse Durante (Gruze Dirante), 
prava si strina ako dozvoljavaš da ti on naređuje 
šta da radiš sa svojim psom. Moj pas je moje vlas- 
ništvo i dat ću da se bori sa tvojim psom, ako hoćeš 
riskirati — i to odmah. Ako se novi nadzornik 
umiješa, morat će se boriti sa mnom, Jacquesom 
Le Beauom. 

Neraspoloženje iščezne sa lica ovih vlasnika pasa. 
Cereći se i uzbuđeno žagoreći, sjatili su se oko 
Le Beaua i životinje u njegovom kavezu. Odjednom 
se Durante nasmije. 

— Bien, složi se on, — moj Taao protiv tvog 
borca! Kladim se u deset dabrovih kožica da će 
ga Taao ubiti. 

— Dvadeset dabrova da će moj lovački pas po- 
bijediti, — uzvrati Le Beau. 

Makoki, sav natmuren, povuče krupnog tra- 
pera za rukav. 

— Vi se nemojte kladiti sa mojim dijelom krzna, 
— upozori ga on. 

Le Beau uhvati Indijanca svojom golemom ša- 
kom za revere kaputa. 

— Tvoj dio krzna? — razdera se, a drugom ru- 
kom podigne mali zavežljaj tvrdih, osušenih ko- 
žica. — Pa, evo ih. Uzmi. Raskidam dioništvo. 

Bijesno zavitla zavežljaj Makokiju u lice. Indi- 
janac se zatetura unazad, povede se i padne u 
snijeg, uz prostački smijeh gomile. 

Spremne ruke premjestiše kaveze sa Nikijem 
i Taaom u otvor od tri stope sa obje strane bori- 
lišta čiji su zidovi bili od snijega. Oko borilišta 
svjetina se nadnijela sve po troje i četvoro u želji 
da promatra borbu. Klađenje je već bilo u toku, 
kad su pustili pse iz kaveza. 

Predosjećajući da će opet biti žrtva neke gru- 
bosti, Niki je vrlo oprezno ušao u arenu. Jedva da 
je i pogledao onog drugog psa, a graja svjetine 
kao da ga je ošamutila. Le Beau je u sebi bjesnio, 
misleći da je Niki izgubio svoj borbeni duh. 

Taao, Duranteov pas, bio je već dvije godine 
pobjednik. Kretao se, upola puzeći, i tako kružio 
arenom. Bio je niži, zdepastiji od Nikija, a iste 
težine. Sasvim neočekivano, on skoči na Nikija. 

Za časak se činilo da mu Taao zadaje smrtni 
udarac, ali se u trenu slika promijenila. Oslobo- 
divši se, Niki pređe u protivnapad, tako žestoko 
i tako inteligentno kako se još nije vidjelo u historiji. 
Gomila je vrištala. Oklade su se mijenjale u za- 


glušnoj graji. 

Krik ranjenog psa presiječe galamu. Glasovi 
zamuknuše. U borilištu, visoka, krvlju umrljana 
zvijer, čije su oči sijevale, stajala je nad tijelom 
Taaoa koje se još jedva micalo. Grohotan smijeh 
Le Beaua prekine tišinu. 

— E pa, Durante, ako hoćeš da ti pas još poživi, 
nosi ga odavde. 

— Naredi onda svom strašnom psu da se ukloni, 
— odvrati Durante. 

Le Beau lupne po zidu borilišta. Niki se okrene 
i skoči prema ruci koja mu je tako mnogo napa- 
kostila. Durante uskoči na tlo borilišta i brzim 
pokretom podigne svog ranjenog borca preko zida. 
Snažne ruke promatrača podigle su Durantea u 
posljednjem trenutku, jer su Nikijevi zubi već 
škljocali na domak njegovih peta. 

Le Beau nabaca na kavez gomilu kožica koje 
je dobio i isceri se na okupljeni svijet. 

— Tko je slijedeći? — upita on. 

— Neće biti slijedećeg, — odgovori jedan strog 
glas. 

Svjetina zine od iznenađenja dok je Andre 
Dupas, nov nadzornik, laktovima krčio put ka 
borilištu. 

— Zabranio sam da se održavaju borbe pasa 
u ovoj trgovačkoj postaji. Pročitali ste obavijest, 
— reče mirno. — A tko je vlasnik ovog psa ? 

Le Beau korakne naprijed, uz izazivačko i prije- 
teće držanje svojih širokih ramena. 

— Ja — Jacques Le Beau — to je moj pas. Pa šta ? 

— Uklonite ga, — reče Dupas. — Povrijeđen 
je. Izvedite ga i pobrinite se za njega. 

Le Beau se ispravi i stane prsa u prsa sa ovim 
mlađim čovjekom. Zlurad izraz mu se pojavi na 
bradatom licu. 

— Sjetio sam se nečeg boljeg, M'sieu, — reče 
glasno. — Pustit ću da se moj pas pobrine za vas. 


SPONE ODANOSTI 


La Beau jako nagazi Andrća. isturi laktove 
i snažno zamahne. Andrć se spotakne o okvir bo- 
rilišta koji mu je bio do koljena. Padajući unazad, 
lupio je ramenima na dno borilišta. 

Niki divlje zareža. Pored svoje tople krvi i mrlja 
od Taaove krvi na snijegu, on ugleda konture još 

jednog neprijatelja. Povuče se i polako počne obi- 
laziti oko čovjeka na tlu. 

Dupas se podigne na ruke što je izazvalo psa da 
ponovo zareži. 

— Stani, mali, — reče on mirno. — Nemam na- 
jeru da se tučem s tobom! Odlazi, sad... 

Dok je govorio, polako se uspravljao i okretao 
prema Nikiju. Promuklo režanje psa pretvorilo 
se u tihi lavež. 

— Tako treba, momče, — nastavi Andrć umiruju- 
ćim glasom, — samo tako! Znaš, podsjećaš me na 
psića kojeg sam nekada imao... Zvao sam ga Niki. 
Mnogo ličiš na Nikija... 

Na riječ »Niki« pas se prestane kostriješiti. 
Lagano je vrtio repom, pa grleno zacvili kad onjuši 
Andrćove prste. 

— Niki — ti si Niki! — uzvikne Andre, kleknuvši 
na jedno koljeno. Pruži ruku da počeše psa po 
ušima — staro, prisno milovanje. 


— Ha, ha! Pogledaj sada svog borca, Le Beau, 
— derao se Durante. — Pretvorio se u psa koji 
sjedi u krilu. — Gomila se nasmija, a onda zlurado 
zaurla. Le Beau tiho opsuje pa uzme konopac. 

Omča padne oko Nikijevog vrata i zategne se. 
Le Beau se pomuči da ga povuče prema kavezu. 
Dupas ustane. 

— Ovo je moj pas, Le Beau, — reče. — Kupio 
sam ga još kad je bio štene i izgubio ga kad mi se 
čamae prevrnuo. Poznajem ga, a ion mene poznaje. 
Hajde sad da to sredimo. 

Le Beau priveza konopac za kavez pa, izbjega- 
vajući psa, skoči u arenu. 


— Oui! — vikne promuklim glasom. — Sad ću 
ja tebe srediti! 

Noga mu fijukne zrakom za udarac na francuski 
način. Okrzne malo Andrćovu vilicu, ali silinom 
dovoljnom da ga obori. Andre se sklupča da izbjeg- 
ne drugi udarac. Ovlaš se podigne na prste, odbije 
nekoliko uzastopnih udaraca, pa on udari. Le 
Beau izgubi dah. Andre navali sa još nekoliko 
udaraca prije no što Le Beau povrati dah. Kao 
vješt boksač, počeo je da iscrpljuje Francuza. 
Svjetina je urlala, a Niki bjesnio, nalijećući na ko- 
nopac. Le Beau se zatetura i padne. 

Ma da još nije bio izbačen iz borbe, traper je 
znao da je potučen. Strah i životinjsko lukavstvo 
zamijenili su bijes. Pretvarao se kako se muči da 
se podigne na koljena, a onda se opet stropoštao. 

Andre Dupas se okrene od njega. 

— Niki, — pozvao je svog psa, — sada ćemo 
otići odavde. 

Kao kakva namotana opruga, Le Beau se digne 
sa zemlje. Spretnim udarcem nogom zahvati An- 
drćov potiljak. Andre se prostre licem nadolje, 
a već slijedećeg trenutka Le Beau je bio na njemu. 
Traperov otvoreni kaput je skrivao nož koji on 
sad izvadi ispod košulje. 

Samo je Makoki, sjedeći na Nikijevom kavezu, 
spazio taj nož. Istog trenutka bljesne oštrica nje- 
govog noža i presiječe uže koje je sputavalo psa. 
Niki skoči. 

Le Beau je imao tek toliko vremena da spazi 
obrise psa u naletu — da digne ruke u visinu grudi 
— prije no što pas navali na njega. Doveden u škri- 
pac, Le Beau se valjao i grčio, s koljenom pod bra- 
dom. Onda se Nikijevi zubi okomiše na teški ovrat- 
nik kaputa, tresući i kidajući ga. 


Za tili čas je borilište bilo prepuno ljudi. Odvojili 
su razjarenog psa od Le Beaua. Netko je ubacio 
u Nikijeve čeljusti mekanu vratnu maramu. Jake 
ruke ga podignu i ubace u kavez pa s treskom spuste 
vrata. 

Oni najbliži Le Beuu zurili su u izobličene 
crte čovjeka. 

— Mrtav je, progunđali su. — Ubio ga je taj 
njegov đavolji pas. Donesite pušku. 

— Pušku! — prodere se Grouse Durante. — 
Iz mojih saonica ! 

Netko mu dobaci pušku. On ode do kaveza, ali 
je Andr€ Dupas bio brži iako je teturao, još uvijek 
ošamućen Francuzovim nedopuštenim udarcem. 

— Nemojte! — jekne. — Pas je moj — ne mo- 
žete ga ubiti. 

Durante zamahne na njega kundakom svoje 
puške. Andrć je ščepa, pa se uhvati u koštac. Opet 
svjetina zaurla od zadovoljstva. Izašli su iz bori- 
lišta da gledaju kako se ljudi tuku. 


Galama se iznenada stišala. Makoki se bacio 
izmedju Andrea i Durantea. 

— Stanite! — uzvikne. — Pas nije ubio Le 
Beaua. Pogledajte! j 

Brzo se približi mrtvom traperu i razmakne 
kaput. Iz Le Beauovih grudi virio je njegov vlastiti 
nož. 

Dok su sve oči bile uprte u njega, Indijanac do- 
dirne nož, a drugom rukom pokaže na Andrća. 


— Vidio sam, — reče na jeziku plemena Cree, 
— kako je Krupni Čovjek držao ovaj nož u ruci 
prije nego što je pas bio pušten, i htio da ubije 
— njega! 

Duranteov pogled se susretne sa nadzornikovim 
i on natmureno ode iz borilišta. Gomila se počne 
razilaziti. Makoki nabaci svoj. mali zavežljaj ko- 
žica na Le Beauovu gomilu krzna koja je, igrom 
sudbine, sad postala njegovo vlasništvo. Podigne 
vrata na Nikijevom kavezu, pa se okrene Andrću 
smiješeći se. 

— Fini pas, — reče. — Dobar čovjek! 


NIKI SE OPREDJELJUJE 


Podignuta repa a opuštena jezika, Niki je za- 
zadovoljno trupkao obilježenom stazom. Za njim 


je, pjevušeći neku živahnu melodiju, išao Andrć 
Dupas sa čunom na ramenima. I čovjek i pas bili 
su dobro raspoloženi, jer je opet bilo proljeće. 

Kad je Dupas spustio čamac, prolomio se glasan, 
veseo lavež sa litice iznad rijeke. Dupas je podigao 
pogled i zagledao se sav začuđen. Na litici je sta- 
jao Niki pored crnog, pospanog medvjeda. 

Pas opet zalaje i lizne jezikom medvjedovo uho. 

— Neewa! 

U oduševljenju Andre je uzviknuo ime suviše 
glasno, — i to je pokvarilo sliku. »Vu-u-u-f« za- 
mumlja medvjed i ode liticom. 

Niki je pojurio da ga vrati, lajući uznemireno, 
ali uzalud. Neewa nije osjećao ljubav prema An- 
dreu čiji su ga glas i miris podsjećali samo na re- 
men. On opet zamumlja i probije se pored Nikija. 

Niki ga je počeo pratiti. Onda se zaustavio 
i osvrnuo se na gospodara. Okrene se ka čestaru 
u koji je Neewa zamakao i zacvili. 

Andre Dupas odmahne glavom. 

— Morat ćeš se sam odlučiti, Niki, — reče. 
— Nekako si se stvarno sprijateljio sa tim žustrim 
medom. Mora da si s njim proveo dosta vremena. 
A sad ćeš morati da se opredijeliš, za mene ili za 
njega — zauvijek. 

Izvan vidokruga čovjeka na obali, Neewa za- 
stane da pogleda gdje je pas. »Pućkao« je nestrp- 
ljivo. Niki je cvilio, ali je stajao kao ukopan. 
Poslije jednog časka, medvjed odgega odatle. 

Niki se mlitavo spusti na tlo i bolno zaječa. 
Ovo je posljednje zbogom! 


— Niki? 

Niki se lagano okrene prema mjestu odakle je 
dolazio Andrćov glas. Počne mahati repom, naj- 
prije polako, a onda sve brže. Zalaja dubokim gla- 
som pa se sjuri sa litice. 

Brzaci su se pjenušili pored njihovog čuna dok 
je rijeka svojih hučanjem nabrajala opasnosti 
što prijete ovoj dvojici nomada sa sjevera — veli- 
kom psu i mladom stasitom nadzorniku. Ali 
Nikijev pogled je s povjerenjem počivao na bijeloj 
vodi pred njima, a Andrćov glas dizao se visoko 
u veseloj pjesmi o traperima. Pred njima u daljini 
čekale su ih logorske vatre, duge šumske staze, 
izazov novih tragova. Sve pustolovine doživjet će 
zajednički. 

